
SUBOTNJE JUTARNJE ZASJEDANJE 


Uvodne riječi 
predsjednik Gordon B. Hinckley 


Rast Crkve od njenog postanka do današnje veličine je fenomenalan, a tek smo zagrebli po 
površini. 


Moja braćo i sestre, dodajem svoju dobrodošlicu na ovom velikom svjetskom saboru 
Crkve. Prostorni Centar za sabor u Salt Lake Cityju je u potpunosti ispunjen, kao i ostale 
dvorane u ovom području. Govorimo izvan ovoga, vama u mnogim zemljama i klimama. 
Svi ste dobrodošli, svatko od vas. Volimo vas kao braću i sestre. 


Prije više od 70 godina bio sam na misiji na Britanskom otočju. Dio Britanskog carstva još 
uvijek je bio netaknut. To je carstvo bila najraširenija politička obitelj naroda na licu 
zemlje. Govorilo se kako sunce nikada ne zalazi na Britanskom carstvu. Union Jack je letio 
diljem svijeta. 


U mnogim je područjima veliko dobro došlo od tog carstva. No također je bilo i velike 
patnje. Ona je došla kao ishod pobjede, ugnjetavanja, rata i sukoba. Ostaci britanskih 
vojnika bile su pokopane u grobovima diljem zemlje. 


Sada je sve to nestalo. Rudyard Kipling je ovo napisao u svojoj »Recesiji«: 


Daleko pozvane, naše su mornarice nestale; 

Na pješčanom humku i predgorju vatra slabi. 

Gle, sav naš jučerašnji raskoš 

Jedan je s Ninivom i Tirom! 

(»God of Our Fathers, Known of Old«, Hymns, no. 80) 


Sada postoji drugo carstvo. To je carstvo Krista Gospodina. To je carstvo obnovljenog 
evanđelja. To je kraljevstvo Božje. A sunce nikada ne zalazi na to kraljevstvo. Nije nastalo 
od pobjede ili sukoba ili rata. Nastalo je mirnim uvjeravanjem, svjedočanstvom, 
podučavanjem, malo ovdje i malo tamo. 


Kao što ste svi svjesni, ove godine slavimo 200. rođendan proroka Josepha Smitha i 175. 
godišnjicu organizacije Crkve. 


Rast Crkve od njenog postanka do današnje veličine je fenomenalan, a tek smo zagrebli po 
površini. 


Građenje hramova je pokazatelj tog rasta. Sada imamo 122 hrama koji su otvoreni u 
mnogim dijelovima svijeta. Naš narod je uvelike blagoslovljen njima. Svaki pojedinac koji 
je dostojan za hramsku propusnicu također je dostojan kao vjerni svetac posljednjih dana. 
On ili ona će vjerno plaćati desetinu, obdržavati Riječ mudrosti, imati dobre obiteljske 


ma 


odnose te biti bolji građanin zajednice. Hramska služba je krajnji proizvod svog našeg 
podučavanja i djelovanja. 


Prošle je godine bilo obavljeno 32 milijuna uredbi u hramovima. To je više nego što je bilo 
obavljeno u bilo kojoj prijašnjoj godini. Trenutno, neki naši hramovi su u potpunosti 
ispunjeni i više od toga. Potrebe i želje naših vjernih svetaca moraju se ispuniti. 


Već smo najavili izgradnju novog hrama u jugoistočnom dijelu doline Salt Lake Valley. 
Imamo druge dvije odlične lokacije u zapadnom i jugozapadnom području dolite, 
zahvaljujući ljubaznosti poduzetnika koji uređuju to zemljište. Prva lokacija na kojoj ćemo 
graditi je na takozvanom Daybreak području i jutros ćemo javnost o tome obavijestiti. 
Možda ćete se upitati zbog čega smo tako velikodušni prema Utahi. To je stoga što razina 
aktivnosti to zahtijeva. Ali napredujemo i s novim hramovima u Rexburgu i Twin Falls, 
Idaho, u Sacramentu, Kalifornija, u Helsinkiju, Finska, u Panama Cityju, Panama, u 
Curitibi, Brazil i s još jednim kojeg sada radije neću imenovati jer još nije bio najavljen, ali 
će uskoro biti. A ima ih još koji se razmatraju. Za sve one koje sam spomenuo imamo 
mjesto, a rad na različitim stupnjevima završetka se nastavlja. 


Zahvalni smo na posvećenosti naših ljudi koji sve ovo cine mogućim. 


Jedan od najzabrinjavajučih aspekata našeg hramskog djelovanja je da, dok imamo sve više 
i više hramova raspršenih diljem zemlje, dolazi do dupliciranja truda u zastupničkom radu. 
Ljudi u različitim narodima simultano rade na istim linijama obitelji i dolaze do istih 
imena. Ne znaju da oni u drugim područjima čine istu stvar. Stoga smo već neko vrijeme 
zaokupljeni vrlo teškim pothvatom. Kako bi izbjegli takvo dupliciranje, rješenje leži u 
složenoj računalnoj tehnologiji. Prvi pokazatelji su da će to sve raditi, a ako je tako, to će 
zaista biti divna stvar koja će obuhvatiti cijeli svijet. 


Kao što mnogi od vas znaju, vodili smo sabore okola koristeći satelitske prijenose. Crkva je 
tako narasla da više nije moguće za članove Prvog predsjedništva, Zbora dvanaestorice i 
ostalih vrhovnih autoriteta posjećivati pojedine okole, osim za reorganizaciju i podjelu. 
Satelitski prijenos nam je omogućio da govorimo u Salt Lake Cityju, a da nas čuju i vide u 
centrima okola i drugim mjestima diljem svijeta. To je čudesna i predivna stvar. 


Na taj isti način mnogi od vas sudjeluju u našem saboru danas. Zajedno smo spojeni kao 
velika internacionalna obitelj u glazbi i molitvi te u podučavanju i svjedočanstvu naše 
braće. 


Hvala vam na svemu što činite, vi divni sveci posljednjih dana. Hvala vam na velikim 
naporima članova sedamdesetorice područja, biskupstava i predsjedništava okola, vođa 
pomoćnih organizacija, predsjedništava hramova i misija i mnogih, mnogih drugih koji 
tako velikodušno daju svoje vrijeme, napore i sredstva kako bi unaprijedili Božje 
kraljevstvo na zemlji. 


Molim se, moja braćo i sestre, da najdragocjenije blagoslove nebesa budu za vas. U sveto 
ime Isusa Krista. Amen. 


Blagoslovi koji dolaze od čitanja Mormonove knjige 
starješina L. Tom Perry 
iz Zbora dvanaestorice apostola 


Sada je na nama da proučavamo Mormonovu knjigu te da naučimo njezina načela i 
primijenimo ih u svom životu. 


Svakog se mjeseca radujem dolasku ovog izvrsnog časopisa Ensign. Jača me porukama 
Prvog predsjedništva koje su uključene u svako izdanje. Ensign i Liahona iz kolovoza su sa 
sobom donijeli izazov od predsjednika Hinckleyja da pročitamo ili ponovno pročitamo 
Mormonovu knjigu do kraja godine. 


Zašto predsjednik Hinckley vjeruje da će čitanje Mormonove knjige biti toliko korisno za 
svakog od nas? On izjavljuje: 


»Njezino zazivanje je bezvremensko poput istine, sveopće poput čovječanstva. To je jedina 
knjiga koja unutar svojih korica sadrži obećanje da božanskom moći čitatelj može sa 
sigurnošću spoznati njezinu istinu. 


Njezino porijeklo je čudesno. Kada se priča tog porijekla po prvi puta ispriča nekome kome 
je ona nepoznata, to je skoro nevjerojatno. No knjiga je ovdje kako bi ju osjetili, rukovali s 
njom i čitali je. Nitko ne može pobiti njezinu prisutnost... 


»Nijedan drugi pisani zavjet ne ilustrira tako jasno činjenicu da kad muškarci [i žene] i 
narodi hodaju u strahu od Boga i u poslušnosti njegovim zapovijedima, oni napreduju i 
rastu, a kad ignoriraju njega i njegovu riječ, dolazi do propadanja koje, ukoliko nije 
zaustavljeno pravednošću, vodi do nemoći i smrti« (»A Testimony Vibrant and True«, 
Liahona, kolovoz 2005., 4-5). 


Zašto je čitanje Mormonove knjige tako važno za nas danas? To je zato što su glavni pisci 
Mormonove knjige u potpunosti razumjeli da su njihovi zapisi prije za narode budućih 
naraštaja nego za narode njihovog vlastitog naraštaja. Moroni je napisao našem naraštaju: 
»Govorim vam kao da ste ovdje« (Moroni 8:35). Prorok Nefi je napisao: 


»Zbog toga je, dakle, Gospod Bog meni obećao da se to što pišem čuva i sačuva, i prenosi 
potomstvu mojemu iz pokoljenja u pokoljenje, da se ispune obećanja Josipu kako 
potomstvo njegovo izginuti neće dokle bude stajala zemlja« (2. Nefi 25:21). 


Mormonova knjiga je glas upozorenja ovom naraštaju. Pogledajmo kako vidljivo opisuje 
stanja na zemlji danas: 


»A nitko nek ne kaže da [ovi zapisi] neće doći, jer će zacijelo doći; Gospod, naime, to reče. 
Iz zemlje će se, naime, to izvaditi rukom Gospodnjom, i nitko to zaustaviti ne može. I doći 


će to u danu koji se bude govorilo da prestadoše čudesa. I doći će to kao da pokojnik 
progovara. 


I doći će to u dan ukoji krv svetaca zavapi ka Gospodu zbog tajnih zavjera i djela tame. 


Da, doći će to u dan u koji se bude nijekala moć Božja, a crkve budu okaljane i uznesene u 
oholosti srdaca svojih. Da, u dan kad vođe crkveni i učitelji porastu u oholosti srdaca 
svojih, te stanu zavidjeti i onima što crkvama njihovim pripadaju. 


Da, doći će u dan kad se bude čulo o požarima, i olujama, i oblacima dima u zemljama 
tuđim. 


A čut će sei o ratovima, i glasinama ratnim, i potresima na raznim mjestima. 


Da, doći će to u dan kad na licu zemaljskomu budu velika onečišćenja; bit će umorstava, i 
pljačkanja, i laži, i prijevara, i bludništava, i svakojakih odvratnosti; kad bude mnogo onih 
koji govore: Učini ovo, ili ono, i nije važno, jer će Gospod to odobriti u posljednji dan. No, 
jao takvima, jer su u žuči gorčine i uzama bezakonja« (Mormon 8:26-31). 


Predsjednik Ezra Taft Benson je ponovno potvrdio činjenicu da je Mormonova knjiga od 
posebne vrijednosti za naše doba kad je rekao: 


»Mormonova knjiga je pisana za nas danas. Bog je autor te knjige. To je zapis o palom 
narodu, kojeg su sastavili nadahnuti ljudi za naš blagoslov danas. Taj narod nikad nije imao 
tu knjigu — namijenjena je nama. Mormon, drevni prorok po kojem je knjiga nazvana, 
sažeo je stoljeća zapisa. Bog, koji zna kraj od početka, rekao mu je što treba uključiti u 
njegov sažetak, a što ćemo mi danas trebati« (»The Book of Mormon Is the Word of God«, 
Ensign, svibanj 1975., 63). 


Kako često čitamo taj zapis primarno kao povijest palog naroda, zaboravljajući da su ga 
sastavili nadahnuti proroci s ciljem pomaganja nama da dođemo Kristu. Glavni pisci 
Mormonove knjige uopće nisu htjeli da ona bude povijesna knjiga. Zapravo, Jakov je rekao 
da mu je njegov brat Nefi zapovjedio da »ne ulazi, osim neznatno, u povijest naroda svoga« 
(Jakov 1:2). 


Svaki put kada čitamo tu knjigu trebali bismo se upitati: »Zašto su ti pisci izabrali uključiti 
baš te priče ili događaje u zapis? Od kakve vrijednosti su oni nama danas?« 


Lekcije koje učimo iz Mormonove knjige uključuju uzrok i posljedice rata te pod kojim je 
okolnostima on opravdan. Govori o zlima i opasnostima tajnih zavjera koje su osmišljene 
kako bi se zadobila moć i dobit nad ljudima. Govori o stvarnosti Sotone i naznačuje neke 
metode koje on koristi. Savjetuje nas o ispravnom korištenju bogatstva. Govori nam o 
jednostavnim i dragocjenim istinama evanđelja te o stvarnosti i božanstvenosti Isusa Krista 
i njegove pomirbene žrtve za cijelo čovječanstvo. Informira nas o sakupljanju doma 
Izraelovog u posljednje dane. Govori nam o svrsi i načelima misionarskog rada. Upozorava 
nas na ponos, ravnodušnost, odgađanje, opasnosti lažnih tradicija, licemjerje i nećudoređe. 


Sada je na nama da proučavamo Mormonovu knjigu te da naučimo njezina načela i 
primijenimo ih u svom životu. 


Mormonova knjiga počinje s velikom pričom o važnosti da obitelji imaju i koriste Sveta 
pisma. Lehi, prorok i otac, bio je upozoren da postoje ljudi koji su mu htjeli oduzeti život 
zbog njegovih izjava o njihovim opačinama. Rečeno mu je da uzme svoju obitelj i bježi. 


»I dogodi se: Otide on u pustinju. I ostavi on dom svoj i zemlju baštine svoje, i zlato svoje, 
i srebro svoje, i dragocjenosti svoje, a sa sobom ne uze ništa osim obitelji svoje, namirnica i 
šatora, te u pustinju otide« (1. Nefi 2:4). 


Nakon djelomičnog putovanja, Lehi je imao san u kojem je Gospod rekao da ne smiju 
putovati dalje bez vraćanja u Jeruzalem kako bi zadobili zapis njihovih predaka uklesan na 
mjedenim pločama. Te su ploče također sadržavale riječi proroka i Gospodnje zapovijedi. 
Zadatak je bio dan Lehijevoj četvorici sinova da se vrate kako bi zadobili zapise. 


Kada su stigli u Jeruzalem, bacali su kocku kako bi odlučili tko će ući u Labanovu kuću i 
tražiti mjedene ploče. Kocka je zapala Lamana. Prišao je Labanu »i gle, dogodi se: Laban 
se rasrdi, te ga otjera od sebe, i ne htjede mu dati zapise. Kaza mu, dakle: Gle, ti si 
razbojnik, i ja ću te pogubiti« (1. Nefi 3:13). Laman je pobjegao spašavajući svoj život no 
bez mjedenih ploča. 


Jedna stvar koja me čudi o ovom prvom pokušaju je da braća nisu imala dobar plan. To nas 
podučava važnu lekciju koju možemo primijeniti na naše proučavanje Svetih pisama. 
Pokažimo svoju predanost čitanju Mormonove knjige prilazeći našem proučavanju s 
određenim planom. 


U svom članku u Ensignu i Liahoni, predsjednik Hinckley je izdao »izazov članovima 
Crkve diljem svijeta i našim prijateljima svuda da čitaju ili ponovno čitaju Mormonovu 
knjigu«. Zatim nam je ponudio plan kako bi ispunili taj izazov: »Ako ćete čitati malo više 
od jedne i pol glave dnevno, završit ćete knjigu do kraja godine« (Liahona, kolovoz 2005., 
6). Kolovoz i rujan sada su prošlost. 

Prema planu predsjednika Hinckleyja, sada bi trebali čitati iz Almine knjige — negdje 
između 4. i 12. poglavlja. Idete li prema planu ili kasnite? 


Kada prvi pokušaj zadobivanja mjedenih ploča nije uspio, Nefijeva braća su htjela odustati 
i vratiti se svojoj obitelji u pustinji. No Nefi ih je ohrabrivao da se i dalje trude i ponudio 
drugi pristup zadobivanju zapisa: Budimo, dakle, vjerni u obdržavanju zapovijedi 
Gospodnjih. Siđimo zato u zemlju baštine očeve, jer, gle, on ostavi zlato, i srebro, i 
bogatstva svakovrsna. A sve to on učini poradi zapovijedi Gospodnjih... 


I dogodi se: Uđosmo k Labanu te zatražismo od njega da nam dade zapise... a za to bismo 
mi njemu dali zlato svoje, srebro svoje i sve dragocjenosti svoje« (1. Nefi 3:16, 24). 


Nefijev primjer nas uči da su blagoslovi Svetih pisama daleko vredniji od vlasništva i 
drugih svjetovnih stvari. Stremljenje svjetovnim stvarima ponekad nam može dati trenutno 
zadovoljstvo, no ne trajnu radost i sreću. Kada težimo stvarima Duha, nagrade su vječne i 
donijet će nam zadovoljstvo koje tražimo kroz ovo smrtno iskustvo. 


Predsjednik Hinckley nas je ohrabrio da čitamo Mormonovu knjigu kako bi nas uzdigla 
iznad svjetovnih stvari, kako bismo uživali stvari Gospodnje. Rekao je: »Bezuvjetno vam 
obećajem, bude li svaki od vas slijedio ovaj jednostavan program, neovisno o tome koliko 
ste puta ranije pročitali Mormonovu knjigu, u vaše će živote i domove ući dodatna mjera 
Duha Gospodnjega, ojačana odlučnost da hodate u poslušnosti njegovim zapovijedima te 
snažnije svjedočanstvo o živućoj stvarnosti Sina Božjega« (Liahona, kolovoz 2005., 6). Ti 
su blagoslovi mnogo vredniji od materijalnih posjedovanja. 


Kad su Nefi i njegova braća ponudili zamijeniti svoje blago za mjedene ploče, Laban je 
ukrao njihovo vlasništvo i pokušao im oduzeti život. Potpuno obeshrabreni nakon još 
jednog neuspjelog pokušaja, Laman i Lemuel su ponovno htjeli odustati od onog za što su 
mislili da je nemoguć zadatak. Međutim, Nefi je bio nepokolebljiv u svojoj predanosti da 
posluša Gospodnje zapovijedi. Svoju je braću ovako uvjeravao: »Pođimo opet u Jeruzalem 
i budimo vjerni u obdržavanju zapovijedi Gospodnjih, jer, gle, moćniji je on od cijele 
zemlje, kako onda neće biti moćniji od Labana i njegove pedesetorice, da, pa i od njegovih 
desetak tisuća?« (1. Nefi 4:1). 


Prilazeći zadatku s vjerom u Gospoda donijelo je željeni ishod. Dok je Nefi išao zadobiti 
zapise, a Duh ga je vodio, Laban je bio izručen u njegove ruke. Svojom vjerom i 
poslušnošću, Nefi je za sebe i svoju obitelj osigurao blagoslove posjedovanja Svetih 
pisama. Sada, s mjedenim pločama u svojim rukama, Nefi i njegova braća su se mogli 
vratiti svom ocu u pustinji i nastaviti svoje putovanje. 


Ako ćemo pristupiti izazovu predsjednika Hinckleyja s vjerom, imamo sigurno obećanje 
našeg proroka o blagoslovima koje ćemo primiti kao rezultat našeg proučavanja 
Mormonove knjige. Shvatit ćemo, kao što je i Nefi i njegova obitelj shvatila, da su Sveta 
pisma »poželjn[a], da, i to od velike vrijednosti za nas« (1. Nefi 5:21). Također možemo 
primiti blagoslov koji je Moroni obećao kad je završavao svoje zapise Mormonove knjige: 


»Da, dođite Kristu i budite usavršeni u njemu, i odreknite se sve bezbožnosti, a Boga 
ljubite svom moći svojom, umom i snagom, pa vam je dostatna milost njegova, da milošću 
njegovom mognete savršeni biti u Kristu, a budete li milošću Božjom savršeni u Kristu, 
nipošto ne možete zanijekati moći Božje« (Moroni 10:32). 


Ove godine slavimo 200. godišnjicu rođenja proroka Josepha Smitha. Mormonova knjiga 
daje uvjerljiv dokaz o službeništvu proroka Josepha i obnovi Crkve Isusa Krista. 
Predsjednik Hinckley je na zadnjem općem saboru u travnju rekao o Mormonovoj knjizi: 
»To je opipljiva stvarkojom se može rukovati, koja se može pročitati, koja se može 
ispitivati... Pomislio bih da će cijeli kršćanski svijet posegnuti za njom, prihvatiti je i 
prigrliti kao blistavo svjedočanstvo. Ona predstavlja drugi veliki i temeljni doprinos koji je 


došao kao objava proroku [Josephu]« (»The Great Things which God Has Revealed«, 
Liahona, svibanj 2005., 82). 


Molim se da svi mi pročitamo Mormonovu knjigu do kraja godine kao odgovor na izazov 
našeg trenutnog proroka Gordona B. Hinckleyja, kako bismo štovali proroka obnove, 
Josepha Smitha. Imajmo plan koji ćemo slijediti u vjeri kako bismo okusili i bili ispunjeni 
onim što je od beskrajne i vječne vrijednosti - Božjom riječi koja se nalazi u Mormonovoj 
knjizi, moja je ponizna molitva u ime Isusa Krista. Amen. 

Budite spremni... budite, dakle, odsele čvrsti 
biskup Keith B. McMullin 
drugi savjetnik u predsjedavajućem biskupstvu 


Tragedije nikada ne trijumfiraju tamo gdje je nadmoćna osobna pravednost. 


Jeste li se ikada našli u razgovoru u kojem ste odjednom morali utihnuti jer je vaše gledište 
bilo pogrešno shvaćeno i ismijano? Takvo mi se nešto dogodilo prije skoro 25 godina, a 
frustriranost zbog tog nezavršenog razgovora ostala je do današnjeg dana. 


Kao predsjednik misije, zajedno s ostalima iz Crkve bio sam pozvan na susret s 
gradonačelnikom jednog od gradova u našoj misiji. Bio je jako ljubazan kada nas je primio 
u svoj ured. Naš razgovor je dotaknuo brige našeg vremena. Na koncu, upitao je zbog čega 
Crkva izvršava misionarski rad u njegovom gradu. 


To nije bilo neočekivano. Nekoliko tjedana ranije imao sam osjećaj da će postaviti to 
pitanje i kakav treba biti moj odgovor. Odgovorio sam: »Evanđelje Isusa Krista daje 
odgovore i rješenja za sve svjetske probleme, uključujući i one s kojima se suočavaju dobri 
ljudi u Vašem gradu. Zbog toga smo mi ovdje.« 


Očekivao sam da će gradonačelnik htjeti saznati više. Umjesto toga, njegovo se ponašanje 
promijenilo. Skepticizam, a zatim prezir uzeli su kontrolu nad njegovim držanjem. Bjesnio 
je zbog mog naivnog pristupa izazovima u svijetu i naglo je okončao naš posjet. Nije bilo 
dopušteno nikakvo daljnje objašnjenje. 


Ovo jutro, želio bih završiti taj razgovor. Nadam se da dobar gradonačelnik sluša, jer ovo 
što slijedi je vitalno važno uznemirenom svijetu. 


Zabrinuti smo zbog užasnih nevolja nedavnih godina. Javljaju se povećanom učestalošću i 
intenzitetom. Prirodne snage divljaju, ljudski napadaji su nemilosrdni u pokoljima, a 
nezaustavljeni apetiti vode do razuzdanosti, zločina i obiteljskog raspada koji dobiva epske 
razmjere. Tsunami u južnoj Aziji i uragani u Sjedinjenim Državama sa svojim užasnim 
gubicima najnovije su nevolje koje zaokupljaju našu pozornost. Srca i ruke širom svijeta 
dosegnule su do onih koji su tako teško bili pogođeni. U kratkom razdoblju, razlike su dale 
prednost samilosti i ljubavi. 


ot 


Dužni smo onima koji nas, kada nas nevolje pogode, podsjećaju na ljudsko oslanjanje na 
Boga. Udovica u izbjegličkom kampu, jadikujući zbog brutalne pogibije njezinih sinova, 
jecala je: »Ne smijem izgubiti vjeru.« Preživjeli, svladani Katrininom srdžbom, šalju 
molbu: »Molite za nas.« 


Uzroci takvih nevolja su predmet naizgled beskrajne rasprave. Komentatori, političari, 
znanstvenici i mnogi drugi imaju svoje mišljenje o tim uzrocima. 


Gospodin Isus Krist je o obnovi svog evanđelja rekao: 


»Ja, dakle, Gospod, znajući za nevolju koja će zadesiti stanovnike zemaljske, pozvah slugu 
svojega Josepha Smitha mlađega, i govorah mu s nebesa, i dadoh mu zapovijedi; ... 


Istražujte zapovijedi ove, jer one su istinite i pouzdane, a proroštva i obećanja što su u 
njima, sva će se ispuniti.« 


Obratimo pozornost na razloge ili svrhe takvih nevolja. Srećom, rasprava nije potrebna 
ovdje, jer imamo puninu Kristovog evanđelja na koje se možemo osloniti. Istražujte riječi 
proroka, u Mormonovoj knjizi i u Bibliji; čitajte naučavanja Isusa Krista u 24. poglavlju 
Mateja;* proučavajte Gospodinove objave posljednjih dana u Nauku i savezima. * Tamo 
učimo o svrhama Božjim u takvim stvarima. 


Nevolje su oblik nedaće, a nedaća je neophodan dio nauma Nebeskog Oca o sreći njegove 
djece. 


Ako su naša srca ispravna pred Bogom, nedaća će nas podučiti, pomoći će nam da 
svladamo svoju putenu narav i nj egujemo božansku iskru u sebi. Kada ne bi bilo nedaće, ne 
bismo znali »odabrati najbolji dio«.> Nedaća nam pomaže vidjeti kada se trebamo pokajati, 
pokoriti svoje osnovne instinkte, prigrliti pravednost i steći »umirenje savjesti«. S 


Što više prianjamo uz pravednost, toliko više dobivamo zaštitničku brigu našeg Spasitelja. 
On je Stvoritelj i Gospodin svemira. On će umiriti vjetrove i valove.“ Njegova naučavanja i 
pomirenje izliječit će dušu pokajnika. On je Mesija ili Izbavitelj, i zbog njega svatko od nas 
može biti odgovoran za svoj osobni svijet, čak i kada nas tragedije napadnu. Slušajte ove 
istine: 


»A Mesija dolazi u punini vremena da sinove ljudske otkupi od pada. A kako su od pada 
otkupljeni, postadoše oni slobodni zauvijek, raspoznavajući dobro od zla, da sami za se 
djeluju, ne da tko na njima djeluje osim po zakonskoj kazni u velik i posljednji dan, po 
zapovijedima koje im Bog dade. 


Stoga su ljudi slobodni gledom na tijelo. I sve im je dano što god je čovjeku korisno. I oni 
su slobodni odabrati slobodu i vječni život po velikom posredniku svih ljudi, ili odabrati 
ropstvo i smrt po zasužnjenju i moći đavlovoj. [Đavao], naime, nastoji da svi ljudi budu 
bijedni kao što je i on sam.« 

Dobro je upamtiti da je đavao zatornik. 


Točno je da smo u ovom životu slobodni onoliko koliko nam smrtne okolnosti dopuštaju. 
Možda nećemo biti sposobni zaustaviti tijek rata u dalekim zemljama ili svojom sićušnom 
rukom zadržati oluje koje bijesne ili slobodno trčati kada nam je tijelo zarobljeno slabim 
zdravljem. No, zaista je istina da takve stvari nemaju krajnju kontrolu nad našim osobnim 
svijetom. Mi ju imamo! 


Prorok Joseph Smith je izjavio: »Sreća je predmet i kreacija našeg postojanja i bit će na 
kraju ako nastavimo putem koji vodi k njoj. Taj put je vrlina, pravednost, vjernost, svetost i 
obdržavanje svih Božjih zapovijedi.« 


Pa tako, vrlo poštovani gradonačelniče, evanđelje Isusa Krista pruža odgovore na sve 
probleme svijeta, upravo stoga jer daje rješenja za boli svake žive duše. 


Uvijek kada nas nevolja napadne, postoji odgovarajuća sveta obveza za svakoga od nas da 
postanemo bolji. Trebali bismo se upitati: »Koji se dio mog života treba promijeniti kako se 
ne bi osjetila težina kažnjavanja?« 


U Svetim pismima Gospodin jasno govori što od nas očekuje kada dođe do takvih odluka. 
Kaže: 

»Pripašite, dakle, bedra svoja i budite spremni. Gle, kraljevstvo je vaše, a neprijatelj neće 
prevladati.«!“ 


Crkvi i njezinim članovima je zapovjeđeno da se oslanjaju na vlastite snage i da budu 
neovisni." Priprema počinje s vjerom, koja nam omogućava prebroditi preokrete kada 
dođu. Gledamo na zemaljski život kao na pripremno putovanje. Vjera u Gospodina i 
njegovo evanđelje pobjeđuje strah i začinje duhovnost. 


Duhovnost raste dok se »mol[imo] i... uspravno hodfimo] pred Gospodom«.'? To je 
»svijest o pobjedi nad sobom te općenju s Beskonačnim«. 


Vjera, duhovnost i poslušnost stvaraju pripremljene ljude koji se oslanjaju na vlastite 
snage. Dok poštujemo savez desetine, zaštićeni smo od nestašice i od moći zatornika. Dok 
poštujemo post i velikodušno dajemo drugima, naše molitve će biti odgovorene i odanost u 
obitelji raste. Slični blagoslovi dolaze kada poštujemo savjet proroka i živimo u okviru 
svojih mogućnosti, izbjegavamo nepotrebne dugove i sa strane odvajamo životne 
potrepštine dovoljne za nas i našu obitelj tijekom godinu dana. To možda nije uvijek lako, 
ali učinimo »najbolje što možemo«'“ i naših zaliha neće biti nedovoljno — bit će »svega, pa 
i viška«. 


I ponovno Gospodin kaže: »Budite, dakle, odsele čvrsti; ne bojte se, jer kraljevstvo je 
Vaše.« 

Snaga i otpornost dolaze pravednim življenjem. Nije pravedan onaj koji je svetac 
nedjeljom, a lijenčina ostatak tjedna. Nezaustavljeni apetiti su destruktivni i uzrokuju da se 
ljudi »poigravalju]... sa svetinjama«.'" Predsjednik Brigham Young j je podučavao: »Grijeh 
koji će prianjati na cijelo potomstvo Adama i Eve je da nešto nisu učinili tako dobro kao 
što su znali kako treba učiniti.«!? 


Evanđelje Isusa Krista je put ka pravednosti. Tragedije nikada ne trijumfiraju tamo gdje je 
nadmoćna osobna pravednost. Poslušajmo, stoga, savjet apostola Pavla: 


»Noć je poodmakla. Dan je blizu. Svucimo dakle sa sebe djela tame, a obucimo se u oružje 
svjetla! 


Hodimo pristojno kao po danu; ne u razuzdanim gozbama i pijankama, ne u bludnosti i 
raspuštenosti, ne u svađi i zavisti, 


nego se obucite u Gospodina Isusa Krista i ne brinite se oko tjelesnoga da ugađate 
pohotama!«'? 


Naša je dužnost kao sveci posljednjih dana pripremiti sebe, ovu zemlju i njezino 
stanovništvo za drugi dolazak Gospodina Isusa Krista. Biti pripremljen i biti snažan kako 
evanđelje podučava osigurava sreću sada i poslije i čini ovu »veliku milenijsku misiju« 
mogućom. 


Naš je voljeni predsjednik Hinckley upozorio: 

»Sada je, moja braćo i sestre, došlo vrijeme za nas da stojimo uzvišenije, da podignemo naš 
pogled i protegnemo naše umove prema većem shvaćanju i razumijevanju velebne 
milenijske misije Crkve Isusa Krista svetaca posljednjih dana. Ovo je vrijeme da budemo 
snažni. Ovo je vrijeme da krenemo naprijed bez oklijevanja, dobro znajući značenje, širinu 
i važnost naše misije. Ovo je vrijeme da činimo ono što je ispravno bez obzira na posljedice 
koje mogu uslijediti. Ovo je vrijeme da obdržavamo zapovijedi. Ovo je razdoblje da 
posegnemo s dobrotom i ljubavlju prema onima u nevolji i onima koji lutaju u tami i patnji. 
Ovo je vrijeme da budemo obazrivi i dobri, pristojni i ljubazni jedni prema drugima u svim 
našim odnosima. Drugim riječima, da postanemo više kristoliki.«?“ 


Ovo upozorenje Gospodinovog proroka pokazuje naš put kroz ova uzburkana vremena. Svi 
vi koji patite, naša srca posežu do vas. Neka Nebeski Otac u svojoj beskrajnoj milosti 
olakša vaš teret i ispuni vaš život mirom koji »nadilazi svaki razum«.“! Vi niste sami. Naša 
ljubav, vjera i molitve ujedinjene su s vašima. Koračajte naprijed u pravednosti i sve će biti 
dobro. 


U ime Isusa Krista. Amen. 

Svetost tijela 
Susan W. Tanner 
vrhovna predsjednica Djevojaka 


Gospodin želi da budemo načinjeni na njegovu sliku, ne na sliku svijeta, primajući njegovu 
sliku na svom obličju. 


Upravo sam se vratila iz posjeta gdje sam zaželjela dobrodošlicu u svijet našoj najnovijoj 
maloj unuci Elizabeth Claire Sandberg. Ona je savršena! Bila sam zadivljena, kao i svaki 
put kad se rodi dijete, njezinim prstićima na rukama i nogama, njezinom kosom, udaranjem 
srca te njezinim izrazitim obiteljskim karakteristikama — nosom, bradom, jamicama na 
obrazima. Njezina starija braća i sestra bili su jednako uzbuđeni i zapanjeni svojom sitnom 
savršenom sestricom. Izgledalo je da osjećaju svetost u svom domu zbog nazočnosti 
nebeskog duha nedavno sjedinjenog sa čistim fizičkim tijelom. 


U predsmrtničkom kraljevstvu naučili smo da je tijelo dio Božjeg velikog nauma sreće za 
nas. Kao što se navodi u proglasu o obitelji: »Duhovni sinovi i kćeri poznavali su i štovali 
Boga kao svoga Vječnog Oca i prihvatili njegov naum preko kojeg njegova djeca mogu 
zadobiti fizičko tijelo i steći zemaljska iskustva kako bi napredovali prema savršenstvu i 
konačno ostvarili svoj božanski cilj kao baštinici vječnog života« (»Obitelj: Proglas 
svijetu«, Liahona, listopad 2004., 49). Zapravo, mi smo »uzvikivali« (Job 38:7) od radosti 
što možemo biti dio ovog nauma. 


AE 


Zašto smo bili tako uzbuđeni? Razumjeli smo vječne istine o našim tijelima. Znali smo da 
će naša tijela biti na sliku Božju. Znali smo da će naša tijela biti dom našim duhovima. 
Također smo razumjeli da će naša tijela biti podložna boli, bolesti, onesposobljenosti i 
iskušenjima. Ali bili smo spremni, čak i željni, prihvatiti ove izazove jer smo znali da 
jedino preko duha i elemenata neraskidivo povezanih možemo napredovati kako bismo 
postali poput našeg Nebeskog Oca (vidi NiS 130:22) i »prim[iti] puninu radosti« (NiS 
93:33)! 


S puninom evanđelja na zemlji, ponovno smo povlašteni poznavati ove istine o tijelu. 
Joseph Smith je podučavao: »Došli smo na ovu zemlju da bismo mogli imati tijelo i 
predstaviti ga čistim pred Bogom u nebeskom kraljevstvu. Veliko načelo sreće sastoji se u 
tome da imamo tijelo. Đavao nema tijela i u tome je njegova kazna« (The Words of Joseph 
Smith, uredio Andrew F. Ehat and Lyndon W. Cook [1980.] 60). 


Sotona je saznao ove iste vječne istine o tijelu, a njegova je kazna da ga on sam nema. 
Stoga on nastoji sve učiniti kako bi nas natjerao da zlouporabimo ovaj dragocjeni dar. 
Ispunio je svijet lažima i obmanama o tijelu. On iskušava mnoge da onečiste taj veliki dar 
tijela kroz bludnost, neskromnost, samoudovoljavanje i ovisnosti. On zavodi neke da 
preziru svoje tijelo; druge iskušava da se klanjaju svojem tijelu. U svakom slučaju, on 
potiče svijet da na tijelo gleda kao na predmet. Suočavajući se s toliko mnogo sotonskih 
laži o tijelu, želim danas podignuti svoj glas podržavajući svetost tijela. Svjedočim da je 
tijelo dar, s kojim treba postupati sa zahvalnošću i poštivanjem. 


Sveta pisma objavljuju da je tijelo hram. Sam je Isus bio prvi koji je tijelo usporedio s 
hramom (vidi Ivan 2:21). Kasnije je Pavao upozorio narod Korinta, opakog grada krcatog 
svim oblicima putenosti i opačine: »Ne znate li da ste hram Božji i da Duh Božji prebiva u 
vama?. Ako tko razara hram Božji, njega će Bog razoriti, jer je svet hram Božji, a taj ste 
vi« (1. Korinćanima 3:16-17). 


Što bi se dogodilo kad bismo se uistinu odnosili prema našim tijelima kao prema 
hramovima? Rezultat bi bio dramatično povećanje čistoće, skromnosti, poštivanja Riječi 
mudrosti te smanjenje problema pornografije i zlostavljanja, jer bismo se prema tijelu 
odnosili kao prema hramu, kao svetom utočištu Duha. Kao što ništa nečisto ne može ući u 
hram, trebamo biti oprezni da ne dopustimo nikakvoj nečistoći da uđe u hram našeg tijela. 


Isto tako trebamo držati vanjštinu našeg tjelesnog hrama čistom i lijepom kako bi 
odražavala svetu prirodu onoga što je unutra, kao što Crkva čini sa svojim hramovima. 
Trebamo se odijevati i ponašati na način koji odražava sveti duh u nama. 


Nedavno kada sam posjetila jedan od velikih svjetskih turističkih gradova, osjećala sam 
ogromnu tugu što su toliki mnogi ljudi u svijetu pali pred Sotoninim obmanama da su naša 
tijela samo predmeti kojima se treba razmetati i otvoreno ih pokazivati. Zamislite 
suprotnost i moju radost kada sam ušla u učionicu skromno i prikladno odjevenih djevojaka 
čija su lica sjala dobrotom. Pomislila sam: »Evo osam prekrasnih djevojaka koje znaju 
kako pokazati poštovanje prema svojim tijelima i koje znaju zašto to čine.« Brošura Za 
snagu mladih kaže: »Vaše tijelo Božja je sveta tvorevina. Poštujte ga kao Božji dar i 

nemojte ga okaljati na bilo koji način. Kroz svoje odijevanje i izgled, Gospodu možete 
pokazati da znate koliko je dragocjeno vaše tijelo... Način vašeg odijevanja odrazje onoga 
što vi jeste iznutra« ([2001.], 14-15). 


Skromnost je više od izbjegavanja odjeće koja otkriva. Ona opisuje ne samo visinu rubova 
odjeće, već i stav u našem srcu. Riječ skromnost znači »odmjereno«. Odnosi se na 
umjereno. Podrazumijeva »pristojnost i doličnost... u mislima, jeziku, odijevanju i 
ponašanju« (uredio Daniel H. Ludlow, Encyclopedia of Mormonism, 5 sveska [1992.], 
2:932). 


Umjerenost i prikladnost trebaju vladati svim našim fizičkim željama. Nebeski Otac pun 
ljubavi dao nam je tjelesne ljepote i zadovoljstva »i da se oku svidi i da srce razveseli« 
(NiS 59:18), ali s ovim upozorenjem: »da se upotrebljava razborito, bez pretjerivanja i bez 
izopačenja« (NiS 59:20). Moj je muž upotrijebio ovaj stih da bi našu djecu podučio o 
zakonu čistoće. Rekao je da »riječ iznuđivanje... na engleskom doslovno znači 'istrgnuti [ili 
izvrtati|'. Naše korištenje... tijela ne smije biti iskrivljeno [u odnosu na] božanski određenu 
svrhu zbog koje je [bilo] dano. Fizičko zadovoljstvo je dobro u pravom vremenu i na 
pravom mjestu, ali čak i onda ne smije postati naš bog« (John S. Tanner, » The Body as a 
Blessing«, Ensign, srpanj 1993., 10). 


Zadovoljstvo tijela može postati opsesija nekome; kao i pažnja koju dajemo našem 
vanjskom izgledu. Ponekad sebično pretjerujemo u vježbama, dijetama, promjenama 
izgleda i trošenju novca na najmoderniju odjeću (vidi Alma 1:27). 


Uznemirena sam zbog prakse drastičnih preoblikovanja. Sreća dolazi od prihvaćanja tijela 
koje nam je dano kao božanski dar te od poboljšanja naših prirodnih osobina, a ne od 
preoblikovanja našeg tijela prema slici svijeta. Gospodin želi da budemo načinjeni - ali na 
njegovu sliku, ne na sliku svijeta, primajući njegovu sliku na svom obličju (vidi Alma 5:14, 
19). 


Dobro se sjećam nesigurnosti koju sam osjećala kao tinejdžerica s ozbiljnim problemom 
prištića. Nastojala sam se ispravno brinuti za svoju kožu. Moji su mi roditelji pomogli da 
dobijem liječničku pomoć. Godinama nisam jela čokoladu ni svu masnu brzu hranu koja je 
često prisutna u druženju mladih, ali bez očitih rezultata u izlječenju. Bilo mi je teško u to 
vrijeme u potpunosti cijeniti ovo tijelo koje mi je zadavalo toliko boli. Ali moja me dobra 
majka naučila višem zakonu. Uvijek mi je iznova govorila: »Moraš učiniti sve što možeš da 
tvoj izgled bude ugodan, ali čim izađeš kroz vrata, zaboravi sebe i usredotoči se na druge.« 


To je bilo to. Ona me je podučavala kristolikom načelu nesebičnosti. Dobrohotnost, ili čista 
ljubav Kristova »ne zavidi, ne nadima se, ne traži svoje« (Moroni 7:45). Kada postajemo 
usmjereni na druge ili nesebični, mi razvijamo unutrašnju ljepotu duha koja sjaji u našem 
vanjskom izgledu. Ovo je način na koji stvaramo sebe na sliku Gospodinovu, radije nego 
na sliku svijeta i primamo njegovu sliku na svom obličju. Predsjednik Hinckley je govorio 
upravo o ovoj vrsti ljepote koja dolazi kada naučimo poštivati tijelo, um i duh. Rekao je: 


»Od svih tvorevina Svemogućega, nijedna nije ljepša, nijedna više ne nadahnjuje od 
prekrasne kćeri Božje koja hoda u kreposti s razumijevanjem zašto tako treba činiti, koja 

cijeni i poštuje svoje tijelo kao nešto sveto i božansko, koja oplemenjuje svoj um i stalno 
uvećava obzor svojeg razumijevanja, koja njeguje svoj duh vječnom istinom« 
(»Understanding Our Divine Nature«, Liahona, veljača 2002., 24; »Our Responsibility to 
Our Young Women«, Ensign, rujan 1988., 11). 


O kako se molim da svi muškarci i žene traže ljepotu koju slavi prorok — ljepotu tijela, uma 
i duha! 


Obnovljeno evanđelje podučava da postoji bliska veza između tijela, uma i duha. U Riječi 

mudrosti, na primjer, duhovno i fizičko su isprepleteni. Kada slijedimo Gospodinov zakon 
zdravlja za naše tijelo, također nam je obećana mudrost našem duhu i spoznaja našem umu 
(vidi NiS 89:19-21). Duhovno i fizičko zaista su povezani. 


Sjećam se događaja u mojem domu kad sam odrastala, kada je osjetljivi duh moje majke 
bio pod utjecajem fizičkog ugađanja. Eksperimentirala je s receptom za slatka peciva. Bila 
su velika i bogata i ukusna — i veoma zasitna. Čak i moja braća tinejdžeri nisu mogli pojesti 
više od jednog. Te je večeri za obiteljskom molitvom moj otac pozvao majku da se pomoli. 
Ona je spustila glavu i nije odgovorila. On ju je nježno upitao: »Nešto nije u redu?« 
Napokon je rekla: »Ne osjećam se osobito duhovno večeras. Upravo sam pojela tri ona 
bogata slatka peciva.« Pretpostavljam da su mnogi od nas na sličan način uvrijedili svoj 
duh fizičkim željama. Tvari zabranjene Riječju mudrosti posebno imaju štetan utjecaj na 
naša tijela i umrtvljuju našu duhovnu osjetljivost. Nitko od nas ne može ignorirati ovu vezu 
našeg duha i tijela. 


Ova sveta tijela, na kojima smo tako zahvalni, pate zbog prirodnih ograničenja. Neki su 
ljudi rođeni s invaliditetom, a neki podnose boli i bolesti tijekom svog života. Svi mi 
tijekom starenja možemo iskusiti kako naše tijelo postupno počinje propadati. Kad se to 
dogodi, mi čeznemo za danom kad će naša tijela biti iscijeljena i zdrava Radujemo se 
uskrsnuću koje je Isus Krist omogućio kada »duša će se vratiti tijelu, a tijelo duši, da, a 
svaki ud i zglob biti obnovljen u tijelu svojemu, da, ni vlas s glave neće se izgubiti, nego će 
se sve obnoviti u svojemu pravom i savršenom obličju« (Alma 40:23). Znam da kroz Krista 
možemo iskusiti puninu radosti koja je dostupna samo kad se duh i počelo neraskidivo 
povežu (NiS 93:33). 


Naša su tijela naši hramovi. Mi nismo manje nego više poput Nebeskog Oca jer imamo 
tijelo. Svjedočim da smo njegova djeca, načinjena na njegovu sliku, s potencijalom da 
postanemo poput njega. Postupajmo s mnogo brige s ovim božanskim darom tijela. Jednog 
ćemo dana, budemo li dostojni, primiti usavršeno proslavljeno tijelo - čisto poput moje 
nove male unuke, samo neraskidivo povezano s duhom. I uzvikivat ćemo od radosti (vidi 
Job 38:7) što ponovno primamo taj dar za kojim smo čeznuli (vidi NiS 138:50). Poštujmo 
svetost tijela tijekom smrtnosti tako da ga Gospodin može posvetiti i uzvisiti u vječnosti. U 
ime Isusa Krista. Amen. 


im: 


Put ka višoj razini 
starješina Joseph B. Wirthlin 
iz Zbora dvanaestorice apostola 


U svakoj smo dobi suočeni s izborom. Možemo vjerovati u našu vlastitu snagu ili možemo 
putovati ka višoj razini i doći Kristu. 


Dana 26. prosinca 2004. moćan je potres zadesio obalu Indonezije stvorivši smrtonosan 
tsunami koji je ubio više od 200 tisuća ljudi. Bila je to užasna tragedija. U jednom danu 
milijuni života bili su zauvijek promijenjeni. 


No bila je jedna grupa ljudi koji, iako je njihovo selo bilo uništeno, nisu imali niti jedan 
smrtni slučaj. 


Razlog? 
Znali su da tsunami dolazi. 


Mokenski narod živi u selima na otocima obale Tajlanda i Burme (Myanmar). Društvo 


ribara čiji život ovisi o moru. Stotinama i možda tisućama godina, njihovi su preci 
proučavali ocean i prenosili su svoje znanje s oca na sina. 


Posebice su pazili da podučavaju što činiti kad se ocean povuče. Prema njihovim 
tradicijama, kada bi se to dogodilo, »Laboon« - val koji jede ljude — uskoro nakon toga bi 
stigao. 


Kad su seoske starješine vidjele stravične znakove, vikali su svima da se popnu na više 
razine. 


Nisu svi poslušali. 


Jedan je stariji ribar rekao: »Nitko od djece nije mi vjerovao.« Zapravo, njegova vlastita 
kćer nazvala ga je lažljivcem. No, stari ribar nije popuštao dok svi nisu napustili selo i 
popeli se na višu razinu. 


Mokenci su bili sretni što su imali nekog s uvjerenjem tko ih je upozorio na ono što slijedi. 
Seljaci su bili sretni što su poslušali. Da nisu, možda bi poginuli. 


Prorok Nefi je pisao o velikoj katastrofi svog doba, o uništenju Jeruzalema. »I kao što jedan 
naraštaj bi uništen među Židovima zbog bezakonja«, kaže, »tako oni bivaju uništeni iz 
pokoljenja u pokoljenje, već prema bezakonjima svojim. A ni jedno od njih nikad ne bi 
uništeno a da im proroci Gospodnji to ne nagovijestiše.« 


> 1lese 


Još od Adamovog doba, Gospod je govorio svojim prorocima i, premda se njegova poruka 
razlikuje ovisno o određenim potrebama vremena, postoji jedna dosljedna tema koja se 
nikada ne mijenja: »Odstupite od opačine« i »put ka višoj razini«. 


Kad ljudi slušaju prorokove riječi, Gospod ih blagoslivlja. Međutim, kad zanemaruju 
njegovu riječ, često uslijede jad i patnja. Opetovano, Mormonova knjiga podučava ovu 
veliku lekciju. U njezinim stihovima čitamo o drevnim stanovnicima američkog kontinenta 
koje je Gospod, zbog njihove pravednosti, blagoslivljao, pa su napredovali. No često se taj 
napredak pretvarao u prokletstvo te su »otvrdnujli] srca svoja i zaborav[ili] na Gospoda 
Boga svojega«.? 


Postoji nešto kod napretka što iz nekih ljudi izvlači najgore. U Helamanovoj knjizi učimo o 
jednoj grupi Nefijaca koji su iskusili veliki gubitak i krvoproliće. O njima čitamo: »A 
bijaše to zbog oholosti srdaca njihovih, zbog silna bogatstva njihova, da, bijaše to zbog 
njihova tlačenja siromašnih, zbog uskraćivanja njihova hrane gladnima, zbog uskraćivanja 
njihova odjeće golima i udaranja ponizne braće po obrazima, zbog izrugivanja onoga što je 
sveto [i] nijekanja duha proroštva i objava.«“ 


Ta ih tuga ne bi zapala da »ne bi opačine njihove« Da su barem poslušali riječi proroka 
njihovog doba i putovali ka višoj razini, njihovi životi bili bi dramatično drugačiji. 


Prirodna posljedica koja dolazi onima koji odstupe od Gospodnjeg puta je ta da su oni 
prepušteni svojoj vlastitoj snazi.“ Dok u naletu svog uspjeha pretpostavimo da je naša 
vlastita snaga dovoljna, oni koji se oslanjaju na ruku tijela uskoro otkrivaju kako je ona 
zapravo slaba i nepouzdana. 


Na primjer, Solomon je na početku bio poslušan Gospodu i poštivao njegov zakon. Zbog 
toga je napredovao i bio blagoslovljen ne samo mudrošću već i bogatstvom i čašću. Ako 
nastavi u pravednosti, Gospod je obećao da će »učvrstiti zauvijek [njegovo] kraljevsko 
prijestolje nad Izraelom«.? 


No čak i nakon nebeskih posjeta, čak i nakon primanja blagoslova nad svim ljudima, 
Solomon se okrenuo od Gospoda. Zbog toga, Gospod je odlučio da će mu kraljevstvo biti 
oduzeto i dano njegovom sluzi. 


Ime tog sluge bilo je Jeroboam. Jeroboam je bio marljiv čovjek iz plemena Efrajima kojeg 
je Solomon promaknuo da upravlja dijelom njegovih radnika.'? 


Jednog dana dok je Jeroboam putovao, jedan prorok mu je prišao i prorokovao da će 
Gospod otkinuti kraljevstvo od Solomona i dati deset od dvanaest Izraelskih plemena 
Jeroboamu. 


Kroz svog proroka, Gospod je obećao Jeroboamu da ako će ispravno postupati, »ja [ću] biti 
s tobom, i sagradit ću ti trajan dom, kao što sam sagradio Davidu, i dat ću ti Izraela«. 


igre 


Gospod je izabrao Jeroboama i obećao mu izvanredne blagoslove kada bi on samo 
obdržavao zapovijedi i putovao k višoj razini. Nakon Solomonove smrti, prorokove riječi 
su se ispunile i deset od dvanaest plemena Izraelovih slijedilo Jeroboama. 


Nakon što je primio takvu pomoć, je li novi kralj bio poslušan Gospodu? 


Nažalost, nije. Postavio je zlatnu telad i poticao svoj narod da ih štuju. Stvorio je svoje 
»svećeništvo« birajući koga god je htio, posvećujući ih da budu »svećenici na 
uzvišicama«.!“ Ukratko, unatoč velikim blagoslovima koje je primio od Gospoda, kralj je 
bio zao nad svima prije njega.'? U kasnijim naraštajima, Jeroboam je bio standard s kojim 
su se uspoređivali zli kraljevi Izraela. 


Zbog takve opačine, Gospod se okrenuo od Jeroboama. Kao rezultat kraljeve opačine, 
Gospod je odlučio da će kralj i cijela njegova obitelj biti uništena da nitko ne ostane. To se 
proročanstvo kasnije u potpunosti ispunilo. Jeroboamovo potomstvo nestalo je sa zemlje.“ 


Solomon i Jeroboam su primjeri velikog tragičnog kruga koji je tako često opisivan u 
Mormonovoj knjizi. Kad su ljudi pravedni, Gospod ih unapređuje. Napredak često vodi k 
ponosu koji vodi ka grijehu. Grijeh vodi ka opačini i srcima koja otvrdnu prema stvarima 
Duha. Naposljetku kraj tog puta vodi ka boli i tuzi. 


Ovaj obrazac se ponavlja ne samo u životima pojedinaca već i u gradovima, narodima, čak 
i u svijetu. Posljedice ignoriranja Gospoda i njegovih proroka su sigurne i često ih slijede 
velika tuga i žaljenje. U naše doba Gospod nas je upozorio da će opačina naposljetku 
dovesti do »gladi, i kuge, i potresa, i groma s neba« dok »stanovnici zemaljski [ne] osjet[e] 
gnjev i jarost, i prijekorničku ruku Boga Svemogućega«.!? 


Važno je, međutim, shvatiti da mnogi su dobri ljudi napadnuti nevoljama ljudi i prirode. 
Rani sveci ove razdiobe bili su proganjani i tjerani iz svojih domova. Neki su izgubili svoje 
živote. No, možda zbog toga što su toliko izdržali, razvili su unutarnju snagu koja je bila 
potrebna priprema za djelo koje su tek trebali izvršiti. 

Isto se događa i u naše doba. 


Zbog toga što nismo imuni na nevolje, moramo učiti iz njih. 


Dok Sveta pisma pokazuju posljedice neposluha, također pokazuju što se može dogoditi 
kada ljudi slušaju Gospoda i njegov savjet. 


Kad je opaki grad Niniva čuo glas upozorenja proroka Jone, snažno su zavapili Gospodu, 
pokajali se i bili spašeni od uništenja. !5 


Zbog toga što je narod u Henokovo doba bio opak, Gospod je zapovjedio Henoku da otvori 
svoja usta i upozori narod da se okrenu od svojih opačina i služe Gospodinu Bogu svojemu. 


sen: 


Henok je otklonio svoje strahove i učinio što mu je bilo zapovjeđeno. Putovao je među 
narodom vičući jakim glasom, svjedočeći protiv njihovih djela. Sveta pisma nam govore da 
»svi se ljudi zbog toga uvrijediše«. Među sobom su govorili da »čudno je nešto u zemlji« i 
o »divljem čovjeku« koji je došao među njih.!7 


Iako su mnogi mrzili Henoka, ponizni su vjerovali njegovim riječima. Odbacili su svoje 
grijehe i započeli putovanje ka višoj razini »i bijahu blagoslovljeni oni na gorama, i na 
uzvišicama, i procvat doživješe«.'* U njihovom slučaju, umjesto da napredak dovede k 
ponosu i grijehu, doveo je do suosjećanja i pravednosti. »A Gospod prozva narod svoj Sion 
jer bijahu oni jednoga srca i jedne misli, i življahu u pravednosti. I ne bijaše među njima 
nijednog siromaha.«' 


Nakon njegovog uskrsnuća, Spasitelj je došao na američki kontinent. Zbog njegovog 
čudesnog službeništva, srca naroda bila su smekšana. Odbacili su svoje grijehe i putovali 
ka višoj razini. Cijenili su njegove riječi i težili slijediti njegov primjer. 


Živjeli su tako pravedno da među njima nije bilo svađa i pravedno su se odnosili jedni 
prema drugima. Slobodno su dijelili svoju imovinu jedni s drugima i izvanredno su 
napredovali. O tom je narodu bilo rečeno da »nije moguće zamisliti sretnijega naroda od 
svih naroda koje stvori ruka Božja«.“" 


U naše doba suočeni smo sa sličnim izborom. Budalasto možemo ignorirati Božje proroke, 
osloniti se na svoju vlastitu snagu i, naposljetku, žeti posljedice. Ili, možemo se mudro 
približiti Gospodu i uživati u njegovim blagoslovima. “ 


Kralj Benjamin je opisao oba puta i obje posljedice. Rekao je da će oni koji napuste 
Gospoda biti »prepušteni... užasnomu gledanju svoje krivnje i odvratnosti, i to će ih nagnati 
da se uklone iz nazočnosti Božje u stanje bijede i beskrajne muke«.“! 

No oni koji putuju ka višoj razini i obdržavaju Božje zapovijedi su »blaženi... u svemu, u 
vremenitom i duhovnomu. A izdrže li vjerni do svršetka, bit će primljeni u nebo da tako s 
Bogom prebivaju u stanju sreće koja nikad ne prestaje.«“ 

Kako možemo znati kojim putem smo se zaputili? Kad je Spasitelj hodao zemljom, upitali 
su ga da navede najveću zapovijed. Bez oklijevanja je rekao: »Ljubi Gospodina Boga 
svoga svim srcem svojim, svom dušom svojom i svom pameti svojom! 

To je najveća i prva zapovijed. 

Druga je toj jednaka: 'Ljubi bližnjega svoga kao samoga sebe!" 

O tim dvjema zapovijedima ovisi sav zakon i proroci.« 

U ovim stihovima, Gospod nudi jasan način spoznaje jesmo li na pravome putu. Oni koji 


putuju ka višoj razini vole Gospoda svim svojim srcem. U njihovim životima vidimo 
manifestaciju te ljubavi. Oni traže Gospoda u molitvi i mole za njegov Sveti Duh. Ponizni 


«Vite 


su i otvaraju svoja srca naučavanjima proroka. Uveličavaju svoje pozive i teže služiti radije 
nego da im se služi. Stoje kao Božji svjedoci. Obdržavaju njegove zapovijedi i jačaju u 
svojem svjedočanstvu o istini. 


Također vole djecu Nebeskog Oca i njihov život pokazuje tu ljubav. Brinu se za svoju 
braću i sestre. Njeguju, služe i podržavaju svoje supružnike i djecu. U duhu ljubavi i 
dobrote, izgrađuju one oko njih. Slobodno dijele svoju imovinu s drugima. Tuguju s onima 
koji tuguju i tješe one koji trebaju utjehu.“ 


To je putovanje ka višoj razini put učeništva ka Gospodu Isusu Kristu. To je putovanje koje 
će nas naposljetku odvesti do uzvišenja s našom obitelji u prisutnost Oca i Sina. Dosljedno 
tome, naše putovanje ka višoj razini mora uključivati dom Gospodnji. Kad dođemo Kristu i 
putujemo ka višoj razini, željet ćemo provoditi više vremena u njegovim hramovima jer 
hramovi predstavljaju višu razinu, sveto tlo. 


U svakoj smo dobi suočeni s izborom. Možemo vjerovati u našu vlastitu snagu ili možemo 
putovati ka višoj razini i doći Kristu. 


Svaki izbor ima posljedicu. 
Svaka posljedica odredište. 


Svjedočim da Isus Krist jest naš Otkupitelj, živući Sin živućeg Boga. Nebesa su otvorena i 
Nebeski Otac pun ljubavi otkriva svoju riječ čovjeku. Preko proroka Josepha Smitha 
evanđelje je bilo obnovljeno na zemlji. U naše doba, prorok, vidjelac i objavitelj, 
predsjednik Gordon B. Hinckley živi i otkriva Božju riječ čovjeku. Njegov glas je u skladu 
s onim proročkim glasovima davnina. 


Rekao je: »Pozivam svakog od vas, gdje god bili kao članovi ove Crkve, da stanete na 
svoje noge i s pjesmom u srcu krenete naprijed, živeći evanđelje, voleći Gospoda i 
izgrađujući kraljevstvo. Zajedno ćemo ostati na putu i zadržati vjeru sa Svemogućim kao 
našom snagom.« 

Braćo i sestre, pozvani smo putovati ka višoj razini. 

Možemo izbjeći tugu i jad koji dolaze kao posljedica neposluha. 

Možemo uživati u miru, radosti i vječnom životu ako ćemo slušati riječi proroka, biti 
osjetljivi na utjecaj Duha Svetoga i ispuniti naša srca s ljubavlju za našeg Nebeskog Oca i 


naše bližnje. 


Ostavljam vam svoje svjedočanstvo da će Gospod blagosloviti sve one koji krenu putevima 
učeništva i putuju ka višoj razini. U ime Isusa Krista. Amen. 

Svjetlo u njihovim očima 
predsjednik James E. Faust 
drugi savjetnik u Prvom predsjedništvu 


Sveto svjetlo dolazi u naše oči i obličja kada imamo osobnu vezu s našim Nebeskim Ocem 
punim ljubavi i njegovim Sinom. 


Moja draga braćo, sestre i prijatelji širom svijeta, ponizno tražim vaše razumijevanje i 
pomoć Duha našeg Oca dok vam se obraćam ovoga jutra. 

Duboko sam zahvalan za kratku proročku poruku predsjednika Hinckleyja na početku ovog 
sabora. Svjedočim da je predsjednik Hinckley naš prorok, koji u obilju ima vodstvo 


poglavara ove Crkve, našeg Gospodina i Spasitelja Isusa Krista. 


Nedavno sam se sjetio povijesnog sastanka u Jeruzalemu prije približno 17 godina. Bilo je 
to zbog iznajmljivanja zemlje na kojoj je kasnije izgrađen centar Brigham Young 

University Jerusalem za bliskoistočna istraživanja. Prije nego što je potpisan taj najam, 
predsjednik Ezra Taft Benson i starješina Jeffrey R. Holland, tada predsjednik sveučilišta 
Brigham Young, suglasili su se s izraelskom vladom u ime Crkve i sveučilišta da neće 
vršiti misionarski rad u Izraelu. Možda ćete se upitati zbog čega smo pristali da ne vršimo 
misionarski rad. To se od nas zahtijevali kako bismo dobili dozvolu za izgradnju onog 
prekrasnog objekta u povijesnom gradu Jeruzalemu. Prema našem znanju, Crkva i 
sveučilište strogo i časno su se držali te obveze. Nakon što je najam potpisan, jedan naš 
prijatelj pronicavo je primijetio: »O, mi znamo da nećete obavljati misionarski rad, ali što 
ćete učiniti sa svjetlom koje je u njihovim očima?« On je mislio na naše studente koji su 
učili u Izraelu. 


Koje je to bilo svjetlo u njihovim očima, koje je bilo tako očito našem prijatelju? Sam 
Gospodin daje odgovor: »A svjetlo što svijetli, koje te osvjetljava, po onomu koji 
prosvjetljuje oči tvoje, i to je isto ono svjetlo što oživljava razumijevanje tvoje.« Odakle je 
to svjetlo došlo? Opet, Gospodin daje odgovor: »I da sam ja svjetlo istinito koje obasjava 
svakoga čovjeka što dolazi na svijet.«“ Gospodin je istinito svjetlo, i Duh »prosvjetljuje 
svakoga čovjeka diljem svijeta koji glas Duha sluša«. Svjetlo se vidi u našim izrazima lica 
kao i u našim očima. 


Paul Harvey, poznati voditelj vijesti, posjetio je jedan od kompleksa naše crkvene škole 
prije nekoliko godina. Kasnije je primijetio: »Svako... mlado lice odražavalo je vrstu ... 
uzvišene sigurnosti. U ovim vremenima mnogi pogledi mladih prerano su ostarjeli zbog 
bezbrojnih kompromisa sa savješću. Ali [ovi mladi ljudi] imaju tu zavidnu prednost koja 
dolazi iz discipline, ustrajnosti i posvećenosti.« 


Oni koji se istinski pokaju primaju Duha Kristova i kršteni su u ovu Crkvu za otpust svojih 
grijeha. Ruke se polažu na njihovu glavu i kroz svećeništvo Božje om primaju Duha 
Svetoga. To je »dar Gospodnji, svima onima što ga marljivo traže«.* Kao što ga je 
starješina Parley P. Pratt opisao, dar Duha Svetoga je »zapravo.... radost srcu, [te] svjedost 
očima«." Duh Sveti je onaj Branitelj kojeg je Spasitelj obećao prije nego što je bio razapet. 
Duh Sveti daje dostojnim svecima i duhovno vodstvo i zaštitu. On uvećava našu spoznaju i 
razumijevanje »svega«.? To ima veliku vrijednost u vrijeme kada se duhovna sljepoća 
uvećava. 


Svjetovnost se veoma proširila u svijetu danas. Svjetovnost se definira kao »ravnodušnost 
prema religiji ili odbacivanje ili isključivanje religije i religijskog štovanja«.!“ Svjetovnost 
ne prihvaća mnogo toga kao bezuvjetno. Njezini glavni ciljevi su zadovoljstvo i 
samougađanje. Često oni koji prihvate svjetovnost imaju drugačiji izgled. Kao što je Izaija 
primijetio: »Lice njihovo protiv njih svjedoči.«!! 


Ipak, sa svom svjetovnošću u svijetu, mnogi ljudi gladuju i čeznu za onim što je duhovno te 
da čuju riječ Gospodnju. Kao što je Amos proricao: »Evo, dani dolaze — riječ je Jahve 
Gospoda — kad ću poslati glad na zemlju, ne glad kruha ni žeđ vode, već slušanja riječi 
Jahvine, 


odi 


Tumarat će od mora do mora, od sjevera do istoka potucati se ištući riječ Jahvinu, ali je 
neće naći.« 


Gdje možemo čuti riječi Gospodnje? Možemo ih čuti od našeg proroka, predsjednika 
Gordona B. Hinckleyja, Prvog predsjedništva, Zbora dvanaestorice apostola i od drugih 
vrhovnih autoriteta. Možemo ih čuti i od naših predsjednika okola i biskupa. Misionari ih 
mogu čuti od svojih predsjednika misije. Možemo ih čitati u Svetim pismima. Možemo 
također čuti tihi, jedva čujni glas koji dolazi kroz Duha Svetoga. Mogućnost da čujemo 
riječi Gospodnje uzdiže nas iz duhovne sljepoće »u [njegovo] divno svjetlo«.!? 


Što činimo kako bismo održali svjetlo sjajnim u našim očima i izrazima lica? Veći dio tog 
svjetla dolazi iz naše discipline, ustrajnosti i posvećenosti'“ nekim važnim uzvišenostima. 
Prva od tih uzvišenosti je da postoji Bog koji je Otac naših duša i kome odgovaramo za 
naša djela. Drugo, da Isus jest Krist, naš Spasitelj i Otkupitelj. Treće, da veliki naum sreće 
zahtijeva poslušnost Božjim zapovijedima. Četvrto, da je najveći dar Božji vječni život. !? 


Drugi blagoslovi dodaju svjetlu u našim očima. To su darovi Duha koji dolaze od 
Spasitelja.'“ Radost, sreća, ispunjenje i mir darovi su Duha koji teku iz moći Duha Svetoga. 


U okvirima sreće ovdje i u vječnosti, mnoga od naših vjerovanja su senzacije. Ona su 
velika, a neka su jedinstvena za našu vjeru. Ta dragocjena vjerovanja zasnovana su na 
našoj vjernosti i uključuju sljedeće, ne nužno redoslijedom važnosti: 


1. Bog i njegov Sin su proslavljene osobe. Bog Otac je naš živući Stvoritelj, a njegov Sin, 
Isus Krist, je naš Spasitelj i Otkupitelj. Stvoreni su na sliku Božju.'" Znamo to jer ih je 
Joseph Smith vidio, govorili su s njim i on je govorio s njima. 


2. Hramski blagoslovi pečate muža i ženu zajedno, ne samo za ovaj život, već i za vječnost. 
Djeca i potomstvo mogu biti povezani ovim pečaćenjem. 


3. Svaki dostojan muški član Crkve može obnašati i koristiti svećeništvo Božje. On može 
koristiti ovu božansku ovlast u svojoj obitelji i u Crkvi prema pozivu onoga koji ima ovlast. 


4. Dodatna Sveta pisma uključuju: Mormonovu knjigu, Nauk i saveze te Dragocjeni biser. 


5. Živući apostoli i proroci govore riječ Božju u naše vrijeme, pod vodstvom predsjednika 
Gordona B. Hinckleyja koji je prorok, vidjelac i objavitelj, izvor stalne objave za naše 
doba. 


6. Dar Duha Svetoga dostupan je svim članovima. Kad su proroka Josepha Smitha pitali 
»po čemu se [crkva svetaca posljednjih dana] razlikuje od drugih vjera našeg vremena«, on 
je odgovorio, da je to po »daru Duha Svetoga polaganjem ruku ... [i] da su svi drugi razlozi 
sadržani u daru Duha Svetoga«.!? 


7. Oplemenjivanje ženstvenosti. Žene imaju potpunu jednakost s muškarcima pred 
Gospodinom. Po prirodi se uloge žena razlikuju od uloga muškaraca. Ta nam je spoznaja 

došla Obnovom evanđelja u punini vremena, s priznanjem da su žene obdarene velikim 
odgovornostima majčinstva i odgoja. Više je mogućnosti došlo ženama od 1842., kada je 
prorok Joseph Smith u ime Boga okrenuo ključ u njihovu korist, nego od početka 
čovječanstva na zemlji.“ 


Prije nekoliko godina Constance, učenica za medicinsku sestru, bila je zadužena da pokuša 
pomoći ženi koja je ozlijedila nogu u nezgodi. Žena je odbijala liječničku pomoć jer je 
imala negativno iskustvo s nekim u bolnici. Bojala se i postala je pomalo samotna. Prvi put 
kad je Constance došla, ozlijeđena žena joj je naredila da ode. Drugi put je pustila 
Constance da uđe. Do tog vremena ženina je noga bila prekrivena velikim čirevima i dio 
noge je trunuo. Ali još je uvijek odbijala liječenje. 


Constance se odlučila moliti i za dan dva stigao je odgovor. Uzela je sa sobom nešto 
vodikovog peroksida za svoj sljedeći posjet. Pošto je to bilo bezbolno, starica joj je 
dopustila da to primijeni na njezinoj nozi. Tada su razgovarali o ozbiljnijem liječenju u 
bolnici. Constance ju je uvjerila da će joj bolnica učiniti boravak što je moguće udobnijim. 
Za nekoliko dana žena je smogla hrabrosti da dođe u bolnicu. Kad ju je Constance posjetila 
žena se nasmiješila rekavši: »Uvjerili ste me.« Tad je potpuno neočekivano upitala 
Constance: »Kojoj Crkvi pripadate?« Constance joj je rekla da je član Crkve Isusa Krista 
svetaca posljednjih dana. Žena je rekla: »Znala sam. Znala sam da ste mi poslani od prvog 
dana kad sam vas ugledala. Bilo je svjetlo na vašem licu koje sam primijetila kod drugih 
vaše vjere. Morala sam vjerovati u vas.« 


Za tri mjeseca je ta zagnojena noga potpuno zacijelila. Članovi odjela gdje je starica 
živjela preuredili su njezinu kuću i uredili dvorište. Misionari su se sastali s njom i krstila 
se ubrzo nakon toga.*' Sve to zbog toga što je primijetila svjetlo na licu te mlade učenice za 
medicinsku sestru. 


Jednom kada su predsjednika Brighama Younga upitali zašto smo ponekad ostavljeni sami 
i često smo tužni, njegov je odgovor bio da čovjek mora naučiti »djelovati kao neovisno 
biće... da bi se vidjelo što će učiniti... i da bi se iskušala njegova neovisnost — da bude 
pravedan u tami«.“ To postaje lakše kada vidimo da »evanđelje sjaji... zračeći od... 
osvijetljenih pojedinaca«.? 


Služenje u ovoj Crkvi divan je blagoslov i povlastica koja donosi svjetlo u naše oči i naše 
izraze lica. Kako je Spasitelj preporučio: »Neka svijetli vaša svjetlost pred ljudima, da vide 
vaša dobra djela i slave Oca vašega koji je na nebesima«.“* “Riječi ne mogu izraziti 
blagoslove koji nam dolaze kroz služenje u ovoj Crkvi. Gospodin obećava da ćemo, 
budemo li veličali naše pozive, naći sreću i radost. 


Alma pita jesmo li primili njegovu sliku na svom obličju. Sveto svjetlo dolazi u naše oči i 
obličja kada imamo osobnu vezu s našim Nebeskim Ocem punim ljubavi i njegovim 
Sinom, našim Spasiteljem i i Otkupiteljem. S tom će vezom naša lica odražavati tu 
»uzvišenu sigurnost«* da on živi. 

Dajem svoje osobno svjedočanstvo o božanskoj prirodi njegovog svetog djela u koje smo 
uključeni. Svjedočanstva dolaze kroz objavu.“ Ova objava koja svjedoči došla je u moje 
srce kad sam bio dječak. Ne sjećam se određenog događaja koji je potakao tu potvrđujuću 
objavu. Čini se da je uvijek bila dio moje svijesti. Zahvalan sam za to potvrđujuće znanje 
koje je omogućilo da podnosim nestalnosti života koje nam dolaze svima. 


Bili smo i bit ćemo dirnuti porukama svjedočanstava braće i sestara na ovom saboru. 
Vjerujem da ovo potvrđujuće iskustvo treba utjecati na vas. Svakako možete primiti 
potvrdu da je istinito ono što se govori. Brigham Young je podučavao: »Ne samo sveci koji 
su nazočni... već i ljudi iz svih naroda, kontinenata ili otoka koji žive vjeru koju su 
podučavali Spasitelj i njegovi apostoli, kao i Joseph Smith... također daju isto 
svjedočanstvo, njihove su oči Duhom Božjim i oni vide isto, njihova su srca oživljena i oni 
osjećaju i razumiju isto.«“> 


Znam svim svojim srcem i dušom da Bog živi. Vjerujem da će prosvijetliti naše živote 
svojom ljubavlju za svakoga od nas, budemo li nastojali biti dostojni te ljubavi. U sveto 
ime Isusa Krista. Amen. 

SUBOTNJE POSLIJEPODNEVNO ZASJEDANJE 


Podržavanje crkvenih službenika 
predsjednik Thomas S. Monson 
prvi savjetnik u Prvom predsjedništvu 


Moja braćo i sestre, predsjednik Hinckley je zatražio da vam ja sada predstavim vrhovne 
autoritete Crkve; članove sedamdesetorice područja te vrhovna predsjedništva pomoćnih 
organizacija Crkve za vaš glas podrške. 


Predloženo je da podržimo Gordona Bitnera Hinckleyja kao proroka, vidioca i objavitelja 
te predsjednika Crkve Isusa Krista svetaca posljednjih dana; Thomasa Spencera Monsona 
kao prvog savjetnika u Prvom predsjedništvu i Jamesa Esdrasa Fausta kao drugog 
savjetnika u Prvom predsjedništvu. 


Oni koji su za to, mogu pokazati. 

Oni koji su protiv, ako ih ima, mogu pokazati. 

Predloženo je da podržimo Thomasa Spencera Monsona kao predsjednika Zbora 
dvanaestorice apostola; Boyda Kennetha Packera kao vršitelja dužnosti predsjednika Zbora 
dvanaestorice apostola te sljedeće kao članove tog zbora: Boyda K. Packera, L. Toma 
Perryja, Russella M. Nelsona, Dallina H. Oaksa, M. Russella Ballarda, Josepha B. 
Wirthlina, Richarda G. Scotta, Roberta D. Halesa, Jeffreyja R. Hollanda, Henryja B. 
Eyringa, Dietera F. Uchtdorfa i Davida A. Bednara. 

Oni koji su za to, molimo da pokažu. 


Netko protiv? 


Predloženo je da podržimo savjetnike u Prvom predsjedništvu te dvanaestoricu apostola 
kao proroke, vidioce i objavitelje. 


Svi koji su za to, neka pokažu. 

Oni koji su protiv, ako ih ima, istim znakom. 

Predloženo je da razriješimo starješine Johna H. Groberga i Davida E. Sorensena kao 
članove predsjedništva Zborova sedamdesetorice i kao članove Prvog zbora 
sedamdesetorice i imenujemo ih počasnim vrhovnim autoritetima. Predloženo je da 
razriješimo starješine F. Burtona Howarda, F. Melvina Hammonda i Harolda G. Hillama 


kao članove Prvog zbora sedamdesetorice i imenujemo ih počasnim vrhovnim autoritetima. 


Svi koji nam se žele pridružiti u tome, neka to pokažu. 

Razrješujemo starješine Darwina B. Christensona, Adhemara Damianija, H. Aldridgea 
Gillespieja, Stephena B. Ovesona, Neda B. Rouechća i Dennisa E. Simmonsa kao članove 
Drugog zbora sedamdesetorice. 

Oni koji nam se žele pridružiti u tome, neka to pokažu. 

Također razrješujemo Jaira Mazzagardija kao člana sedamdesetorice područja. 


Svi koji nam se žele pridružiti u izrazu zahvalnosti neka to pokažu. 


Predloženo je da podržimo starješine Neila L. Andersena i Ronalda A. Rasbanda kao 
članove Predsjedništva zborova sedamdesetorice. 


Svi koji su za to, neka pokažu. 
Ima li netko protiv, istim znakom. 


Predloženo je da podržimo Sionea M Fineanganofoa kao člana sedamdesetorice područja, 
koji će naslijediti Pita R. Vamanrava, koji je nedavno preminuo. 


Svi koji su za to, neka pokažu. 
Ima li netko protiv, istim znakom. 


Predloženo je da podržimo druge vrhovne autoritete, članove sedamdesetorice područja i 
vrhovna predsjedništva pomoćnih organizacija u trenutnom sastavu. 


Oni koji su za to, molimo da pokažu. 
Ima li netko protiv, može pokazati 
Čini se da je podržavanje bilo jednoglasno potvrdno. 


Hvala vam braćo i sestre, za vašu trajnu vjeru i molitve. 

Svećenička ovlast u obitelji i Crkvi 
starješina Dallin H. Oaks 
iz Zbora dvanaestorice apostola 


Postoje mnoge sličnosti i neke razlike u načinu kako svećenička ovlast djeluje u obitelji i u 
Crkvi. 


Moja je tema svećenička ovlast u obitelji i Crkvi. 


sm: 


I. 

Moj je otac preminuo kada sam imao sedam godina. Bio sam najstariji od troje male djece 
naše obudovjele majke koja se borila da nas odgoji. Kada sam zaređen za đakona, rekla mi 
je kako joj je drago što u kući ima obnašatelja svećeništva. Ali majka je nastavila s 
upravljanjem obitelji, kao i s pozivanjem tko će od nas moliti kada bismo zajedno kleknuli 
svako jutro. Bio sam zbunjen. Učili su me da je svećeništvo na čelu obitelji. Mora da je 
postojalo nešto što ja nisam znao o tome kako to načelo djeluje. 


U isto to vrijeme, imali smo susjeda koji je dominirao i ponekad zlostavljao svoju suprugu. 
Grmio je kao lav, a ona se povlačila kao janje. Kada su išli u crkvu, uvijek je hodala 
nekoliko koraka iza njega. To je ljutilo moju majku. Ona je bila snažna žena koja ne bi 
prihvatila takvu dominaciju i bila je ljuta vidjeti drugu ženu zlostavljanu na takav način. 
Sjetim se njezine reakcije uvijek kada vidim muškarce koji pogrešno koriste svoju ovlast da 
bi ugodili svom ponosu ili koristili kontrolu ili prinudu nad svojim suprugama u bilo kojem 
stupnju nepravednosti (vidi NiS 121:37). 


Vidio sam i neke žene pune vjere koje su pogrešno razumjele kako svećenička ovlast 
djeluje. Zbog svog partnerskog odnosa sa suprugom u obitelji, neke su žene nastojale takav 
odnos proširiti i na suprugov svećenički poziv, kao što je biskup ili predsjednik misije. 
Suprotno njima, neke nevjenčane žene koje su bile zlostavljane od muškaraca (kao na 
primjer u razvodu) pogrešno povezuju svećeništvo s muškim zlostavljanjem i postaju 
nepovjerljive prema svećeničkoj ovlasti. Osoba koja je imala loše iskustvo s pojedinim 
električnim uređajem ne bi trebala prestati koristiti električnu energiju. 


Sve su okolnosti koje sam opisao rezultat pogrešnog razumijevanja svećeničke ovlasti i 
velikog načela da dok ta ovlast upravlja i s obitelji i s Crkvom, svećeništvo djeluje na 
različit način u svakoj od njih. To načelo shvaćaju i primjenjuju velike crkvene i obiteljske 
vođe koje sam upoznao, ali rijetko kada se objašnjava. Čak i Sveta pisma, čiji zapisi na 
različitim mjestima govore o svećeničkoj ovlasti, rijetko izričito navode koja se načela 
isključivo primjenjuju na korištenje svećeničke ovlasti u obitelji ili u Crkvi ili koja se 
primjenjuju u obje. 


II. 

U našoj teologiji i u našoj praksi, obitelj i Crkva imaju odnos koji ih međusobno jača. 
Obitelj ovisi o Crkvi za stjecanje nauka, uredbi i svečeničkih ključeva. Crkva pruža 
podučavanja, ovlast i uredbe koji su potrebni za povezivanje obiteljskih odnosa u vječnosti. 


Imamo programe i aktivnosti i u obitelji iu Crkvi. One su tako međusobno povezane da 
služba jednoj znači službu drugoj. Kada djeca gledaju svoje roditelje kako puni vjere 
izvršavaju crkvene pozive, njihovi obiteljski odnosi jačaju. Kada su obitelji snažne, i Crkva 
je snažna. Njih dvije idu usporedno. Svaka je važna i potrebna i svaka se treba voditi uz 
pažljivu brigu za drugu. Crkveni programi i aktivnosti ne bi trebali oduzimati tako puno 
vremena da obitelji ne mogu imati zajedničko obiteljsko vrijeme. Također, obiteljske 
aktivnosti se ne trebaju planirati u vrijeme kada je sakramentalni sastanak ili neki drugi 
važan crkveni sastanak. 

Trebamo i crkvene aktivnosti i obiteljske aktivnosti. Kada bi sve obitelji bile potpune i 
savršene, Crkva bi planirala samo nekoliko aktivnosti. Ali u svijetu u kojem mnogi mladi 
odrastaju u domovima gdje jedan roditelj nedostaje, nije član ili je neaktivan u 
evanđeoskom vodstvu, postoji posebna potreba za crkvenim aktivnostima kako bi se 
ispunila praznina. Naša obudovjela majka mudro je shvatila da će crkvene aktivnosti 
njezinim sinovima pružiti iskustvo koje im ona ne može pružiti jer u kući nema muškog 
uzora. Sjećam se kako me je poticala da promatram i pokušam biti nalik dobrim 
muškarcima u našem odjelu. Nagovarala me je da sudjelujem u izviđačima i u drugim 
crkvenim aktivnostima koje su pružale takvu mogućnost. 


U Crkvi gdje ima mnogo nevjenčanih članova koji trenutno nemaju partnera kojeg im je 
Gospodin namijenio, kao i svim svojim sinovima i kćerima, Crkva i obitelji trebaju voditi 
posebnu brigu za potrebe nevjenčanih odraslih osoba. 


u NI: 


Svećenička ovlast djeluje i u obitelji i u Crkvi. Svećeništvo je Božja moć koja blagoslivlja 
svu njegovu djecu, mušku i žensku. Neki od naših skraćenih izraza, poput »žene i 
svećeništvo«, prenose pogrešnu ideju. Muškarci nisu »svećeništvo«. Svećenički sastanak je 
sastanak onih koji obnašaju i koriste svećeništvo. Blagoslovi svećeništva, kao što su 
krštenje, primanje Svetoga Duha, hramsko podarivanje i vječni brak, dostupni su i 
muškarcima i ženama. Ovlast svećeništva djeluje u obitelji i u Crkvi sukladno načelima 
koje je Gospodin uspostavio. 


Kada je moj otac preminuo, moja majka je upravljala našom obitelji. Nije imala svećeničku 
službu, ali kao preživjeli roditelj u svom braku postala je vodeća osoba u svojoj obitelji. 
Istodobno, uvijek je duboko poštovala svećeničku ovlast našeg biskupa i drugih crkvenih 
vođa. Upravljala je svojom obitelji, ali oni su upravljali Crkvom. 


IV. 
Postoje mnoge sličnosti i neke razlike u načinu kako svećenička ovlast djeluje u obitelji i u 
Crkvi. Ako propustimo prepoznati i cijeniti razlike, suočavamo se s poteškoćama. 


Ključevi. Jedna važna razlika između njegove funkcije u Crkvi i u obitelji je činjenica da 
sva svećenička ovlast u Crkvi djeluje pod vodstvom onoga koji drži odgovarajuće 
svećeničke ključeve. Suprotno tome, ovlast koja upravlja u obitelji, bez obzira je li to otac 
ili samohrana majka, djeluje u svezi s obiteljskim pitanjima bez potrebe da se dobije 
odobrenje od bilo koga tko drži svećeničke ključeve. Ta ovlast u obitelji uključuje 
upravljanje obiteljskim aktivnostima i obiteljskim sastancima, kao što su kućne obiteljske 
večeri, obiteljska molitva, podučavanje o evanđelju te savjetovanje i provođenje discipline 
kod članova obitelji. To isto uključuje zaređene očeve koji daju svećeničke blagoslove. 


Međutim, svećenički ključevi su potrebni za odobravanje zaređivanja ili odjeljivanja 


članova obitelji. To je stoga jer organizacija koju je Gospodin učinio odgovornom za 
izvršavanje i zapisivanje svećeničkih uredbi je Crkva, ne obitelj. 


kani 


Zemljopisne granice. Crkvene organizacije, poput odjela, zborova ili pomoćnih 
organizacija, uvijek imaju zemljopisne granice koje ograničavaju odgovornost i ovlast 
poziva povezanih s njima. Suprotno tome, obiteljski odnosi i odgovornosti nisu ovisne o 
tome gdje pojedini član obitelji prebiva. 


Trajanje. Crkveni pozivi su uvijek privremeni, ali obiteljski odnosi su trajni. 


Poziv i razrješavanje. Druga suprotnost se odnosi na početak i okončanje položaja. U 
Crkvi, svećenički vođa koji drži potrebne ključeve ima ovlast pozvati ili razriješiti osobe 
koje služe pod njegovim upravništvom. On može čak i učiniti da oni izgube svoje članstvo 
i da njihova imena budu »izbrisana« (vidi Mosija 26:34-38; Alma 5:56-62). Suprotno tome, 
obiteljski odnosi su tako važni da vođa obitelji nema ovlast učiniti izmjene u obiteljskom 
članstvu. To može učiniti samo onaj koji je ovlašten podešavati obiteljske odnose prema 
ljudskim ili Božjim zakonima. Tako, biskup može razriješiti predsjednicu Potpornog 
društva, ali ne može raskinuti svoj odnos sa suprugom bez razvoda prema ljudskim 
zakonima. Također, njegovo pečaćenje za vječnost ne može se prekinuti bez postupka 
otkazivanja prema Božjim zakonima. Slično tome, mladić koji služi u razredu ili u 
predsjedništvu zbora može biti razriješen svećeničkom ovlašću u odjelu, ali roditelji se ne 
mogu rastaviti od djeteta čiji je način života suprotan njihovom. Obiteljski odnosi 

su trajniji od crkvenih odnosa. 


Partnerstvo. Najvažnija razlika u djelovanju svećeničke ovlasti u obitelji i u Crkvi rezultira 
iz činjenice da je upravljanje obitelji patrijarhalno, dok je upravljanje Crkvom hijerarhijsko. 
Koncept partnerstva djeluje različito u obitelji i u Crkvi. 


Proglas o obitelji daje prekrasno objašnjenje odnosa između supružnika. Premda imaju 
odvojene odgovornosti, »u ovim svetim odgovornostima, očevi i majke su obvezatni 
pomagati jedno drugome kao ravnopravni partneri« (»Obitelj: Proglas svijetu«, Liahona, 
listopad 2004., 49; kurziv dodan). 


Predsjednik Spencer W. Kimball je rekao: »Kada o braku govorimo kao o partnerstvu, 
trebamo o braku govoriti kao o punom partnerstvu. Ne želimo da žene iz naše Crkve budu 
tihe partnerice ili ograničene partnerice u tom vječnom zaduženju! Molimo vas, budite 
potpuna partnerica koja doprinosi« (The Teachings of Spencer W. Kimball, ur. Edward L. 
Kimball [1982.], 315). 


Predsjednik Kimball je također izjavio: »Čuli smo o muškarcima koji svojim suprugama 
kažu: 'Ja obnašam svećeništvo i ti moraš raditi ono što kažem.'« On je odlučno odbio takvu 
zlouporabu svećeničke ovlasti u braku, govoreći da takav muškarac »ne bi trebao biti 
poštovan u svom svećeništvu« (The Teachings of Spencer W. Kimball, 316). 


Postoje kulture ili tradicije u nekim dijelovima svijeta koje omogućavaju muškarcima da 
ugnjetavaju žene, ali takva zlostavljanja se ne smiju događati u obiteljima Crkve Isusa 
Krista. Sjetite se kako je Isus podučavao: »Culi ste da je rečeno starima... A ja vam 
kažem...« (Matej 5:27-28). Na primjer, Spasitelj se suprotstavio prevladavajućoj kulturi 


Roca 


svojim obzirnim ponašanjem prema ženama. Naš vodič mora biti evanđeoska kultura o 
kojoj je on podučavao. 


Ako muškarci žele da Gospodin blagoslovi njihovo vodstvo obitelji, oni moraju svoju 
svećeničku ovlast koristiti sukladno Gospodnjim načelima: 


»Nikakva vlast ni utjecaj ne smiju se prisvajati snagom svećeništva, već jedino 
uvjeravanjem, velikodušnošću, plemenitošću i blagošću, i ljubavlju nehinjenom. 
Dobrotom i čistom spoznajom.« (NiS 121:41-42). 


Kada se svećenička ovlast koristi u patrijarhalnoj obitelji na taj način, postižemo »puno 
partnerstvo«, o kojem je podučavao predsjednik Kimball. Kao što se izjavljuje u proglasu o 
obitelji: 


»Sreća će se u obiteljskom životu najprije doseći kada se temelji na učenjima Gospodina 
Isusa Krista. Uspješni brakovi i obitelji su uspostavljeni i oni se čuvaju na načelima vjere, 
molitve, pokajanja, opraštanja, poštovanja, ljubavi [i] sućuti« (Liahona, listopad 2004., 49). 


Crkveni se pozivi izvršavaju sukladno načelima koja vode sve nas u djelovanju pod 
svećeničkom ovlašću u Crkvi. Ta načela uključuju uvjeravanje i ljubaznost, o kojima se 
podučava u 121. odsjeku, što je osobito potrebno u hijerarhijskoj organizaciji Crkve. 


Načela o kojima sam napomenuo kod korištenja svećeničke ovlasti su razumljivija i 
ugodnija za udanu ženu nego za neudanu, osobito onu koja nikada nije bila udana. Ona 
sada ne može iskusiti svećeničku ovlast u partnerskom odnosu u braku. Njezina iskustva sa 
svećeničkom ovlašću temelje se na hijerarhijskim odnosima u Crkvi i neke žene osjećaju da 
nemaju pravo glasa u tim odnosima. Stoga, izuzetno je važno imati učinkovito vijeće 
odjela, gdje muškarci i žene redovito sjede zajedno u donošenju odluka pod svećeničkom 
ovlašću biskupa. 


V. 
Zaključit ću s nekim općim primjedbama i vlastitim iskustvom. 


Teologija Crkve Isusa Krista svetaca posljednjih dana usredotočena je na obitelj. Naš odnos 
s Bogom i svrha života na zemlji objašnjeni su u okvirima obitelji. Mi smo duhovna djeca 
nebeskih roditelja. Evanđeoski nauk se primjenjuje preko zemaljskih obitelji, a naš najveći 
cilj je povezati te obiteljske odnose kroz vječnost. Konačno poslanje Crkve našeg Spasitelja 
je pomoći nam da postignemo uzvišenje u celestijalnom kraljevstvu, a to se može postići 
samo u obiteljskom odnosu. 


Nije čudno što je naša Crkva poznata kao crkva koja je usmjerena na obitelj. Nije čudo što 
smo ojađeni trenutnim zakonskim i kulturnim pogoršanjem u položaju braka i rađanja. U 
vremenu kada izgleda kao da svijet gubi svoje razumijevanje svrhe braka i vrijednosti 
rađanja, vitalno je važno da sveci posljednjih dana nemaju dvojbe oko toga. 


ZAK 


Obudovjela majka puna vjere koja nas je odgojila nije imala dvojbe oko vječnosti obitelji. 
Ona je uvijek poštovala položaj našeg preminulog oca. Učinila ga je prisutnim u našem 
domu. Govorila je o vječnom trajanju njihovog hramskog braka. Često nas je podsjećala na 
to što bi naš otac želio da mi učinimo, kako bismo shvatili Spasiteljevo obećanje da 
zauvijek možemo biti obitelj. Sjećam se iskustva koje pokazuje učinak njezinih 
podučavanja. Jedne godine malo prije Božića, naš me je biskup zamolio, kao đakona, da 
mu pomognem isporučiti božićne košare udovicama u odjelu. Do svakih sam vrata nosio 
košaru s njegovim čestitkama. Kada me odvezao kući, preostala je jedna košara. Uručio mi 
ju je rekavši da je ona za moju majku. Dok je odlazio, stajao sam na snijegu pitajući se 
zašto sam dobio košaru za moju majku. Ona nikada o sebi nije govorila kao o udovici i 
nikada o njoj nisam razmišljao na takav način. Dvanaestogodišnjem dječaku ona nije bila 
udovica. Ona je imala muža, a mi smo imali oca. On je samo privremeno bio odsutan. 


Očekujem veličanstveni dan u budućnosti kada će razdvojeni biti spojeni i svi ćemo biti 
potpuni, kao što je Gospodin obećao. Svjedočim o Isusu Kristu, Jedinorođenom Sinu 
Nebeskog Oca, čiji su svećenička ovlast, pomirenje i uskrsnuće sve ovo omogućili, u ime 
Isusa Krista. Amen. 


Djevojkama 
starješina Jeffrey R. Holland 
iz Zbora dvanaestorice apostola 


Budite žene Kristove. Cijenite svoje poštovano mjesto u očima Božjim. On vas treba. Ova 
vas Crkva treba. Svijet vas treba. 


Otac Vrijeme grubo se poigrao sa mnom prije samo nekoliko mjeseci. Ustao sam jednog 
jutra sjajnih očiju i spreman na sve, pozdravio zoru s osmjehom — i onda iznenada shvatio 
da s rođendanom koji se trebao slaviti toga dana sada imam unuku tinejdžericu. Promislio 
sam o tome na trenutak i onda učinio ono što bi učinila svaka odgovorna, dostojanstvena 
odrasla osoba. Vratio sam se u krevet i pokrio preko glave. 


Ostavljajući po strani tradicionalnu šalu o potresnom iskustvu odgoja tinejdžera, želim reći 
svojoj unuci i velikom broju mladih u Crkvi koje susrećem širom svijeta koliko smo 
izuzetno ponosni na vas. Moralna i fizička opasnost postoji skoro posvuda oko vas i 
iskušenja raznih vrsta pojavljuju se svakodnevno, a ipak većina vas nastoji činiti ono što je 
ispravno. 


Ovo bih poslijepodne htio podići svoj glas kao hvalu vama, da izrazim svoju ljubav, svoje 
ohrabrenje i svoje divljenje prema vama. Zato što je ova dragocjena najstarija unuka o 
kojoj sam govorio djevojka, htio bih uputiti svoje riječi djevojkama u Crkvi, no nadam se 
da se duh onoga što kažem može primijeniti na žene i muškarce svake dobi. Međutim, 
danas bih, kao što je Maurice Chevalier običavao pjevati, htio »zahvaliti nebesima na 
djevojčicama«. 

Prije svega, htio bih da se ponosite što ste žene. Želim da osjetite stvarnost onoga što to 
znači, da znate tko ste uistinu. Vi ste doslovno duhovne kćeri nebeskih roditelja božanske 
naravi i vječnog cilja.' Ta prevladavajuća istina treba biti duboko ukorijenjena u vašu dušu 
i biti temeljna prilikom donošenja bilo koje odluke dok odrastate u zrele žene. Nikada ne 
može postojati veća potvrda vašeg dostojanstva, vrijednosti, povlastica i obećanja. Vaš 
Otac na Nebu zna vaše ime i poznaje vaše okolnosti. On čuje vaše molitve. On poznaje 
vaše nade i snove, uključujući strahove i frustracije. I on zna što možete postati kroz vjeru 
u njega. Zbog tog božanskog naslijeđa vi, zajedno sa svim vaših duhovnim sestrama i 
braćom, imate punu jednakost u njegovim očima i omogućeno vam je kroz poslušnost da 
postanete zakoniti baštinici u njegovom vječnom kraljevstvu, »baštinici Božji, a subaštinici 
Kristovi«.“ Nastojte razumjeti važnost ovih nauka. Sve što je Krist podučavao, podučavao 
je žene kao i muškarce. Zaista, u obnovljenom svjetlu evanđelja Isusa Krista žena, 
uključujući djevojku, potpuno zauzima svoju veličanstvenost u božanskom planu 
Stvoritelja. Vi ste, kao što je starješina James E. Talmage jednom izrazio, »posvećeno 
ustoličenje koje se nitko neće usuditi onečistiti«.? 


Budite žene Kristove. Cijenite svoje poštovano mjesto u očima Božjim. On vas treba. Ova 
vas Crkva treba. Svijet vas treba. Ženino trajno povjerenje u Boga i nepokolebljiva odanost 
onome što je duhovno, uvijek su bile sidro kad su vjetrovi i valovi života bili 
najpogibeljniji.“ Kažem vam ono što je prorok Joseph rekao prije više od 150 godina: 
»Budete li dorasli svojim povlasticama, anđele se neće moći spriječiti da vam budu 
suradnici.«? 


Svim ovim pokušavam vam reći što vaš Otac na Nebu osjeća za vas i što je naumio da 
postanete. Ako trenutno netko od vas vidi manje od ovoga ili odlučno želi živjeti ispod 
svojih povlastica, tada izražavamo veću ljubav za vas i molimo vas da učinite svoje 
tinejdžerske godine trijumfom, ne tragedijom. Očevi i majke, proroci i apostoli nemaju 
motiva osim da blagoslove vaš život i poštede vas svake moguće boli koje vas možemo 
poštedjeti. 


Da biste u potpunosti mogli tražiti blagoslove i zaštitu Nebeskog Oca, želim da ostanete 
odani standardima evanđelja Isusa Krista i da ne slijedite ropski hirove mode. Crkva nikada 
neće zanijekati vašu moralnu slobodu izbora o onome što trebate nositi i kako točno trebate 
izgledati. Ali Crkva će uvijek objavljivati standarde i uvijek će podučavati načela. Kao što 
je sestra Susan Tanner jutros rekla, jedno od tih načela je skromnost. U evanđelju Isusa 
Krista skromnost u odijevanju uvijek jeu modi. O našim se standardima ne može društveno 
pregovarati. 


Brošura Za snagu mladih veoma je jasna u svom pozivu djevojkama da izbjegavaju odjeću 
koja j je preuska, prekratka ili neprimjereno otkriva na bilo koji način, uključujući goli 
struk.“ Roditelji, molimo vas pročitajte ovu brošuru sa svojom djecom. Osim vaše ljubavi, 
oni trebaju i vaša ograničenja. Djevojke, birajte vašu odjeću na način na koji birate 
prijatelje — u oba slučaja birajte ono što vas poboljšava i i što bi vam dalo he ako 


iskoristiti. Niti bi to trebala činiti Vaša odjeća. 

Zelim posebno obratiti pažnju na to kako se djevojke odijevaju za službe u Crkvi i šabatno 
štovanje. Običavali smo govoriti o »najboljoj odjeći« ili o »nedjeljnoj odjeći« i možda 
bismo trebali ponovno o tome govoriti. U svakom slučaju, od drevnih vremena do danas 
uvijek smo bili pozivani da se predstavimo najbolje iznutra i izvana kada ulazimo u dom 
Gospodnji — a posvećena kapela svetaca posljednjih dana jest »dom Gospodnji«. Naša 
odjeća ili obuća nikada ne trebaju biti skupi, zapravo ne bi smjeli biti skupi, ali niti bismo 
smjeli izgledati kao da idemo na plažu. Kada dolazimo štovati Boga i Oca svih nas i 
uzimati sakrament koji simbolizira pomirenje Isusa Krista, trebamo biti što uredniji i puni 
poštovanja, dostojanstveni i primjereni koliko možemo biti. Trebamo izgledom i 
ponašanjem pokazati da smo istinski učenici Kristovi, da smo u duhu štovanja krotki i 
ponizni srcem, da istinski želimo da Spasiteljev duh uvijek bude s nama. 


Isto tako, htio bih spomenuti još osjetljiviju temu. Preklinjem vas, djevojke, da više 
prihvaćate same sebe, uključujući oblik i izgled svog tijela, s manje čežnje da izgledate kao 
netko drugi. Mi smo svi različiti. Netko je visok a netko nizak. Netko je okrugao a netko 
tanak. I skoro svatko u jednom trenutku želi biti nešto što nije! Ali kao što je jedna 
savjetnica tinejdžerica rekla: »Ne možete živjeti svoj život brinući se da svijet bulji u vas. 
Kada dopustite da vas mišljenje ljudi učini samosvjesnima, odbacujete svoju moć... Ključ 
osjećaja [pouzdanja| uvijek je slušati sebe iznutra -- [stvarne sebe |< A u kraljevstvu ste 
Božjem stvarni vi »skupocjenija... od bisera«.. Svaka je djevojka dijete sudbine a svaka 
odrasla žena moćna snaga za dobro. Spominjem odrasle žene jer sestre, vi ste naš najveći 
primjer i pomoć za ove djevojke. A ako ste pretjerano zabrinute time da ste se udebljale, 
nemojte se čuditi kada vaša kćer ili jedna iz vašeg razreda Djevojaka učini isto i samu sebe 
razboli nastojeći to postići. Svi trebamo biti zdravi koliko možemo biti — to je dobar nauk 
Riječi mudrosti. To znači jesti ispravno i vježbati te pomagati našim tijelima da 
funkcioniraju u svojoj najvećoj snazi. Svi bismo vjerojatno mogli biti bolji u tome. Ali 
govorim o optimalnom zdravlju; ne postoji optimalna veličina. 


Iskreno, svijet je u tome bio okrutan prema vama. Bombardirani ste filmovima, televizijom, 
modnim časopisima i reklamama s porukom da je izgled sve! Poruka je: »Ako je vaš izgled 
dovoljno dobar, vaš će život biti glamurozan i bit ćete sretni i popularni.« Ta je vrsta 
pritiska ogromna u tinejdžerskim godinama, a da ne govorim o kasnijoj odrasloj dobi. U 
previše slučajeva mnogo se čini ljudskom tijelu da bi se zadovoljio taj zamišljen (da ne 
kažem površan) standard. Kao što je jedna holivudska glumica nedavno rekla: »Postali smo 
opsjednuti ljepotom i izvorom mladosti... Tužna sam zbog načina na koji se žene unakaze 
u potrazi za tim. Vidim žene [uključujući djevojke] ... koje zatežu ovo ili uvlače ono. To je 
poput skliskog obronka. [Ne možete sići s njega. Suludo je... što društvo čini ženama.«' 


U odnosu na zaokupljenost sobom i usmjerenost na fizičko, ovo je više od društvenog 
ludila, ovo je duhovno destruktivno i razlog je za mnogo nesreće s kojom se žene, 
uključujući djevojke, suočavaju u suvremenom svijetu. A ako su odrasli zaokupljeni 
izgledom — uvlačenjem, rezanjem, usađivanjem i prepravljanjem svega što se može 
prepraviti — takvi će se pritisci i tjeskobe sigurno prenijeti na djecu. U jednom trenutku 
problem postaje ono što Mormonova knjiga naziva »isprazna umišljenost« '. A u 
svjetovnom društvu i taština / umišljenost neograničeno se šire. Potreban je zaista velik i 
prostran komplet šminke da bi se moglo natjecati s ljepotom koja se prikazuje u medijima 

svuda oko nas. Ipak će na kraju dana još uvijek postojati oni kojima »držanje... bijaše 
podrugljivo, i upirahu prste svoje« kao što je Lehi vidio,'“ jer koliko god netko nastoji 
uspjeti u svijetu glamura i mode to nikada neće biti dovoljno glamurozno. 


Žena koja nije bila naše vjere jednom je napisala nešto u smislu da je u svim godinama rada 
s lijepim ženama vidjela nekoliko stvari koje su sve imale zajedničko, a nijedna nije imala 
nikakve veze s veličinom i oblicima. Rekla je da su najljepše žene koje je poznavala imale 
sjaj zdravlja, prijatnu osobnost, ljubav prema učenju, stabilan karakter i poštenje. Ako 
dodamo dragi i nježan duh Gospodnji koji takva žena ima, tada to opisuje ljepotu žene u 


bilo kojem razdoblju i vremenu, čiji je svaki element naglašen i dostupan kroz blagoslove 
evanđelja Isusa Krista. 


Sada bih zaključio. Mnogo je rečeno nedavno u zabavnim medijima o trenutnom ludilu za 
programima Realityja. Nisam siguran što je to ali iz dna srca dijelim ovu evanđeosku 
stvarnost s prekrasnim naraštajem djevojaka koje odrastaju u ovoj Crkvi: 


Moja je svečana izjava vama da su se Otac i Sin zaista ukazali proroku Josephu Smithu, 
koji je i sam bio mladić, pozvan od Boga iz upravo vaše dobne skupine. Svjedočim da su 
ova božanska bića govorila s njim, da je on čuo njihove vječne glasove i vidio njihova 
proslavljena tijela." To je iskustvo bilo toliko stvarno u svom okruženju, koliko je bilo ono 
apostola Tome kad mu je Spasitelj rekao: »Pruži prst svoj ovamo: evo mojih ruku! Pruži 
ruku svoju i stavi je u moj bok... ne budi više nevjernik, već [budi] vjernik.«!“ 


Mojoj unuci i svakoj drugoj mladoj osobi u Crkvi osobno svjedočim da je Bog stvarno naš 
Otac te da je Isus Krist stvarno njegov Sin Jedinorođenac u tijelu, Spasitelj i Otkupitelj 
svijeta. Svjedočim da je ovo zaista Crkva i kraljevstvo Božje na zemlji, da su istinski 
proroci vodili ovaj narod u prošlosti i da ga istinski prorok, predsjednik Gordon B. 
Hinckley, vodi danas. Da upoznate beskrajnu ljubav koju vođe Crkve imaju za vas i 
dopustite da vas vječne stvarnosti evanđelja Isusa Krista uzdignu iznad vremenitih briga i 
tinejdžerskih tjeskoba, molim se u ime Isusa Krista. Amen. 

Istinska sreća: svjesna odluka 
starješina Benjamin De Hoyos 
iz sedamdesetorice 


Sreća je stanje duše. To radosno stanje dolazi kao rezultat pravednog života. 


»Život je dobar ako živimo na taj način da ga činimo takvim.« Ovo je bio dio nadahnute 
poruke koju sam pročitao prije mnogo godina. Ono što poruka naziva »dobrim životom« 
dolazi kao rezultat načina na koji obavljamo stvari, riječi koje odabiremo izgovoriti i čak 
misli koje odabiremo imati. 


Nitko se ne treba osjećati samim na putu života jer smo svi pozvani da dođemo Kristu i 
budemo usavršeni u njemu. Sreća je svrha evanđelja i svrha otkupljujućeg pomirenja za sve 
ljude. 


Zapis u knjizi Helamanovoj je to izrazio na jezgrovit način: »Tako vidimo da je Gospod 
milostiv svima koji budu u iskrenosti svojih srdaca prizivali sveto ime njegovo. 


Da, tako vidimo da su vrata nebeska otvorena svima, napose onima koji budu vjerovali u 
ime Isusa Krista koji je Sin Božji. 


Da, vidimo kako se svatko, tko hoće, smije osloniti na riječ Božju koja je živa i moćna, koja 
će... Kristova čovjeka provesti ravnim i uzanim prijelazom... 


ina suho privesti duše njihove, da, besmrtne duše njihove, zdesna Bogu u kraljevstvu 
nebeskom.«' 


Moja voljena braćo i sestre, trebamo shvatiti kako je »željeti« ključni faktor koji nas vodi 
da se oslonimo na riječ Božju i budemo sretni. 
Ustrajnost u donošenju ispravnih odluka je ono što nas vodi k sreći. 


Sreća dolazi kao rezultat naše poslušnosti i hrabrosti u opetovanom izvršavanju Božje 
volje, čak i u najtežim okolnostima. Kada je prorok Lehi upozorio stanovnike Jeruzalema, 
rugali su mu se te, kao i s drugim drevnim prorocima, željeli su oduzeti mu život. Citiram 
proroka Nefija 


»Pokazat ću vam kako je blago milosrđe Gospodnje vrhu svih onih koje on izabra; zbog 
vjere njihove da im udjeli moć, i to snagu izbavljenja.«“ 

Dok sam služio kao misionar u sjevernom Meksiku, nekoliko dana nakon krštenja obitelji 
Valdez, primili smo telefonski poziv od brata Valdeza moleći nas da dođemo u njegov 
dom. Imao je važno pitanje za nas. Sada kada je znao Božju volju glede Riječi mudrosti, i 
iako bi mu bilo teško naći novi posao, pitao se da li bi trebao nastaviti raditi za tvornicu 
duhana u kojoj je radio već godinama. Samo par dana kasnije, brat Valdez nas je ponovno 
zamolio da ga dođemo posjetiti. Odlučio je dati otkaz jer nije bio voljan ići protiv svojih 
uvjerenja. Zatim nam je, sa smiješkom i drhtavim glasom, rekao da ga je istog dana kada je 
dao otkaz nazvala druga tvrtka i ponudila mu puno bolji posao. 


Da, nalazimo sreću usred kušnje naše vjere. Gospodin nam se objavljuje kroz svoje blago 
milosrđe koje nalazimo na putu sreće. S povećanom jasnoćom vidimo njegovu ruku u 
našim životima. 


Sreća je stanje duše. To radosno stanje dolazi kao rezultat pravednog života. 


Prije nekoliko godina, dok sam služio kao predsjednik misije, moja je žena Evelia bila 
svjedok dirljivom prizoru sreće kada je vidjela kako vjerna obitelj ulazi u kapelu. Ta majka 
i njeno dvoje male djece hodali su taj dan od svojeg skromnog doma do crkve po nesnosnoj 
vrućini. Nisu ni slutili da će naći starješinu Cruza, predanog misionara koji je godinu ranije 
s njima podijelio poruku obnovljenog evanđelja. Ovo predivno iznenađenje bilo je ključ u 
njihovoj spoznaji velike sreće koju je evanđelje donijelo u njihove živote. Djeca su mu 
potrčala u zagrljaj te dok su suze radosnice tekle niz obraze starješine Cruza, majka je 
primila njegove ruke u svoje i duboko mu zahvalila za sve što je učinio kako bi blagoslovio 
njihovu obitelj. Zasigurno su našli tu sreću koja je pripremljena i sačuvana za svece.“ 


Prorok Joseph je izjavio: »Sreća je cilj i svrha našeg postojanja; i bit će njegov kraj, 
ukoliko nastavimo putem koji vodi k njoj; a taj put je vrlina, poštenost, vjernost, svetost i 
obdržavanje svih Božjih zapovjedi.«? 


Nakon muka dugog putovanja u obećanu zemlju i trideset godina vjernih napora u 
obdržavanju Božjih zapovjedi," neumorni prorok Nefi iz Mormonove knjige sažeo je 
povijest svog naroda rekavši: »I dogodi se: Živjesmo mi sretno i zadovoljno.«“ 


Prorok i kralj Benjamin je u Mormonovoj knjizi definirao sreću kao »blaženo i sretno 
stanje onih što zapovijedi Božje obdržavaju. Jer, gle, blaženi su oni u svemu, u vremenitom 
i duhovnomu.«* 


Da, moja ljubljena braćo i sestre, život je dobar ako živimo na taj način da ga činimo 
takvim. Vjerovati, željeti, odlučivati i ispravno birati su jednostavna djela koja određuju 
porast u sreći i porast u unutarnjem uvjerenju koje nadilazi ovaj život. 


Sjetimo se da nas sam Gospod j još uvijek poziva govoreći:»Dođite k meni svi koji ste 
umorni i opterećeni, i ja ću vas okrijepiti.« Znam da on živi i da nas opetovano poziva 
pred našim vratima. Obnovio je svoju crkvu i puninu evanđelja preko proroka Josepha 
Smitha i objave Mormonove knjige. Čak i danas on vodi svoju Crkvu i kraljevstvo preko 
našeg ljubljenog proroka, predsjednika Gordona B. Hinckleyja. 

Ostavljam vam svoju ljubav i skromno svjedočanstvo, u ime Gospodina Isusa Krista. 
Amen. 

Mormonova knjiga, oruđe za sabiranje raspršenog Izraela 
starješina C. Scott Grow 
iz sedamdesetorice 


Isus Krist nam je dao Mormonovu knjigu kao oruđe za sabiranje raspršenog Izraela. 


Prije trideset šest godina služio sam misiju u jugoistočnom Meksiku. U to vrijeme nisu 
postojali okoli, a najveći gradovi u misiji imali su samo dva ogranka. Vladale su 
ograničene mogućnosti obrazovanja i mnogo siromaštva. Uz dva do tri izuzetka, svi su 
misionari bili iz Sjedinjenih Država. 


Sjećam se ljudi u ogranku Nealtican. Sve zgrade u gradu bile su izgrađene od sušene opeke, 
osim katoličke katedrale i kapele svetaca posljednjih dana. Sjećam se da sam stajao u maloj 
kući predsjednika ogranka izgrađenoj od sušene opeke. Imala je zemljani pod, prozore bez 
stakala i prekrivač na ulazu. Nije bilo namještaja u kući. Njegova obitelj nije imala cipela. 


Ali to su bili sretni ljudi. On mi je rekao da su prodali sve što su imali kako bi mogli kupiti 
autobusne karte do hrama u Mesi gdje su bili zapečaćeni za vrijeme i svu vječnost. Mnogi 
članovi ogranka učinili su isto. 


Prije mjesec dana vratio sam se u Meksiko da bih služio u predsjedništvu područja Sjeverni 
Meksiko. Današnji Meksiko mnogo je drugačiji od onoga prije 36 godina. Nealtican je 
središte naprednog okola Siona. Meksiko ima 200 okola i milijun članova Crkve. Mnogi 
vođe okola i odjela su visoko obrazovani i financijski sigurni. Tisuće mladića i djevojaka iz 
Meksika služi cjelodnevne misije. 


Zaista se viđenje koje je Lehi imao a Nefi protumačio ostvaruje. »I u taj će dan ostatak 


potomstva našega spoznati da su oni od doma Izraelova i da su oni narod saveza 
Gospodnjega. I tad će oni doznati i doći do spoznaje svojih predaka a i k spoznaji radosne 

vijesti Otkupitelja svoga, koja po njemu bijaše poslužena ocima njihovim. Stoga će oni doći 
k spoznaji o Otkupitelju svome.«' 


Zaista su ljudi u Meksiku i drugim zemljama Latinske Amerike među potomcima proroka. 
Mormonova knjiga je njihova baština. Isus Krist je posluživao njihovim ocima. 


Nakon svog uskrsnuća, Isus Krist je sišao s neba, obučen u bijelu halju, i stajao među 
njihovim precima ovdje u Americi. Ispružio je svoju ruku i rekao: »Evo, ja sam Isus Krist 
za koga proroci posvjedočiše da će doći na svijet. 


I gle, ja sam svjetlo i život svijeta.« 
»Uzdignite, dakle, svjetlo svoje da svijetli svijetu. Gle, ja sam svjetlo koje uzdižite.«“ 


Crkvi u naše vrijeme Gospodin je ponovio taj savjet kada je rekao: »Zaista, kažem svima 
vama: Ustani i zasini da svjetlost tvoja bude stijeg narodima.«“ Isus Krist je svjetlo koje 
uzdižemo kao stijeg svim narodima. Mi nudimo dodatno svjetlo Isusa Krista kako je 
objavljeno u Mormonovoj knjizi: još jednom svjedočanstvu o Isusu Kristu. 


Predsjednik Hinckley nam je dao izazov da pročitamo ili da ponovno pročitamo 
Mormonovu knjigu prije kraja godine, kao obilježavanje 200. godišnjice rođenja proroka 
Josepha Smitha. Čineći tako, mi odajemo priznanje Josephu Smithu, koji je preveo 
Mormonovu knjigu »darom i moću Božjom«. 


Kada se drevni prorok Moroni ukazao Josephu, rekao mu je »da [mu] je izvesti djelo od 
Boga namijenjeno, da će [njegovo] ime smatrati dobrim i zlim u svim narodima, 
plemenima i jezicima, odnosno da će se o njemu među svim ljudima govoriti i dobro i 

Proroštvo se ostvarilo. Ime Josepha Smitha poznato je i priznaje se širom svijeta, čak i u 
udaljenom selu Nealticanu u Meksiku. 


Nedavno mi je član u Monterreyju u Meksiku ispričao kako je Mormonova knjiga 
promijenila njegov život. Kao tinejdžer, Jesus Santos bio je impresioniran svecima 
posljednjih dana koje je vidio kako hodaju prašnjavim ulicama. Htio je razgovarati s njima 
o njihovoj Crkvi, ali prijatelj mu je rekao da mora čekati da se oni obrate njemu. 


Mnogo bi puta otišao do zgrade Crkve i gledao kroz željeznu ogradu kako misionari i mladi 
na zajedničkim aktivnostima igraju igre. Izgledali su tako zdravo i on je htio biti dio njih. 
Naslonio bi svoju bradu na ogradu, nadajući se da će ga primijetiti i pozvati ga da im se 
pridruži. To se nikad nije dogodilo. 


Kad mi je Jesus pričao priču, rekao je: »To je tužno. Bio sam mlad i mogao sam služiti 
cjelodnevnu misiju.« 


AQ 


Preselio se u Monterrey, Meksiko. Devet godina kasnije posjetio je prijatelja u drugom 
dijelu grada kada su misionari zakucali na vrata. Njegov ih je prijatelj htio poslati dalje. 
Jesus ga je zamolio da dopusti misionarima da razgovaraju s njima samo dvije minute. 
Njegov je prijatelj pristao. 


Misionari su govorili o Mormonovoj knjizi, kako je Lehijeva obitelj putovala iz Jeruzalema 
u Ameriku i kako je uskrsnuli Isus Krist posjetio Lehijeve potomke u Americi. 


Jestis je htio znati više. Posebno ga je dimula slika koja prikazuje Isusovo ukazanje u 
Americi. Dao je misionarima svoju adresu. Čekao je mjesecima ali ga oni nikada nisu 
kontaktirali. 


Prošle su još tri godine. Neki su prijatelji pozvali njegovu obitelj na kućnu obiteljsku večer. 
Dali su mu primjerak Mormonove knjige. 


Čim ju je počeo čitati, znao je da je Mormonova knjiga istinita. Napokon, 12 godina nakon 
što je prvi put saznao za Crkvu, on i njegova žena su se krstili. Toliko je mnogo godina bilo 
izgubljeno. Da su misionari samo razgovarali s njim, da su mladi na zajedničkim 
aktivnostima samo primijetili usamljenog tinejdžera kako gleda preko ograde, da su ga 

Na sreću, susjedi članovi pozvali su ga na kućnu obiteljsku večer i podijelili s njim tu 
knjigu koja ima tako veliku moć obraćenja, Mormonovu knjigu. 


Danas Jesus Santos služi kao predsjednik hrama Monterrey, Meksiko. 


Isus Krist nam je dao Mormonovu knjigu kao oruđe za sabiranje raspršenog Izraela. U 
vrijeme njegovog ukazanja u Americi, on je rekao narodu: »A kad se to dogodi da 
potomstvo tvoje stane to spoznavati — bit će to znak njima, i oni će znati da djelo Očevo već 
otpoče da se ispuni savez što ga on sklopi s narodom koji je iz doma Izraelova.«" 


Mormonova knjiga svoj je osobni svjedok ljudima Latinske Amerike i svim narodima. Sam 
njezin izlazak na vidjelo u ovim posljednjim danima svjedoči da je Bog još jednom počeo 
sabirati raspršeni Izrael. 


U svojem umu još uvijek mogu vidjeti Jesisa Santosa kao odrpanog osamnaestogodišnjaka 
kako gleda preko ograde u kapelu. Možete li ga vidjeti? Možete li pozvati njega i druge 
poput njega da budu jedno s nama? Koga poznajete tko će odgovoriti na vaš poziv da 
pročita Mormonovu knjigu? Hoćete li ih pozvati? Nemojte čekati. 


Svjedočim da je Joseph Smith prorok Obnove. Mormonova knjiga: još jedno svjedočanstvo 
o Isusu Kristu, sredstvo je preko kojeg će ljudi iz svih naroda biti sabrani u Crkvu Isusa 
Krista svetaca posljednjih dana. Crkva je zasnovana na apostolima i prorocima, kao što je 
bila u drevna vremena. Predsjednik Gordon B. Hinckley je Gospodinov pomazan prorok na 
zemlji danas. Isus Krist je naš Spasitelj i naš Otkupitelj. Ovo je njegova Crkva i njegovo 
kraljevstvo. On je naš kralj Emmanuel. 


- ABie 


Tako svjedočim u ime Isusa Krista. Amen. 


BILJEŠKE 

1. 1. Nefi 15:14; naglasak dodan 
2. 3. Nefi 11:10-11 

3. 3. Nefi 18:24 

4. NiS 115:5 

5. Uvod u Mormonovu knjigu 
6. Josip Smith 2:33. 

7. 3. Nefi 21:7; kurziv dodan 


»Da je Krist bio u mojim okolnostima ...« 
starješina Paul K. Sybrowsky 
iz sedamdesetorice 


Naš Spasitelj Isus Krist nas uči koliko je važno potražiti onoga koji je izgubljen 


Prije puno godina, kada su naša djeca imala šest, četiri i dvije godine, moja supruga i ja 
smo za njih priredili kviz. Svaki dan smo, kao obitelj, čitali iz Mormonove knjige. 


»Tko je bio čovjek«, upitala je moja supruga, »koji je otišao u šumu u lov, ali umjesto toga 
je molio cijeli dan i noć?« 


Nakon nekoliko trenutaka tišine, pokušala je pomoći: »Njegovo ime počinje sa slovom E... 
EL eek 


Iz kuta sobe naš je dvogodišnji sin uzviknuo: »Noš!« 

To je bilo dijete koje se igralo u kutu - ono za koje smo mislili da je premaleno da bi 
razumijelo. Enoš! Enoš je bio taj koji je otišao u šumu loviti, ali je žudio za svojom 
vlastitom dušom. Premda njegov zapis ne govori da je on bio izgubljen u toj šumi, priča o 
Enošu nas podučava da je on tamo na neki način bio pronađen - a zatim, osjetio želju 


učiniti dobro svojoj braći. 


U Novom zavjetu, naš nas Spasitelj Isus Krist uči koliko je važno potražiti onoga koji je 
izgubljen: 


»Tko od vas, ako ima sto ovaca pa izgubi jednu, ne ostavi u pustinji devedeset i devet i ne 
ide za izgubljenom dok je ne nađe? 


A kad je nađe, stavi je, pun veselja, na svoja ramena« (Luka 15:4-5). 


Još od Adamovog pada, cijelo čovječanstvo je u stanju izgubljenosti i pada. Kao i većina 
vas, trenutak kada sam ja bio 'pronađen' započeo je s dva misionara puna vjere. Godine 

1913. u Kopenhagenu, Danska, starješine C. Earl Anhder i Robert H. Sorenson su 
podučavali moju baku i mog djeda o evanđelju Isusa Krista i krstili ih. Moji su me roditelji 
naučili o važnosti napornog rada, poštenja i integriteta. Međutim, tijekom jednog kratkog 
razdoblja obitelj se udaljila od aktivnosti Crkve i od evanđeoske spoznaje. Kada o tome 
razmišljam, sjećam se kako su me prijatelji s kojima sam se igrao pozvali da dođem u Malu 
školu. Moje prvo crkveno iskustvo izgrađeno je na prijateljstvima u Maloj školi. 


Kao dječak, samo nekoliko mjeseci prije 12. rođendana, jednog subotnjeg popodneva 
odgovorio sam na kucanje na našim ulaznim vratima. Nekoliko mojih prijatelja đakona, 
obučeni u bijelim košuljama i kravatama, tražilo me je da dođem na moj prvi svećenički 
sastanak. Naš je vođa hodao pored mene dok smo išli nizbrdo prema Tabernaklu na 
Hramskom trgu. Održavao se travanjski opći sabor, svećeničko zasjedanje. 


Lloyd Bennett je bio moj vođa izviđača. Vrlo često me je subotom popodne znao pokupiti i 
odvesti do ureda izviđača kako bih kupio potrebne značke i potrepštine. Dok smo se vozili, 
razgovarali smo. Postao mi je prijatelj u kojeg sam imao povjerenja. Lloyd Bennett, kao i 
mnogu drugi, odvojio je vremena pronaći jednu izgubljenu ovcu. 


Ti su prekrasni prijatelji i vođe razumjeli nedavni savjet starješine M. Russella Ballarda da 
»pronađemo... još jednu« (»One More«, Liahona, svibanj 2005., 71) i shvatili su što to 
uključuje. Ponekad je, negdje u kutu onaj o kojem nismo razmišljali. 


Moje vlastito Enoševo iskustvo dogodilo mi se kao 18-godišnjaku, kada sam klečao u 
vojarni u Fort Ordu u Kaliforniji. Nakon gašenja svjetala, klečeći na tvrdom podu kao 
Enoš, pronašao sam svoj put. Trebao sam služiti cjelodnevnu misiju. Moje je srce puno 
zahvalnosti mnogima koji su mi pomogli shvatiti tko sam i upoznati Krista i njegovo 
evanđelje. Shvatio sam da je moj put kući preko našeg Spasitelja, Isusa Krista. 


»I on će doći na svijet da otkupi narod svoj. I on će na sebe uzeti prijestupe onih koji 
vjeruju u ime njegovo. I to su oni koji će imati život vječni, a spasenje ne dolazi k nikomu 
drugom« (Alma 11:40). 


Prorok Staroga zavjeta, Izaija, gledajući u naše doba kada će evanđelje biti potpuno 
obnovljeno, izjavio je: 


»Ovako govori Gospod Jahve: Evo, dajem rukom znak narodima i zastavu svoju dižem 
plemenima. Vratit će ti u naručju sinove, nosit će ti kćeri na plećima« (Izaija 49:22). 


Kada brinemo o toj jednoj, braćo i sestre, vidimo ispunjenje tog proroštva. Možete li vidjeti 
kako ste vi bili nošeni u rukama i na ramenima - nošeni u sigurnost? 


Što bi naš Spasitelj napravio u okolnostima koje mi imamo da bi djelovao na tu osobu? 


Ako primjenjujemo načelo »Da je Krist bio u mojim okolnostima, što bi napravio?«, naše 
životne odluke bit će usmjerene ka Kristu. 


AS 


Znam osobno da je voljeni starješina Neal A. Maxwell uvijek pokušavao pronaći 
izgubljene. Jer, kao i Nefi, trudio se »pomno... pisati da... djecu svoju, a i braću svoju 
[skloni] da povjeruju u Krista i da se s Bogom pomire« (2. Nefi 25:23). Znam da je 
starješina Maxwell više od jednom posjetio one izgubljene koje je pokušavao dovesti 
Kristu. 


Bez obzira jesmo li učitelji u Maloj školi, vođe Mladića ili Djevojaka, vođe izviđača, kućni 
učitelji, kućne posjetiteljice ili prijatelji, Gospodin će nas iskoristiti, ako slušamo, da bismo 
potražili i pronašli izgubljenog. 


Kako sam zahvalan na odluci da služim cjelodnevnu misiju, što je postalo velika 
prekretnica u mom životu. Mladići, imate povlasticu služiti i predano raditi. Budite 
dostojni, pripremite se propovijedati evanđelje! Ne odgađajte - idite i služite! Djevojke, 
možete učiniti tako puno za izgradnju kraljevstva. Draga starija braćo i sestre, trebamo vas! 


Naša je obitelj imala povlasticu služiti u Kanadi s divnim, odanim starješinama, sestrama i 
starijim parovima misionarima. Srce uz srce, duh uz duh te snagom Gospodina, tražili su 
izgubljene i našli ih, kao što to odani misionari i čine širom svijeta. 


»I tako bijahu oruđe u rukama Božjim privodeći mnoge k spoznaji istine, da, k spoznaji 
Otkupitelja njihova« (Mosija 27:36). 


Svatko od nas može učiniti razliku u nečijem životu, čak i u njegovom ili njezinom 
vječnom životu, ali moramo djelovati, moramo raditi, moramo se predano truditi. Možda 
ste imali osjećaj da trebate nekoga pozvati da se vrati Crkvi ili da po prvi puta čuje poruku 
o obnovljenom evanđelju. Samo naprijed, slijedite taj osjećaj. Zašto ne bismo svi mi sutra 
pozvali nekoga da dođe i sluša prorokov glas? Hoćete li to učiniti? Hoćete li uputiti taj 
poziv danas? S vjerom i spremnog srca (punog želje), moramo vjerovati da će nam Duh 
dati »onog trena, da, u taj čas, što [nam] je govoriti« (NiS 100:6). Znam da je to tako. 


Kako sam zahvalan na ovom pozivu da još jednom služim, ovog puta u Australiji. 
Izražavam svoju vječnu ljubav i zahvalnost mojoj supruzi i naših devetoro djece, koja 
razmišljaju o misiji, za njihovu ljubav i podršku. Svečano svjedočim da je punina evanđelja 
obnovljena na zemlji, da je Joseph Smith prorok Božji te da je Mormonova knjiga riječ 
Božja. Danas nas vodi živući prorok, predsjednik Gordon B. Hinckley. I znam da Bog živi, 
i znam da Isus jest Krist, naš Spasitelj i Otkupitelj. Pastirove ruke pune ljubavi i njegova 
ramena nas nose kući. Kao Enoš, ponizno kažem: »Morah propovijedati... narodu ovomu i 
naviještati riječ po istini koja je u Kristu... I to me raduje većma nego ono što je svjetsko« 
(Enoš 1:26). O tim istinama svjedočim, u ime Isusa Krista. Amen. 


Duhovna priprema: počnite rano i budite spremni 
starješina Henry B. Eyring 
iz Zbora dvanaestorice apostola 


AGE 


Veliki ispit života je vidjeti hoćemo li poslušati i obdržavati Božje zapovijedi usred oluja 
života. 


Većina od nas je razmišljala kako da se pripremimo za oluje. Vidjeli smo i osjetili patnje 
žena, muškaraca i djece te starih i slabih, uhvaćenih u uragane, tsunamije, ratove i suše. 
Jedna je reakcija upitati: »Kako se ja mogu pripremiti?« Postoji nalet za kupovinom i 
skladištenjem svega što ljudi misle da im je potrebno za dan kada bi se mogli suočiti s 
takvim nevoljama. 


No postoji još jedna još važnija priprema koju moramo učiniti za ispite koji će zasigurno 
doći svakom od nas. Ta se priprema mora započeti dosta unaprijed jer za nju treba 
vremena. Ono što ćemo tada trebati ne može se kupiti. Ne može se posuditi. Ne može se 
skladištiti. A treba se koristiti redovito i nedavno. 


Ono što ćemo trebati u naš dan ispita je duhovna priprema. To znači da smo tako snažno 
razvili vjeru u Isusa Krista da možemo proći ispit života, o čemu ovisi sve za nas u 
vječnosti. Taj je ispit dio svrhe koju je Bog imao za nas u stvaranju. 


Prorok Joseph Smith nam je dao Gospodinov opis ispita s kojim se suočavamo. Naš je 
Nebeski Otac stvorio svijet sa svojim Sinom Isusom Kristom. Imamo ove riječi koje nam 
gOVOTE 0 svrsi stvaranja: 


»Poći ćemo dolje, jer ima ondje prostora, i uzet ćemo od onih tvari i načiniti zemlju na 
kojoj će ovi obitavati; i tako ćemo ih iskušati da vidimo hoće li oni činiti sve što im god 
Gospod, Bog njihov, zapovjedi.«! 


Znači, veliki ispit života je vidjeti hoćemo li poslušati i obdržavati Božje zapovijedi usred 
oluja života. To ne znači izdržati oluje, već izabrati ispravno dok one bjesne. Tragedija 
života je pasti na tom ispitu te tako ne uspjeti biti dostojnima vratiti se u slavi u naš nebeski 
dom. 


Mi smo duhovna djeca Nebeskog Oca. On nas je volio i podučavao prije nego što smo se 
rodili na ovaj svijet. Rekao nam je da nam želi dati sve što on posjeduje. Kako bismo bili 
dostojni tog dara, morali smo primiti smrtna tijela i biti iskušani. Zbog tih smrtnih tijela bili 
bismo suočeni s boli, bolesti i smrti. 


Bili bismo podložni iskušenjima kroz želje i slabosti koje dolaze s našim smrtnim tijelima. 
Prepredene i moćne snage zla bi nas iskušavale da se predamo tim iskušenjima. Život bi 
imao oluje u kojima bismo trebali birati koristeći vjeru u stvari koje ne bi vidjeli svojim 
naravnim očima. 


Obećano nam je da ćemo imati Jahvu, Isusa Krista, kao našeg Spasitelja i Otkupitelja. On 


će osigurati da ćemo svi biti uskrišeni. I omogućit će nam da prođemo ispit života ako 
svojom poslušnošću pokazujemo vjeru u njega. Radosno smo klicali zbog dobre vijesti. 


ATi 


Stihovi iz Mormonove knjige, još jednog zavjeta Isusa Krista, opisuju koliko je težak taj 
ispit i što će nam trebati da ga prođemo: 


»Ohrabrite, dakle, srca svoja i sjetite se da vam je slobodno da sami djelujete — da 
odaberete put vječne smrti ili put života vječnoga. 


Stoga, ljubljena braćo moja, pokoravajte se volji Božjoj, a ne volji đavolskoj i tjelesnoj. I 
sjetite se, pošto se s Bogom izmirite, da se spašavate jedino u milosti Božjoj i po njoj. 


Nek vas, dakle, Bog podigne od mrtvih snagom uskrsnuća, a tako i od smrti vječne snagom 
pomirenja, da budete primljeni u vječno kraljevstvo Božje, da ga hvalite po milosti 
božanskoj. Amen.«* 


Trebat će nam nepokolebljiva vjera u Gospodina Isusa Krista da izaberemo put u vječni 
život. Koristeći tu vjeru možemo spoznati Božju volju. Djelujući po toj vjeri gradimo snagu 
da izvršavamo Božju volju. A živeći po toj vjeri u Isusa Krista možemo se oduprijeti 
iskušenju i zadobiti oprost kroz pomirenje. 


Morat ćemo razviti i njegovati vjeru u Isusa Krista puno prije nego što nas Sotona udari, što 
i hoće, sa sumnjama i porivima naših putenih želja te lažljivim glasovima koji govore da je 
dobro loše i da ne postoji grijeh. Te duhovne oluje već bijesne. Možemo očekivati da će se 
pogoršati dok se Spasitelj ne vrati. 


Koliko god sada imamo vjere biti poslušni Bogu, moramo je stalno jačati i obnavljati. To 
možemo činiti tako da sada odlučimo biti brži poslušati i odlučniji izdržati. Ključevi 
duhovne pripreme su naučiti rano započeti i biti spremnima. Odugovlačenje i nestalnost su 
njezini smrtni neprijatelji. 


Dopustite mi da vam predložim četiri postavke u kojima možete vježbati brzu i postojanu 
poslušnost. Jedna je zapovijed da se gostimo Božjom riječju. Druga, da se uvijek molimo. 
Treća je zapovijed da plaćamo punu desetinu. I četvrta da pobjegnemo od grijeha i 
njegovih strašnih učinaka. Za svaku je potrebna vjera da se započne, a zatim ustraje. A sve 
to može ojačati vašu sposobnost da spoznate i obdržavate Gospodnje zapovijedi. 


Već ste dobili Gospodinovu pomoć da započnete. U kolovozu ste primili ovo obećanje od 
predsjednika Gordona B. Hinckleyja ako pročitate Mormonovu knjigu do kraja godine: 


»Bezuvjetno vam obećavam, bude li svaki od vas slijedio ovaj jednostavan program, 
neovisno o tome koliko ste puta ranije pročitali Mormonovu knjigu, u vaše će živote i 
domove ući dodatna mjera Duha Gospodnjega, ojačana odlučnost da hodate u poslušnosti 
njegovim zapovijedima te snažnije svjedočanstvo o živućoj stvarnosti Sina Božjega.«“ 


To je obećanje o povećanoj vjeri koju trebamo kako bismo bili duhovno pripremljeni. No 
ako odgađamo početak naše poslušnosti tom nadahnutom pozivu, broj stranica koje 
moramo pročitati svaki dan raste. Ako nismo čitali samo nekoliko dana, povećali smo 
mogućnost neuspjeha. Zato biram čitati više od svog dnevnog plana kako bih bio siguran 


AB 


da ću biti dostojan obećanih blagoslova duha za odlučnost i svjedočanstvo o Isusu Kristu. 
Kad prosinac završi, naučit ću o započinjanju u trenu kad dođe zapovijed od Boga te o 
postojanosti u poslušnosti. 


Više od toga, dok čitam Mormonovu knjigu, molit ću se da mi Duh Sveti pomogne 
spoznati što Bog želi da činim. U samoj knjizi leži obećanje o odgovoru na tu molitvu: 


»Zato, rekoh vam, gostite se riječima Kristovim, jer, gle, riječi će vam Kristove reći sve što 
vam je činiti.«* 


Brzo ću djelovati u svezi onog što mi Sveti Duh kaže da trebam činiti dok čitam i 
razmišljam o Mormonovoj knjizi. Kada završim projekt u prosincu, imat ću mnogo 
iskustava protezanja moje vjere kako bih bio poslušan. I tako će moja vjera ojačati. I znat 
ću iz svog vlastitog iskustva što dolazi od pravodobnog i stalnog čitanja Svetih pisama 
kako bih saznao što Bog želi da činim, a zatim da to i učinim. Ako to činimo, bit ćemo 
bolje pripremljeni za veće oluje kada dođu. 


Tada ćemo imati izbor što činiti nakon 1. siječnja. Možemo izabrati izdahnuti s olakšanjem 
i reći si: »Izgradio sam veliko spremište vjere počevši rano uz postojanost u poslušnosti. 
Uskladištit ću je za vremena kad ću biti iskušavan u olujama.« Postoji bolji način da se 
pripremimo jer velika vjera ima kratak život na polici. Možemo odlučiti ustrajati u 
proučavanju Kristovih riječi u Svetim pismima i naučavanjima živućih proroka. To je ono 
što ću ja činiti. Vraćat ću se Mormonovoj knjizi i piti duboko i često. I tada ću biti zahvalan 
za ono što su prorokov izazov i obećanje učinili da bi me naučili kako zadobiti veću vjeru i 
održavati je. 


Osobna molitva također može graditi našu vjeru da činimo ono što Bog zapovijeda. 
Zapovjeđeno nam je da se uvijek molimo da ne budemo nadvladani. Dio zaštite koju 
trebamo bit će izravna intervencija od Boga. No više zaštite će doći iz izgradnje naše vjere 
da budemo poslušni. Svaki dan se možemo moliti kako bismo spoznali što Bog želi da 
činimo. Možemo se obvezati da ćemo to činiti odmah kad odgovor dođe. Moje iskustvo je 
da on uvijek odgovara na takve molbe. Tada, možemo izabrati da poslušamo. Kad to 
činimo, izgradit ćemo dovoljno vjere da ne budemo nadvladani. I zadobit ćemo vjeru da se 
opetovano vraćamo po daljnje upute. Kad oluje dođu, bit ćemo spremni ići i činiti ono što 
nam Gospod zapovijedi. 


Spasitelj nam je dao velik primjer takve molitve pokornosti. Molio se u Getsemanskom 
vrtu kad je osmislio pomirenje kako bi volja njegovog Oca bila izvršena. Znao je da će 
volja njegovog Oca biti da on učini nešto toliko bolno i strašno da za nas postaje 
neshvatljivo. Molio se ne samo da prihvati Očevu volju već i da je izvrši. Pokazao nam je 
način kako moliti u savršenoj i odlučnoj pokornosti. 


Načelo življenja po vjeri rano i postojano primjenjuje se i na zapovijed plaćanja desetine. 


Ne trebamo čekati do godišnjeg pregleda desetine da bismo odlučili plaćati punu desetinu. 
Sada to možemo odlučiti. Treba vremena da naučimo kontrolirati naše trošenje s vjerom da 

ono što imamo dolazi od Boga. Potrebna je vjera kako bismo plaćali našu desetinu odmah i 
bez odugovlačenja. 


Ako sada odlučimo da ćemo plaćati punu desetinu i ako smo postojani u tome, blagoslovi 
će teći tijekom godine, kao i u vrijeme godišnjeg pregleda. Našom odlukom sada da 
plaćamo punu desetinu i našim postojanim naporima da to obdržavamo, bit ćemo ojačani u 
našoj vjeri i s vremenom će se naša srca smekšati. Ta promjena u našim srcima kroz 
pomirenje Isusa Krista, iznad našeg prinosa novca i robe, ono je što omogućuje Gospodu 
da obeća onima koji plaćaju punu desetinu zaštitu u posljednjim danima. Možemo biti 
sigurni da ćemo biti dostojni tog blagoslova zaštite ako se sada obvežemo plaćati punu 
desetinu i ako budemo postojani u tome. 


Ista se moć ranog izbora življenja po vjeri i postojanosti u poslušnosti odnosi na 
zadobivanje vjere kako bismo se oduprijeli iskušenju i zadobili oprost. Najbolje je rano se 
oduprijeti iskušenju. Najbolje vrijeme za pokajanje je sada. Neprijatelj naših duša će u naše 
umove staviti misli kako bi nas iskušavao. Možemo rano odlučiti živjeti po vjeri kako 
bismo izbacili zle misli prije njego što djelujemo po njima. I brzo možemo odabrati da se 
pokajemo kad zgriješimo, prije nego što Sotona oslabi našu vjeru i zarobi nas. Traženje 
oprosta uvijek je bolje sada nego kasnije. 


Kad je moj otac ležao u krevetu na samrti, upitao sam ga misli li da je vrijeme da se pokaje 
i moli za oprost za bilo koje grijehe koji još nisu bili riješeni s Bogom. Vjerojatno je u mom 
glasu osjetio mig da se može bojati smrti i suda. Samo se tiho smijao, nasmiješio mi se i 
rekao: »O, ne, Hal, ja sam se kajao tijekom života.« 


Odluke koje sada donesemo da živimo po vjeri i budemo postojani u poslušnosti s 
vremenom će proizvesti veliku vjeru i sigurnost. To je duhovna priprema koju ćemo svi 
trebati. A u trenucima krize učinit će nas dostojnima da primimo Gospodnje obećanje: 
»Budete li pripravni, bojati se nećete.«5 


To će biti istina kad se suočimo s olujama života i smrću. Nebeski Otac pun ljubavi i 
njegov voljeni Sin su nam svima pomogli koliko mogu da prođemo ovaj ispit života koji je 
pred nama. No mi moramo odlučiti biti poslušni i tada to činiti. Gradimo vjeru kako bismo 
prošli ispit poslušnosti tijekom vremena i putem naših svakodnevnih izbora. Možemo sada 
odlučiti brzo činiti bilo što, što Bog traži od nas. I možemo odlučiti biti postojanima u 
malim ispitima poslušnosti koji izgrađuju vjeru kako bi nas nosili kroz velike ispite, koji će 
zasigurno doći. 


Znam da smo vi i ja djeca Nebeskog Oca punog ljubavi. Znam da njegov Sin, Isus Krist, 
živi i da je naš Spasitelj te da je platio za sve naše grijehe. Uskrsnuo je, aon i Nebeski Otac 
su se prikazali dječaku, Josephu Smithu. Znam da je Mormonova knjiga riječ Božja, 
prevedena darom i moću Božjom. Znam da je ovo istinita Crkva Isusa Krista. 


Znam da preko Duha Svetoga možemo spoznati što Bog želi da činimo. Svjedočim da nam 


on može dati moć da činimo što god nas traži, što god to bilo i koja god iskušenja mogla 
doći. 

Molim se da odaberemo biti poslušni Gospodinu brzo, uvijek, u tišinama i olujama. Kad to 
činimo, naša vjera će jačati, naći ćemo mir u ovom životu i zadobit ćemo uvjerenje da 
ćemo mi i naša obitelj biti dostojni za vječni život u sljedećem svijetu. To vam obećavam, 
u ime Isusa Krista. Amen. 

Najvažnije je ono što najduže traje 
starješina M. Russell Ballard 
iz Zbora dvanaestorice apostola 


Kao vaši vođe, mi pozivamo članove Crkve posvuda da stave obitelj na prvo mjesto te da 
prepoznaju određene načine kako mogu ojačati svoje pojedinačne obitelji. 


Ja i nekoliko braće nedavno smo posjetili nekoliko izbjegličkih centara u Louisiani, 
Mississipiju i Texasu gdje su opustošene i raseljene žrtve uragana Katrina boravile dok su 
nastojale srediti svoje živote. Njihove priče i situacije su tragične i bolne na mnogo načina, 
ali u svemu što sam čuo najviše me dirnuo vapaj za obitelji. »Gdje je moja majka?« »Ne 
mogu naći svoga sina.« »Izgubio sam sestru.« To su bili gladni, prestrašeni ljudi koji su sve 
izgubili i trebali su hranu, liječničku brigu te pomoć svake vrste; ali ono što su najviše 
željeli i trebali bila je njihova obitelj. 


Kriza ili prijelaz bilo kakve vrste podsjeća nas na to što je najvažnije. U svakodnevnici 
života mi često uzimamo svoje obitelji — svoje roditelje, djecu, braću i sestre — zdravo za 
gotovo. Ali u vrijeme opasnosti, potrebe i promjene nema sumnje da je ono o čemu se 
najviše brinemo naša obitelj! To će i više biti tako kada ostavimo ovaj život i uđemo u 
svijet duhova. Sigurno će prvi ljudi koje ćemo tamo potražiti biti otac, majka, supružnik, 
djeca, braća i sestre. 


Vjerujem da bi misijska izjava za smrtnost mogla biti »izgraditi vječnu obitelj«. Ovdje na 
zemlji mi nastojimo postati dio proširene obitelji sa sposobnošću da stvorimo i osmislimo 
svoj vlastiti udio u toj obitelji. To je jedan od razloga zašto nas je naš Nebeski Otac poslao 
ovdje. Neće svi naći supružnika i imati obitelj u smrtnosti, ali svi su, bez obzira na 
pojedinačne okolnosti, dragocjeni članovi Božje obitelji. 


Braćo i sestre, ova godina označava 10. godišnjicu proglasa svijetu o obitelji kojeg su Prvo 
predsjedništvo i Zbor dvanaestorice apostola izdali 1995. godine (vidi »Obitelj: Proglas 

svijetu«, Liahona, listopad 2004., 49; Ensign, studeni 1995., 102). On je onda bio, a i danas 
je, imperativni poziv za zaštitu i jačanje obitelji te oštro upozorenje u svijetu gdje 
opadajuće vrijednosti i krivi prioriteti prijete da će uništiti društvo potkopavajući njegovu 
osnovnu jedinicu. 


Proglas je proročki dokument, ne samo jer su ga izdali proroci, već i zbog toga što je ispred 
svog vremena. On upozorava protiv mnogo toga što je ugrožavalo i potkopavalo obitelji 
tijekom proteklog desetljeća i traži prioritet i naglasak koji obitelji trebaju da bi preživjele u 
okolišu koji se čini sve otrovnijim za tradicionalni brak i odnose između roditelja i djece. 


Jasan i jednostavan jezik proglasa stoji u odlučnom kontrastu zbunjenim i zamršenim 
shvaćanjima društva koje se čak ne može složiti oko definicije obitelji, a kamoli pružiti 
pomoć i potporu koju roditelji i obitelji trebaju. Poznate su vam riječi iz roglasa kao što su: 


* »Brak između muškarca i žene određen [je] od Boga.« 
* »Spol je osnovna karakteristika svačije predsmrtne, smrtne i vječne osobnosti i svrhe.« 


* »Muž i žena imaju uzvišenu odgovornost da se vole i brinu jedno za drugo, a i za svoju 
djecu.« 


* »Djeca imaju pravo biti rođena u savezu braka i podignuta od oca i majke koji u potpunoj 
vjernosti poštuju bračni zavjet.« 


* »Raspad obitelji [će] donijeti na pojedince, zajednice i narode nedaće navještene od 
drevnih i današnjih proroka.« 


A posljednje riječi proglasa izražavaju jednostavnu istinu da je obitelj »osnovna jedinica 
društva«. 


Danas pozivam članove ove Crkve i predane roditelje, djedove i bake, te članove šire 
obitelji posvuda da se čvrsto pridržavaju ovog velikog proglasa, da ga učine stijegom 
sličnim »geslu slobode« zapovjednika Moronija, te da se obvežu živjeti prema njegovim 
načelima. Pošto smo svi dio obitelji, proglas se odnosi na svakoga. 


Pregledi javnog mišljenja pokazuju da ljudi posvuda u svijetu općenito smatraju obitelj 
najvećim prioritetom, ali čini se da posljednjih godina šira kultura ignorira ili krivo definira 
obitelj. Razmislite o nekim promjenama tijekom posljednjih desetljeća: 


* Mnoge velike nacionalne i internacionalne ustanove koje su nekada podržavale i jačale 
obitelji sada nastoje istisnuti ili čak sabotirati upravo one obitelji kojima su stvorene da 
služe. 


* U ime »tolerancije« definicija obitelji proširila se do neprepoznatljivosti, do točke da 


»obitelj« mogu biti bilo koji pojedinci bilo kojeg spola koji žive zajedno sa ili bez obveza 
ili djece ili pažnje prema posljedicama. 

* Neobuzdani materijalizam i sebičnost tjeraju mnoge da misle kako su obitelji, a posebno 
djeca, teret i financijski žrvanj koji će ih kočiti umjesto sveta povlastica koja će ih podučiti 
da postanu više poput Boga. 


A ipak mnogi roditelji širom svijeta nastavljaju poznavati i važnost i radost povezane s 
prirodnim obiteljima. Moji su me prijatelji, koji su se upravo vratili nakon sastanka s 
obiteljima i roditeljima na nekoliko kontinenata, izvijestili da su nade i brige roditelja 
neobično slične širom zemlje. 


U Indiji je zabrinuta Hindu majka rekla: »Sve što želim je imati veći utjecaj na moju djecu 
nego što imaju mediji i vršnjaci.« 


A budistička majka u Maleziji je rekla: »Htjela bih da moji dječaci budu sposobni djelovati 
u svijetu, ali ne želim da budu od svijeta.« Roditelji iz svih različitih kultura i vjera govore i 
osjećaju isto što i mi kao roditelji u Crkvi. 


Svijet treba znati što proglas podučava jer je obitelj osnovna jedinica društva, 
gospodarstva, naše kulture i naše vlasti. Kao što sveci posljednjih dana znaju, obitelj će 
također biti osnovna jedinica u nebeskom kraljevstvu. 


U Crkvi, naša vjera u najveću važnost obitelji ukorijenjena je u obnovljenom nauku. Mi 
poznajemo svetost obitelji u oba smjera našeg vječnog postojanja. Znamo da smo prije 
ovog života živjeli snašim Nebeskim Ocem kao dio njegove obitelji i znamo da obiteljski 
odnosi mogu trajati nakon smrti. 


Budemo li živjeli i djelovali prema ovoj spoznaji, privući ćemo svijet k sebi. Roditelji koji 
daju visoki prioritet svojoj obitelji kretat će se prema Crkvi jer ona nudi obiteljsku 
strukturu, vrijednosti, nauk i vječno stajalište koje traže i koje ne mogu naći drugdje. 


Naše stajalište usmjereno na obitelj treba učiniti da sveci posljednjih dana teže biti najbolji 
roditelji na svijetu. To nam treba dati ogromno poštovanje prema našoj djeci koja su uistinu 
naša duhovna braća i sestre i to nas treba natjerati da posvetimo koliko je vremena potrebno 
za jačanje naše obitelji. Zaista, ništa nije odlučnije povezano sa srećom — našom kao i naše 
djece — od toga koliko volimo i podržavamo jedni druge unutar obitelji. 


Predsjednik Harold B. Lee je govorio o Crkvi kao o presudnom »potpornju« koji nam 
pomaže izgraditi pojedinca i obitelj. (Vidi Conference Report, listopad 1967., 107). Crkva 
je kraljevstvo Božje na zemlji, ali u kraljevstvu nebeskom obitelji će biti i izvor našeg 
vječnog napredovanja i sreće te red našeg Nebeskog Oca. Kao što nas se često podsjeća, 
jednog ćemo dana biti razriješeni od naših crkvenih poziva; ali budemo li dostojni, nikada 
nećemo biti razriješeni od naših obiteljskih odnosa. 


Joseph F. Smith je rekao: »Istinska sreća ne može postojati odvojeno od doma i svaki napor 


učinjen da se posveti i sačuva njegov utjecaj uzdiže one koji naporno rade i žrtvuju se za 
njegovo uspostavljanje. Muškarci i žene često nastoje zamijeniti Život u domu nekim 

drugim životom; žele uvjeriti sami sebe da dom znači ograničenja; da je najveća sloboda 
neograničena mogućnost kretanja po volji. Nema sreće bez službe, a nema veće službe od 
one koja pretvara dom u božansku ustanovu i koja čuva obiteljski život« (Teachings of 
Presidents of the Church: Joseph F. Smith [1998.], 382). 


Netko bi mogao pitati: »Kako da zaštitimo, očuvamo i ojačamo svoje domove i obitelji u 
svijetu koji tako snažno vuče u suprotnom smjeru?« Dao bih tri jednostavna prijedloga: 


1. Budite dosljedni u održavanju svakodnevne obiteljske molitve i tjedne kućne obiteljske 
večeri. Oboje pozivaju Gospodnjeg duha koji daje pomoć i moć koju trebamo kao roditelji i 
vođe obitelji. Priručnici i časopisi Crkve imaju mnogo dobrih ideja za kućnu obiteljsku 
večer. Također razmislite o održavanju obiteljskog sastanka svjedočanstava kada roditelji i 
djeca mogu izraziti svoje vjerovanje i osjećaje jedni drugima u povjerljivom i osobnom 
okruženju. 


2. Podučavajte evanđelje i osnovne vrijednosti u svom domu. Uspostavite ljubav za 
zajedničko čitanje Svetih pisama. Previše naših roditelja prepuštaju tu odgovornost Crkvi. 
Dok su seminar, pomoćne organizacije i svećenički zborovi važni kao dodatak roditeljskoj 
poduci u Svetim pismima, glavna odgovornost nalazi se u domu. Možete izabrati jednu 
evanđeosku temu ili obiteljsku vrijednost, a zatim tražiti prilike da je podučavate. Budite 
mudri i nemojte uključivati djecu niti sami sebe u tolike mnoge aktivnosti izvan doma tako 
da budete prezaposleni da biste prepoznali ili osjetili Duha Gospodnjega kada daje obećano 
vodstvo vama i vašoj obitelji. 


3. Stvorite značajne obiteljske veze koje daju vašoj djeci identitet koji je snažniji od onoga 
koji mogu naći među vršnjacima, u školi ili bilo gdje drugdje. To se može ostvariti kroz 
obiteljske tradicije za rođendane, praznike, za vrijeme večere ili nedjeljom. To se može 
ostvariti i kroz obiteljska stajališta i pravila s prirodnim i razumljivim posljedicama. 
Stvorite jednostavno obiteljsko kućanstvo gdje djeca imaju određene poslove ili dužnosti 
oko kuće i primaju pohvale ili druge nagrade prema tome kako su dobro obavili posao. 
Podučite ih u važnosti izbjegavanja duga te zarađivanja, štednje i mudrog trošenja novca. 
Pomozite im da nauče odgovornost za svoju osobnu vremenitu i duhovnu samostalnost. 


U današnjem svijetu, gdje toliko prevladava agresivnost Sotone protiv obitelji, roditelji 
moraju učiniti sve što mogu kako bi utvrdili i obranili svoju obitelj. Ali njihovi napori 
možda neće biti dovoljni. Naša najosnovnija institucija obitelji očajnički treba pomoć i 
potporu od šire obitelji i javnih ustanova oko nas. Braća i sestre, ujaci i stričevi, djedovi i 
bake te rođaci mogu stvoriti veliku razliku u životu djece. Sjetite se da će izražavanje 
ljubavi i ohrabrenja od šire obitelji često imati pravi utjecaj i pomoći djetetu u kritičnom 
razdoblju. 


Sama Crkva nastavit će biti prva i glavna ustanova - »potporanj«, takoreći - za pomoć u 
izgradnji snažne obitelji. Uvjeravam vas da oni koji vode ovu Crkvu veoma brinu za 
dobrobit vaših obitelji i tako ćete vidjeti uvećane napore za prvenstveno usmjeravanje na 
obiteljske potrebe. Ali kao vaši vođe, mi pozivamo članove Crkve posvuda da stave obitelj 

na prvo mjesto te da prepoznaju određene načine kako mogu ojačati svoje pojedinačne 
obitelji. 


Nadalje, pozivamo sve javne ustanove da ispitaju same sebe te da čine manje onoga što će 
naškoditi obiteljima a više onoga što će im pomoći. 


Pozivamo medije da ponude više programa koji promoviraju tradicionalne obiteljske 
vrijednosti i koji uzdižu i podržavaju obitelj a manje programa koji populariziraju nemoral i 
materijalizam. 


Pozivamo vlast i političke vođe da stave potrebe djece i roditelja na prvo mjesto te da 
razmišljaju o utjecaju na obitelj u svakom donošenju zakona i politike. 


Pozivamo internet dobavljače i one koji stvaraju web stranice da postanu odgovorniji u 
odnosu na svoj potencijal utjecaja te da prihvate svjestan cilj zaštite djece od nasilja, 
pornografije, prljavštine i vulgarnosti. 


Pozivamo obrazovne jedinice da podučavaju univerzalne vrijednosti i obiteljske i 
roditeljske vještine, podržavajući roditelje u njihovim odgovornostima odgajanja djece 
kako bi postali vođe obitelji u naraštajima koji dolaze. 


Pozivamo naše članove Crkve da pruže ruke u ljubavi svojim susjedima i prijateljima 
drugih vjera i uključe ih u korištenje mnogih sredstava koje Crkva ima za pomoć 
obiteljima. Naše će zajednice i susjedstva biti sigurniji i jači kada ljudi svih vjera rade 
zajedno na jačanju obitelji. 


Važno je sjetiti se da sve veće jedinice društva ovise o najmanjoj i najosnovnijoj jedinici, 
obitelji. Nije važno tko smo ili što smo, mi pomažemo sebi kada pomažemo obiteljima. 


Braćo i sestre, dok podižemo kao stijeg proglas svijetu o obitelji, te dok živimo i 
podučavamo evanđelje Isusa Krista, mi ispunjavamo mjeru svog stvaranja ovdje na zemlji. 
Naći ćemo mir i sreću ovdje i u budućem svijetu. Ne trebamo uragane ili druge krize da nas 
podsjete što je najvažnije. Evanđelje i Gospodinov naum sreće i spasenja trebaju nas 
podsjećati. Najvažnije je ono što najduže traje, a naše su obitelji za vječnost. O tome 
svjedočim u ime Isusa Krista. Amen. 

ZASJEDANJE SVEĆENIŠTVA 


Postati misionar 
starješina David A. Bednar 
iz Zbora dvanaestorice apostola 


Vi i ja, danas i uvijek, imamo svjedočiti o Isusu Kristu i navijestiti poruku obnove... 
Misionarski rad je odraz našeg duhovnog identiteta i nasljeđa. 


Svi mi koji smo dobili sveto svećeništvo imamo svetu odgovornost blagoslivljanja naroda i 
obitelji svijeta kroz propovijedanje evanđelja i pozivajući sve da kroz ispravnu ovlast prime 
uredbe spasenja. Mnogi od nas su služili kao cjelodnevni misionari, neki od nas sada služe 
kao cjelodnevni misionari, a svi mi sada služimo a tako ćemo i nadalje služiti kao doživotni 
misionari. Svakog dana smo misionari u svojim obiteljima, u svojim školama, na radnim 
mjestima i u našim zajednicama. Bez obzira na dob, iskustvo, ili položaj u životu, svi smo 
misionari. 


Naviještanje evanđelja nije djelatnost u koju smo povremeno ili privremeno uključeni. Kao 
što niti naši napori kao misionara zasigurno nisu ograničeni na vremensko razdoblje koje 
smo posvetili cjelodnevnoj misijskoj službi u našoj mladosti ili u poznijoj dobi. Već je 
odgovornost za naviještanje obnovljenog evanđelja Isusa Krista sadržana u zakletvi i 
savezu svećeništva koje sklapamo. Misionarski je rad u osnovi svećenička odgovornost, te 
smo svi mi koji obnašamo svećeništvo ovlaštene sluge Gospodinove na zemlji i misionari 
smo stalno i na svakom mjestu — i uvijek ćemo i biti. Sam naš identitet kao obnašatelja 
svećeništva i potomstva Abrahamovog u velikoj je mjeri određen odgovornošću 
naviještanja evanđelja. 


Moja se večerašnja poruka odnosi na nas u našoj svećeničkoj dužnosti naviještanja 
evanđelja. Moj osobit cilj na ovom svećeničkom sastanku, međutim, je otvoreno se obratiti 
mladićima Crkve koji se pripremaju za poziv služenja misije. Načela o kojima ću vam 
govoriti ujedno su i jednostavna i od duhovnog značaja, te bi nas trebala navesti na 
prebiranje, procjenu i poboljšanje. Molim se da suradništvo Svetoga Duha bude i sa mnom 
i s vama dok zajedno razmatramo ovu važnu temu. 


Učestalo pitanje 

Kada se sastajem s mladim članovima Crkve širom svijeta, često prisutne potaknem da 
postavljaju pitanja, Jedno od pitanja koje mi mladići najčešće postave jest: »Što mogu 
učiniti kako bi se učinkovitije pripremio za služenje cjelodnevne misije?« Tako iskreno 


pitanje zaslužuje ozbiljan odgovor. 


Draga moja mlada braćo, najvažnija jedinstvena stvar koju možete učiniti za poziv služenja 
jest da postanete misionar znatno prije nego pođete na misiju. Molim vas da obratite pažnju 

kako sam u odgovoru istaknuo postati, a ne poći. Dopustite mi da vam objasnim što pod 
tim mislim. 


U crkvenom izražavanju uobičajeno je govoriti ići u crkvu, poći u hram i poći na misiju. 
Bit ću dovoljno odriješit i reći kako naša jednostavna rutina naglašavanja glagola ići 
promašuje smisao. 


Ne radi se o odlasku u crkvu, već o štovanju i obnavljanju saveza kada prisustvujemo 
službama u crkvi. Ne radi se o odlasku ili prolasku kroz hram, već se radi o posjedovanju u 
našim srcima duha, saveze i uredbe Gospodnjeg doma. Ne radi se o odlasku na misiju, već 
se radi o postajanju misionarom i o služenju ostatka života svim svojim srcem, moću, 
umom i snagom. Može se dogoditi da mladić pođe na misiju a da ne postane misionar, a to 
nije što Gospodin zahtjeva ili što je Crkvi potrebno. 


Mladići, moja je iskrena nada da vi neće samo poći na svoje misije, već da ćete postati 
misionari znatno prije nego što predate svoje papire, znatno prije nego što primite poziv za 
službu, znatno prije nego što vas predsjednik okola odijeli i puno prije nego što stignete u 
Centar za obuku misionara. 


Načelo postajanja 


Starješina Dallin H. Oaks nas je korisno podučio da postoji izazov da postanemo nešto, 
umjesto da obavljamo očekivane zadatke ili obavljamo određene akcije: 


»Apostol Pavao nas je podučio kao su Gospodinova naučavanja i njegovi učitelji dani kako 
bismo svi mogli postići 'mjer[u] punine veličine Kristove! (Efežanima 4:13). Taj proces 
zahtjeva znatno više od postizanja znanja. 

Nije čak dovoljno da smo samo uvjereni u evanđelje; moramo djelovati i razmišljati kako 
bi nas ono obratilo. Za razliku od institucija u svijetu koje nas naučavaju da nešto treba 
znati, evanđelje Isusa Krista postavlja zahtjev da nešto postanemo. 


... Nikome nije dovoljno da samo prolazimo kroz rituale. Zapovijedi, uredbe i savezi 

evanđelja nisu popis ulaganja koje trebamo uplatiti na nebeski račun. Evanđelje Isusa 
Krista je naum koji nam pokazuje kako možemo postati ono što Nebeski Otac želi da 
postanemo« (»Izazov da postanemo«, Liahona, siječanj 2001., 40). 


Braćo, izazov da postanemo osobito i savršeno odgovara pripremi za misionara. Naravno, 
kako priprema da se postane misionarom ne traži od mladića da svakodnevno nosi bijelu 
košulju i kravatu u školu, ili da slijedi naputke za misionare za odlazak na počinak ili 
ustajanjem, iako bi većina roditelja sigurno poduprla tu zamisao. Ali možete povećati svoju 
želju za služenjem Bogu (vidi NiS 4:3) i možete početi razmišljati kako misionari 
razmišljaju, čitati što misionari čitaju, moliti kako oni mole i osjećati kako oni osjećaju. 
Možete izbjegavati svjetovne utjecaje koji nagone Svetoga Duha da se povuče, te možete 
rasti u svojem pouzdanju, prepoznavanju i poslušnosti duhovnim-poticajima. Redak po 
redak, zapovijed po zapovijed, malo ovdje, malo tamo, postepeno možete postati 
misionarom kakav ste željeli biti i misionarom kakvog Spasitelj očekuje. 

Kada uđete kroz vrata Centra za obuku misionara nećete se odjednom ili čudotvorno 
pretvoriti u pripravnog i poslušnog misionara. Ono što ste postali u danima i mjesecima i 
godinama koji su prethodili vašoj misijskoj službi to ćete biti i u Centru za obuku. Zapravo, 
priroda preobrazbe kroz koju ćete proći u Centru biti će značajan pokazatelj vašeg napretka 
dok ste se pripremali da postanete misionar. 


Kada dođete u Centar za obuku misionara, sigurno će vam nedostajati obitelj i mnogi 
vidovi vašeg dnevnog rasporeda bit će novi i predstavljat će izazov. Ali za mladića koji se 
već odvažio na stazu da postane misionar, osnovna prilagodba zahtjevima misionarskog 
rada i načina života neće se doimati prevelikom, opretećujućom ili sputavajućom. Stoga 
ključan element u podizanju standarda za primanja uključuje rad na tome da se postane 
misionar prije odlaska na misiju. 


Očevi, shvaćate li svoju ulogu u pomaganju svojim sinovima da postanu misionari prije 
nego krenu na misiju? Vi i vaša žena ključni ste u procesu postajanja misionarom. Vođe 
svećeništva i pomoćnih organizacija, shvaćate li vi svoju odgovornost u pomoći roditeljima 
i svakom mladiću da postane misionar prije nego pođe na misiju? Standard prijema 
podignut je i za roditelje i za sve članove Crkve. Razmatranje načela postajanja uz molitvu 
zazvat će nadahnuće koje će biti po mjeri osobitih potreba vašeg sina ili mladića kojima 
služite. 


Priprema koju opisujem nije usmjerena samo prema vašoj misijskoj službi 
devetnaestogodišnjaka, dvadesetogodišnjaka ili dvadesetjednogodišnjaka. Braćo, 
pripremate se za životni misionarki rad. Kao obnašatelji svećeništva uvijek smo misionari. 
Ako uistinu rastete u procesu postajanja misionarom, i prije odlaska na misiju kao i na 
misiji, kada dođe dan za vaš častan otpust iz cjelodnevne službe, napustiti ćete svoje 
područje rada i vratiti se svojoj obitelji, ali vaša misionarska služba nikada neće okončati. 
Obnašatelj svećeništva je misionar u svako vrijeme i na svakom mjestu. Kao obnašatelji 
svećeništva i kao potomstvo Abrahamovo mi smo misionari. 


Potomstvo Abrahamovo 


Baštinike obećanja i saveza koje je Bog dao Abrahamu nazivamo potomstvo Abrahamovo 
(vidi Bible Dictionary, »Seed of Abraham«, 771). Ti blagoslovi primaju se poslušnošću 
zakonima i uredbama evanđelja Isusa Krista. Braćo, proces postajanja misionarom izravno 
je povezano sa shvaćanjem tko smo kao potomstvo Abrahamovo. 


Abraham je bio veliki prorok koji je težio pravednosti i bio je poslušan svim zapovijedima 
koje je dobio od Boga, uključujući i zapovijed da svoga dragocjenog sina Izaka prinese kao 
žrtvu. Zbog njegove postojanosti i poslušnosti, o Abrahamu se često govori kao o ocu 
vjernih, te je Nebeski Otac sklopio savez s Abrahamom i obećao velike blagoslove njemu i 
njegovom potomstvu. 


»Kako si to učinio i nisi mi uskratio svog jedinca sina, 

svoj ću blagoslov na te izliti i učiniti tvoje potomstvo brojnim poput zvijezda na nebu i 
pijeska na obali morskoj! A tvoji će potomci osvajati vrata svojih neprijatelja. 


Budući da si poslušao moju zapovijed, svi će se narodi zemlje blagoslivljati tvojim 
potomstvom« (Postanak 22:16-18). 


Tako je Abrahamu bilo obećano veliko potomstvo te da će se narodi zemlje blagoslivljati 
njegovim potomstvom. 


Kako se narodi zemlje blagoslivljaju Abrahamovim potomstvom? Odgovor na to važno 
pitanje nalazimo u knjizi Abrahamovoj: 


»I od tebe ću [Abrahama] učiniti velik narod i blagoslovit ću tebe preko svake mjere, a 
tvoje ime učiniti velikim među svim narodima, a ti ćeš biti blagoslov potomstvu svojemu 
nakon tebe, te će ono u rukama svojim obnašati to službeništvo i svećeništvo za sve narode. 


I njih ću blagosloviti imenom tvojim. Jer svi oni koji prime ovo Evanđelje, prozvat ću 
imenom tvojim i ubrojiti u potomstvo tvoje, a oni će ustajati i blagoslivljati tebe kao oca 
svojega« (Abraham 2:9-10). 


Iz ovih stihova učimo kako će Abrahamovi vjerni baštinici imati blagoslove evanđelja 
Isusa Krista i ovlast svećeništva. Stoga se fraza »obnašati službeništvo i svećeništvo za sve 
narode« odnosi na odgovornost naviještanja evanđelja Isusa Krista i pozivanja svih da kroz 
pravu svećenički vlast prije uredbe spasenja. Uistinu velika odgovornost leži na potomstvu 
Abrahamovu u posljednje dane. 


Kako se ta obećanja i ti blagoslovi odnose na nas danas? Bilo po doslovnom redu ili po 
posvojenju, svaki muškarac i dječak koji večeras čuje moj glas zakoniti je baštinik 
obećanja koje je Bog dao Abrahamu. Mi smo potomstvo Abrahamovo. Jedan od primarnih 
razloga za primanje patrijarhalnog blagoslova jest da nam pomogne u potpunijem 
shvaćanju tko smo kao potomstvo Abrahamovo te u prepoznavanju odgovornosti koja leži 
na nama. 


Moja voljena braćo, vi i ja, danas i uvijek, trebamo blagoslivljati sve ljude u svim narodima 
zemlje. Vi i ja, danas i uvijek, imamo svjedočiti o Isusu Kristu i navijestiti poruku obnove. 
Vi i ja. danas i uvijek, imamo pozivati sve da prime uredbe spasenja. Naviještanje 
evanđelja nije zadatak svećeništva s djelomičnim radnim vremenom. To nije samo neka 
aktivnost u koju se uključimo na ograničeno vrijeme ili zadatak koji trebamo ispuniti kao 
članovi Crkve Isusa Krista svetaca posljednjih dana. Već je misionarski rad odraz našeg 
duhovnog identiteta i nasljeđa. Bili smo predodređeni u predsmrtničkom postojanju te 
rođeni u smrtnost kako bismo ispunili Božji savez i obećanje Abrahamu. Na ovoj smo 
zemlji u ovome vremenu kao bismo veličali svećeništvo i naviještali evanđelje. To smo mi 
i zato smo ovdje — danas i uvijek. 

Možda uživate u glazbi, sportu ili imate sklonosti strojarstvu te ćete jednoga dana možda 
raditi u prodaji ili nekoj profesiji ili u umjetnosti. Ma koliko bile važne te aktivnosti ili 
zvanja, oni vas ne definiraju. Mi smo sinovi Božji i potomstvo Abrahamovo: 


»Jer, koji su god vjerni sve do postizanja tih dvaju svećeništava o kojima govorah, i u 
veličanju poziva svojega, posvećeni su duhom za obnovu tjelesa svojih. 


Postaju oni sinovi Mojsijevi i Aronovi i potomstvo Abrahamovo, i crkva i kraljevstvo i 
odabranici Božji« (NiS 84:33-34). 


Draga moja braćo, mnogo nam je dano, ali mnogo se od nas i očekuje. Mladići nastojte 
potpunije shvatiti tko ste kao potomstvo Abrahamovo i postati misionarima znatno prije 
nego što pođete na misiju. Nakon povratka svojim domovima i obiteljima, vi misionari 
povratnici uvijek budite misionari. Ustanimo svi mi, ljudi Božji i blagoslivljajmo narode 
zemlje velikim svjedočanstvom i duhovnom moću više no ikada. 


Iznosim svoje svjedočanstvo da Isus jest Krist, naš Spasitelj i Otkupitelj. Znam da on živi! 
Nadalje svjedočim kako smo mi, kao obnašatelji svećeništva, njegovi predstavnici u 
veličanstvenom djelu naviještanja njegovog evanđelja danas i uvijek. U sveto ime Isusa 
Krista. Amen. 


Ljudska potraga za božanskom istinom 
starješina Charles Didier 
iz predsjedništva sedamdesetorice 


Slijeđenje Gospodnjeg obrasca slušanja i osvrtanja na božansku istinu pomoći će vam da 
izgradite osobni duhovni temelj i da odredite što ćete postati. 


U velikoj publici večeras, imam tri posebna gosta - tri draga školska prijatelja. Dugo su 
putovali iz Belgije, moje rodne zemlje, da bi došli ovdje proslaviti 50. godišnjicu naše 
mature i prisustvovati ovom saboru. Njima, vama, obnašateljima svećeništva, a posebno 
vama, mladićima koji se pripremate postati misionarima, posvećujem ovu poruku. Ona je o 
ljudskoj potrazi za božanskom istinom. Jednom pronađena, treba se primijeniti u ovom 
svijetu povećane religijske zbunjenosti i moralnog propadanja. Ona mora postati osobni 
duhovni temelj koji nas vodi življenju prema načelima pravednosti. Kao što je Gospodin 
rekao: »Na pravdi ćeš biti zasnovana« (3. Nefi 22:14). 


Kako se božanska istina može pronaći? Tako što »glas Gospodnji slušati... glas slugu 
njegovih... osvrtati se na riječi proroka i apostola« (NiS 1:14). Slušati i osvrtati se. Slušati 
je relativno jednostavno. Osvrtati se i primijeniti ono što čujemo postaje stalno prisutan 
životni izazov. 


Prvo, slušati glas Gospodnji. Komunikacija od Gospodina o božanskoj istini ili duhovnom 
znanju nalazi se u Svetim pismima. Ona se zove objava, što doslovno znači »postati poznat 

ili objavljen« (Bible Dictionary, »Revelation«, 762). Ona je dana da »shvatite i znadete 
kako se klanjati, i da znadete čemu se klanjate« (NiS 93:19). Starješina Neal A. Maxwell je 
rekao: »Samo s objavom možemo vršiti Gospodnje djelo sukladno njegovoj volji, na 
njegov način i u vremenu koje on odabere« (»Revelation«, First Worldwide Leadership 
Training Meeting, siječanj 2003., 5). »Bez objave, sve bi bilo pogađanje, tama i 
zbunjenost« (Bible Dictionary, 762). 


Drugo, slušati glas njegovih slugu. Objava ili božanska istina daje se Gospodinovom 
voljom njegovim slugama na različite načine i u različitom vremenu, a nalazi se i u Svetim 
pismima. »Ništa ne čini Jahve Gospod a da osnove svoje ne otkrije slugama svojim 
prorocima« (Amos 3:7). 


Treće, osvrtati se na riječi proroka i apostola. Osvrtati se znači dati posebnu pozornost. To 
znači slušati one koje je Bog pozvao da budu posebni živući svjedoci Isusa Krista za naše 
doba. To podrazumijeva da su oni priznati u toj ulozi i da se odgovara na njihov poziv za 
primanje osobne duhovne potvrde o istinitosti njihovih naučavanja te da postoji obveza o 
njihovom slijeđenju. 


Ukratko, Gospodin ima obrazac dijeljenja božanske istine s prorocima kako bi nas vodili i 
blagoslivljali kroz životne izazove i nevolje: slušati i osvrtati se. Naš osobni duhovni temelj 
treba biti izgrađen na ovom obrascu ako želimo uživati u blagoslovima Gospodina. Dakle, 
nije dovoljno pretraživati Sveta pisma da bismo poznavali misli Gospodina. To mora biti 
propraćeno djelima vjere, prihvaćajući izvršavati volju Gospodina uz poslušnost njegovim 
zapovijedima, prije nego što ćemo uživati u njegovim blagoslovima. Osobna duhovna 
potvrda tog procesa, pitajući i vjerujući da ćemo je primiti, zatim postaje naša životna 
molitva. 


U stvarnosti, komunikacija ili slušanje o božanskoj istini može se sažeti u tri riječi: objava, 
zapovijedi, blagoslovi. Međutim, bit će životni izazov prvo čuti a zatim osvrtati se na glas 
Gospodina i njegovih slugu. Zašto? »Jer naravan je čovjek neprijatelj Bogu... i bit će u 
vijeke vjekova, ne prepusti li se porivima Svetoga Duha« (Mosija 3:19). Duhovna priprema 
je preduvjet za primanje osobnog duhovnog utiska. Ostatak stiha govori da se moramo 
»posveti[ti]... pomirenjem Krista Gospodina« i postati »poput djeteta odan, krotak, 
ponizan, strpljiv, pun ljubavi, voljan podložiti se« volji Gospodina, što znači njegovim 
zapovijedima. Zatim kaže Gospodin: »I kad... zadobijemo koji blagoslov, to je posluhom 
onomu zakonu kojim je ovaj uvjetovan« (NiS 130:21). 


Pokušajmo sada razumjeti ovaj obrazac s nedavnim primjerom slušanja a zatim osvrtanja 
na riječi proroka i apostola našega doba. Prvo predsjedništvo je nedavno uputilo poziv svim 
članovima Crkve da do kraja godine pročitaju Mormonovu knjigu: još jedan zavjet Isusa 
Krista. Ovaj je izazov završio s obećanjem: »Bit ćete blagoslovljeni dodatnom mjerom 
Duha Gospodnjeg, čvršćom odlukom da kročite u poslušnosti njegovim zapovijedima te 
snažnijim svjedočanstvom o živućoj stvarnosti Sina Božjeg« (Pismo Prvog predsjedništva, 
25. srpnja 2005.) 

Zašto trebamo izgraditi snažnije svjedočanstvo o živućoj stvarnosti Sina Božjeg, kao što se 
nalazi u Mormonovoj knjizi? Danas u kršćanskom svijetu postoji velika zbunjenost oko 
Kristovog nauka - ne samo oko njegove božanske naravi već čak i oko njegovog pomirenja 
i uskrsnuća, njegovog evanđelja, a posebno zapovjedi povezanih s evanđeljem. Rezultat je 
vjerovanje u čovjeka Krista koji se podigao vlastitim radom, popularnog Krista i tiho 
raspetog Krista. Pogrešna religijska vjerovanja vode do pogrešnih religijskih ponašanja. 


Osobni duhovni temelj može i mora se oslanjati na osobnu duhovnu potvrdu od Duha 
Svetoga o živućoj stvarnosti Isusa Krista, proroka i Svetih pisama koja sadrže objave 
Gospodina. Još određenije, živuća stvarnost Krista povezana je s obnovom njegovog 
evanđelja i evanđeoske poruke »da je Isus Krist Spasitelj svijeta, da je Joseph Smith njegov 
objavitelj i prorok u ovim posljednjim danima te da je Crkva Isusa Krista svetaca 
posljednjih dana Gospodnje kraljevstvo ponovno uspostavljeno na zemlji« (Uvod u 
Mormonovu knjigu). 


Ova duhovna potvrda moću Duha Svetoga dana je pod uvjetima Gospodina svakome tko je 
spreman tražiti u vjeri, vjerujući da odgovor može doći pomoću te moći. Počinje sa 
slušanjem glasa Gospodina, njegovih slugu, njegovih proroka i apostola i nastavlja se s 
osvrtanjem na njihove riječi. Duhovno znanje o obnovi je pitanje vjere. 


Ispričat ću vam moje osobno duhovno obraćeničko iskustvo kao primjer tog duhovnog 
procesa. Kada su misionari došli u našu kuću, imao sam želju slušati poruku o obnovi 
evanđelja. Bio sam potaknut uglavnom znatiželjom. Posjećujući crkvu, čuo sam više novog 
duhovnog znanja. To je bilo zanimljivo i sviđalo mi se, ali nedostajalo mi je nešto 
suštinsko: osvrtanje. Morao sam izgraditi osobni duhovni temelj na živućoj realnosti Krista 
i na potvrdi da je Joseph Smith bio prorok obnove. Ta potvrda došla je tek kada sam se 
osvrnuo i ispitao moju početnu vjeru u Mormonovu knjigu, fizički dokaz suvremene 
objave. 


Međutim, stjecanje toga znanja nije bilo dovoljno; morala je postojati i obveza da ću svoju 
vjeru preobraziti u sigurnost da je Mormonova knjiga istinita te da je Joseph Smith prorok. 
Moja vjera u Krista nikada nije bila upitna. Vjerovao sam Gospodinu i njegovim 
obećanjima. Mir u mojim mislima, unutarnji mir bio je odgovor - nikakvih daljnjih pitanja. 
Duhovni temelj bio je postavljen i popraćen obvezom u mom srcu da prihvatim savez 
krštenja. Zatim je došao dar Duha Svetoga da me vodi i pomogne mi donijeti pravedne 
odluke kako bih ustrajao do svršetka. Tada sam znao što napraviti sa svojom budućnošću u 
ovom smrtnom životu. 


Otkrijte božansku objavu. Čujte glas Gospodina. On je stvaran; on je osoban; on je istinit. 
Razum nije i ne može biti zamjena za objavu. Citirat ću predsjednika Jamesa E. Fausta: 
»Ne dopustite da vas osobne sumnje udalje od božanskog izvora znanja« (»Lord, I Believe; 
Help Thou Mine Unbelief«, Liahona, studeni 2003., 22). 


Otkrijte i osjetite moćni učinak koje na vaše misli imaju Gospodnje riječi prenesene od 
njegovih slugu (vidi Alma 31:5). 

Otkrijte, zatražite i primite u vjeri, a zatim se osvrnite na riječi proroka i apostola i primit 
ćete »krunu života vječnoga« (NiS 20:14). 


Na kraju, upamtite da će vam slijeđenje Gospodnjeg obrasca slušanja i osvrtanja na 
božansku istinu pomoći da izgradite osobni duhovni temelj i da odredite što ćete postati u 


ovom životu i u životu nakon njega. 


U ime Isusa Krista. Amen. 


Blagoslovi općeg sabora 
starješina Paul V. Johnson 
iz sedamdesetorice 


Odlučite sada da opći sabor bude prioritet u vašem životu. Odlučite pažljivo slušati i 
slijediti učenja koja su dana. 


Obratiti vam se na ovom općem svećeničkom sastanku je sveta odgovornost. Uvijek se 
radujem dolasku na ova svećenička zasjedanja sa svojim sinovima. Imam divne uspomene 
na sjedenje s njima u našem centru okola dok smo slušali učenja vrhovnih autoriteta. Ovi 
sastanci bili su značajni u mom životu kad sam bio mladić i oni nastavljaju sa svojim 
značajem u mom životu i sada. Znam da su oni utjecali na moje sinove i na milijune 
obnašatelja Aronovog svećeništva širom svijeta. 


Večeras govorim vama, obnašateljima Aronovog svećeništva. Živimo u uzbudljivo i 
predivno vrijeme. Punina evanđelja je obnovljena i širi se zemljom. Ključevi svećeništva su 
na zemlji, a spasonosne uredbe su dostupne onima koji su ih dostojni. Na zemlji postoje 
milijuni dobrih ljudi koji teže činiti ono što je ispravno u njihovim životima, u svojim 
obiteljima i u svojim zajednicama. 


Ovo prekrasno vrijeme u kojem živimo također je ispunjeno pogibeljima. Živite u izazovna 
vremena u kojima vas očekuju mnoge kušnje i opasnosti. Već ste bili izloženi nekim od tih 
kušnji i opasnosti. Možda ste vidjeli pojedince čiji su životi narušeni jer su podlegli nekima 
od zala koja prevladavaju u svijetu. 


Kako vi, kao obnašatelji Aronovog svećeništva, možete biti sigurni u ovo izazovno doba 
kako biste u potpunosti mogli izvršiti svoj dio u ovom velebnom djelu i pronaći istinsku 
sreću u ovom životu i u životu koji dolazi? 


Ne iznenađuje što nas usred velikih zala i kušnji Gospodin ne ostavlja da sami pronađemo 
svoj put. Zapravo postoji više nego dovoljno vodiča koji su dostupni svakome od nas ako 
ćemo poslušati. Primili ste dar Duha Svetoga da vas vodi i nadahnjuje. Imate Sveta pisma, 
roditelje, vođe i učitelje u Crkvi. Također imate riječi proroka, vidioca i objavitelja koji 
žive u naše doba. Dostupno vam je toliko vodiča i smjernica tako da ne napravite velike 
greške u svojem životu osim ako svjesno ignorirate vodstvo koje primate. 

Večeras se želim usredotočiti na jedan od ovih izvora vodstva — živuće proroke, vidioce i 
objavitelje koje danas podržavamo. Zapravo bih se želio usredotočiti na jedan od glavnih 
načina na koje primamo njihovo vodstvo — opći sabor. 


Sabori su bili dio Crkve od početka ove rasporedbe. Prvi sabor je održan svega dva mjeseca 
nakon što je Crkva organizirana. Sastajemo se dvaput godišnje kako bismo primili poduku 
od vrhovnih autoriteta i generalnih službenika Crkve. Sadržaji ovih sabora dostupni su na 
razne načine, i u tisku i u elektronskom obliku. 


Moja majka je voljela opći sabor. Uvijek bi upalila radio i TV te pojačala ton toliko glasno 
daj je bilo teško pronaći mjesto u kući gdje se sabor ne bi čuo. Željela je da njezina djeca 
čuju govore i povremeno bi nas upitala što smo naučili. Ponekad bih izašao s jednim od 
moje braće kako bismo se igrali s loptom tijekom subotnjeg zasjedanja sabora. Sa sobom 
smo ponijeli radio jer smo znali da bi nas kasnije naša majka mogla ispitivati. Igrali bismo 
se s loptom i povremeno odmorili kako bismo pažljivo slušali da bismo mogli odgovoriti 
mami. Sumnjam da smo je prevarili kad smo slučajno oboje zapamtili isti dio iz cijelog 
zasjedanja. 


To nije način da se sluša sabor. Od tada sam se pokajao. Naučio sam voljeti opći sabor, a 
uvjeren sam da je to djelomično zbog ljubavi moje majke za riječi živućih proroka. Sjećam 
se da sam slušao zasjedanja jednog sabora potpuno sam u stanu dok sam išao na koledž. 
Sveti Duh je svjedočio mojoj duši da je Harold B. Lee, predsjednik Crkve u to vrijeme, 
uistinu Božji prorok. To se dogodilo prije nego što sam otišao na misiju i bio sam uzbuđen 
što ću svjedočiti o živućem proroku jer sam spoznao sam za sebe. Imao sam isto 
svjedočanstvo za svakog proroka od tada. 


Dok sam bio na misiji, Crkva nije imala satelitski sustav, a zemlja u kojoj sam služio nije 
prenosila opći sabor. Moja majka bi mi poslala kazete zasjedanja i slušao sam ih uvijek 
iznova. Naučio sam voljeti glasove i riječi proroka i apostola. 


Nedavno sam čitao dnevnik mog pradjeda, Nathaniela Hodgesa, koji je bio pozvan pozvan 
na misiju u Englesku 1883. Pisao je o dolasku u Salt Lake City kako bi bio odijeljen za 
svoju misiju i dolasku na sabor dok je bio tamo. Poslušajte opis tog sabora: »Išao sam na 
sastanke u veliki Tabernacle cijeli dan. Tamo su dane veličanstvene poduke. Riječi Josepha 
F. Smitha i Georgea Q. Cannona, te predsjednika Johna Taylora bile su iznimno snažne. 
Čuo sam neke od najstarijih stanovnika kako govore da nikad nisu bili na snažnijem i 
duhovnijem saboru.«! 


Mislim da članovi Crkve imaju sličan osjećaj za svaki opći sabor. Čini se da je svaki 
snažniji i duhovniji nego prethodni. 


Kako bi poruke općeg sabora promijenile naše živote, trebamo biti voljni slijediti savjet 
koji čujemo. Gospodin je objasnio u objavi proroku Josephu Smithu »...kad se sabirete na 
okup da podučavate i potičete jedan drugoga, da znadete kako ćete ... postupati prema 
odredbama zakona mojega i zapovijedima ...«“ No znati »kako ćete postupati« nije 


GE 


dovoljno. Gospodin u sljedećem stihu kaže: »Vi se obvežite da ćete djelovati sa svom 
svetošću preda mnom.«“ Ova spremnost za djelovanje temeljem onoga što smo naučili 
otvara vrata čudesnim blagoslovima. 


Prije godinu dana na svećeničkom zasjedanju predsjednik Hinckley govorio je o opasnosti 
pornografije. Mislim da nisam čuo izravnije proročko upozorenje članovima svećeništva. 
Vi mlada braćo koji ste slušali i slijedili njegove riječi već ste blagoslovljeni i bit ćete 
blagoslovljeni više nego što sada možete razumjeti. Vaša buduća obitelj će žeti velike 
blagoslove zbog vaše poslušnosti. Zamislite kakav bi utjecaj na svijet bio kad bi svaki 
obnašatelj svećeništva blokirao pornografiju u svojem životu kao odgovor na prorokov 
savjet. 


Svaki put kad smo poslušni riječima proroka i apostola žanjemo velike blagoslove. 
Primamo više blagoslova nego što tada možemo razumjeti i nastavljamo primati blagoslove 
dugo nakon naše prvotne odluke da budemo poslušni. 


Na dan kad je Crkva uspostavljena, Joseph Smith je primio objavu koja uključuje važno 
načelo za sve članove Crkve. Govoreći Crkvi o Josephu Smithu, Gospodin je rekao: 
»Osvrći se na sve riječi i zapovijedi njegove što će ti ih on dati... Riječ, naime, njegovu 
primajte... kao da je iz usta mojih.« 


Sada slušajte blagoslove obećane onima koji poslušaju: 


»Jer, čineći to, vrata paklena neće vas nadvladati, a Gospod će Bog raspršiti moći tame 
ispred vas i narediti da se nebesa potresu rad vašeg dobra.«? 


To su snažna obećanja koja nas mogu čuvati sigurnima u ova prevrtljiva vremena. Trebamo 
ih i Gospodin će ih dati svakome od nas ako smo voljni slijediti proroke, vidioce i 
objavitelje. 


Odlučite sada da opći sabor bude prioritet u vašem životu. Odlučite pažljivo slušati i 
slijediti učenja koja su dana. Slušajte ili čitajte govore više nego jednom kako biste bolje 
razumjeli i slijedili savjet. Čineći to, vrata paklena neće vas nadvladati, moći tame bit će 
raspršene ispred vas i nebesa će se potresti radi vašeg dobra. 


Ja znam da nas naš Nebeski Otac voli i da ima savršen naum za svoju djecu. Znam da Isus 
jest Krist i da živi. Svjedočim da je evanđelje Isusa Krista obnovljeno na zemlji. Imamo 
istinite proroke, vidioce i objavitelje danas na zemlji danas koji imaju »riječi života 
vječnoga«.* O tome svjedočim u ime Isusa Krista. Amen. 

Pozvan i odabran 
predsjednik James E. Faust 
drugi savjetnik u Prvom predsjedništvu. 


Oni koji su pozvani, podržani i odijeljeni imaju pravo na našu stalnu potporu. 


Moja draga braćo u svećeništvu, molim vas prihvatite našu zahvalnost za sve što činite 
kako biste pronijeli Gospodnje djelo širom svijeta. Želim vam govoriti o svetim službama 
onih svećeničkih vođa koji su »pozvani i odabrani«' voditi Crkvu danas. Ovo je posebna 
godina zbog najmanje dva razloga: prvi je što slavimo 200. obljetnicu rođenja proroka 
Josepha Smitha ovog prosinca, a drugi je što je predsjednik Gordon B. Hinckley proslavio 
svoj 95. rođendan prošlog lipnja. Svjedočim da je prorok Joseph Smith pozvan i odabran 
kao prvi prorok u ovoj rasporedbi, a da je predsjednik Gordon B. Hinckley sadašnji prorok, 
vidjelac i objavitelj ove Crkve. 


Kad je Mike Wallace intervjuirao predsjednika Hinckley prije nekoliko godine za 
televizijski program 60 minutes, rekao je: »[Ljudi kažu] da ovu crkvu vode starci.« Na to je 
predsjednik Hinckley odgovorio: »Nije li predivno imati zrelog čovjeka na čelu - čovjeka s 
prosudbom koju ne može otpuhati svaki vjetar nauka?“ Stoga ako mislite da je sadašnje 
vodstvo prestaro da vodi Crkvu, predsjednik Hinckley vam može dati dodatni savjet o 
mudrosti koja dolazi s godinama! 


Od 102 apostola koji je pozvan u ovoj rasporedbi, samo ih je 13 služilo dulje od 
predsjednika Hinckleya. Služio je dulje kao apostol od Brighama Younga, predsjednika 
Huntera, predsjednika Leeja, predsjednika Kimballa i mnogih drugih. Predivno je imati 
njegovo nadahnuto vodstvo. Molim vas da mi oprostite što kažem da ponekad ke kao 

Nisam tražio ovu čast. Samo sam živio za a nju: 


Vjerujem da nikada prije u povijesti Crkve nije bilo više jedinstva od onog koja postoji 
među mojom braćom u Prvom predsjedništvu, Zboru dvanaestorice i ostalim vrhovnim 
autoritetima Crkve, koji su pozvani i odabrani i koji sada vode Crkvu. Vjerujem da za to 
postoji obilje dokaza. Sadašnje vodstvo Božjeg kraljevstva na zemlji je uživalo nadahnuto 
vodstvo od Spasitelja dulje nego bilo koja druga skupina. Mi smo najstarija skupina koja je 
ikada vodila Crkvu. 


Moje prijateljstvo s nekima od ovih ljudi više od pola stoljeća me kvalificira, barem tako 
mislim, da s pouzdanjem izjavim da su moja braća, bez izuzetka, dobri, časni i 
hvalevrijedni ljudi. Poznajem njihova srca. Oni su Božji sluge. Njihova jedina želja je da 
rade u svojim uzvišenim pozivima i izgrađuju Božje kraljevstvo na zemlji. Naša braća koja 

služe danas su iskušani i vjerni. Neki nisu fizički snažni kao nekad, no njihova su srca tako 
čista, njihovo iskustvo veliko, njihovi umovi oštri i njihova duhovna mudrost tako duboka 
da je sama njihova nazočnost prava utjeha. 


Bio sam ponizan i preplavljen osjećajima kad sam pozvan kao pomoćnik dvanaestorici 
apostola prije 33 godine. Nekoliko dana kasnije predsjednik Hugh B. Brown savjetovao me 
je da je najvažnija stvar koju trebam napraviti da uvijek budem u skladu sa svojom braćom. 
Predsjednik Brown nije elaborirao o tome. Jednostavno je rekao: »Drži se braće.« To sam 
protumačio da trebam slijediti savjet i vodstvo predsjednika Crkve, Prvog predsjedništva i 
dvanaestorice apostola. To je zvučalo kao nešto što sam želio činiti svim svojim srcem. 


Drugi se možda neće složiti s tim savjetom, no to zahtijeva razmatranje. Zaključio sam da 
duhovno vodstvo u velikoj mjeri ovisi o tome da smo u skladu s predsjednikom Crkve, 
Prvim predsjedništvom i Zborom dvanaestorice apostola — svima koji su podržani, kao što 
su bili danas, kao proroci, vidioci i objavitelji. Ne znam kako možemo očekivati da budemo 
u potpunom skladu s Duhom Gospodnjim ako nismo u skladu s predsjednikom Crkve i 
drugim prorocima, vidiocima i objaviteljima. 


Kad sam bio đakon, moj otac je odveo mene i mog starijeg brata na opće zasjedanje 
svećeništva u Tabernacleu. Sjećam se kako sam bio uzbuđen što sam bio u prisustvu, po 
prvi puta, proroka Božjeg, predsjednika Hebera J. Granta i drugih proroka i apostola. 
Pažljivo sam slušao njihove poruke i primjenio stvari koje su izrekli mom srcu. Tijekom 
godina njihove su se teme ponovile mnogo puta. Pretpostavljam da će se neke od njih 
ponoviti i na ovom saboru. One sue presudne za naše spasenje i potrebno nam ih je 
ponavljati. 


Od početka je svjetska povijest bilježila mnoge primjere onih koji nisu bili u skladu s 
prorocima. U rano doba naše rasporedbe, nekoliko od dvanaestorice, na njihovo žaljenje, 
nisu ostali odani proroku Josephu Smithu. Jedan od njih bio je Lyman E. Johnson, član 
prvobitnog Zbora dvanaestorice koji je isključen iz članstva zbog nepravednog ponašanja. 
Kasnije je oplakao svoju duhovnu propast. Rekao je: »Zrtvovao bih svoju desnu ruku kad 
bih mogao ponovo vjerovati. Tada sam bio ispunjen radošću i divotom. Moji su snovi bili 
ugodni. Kad sam se ujutro budio moje je duh bio veseo. Bio sam sretan i danju i noću, 
ispunjen mirom, radošću i zahvalom. No sada osjećam tamu, bol, tugu i krajnju patnju. Od 
onda nisam vidio sretan trenutak.«“ Umro je u nesreći sa saonicama 1856. u 45. godini 
života. 


Luke S. Johnson je također pozvan u prvobitni Zbor dvanaestorice 1835. Njegova duhovna 
odlučnost oslabila je zbog nekih financijskih špekulacija 1837. Osvrćući se unatrag, rekao 
je: »Moj se um pomračio i ostavljen sam da idem svojim tokom. Izgubio sam Duha Božjeg 
i zanemario svoju dužnost. Posljedica je bila ta da sam na saboru održanom u Kirtlandu, 3. 
rujna 1837. godine... odvojen od Crkve.« Do prosinca 1837., pridružio se otpadnicima u 
javnom osuđivanju Crkve i bio je isključen iz članstva 1838. godine. Osam godina vodio je 
liječničku praksu u Kirtlandu. Zatim se 1846. godine sa svojom obitelji vratio među svece: 
Rekao je: »Stao sam pored puta i držao se podalje od djela Gospodnjeg. No moje srce je uz 
ove ljude. Žalim biti u društvu svetaca, ići s njima u pustinju i nastaviti s njima do kraja.« 

Ponovo je kršten u ožujku 1846. godine i došao na zapad s prvom grupom pionira 1847. 
godine. Umro je Salt Lake Cityju 1861. kao aktivan član u dobi od 54 godine.“ 


Moj savjet članovima Crkve je da podrže predsjednika Crkve, Prvo predsjedništvo, Zbor 
dvanaestorice i ostale vrhovne autoritete s cjelovitim srcem i dušom. Ako to učinimo, bit 
ćemo u sigurnoj luci. 


Predsjednik Brigham Young je rekao da se mnogo puta sjetio proroka Josepha Smitha kako 
govori da je »morao moliti cijelo vrijeme, koristiti vjeru, živjeti svoju religiju i veličati svoj 
poziv kako bi primio objave od Gospodina te da bi bio čvrst u vjeri. « Svatko od nas može 
očekivati neke izazove za našu vjeru. Ti izazovi mogu se pojaviti u različitim oblicima. 
Možda vam se neće uvijek svidjeti savjeti koji vam vođe Crkve daju. Oni ne pokušavaju 
biti popularni. Oni nam pomažu pomoći izbjeći nevolje i razočarenja koja dolaze kroz 
neposluh Božjim zakonima. 


Mi također moramo podržati naše lokalne vođe jer su oni također bili »pozvani i odabrani«. 
Svaki član ove Crkve može primiti savjet od biskupa ili predsjednika ogranka, predsjednika 
okola ili misije, te predsjednika Crkve i njegovih suradnika. Nijedan od ove braće nije 
tražio svoj poziv. Nijedan nije savršen. Oni su sluge Gospodnji, pozvani od Njega kroz one 
koji imaju pravo na nadahnuće. Oni koji su pozvani, podržani i odijeljeni imaju pravo na 
našu stalnu potporu. 


Divio sam se i poštivao svakog biskupa kojeg sam ikada imao. Nisam pokušavao dovesti u 
pitanje njihovo vodstvo i osjećao sam da sam u podršci i slijeđenju njihovog savjeta bio 
zaštićen u »ljudskoj prijevarnoj igri uslijed prepredenosti«.' To je bilo zbog toga što je 
svaki od tih pozvanih i odabranih vođa imao pravo na božansku objavu koja dolazi s 
pozivom. Nepoštivanje crkvenih vođa prouzročilo je da mnogi pate od duhovnog slabljenja 
i pada. Trebamo gledati dalje od bilo kakvih nesavršenosti, grešaka ili nepravilnosti na 
ljudima koji su pozvani predsjedavati nam i služiti u službi koju obnašaju. 


Mnogo smo godina imali događanja za skupljanje novaca u našem odjelu kako bismo 
platili režije i ostale troškove i aktivnosti koje se sada plaćaju iz općeg crkvenog fonda i 
lokalnog proračuna. Nekada smo imali tržnice, sajmove, večere i ostale aktivnosti za 
sakupljanje sredstava. U to vrijeme moj je odjel imao predivnog, predanog i vjernog 
biskupa. 


Član susjednog odjela je otkrio da je uređaj za potapanje uspješan način sakupljanja 
novaca. Sudionici bi platili kako bi bacili lopticu za bejzbol u označenu mehaničku ručicu. 
Pogađanjem u središte oslobodilo bi ručicu potapajući osobu koja sjedi na stolici na uređaju 
u bazen hladne vode. Naš odjel je odlučio koristiti taj uređaj i netko je predložio da bi više 
ljudi platilo za bacanje loptice ako bi biskup bio voljan sjediti na stolici. Naš biskup je bio 
spreman na šalu, a budući da je bio odgovoran za sakupljanje novaca, voljno je pristao 
sjediti na stolici. Uskoro su neki započeli kupovati loptice i bacati ih u metu. Nekoliko ih je 
pogodilo u metu, a biskup se smočio. Nakon pola sata počeo je drhtati od hladnoće. 

Dok su neki ljudi mislili da je to odlična zabava, moj otac se uvrijedio što je služba biskupa 
toliko umanjena i postala sredstvo ismijavanja ili čak negodovanja. Iako je sakupljeni 
novac služio dobroj svrsi, još uvijek se sjećam kako mi je bilo neugodno što neki od naših 
ljudi nisu pokazali više poštovanja za službu i čovjeka koji nam je danonoćno služio tako 
dobro kao naš dobri pastir. Kao obnašatelji Božjeg svećeništva, trebamo postaviti primjer u 
podržavanju vodstva Crkve našim obiteljima, prijateljima i poznanicima. 


Sveta pisma, kao i lokalni i vrhovni autoriteti Crkve, pružaju sigurnosnu mrežu i vodstvo 
ljudima u Crkvi. Na primjer, cijeli moj život braća su s ove i drugih govornica poticali naše 
ljude da žive u skladu sa svojim mogućnostima, da se čuvaju duga i štede nešto novaca za 
kišne dane, jer kišni dani uvijek dođu. Proživio sam vrijeme velikih gospodarskih teškoća, 
poput Velike depresije i Drugog svjetskog rata. Zbog onoga što sam iskusio plašim se da ne 
učinim ono što mogu kako bih zaštitio sebe i svoju obitelj od posljedica takvih katastrofa. 
Zahvalan sam braći za taj mudar savjet. 


Predsjednik Crkve nikada neće odvesti ljude u Crkvi u pogrešnom smjeru. To se nikada 
neće dogoditi. Savjetnici predsjednika Hinckleya ga podržavaju u potpunosti, kao i Zbor 
dvanaestorice, zborovi sedamdesetorice i predsjedavajuće biskupstvo. Kao rezultat toga, 
kao što sam ranije rekao, naročita ljubav i sklad postoje među predsjedavajućim vijećima 
Crkve za našeg predsjednika te jedan za drugoga. 


Božje svećeništvo je štit. To je štit protiv zla svijeta. Taj štit treba se držati čistim, jer u 
suprotnom, viđenje naše svrhe i opasnosti oko nas bit će ograničeno. Pročišćavajuće 
sredstvo je naša osobna pravednost, ali neće svi platiti cijenu da bi svoj štit održali čistim. 
Gospodin je rekao: »Jer premda su mnogi zvani, ipak ih je malo izabranih!«' Pozvani smo 
kada su ruke položene nad našim glavama da bismo dobili svećeništvo, ali nismo odabrani 
sve dok Bogu ne pokažemo svoju pravednost, vjernost i predanost. 


Braćo, ovo je djelo istinito. Joseph Smith je vidio Oca i Sina, te je čuo i slijedio njihov 
naputak. Bio je to početak ovog velikog djela, odgovornost koja je sada na nama. Svečano 
svjedočim o njegovom božanskom porijeklu. U ime Isusa Krista. Amen. 

Izvršavajte svoju dužnost najbolje što možete 
predsjednik Thomas S. Monson 
prvi savjetnik u Prvom predsjedništvu 

Svećeništvo nije toliko dar koliko je služenje, povlastica za uzdizanje i prilika za 
blagoslivljanje živote drugih. 


Braćo svećeništva, okupljeni ovdje u Konferencijskom centru i diljem svijeta, osjećam se 
ponizno pred svojom odgovornosti da vam se obratim. Molim se da Duh Gospodnji bude 
uz mene dok to činim. 


Svjestan sam da je naša publika večeras od nedavno zaređenih đakona do najstarijeg 
velikog svećenika. Svakom od nas su obnova Aronovog svećeništva Josephu Smithu i 
Oliveru Cowderyju preko Ivana Krstitelja i Melkisedekovog svećeništva Josephu i Oliveru 
preko Petra, Jakova i Ivana, sveti i cijenjeni događaji. 


Vama đakonima kažem da se sjećam vremena kad sam ja bio zaređen u đakona. Naše 
biskupstvo je naglašavalo našu svetu odgovornost da poslužujemo sakrament. Naglasak je 
bio na pravilnom odijevanju, dostojanstvenom držanju i važnosti čistoće »unutra i izvana«. 
Dok su nas podučavali proceduri posluživanja sakramenta, rečeno nam je kako moramo 
pomoći Louisu McDonaldu, bratu u našem odjelu koji je bio oduzet, kako bi on imao 
priliku blagovati sakrament. 


Tako se sjećam da sam bio zadužen poslužiti sakrament redu u kojem je sjedio brat 
MeDonald. Bojao sam se i bio neodlučan kada sam prišao tom divnom bratu, ali tada sam 
ugledao njegov smiješak i željni izraz zahvalnosti koji je pokazivao njegovu želju za 
blagovanjem. Držeći poslužavnik u mojoj lijevoj ruci, uzeo sam komadić kruha i prislonio 
ga na njegove usne. Vodu sam kasnije poslužio na isti način. Osjećao sam se kao da sam na 
svetom tlu. I uistinu sam bio. Povlastica posluživanja sakramenta bratu McDonaldu učinila 
je sve nas boljim đakonima. 


Samo prije dva mjeseca, u nedjelju, 31. srpnja, Bio sam na Fort A. P. Hillu, Virginija, gdje 
sam prisustvovao sakramentalnom sastanku svetaca posljednjih dana tijekom Nacionalnog 
izviđačkog logorovanja. Svrha mog prisustva bila je da se obratim 5000 mladim svecima 
posljednjih dana i njihovim vođama koji su prijašnji tjedan proveli sudjelujući u 
aktivnostima logorovanja. Sjedili su puni poštovanja u prirodnom amfiteatru dok je 
impresivni zbor od 400 glasova Aronovog svećeništva pjevao: 


Mormonski dječak, mormonski dječak, 
Ja sam mormonski dječak. 

Možda mi kralj zavidi, 

Jer sam mormonski dječak. ! 


Sakrament je bio blagoslovljen, sa 65 svećenika koji su ga posvetili na mnoštvu velikih 
sakramentalnih stolova koji su bili postavljeni među skupljenom grupom. Zatim je otprilike 
180 đakona poslužilo sakrament. U vremenu koje bi trebalo da se posluži sakrament u 
punoj kapeli odjela, ovaj veliki skup je bio poslužen. Tog sam jutra bio svjedok prizora 
punog strahopoštovanja i nadahnuća dok su ti mladići u Aronovom svećeništvu sudjelovali 
u toj svetoj uredbi. 

Važno je za svakog đakona biti vođen duhovnoj svijesti o svetosti svog zaređenog poziva. 
U jednom odjelu, lekcija je bila uspješno podučena glede posnih prinosa. 


Posne nedjelje, đakoni i učitelji posjetili bi članove odjela kako bi svaka obitelj mogla dati 
prinos. Đakoni su bili pomalo nezadovoljni jer su se ustajali ranije nego inače kako bi 
ispunili taj zadatak. 


Biskupstvo je primilo nadahnuće da autobus pun đakona i učitelja ode na Welfare Square u 
Salt Lake Cityju. Tu su djeci u potrebi davali nove cipele i odjeću. Tu su vidjeli kako se 
prazne košare pune s namirnicama. Nije bilo novca kojim se plaćalo. Dan je jedan kratki 
komentar: »Mladići, ovaj novac koji skupljate tijekom posne nedjelje omogućuje hranu, 
odjeću i utočište onima koji su u potrebi.« Mladići u Aronovom svećeništvu su se više 
smiješili, uzdizali i s više volje služili u ispunjavanju svojih zaduženja. 


Sad, glede učitelja i svećenika, svakom od vas mora biti dan zadatak da obavljate kućna 
učiteljstva sa suradnikom koji obnaša Melkisedekovo svećeništvo. To je prilika da se 
pripremite za misiju. To je povlastica da naučite disciplinu dužnosti. Mladić će se odmah 
okrenuti od brige za sebe kad je zadužen da »bdije« nad drugima 


Predsjednik David O. McKay je savjetovao: »Kućno učiteljstvo je jedna od naših 
najozbiljnijih i najnagrađujućih prilika da njegujemo i inspiriramo, savjetujemo i 
usmjeravamo djecu našeg Oca... [To] je božanska služba, božanski poziv. Naša je dužnost 
kao kućnih učitelja da unosimo božanski duh u svaki dom i svako srce.«? 


Kućno učiteljstvo odgovara na mnoge molitve i dopušta nam da vidimo živuća čudesa. 
Kad razmišljam o kućnom učiteljstvu, sjetim se čovjeka koji se zove Johann Denndofref iz 
Debrecena, Mađarska. Obratio se i pridružio Crkvi prije mnogo godina u Njemačkoj i sada, 
nakon Drugog svjetskog rata, shvatio je da je gotovo zarobljenik u svojoj rodnoj 
Mađarskoj. Tako je čeznuo za kontaktom s Crkvom. Tada su ga posjetili njegovi kućni 
učitelji. Brat Walter Krause i njegov suradnik su putovali iz sjeverno-istočnog dijela 
Njemačke posve u Mađarsku kako bi ispunili svoj zadatak kućnog učiteljstva. Prije nego 
što su otišli iz svojih domova u Njemačkoj, brat Krause je rekao svom suradniku: »Da li bi 
htio sa mnom ići u kućno učiteljstvo ovaj tjedan?« 

Njegov ga je suradnik upitao: »Kada ćemo krenuti?« 

Brat Krause je odgovorio: »Sutra.« 

Zatim je uslijedilo pitanje: »Kada ćemo se vratiti?« 


Brat Krause nije oklijevao i rekao je: »O, za kojih tjedan dana.« 


I tako su otišli posjetiti brata Denndofrefa i druge. Brat Denndorfer nije imao kućne učitelje 
još od prije rata. Sada, kada je vidio Gospodnje sluge, bio je preplavljen osjećajima. Nije se 

rukovao s njima, već je otišao u svoju spavaću sobu i iz tajnog mjesta uzeo svoju desetinu 
koju je čuvao godinama. Tu je desetinu dao svojim kućnim učiteljima i rekao: »Sada se 
možemo rukovati.« 


Sada nešto svećenicima u Aronovom svećeništvu. Vi mladići imate priliku blagosloviti 
sakrament, nastaviti vaše dužnosti kućnog učiteljstva i sudjelovati u svetim uredbama 
krštenja. 


Prije pedeset i pet godina poznavao sam mladića Roberta Williamsa koji je obnašao službu 
svećenika u Aronovom svećeništvu. Kao biskup, bio sam predsjednik njegovog Zbora 
starješina. Kada je govorio, Robert je bez kontrole mucao, gubeći kontrolu govora. Bio je 
svjestan toga, sramežljiv, bojažljiv prema sebi i svakom drugom; ova teškoća u govoru ga 
je razarala. Rijetko je prihvaćao zadatke, nikada drugu osobu nije gledao u oči te je uvijek 
spuštao pogled. Tada jednog dana, kroz niz neobičnih okolnosti, prihvatio je zadatak 
odgovornosti da nekoga krsti. 


Sjedio sam do Roberta u krstionici Salt Lake Tabernakla. Znao sam da mu je potrebna sva 
pomoć koju može dobiti. Bio je obučen u besprijekorno bijelo, pripremljen za uredbu koju 
je trebao izvršiti. Upitao sam ga kako se osjeća. Zurio je u pod i zamucao skoro 
nekontrolirano da se osjećao užasno. 


Obojica smo se žarko molili da bude dosljedan svom zadatku. Službenik je zatim rekao: 
»Svećenik Robert Williams će sada krstiti Nancy Ann McArthur.« 


Robert je otišao od mene, ušao u krstionicu, primio malu Nancy za ruku i pomogao joj u tu 
vodu koja čisti ljudske živote i omogućuje duhovno ponovno rođenje. Izgovorio je riječi: 
»Nancy Ann McArthur, kako mi je povjereno od Isusa Krista, krstim te u ime Oca i Sina i 
Duha Svetoga. Amen.« 


I krstio ju je. Niti jednom nije zamucao! Niti jednom nije pogriješio! Bili smo svjedoci 
modernog čuda. Robert je zatim izvršio uredbu krštenja za još dvoje ili troje male djece na 
isti način. 


U svlačionici, požurio sam čestitati Robertu. Očekivao sam da ću čuti taj isti neprekinuti 


tijek govora. Bio sam u krivu. Zurio je dolje i promucao svoj odgovor zahvalnosti. 


Svjedočim vam da kad je Robert djelovao u ovlasti Aronovog svećeništva, govorio je s 
moću, uvjerenjem i božanskom pomoći. 


Prije samo dvije godine imao sam povlasticu govoriti na sprovodu Roberta Williamsa i 
odati počast tom vjernom obnašatelju svećeništva koji se trudio najbolje što je mogao 
tijekom svog života da poštuje to svoje svećeništvo. 

nedostatnima da prihvatite poziv. Sjetite se da ovo djelo nije samo vaše i moje. Možemo 
pogledati gore i zatražiti božansku pomoć. 

Poput nekih od vas, znam što znači suočiti se s razočaranjem i mladenačkim ponižavanjem. 
Kao dječak, igrao sam timski softball u osnovnoj i početku srednje škole. Dva kapetana 
bila su izabrana i tada su zauzvrat izabrali igrače koje su željeli u svojim momčadima. 
Naravno, najbolji igrači bili su izabrani prvi, zatim drugi i treći. Nije bilo tako teško biti 
izabran četvrti ili peti, ali biti izabran zadnji i smješten na nevažnu poziciju u vanjskom 
dijelu igrališta bilo je zaista strašno. Znam, bio sam tamo. 


Tako sam se nadao da lopta nikad neće doći u mom smjeru jer bi mi zasigurno ispala, 
trkači bi zadali bod, a oni u mojoj momčadi bi se smijali. 


Kao da je to bilo tek jučer, sjećam se tog trenutka kada se sve to promijenilo u mom životu. 
Igra je počela kao što sam opisao: bio sam izabran zadnji. Tužno sam se zaputio daleko na 
desno polje i gledao kako je druga momčad popunila baze trkačima. Dva su udarača 
promašila. Iznenada, sljedeći je udarač moćno udario loptu. Čak sam ga čuo kako kaže: 
»Ovo će biti neuhvatljivo.« To je bilo ponižavajuće, jer je lopta letjela je u mom smjeru. Da 
li je bila izvan mog dosega? Zatrčao sam se do mjesta gdje sam mislio da će lopta pasti, 
pomolio se dok sam trčao te ispružio svoje ruke. Sam sebe sam iznenadio. Ulovio sam 
loptu! Moja je momčad pobijedila. 


To je iskustvo podiglo moje samopouzdanje, nadahnulo moju želju za vježbanjem i dovelo 
me od tog posljednje izabranog mjesta da zaista doprinosim momčadi. 


Mi možemo iskusiti taj izljev samopouzdanja. Možemo osjetiti taj ponos izvedbe. Pomoći 
će nam formula od tri riječi: Nikad ne odustati. 


Iz igrokaza Shenandoah dolazi tekst koji nadahnjuje: »Ako ne pokušamo, onda smo 
bezvrijedni. Ako smo bezvrijedni, zašto smo onda ovdje?« 


Čuda se mogu pronaći posvuda kad se svećenički pozivi veličaju. Kad vjera zamijeni 
sumnju, kad nesebično služenje ukloni sebične težnje, Božja moć ostvaruje njegove 
nakane. Svećeništvo nije toliko dar koliko je služenje, povlastica za uzdizanje i prilika za 
blagoslivljanje živote drugih. 


Poziv dužnosti može tiho doći dok se mi koji obnašamo svećeništvo odazivamo zadacima 
koje primimo. Predsjednik George Albert Smith, taj skromni no ipak utjecajni vođa, je 
izjavio: »Prije svega vaša je dužnost saznati što Gospod želi i zatim moću i snagom 
njegovog svetog svećeništva veličati vaš poziv u prisutnosti vaših bližnjih na takav način 
da će ljudi biti sretni slijediti VAS.« 


Kako osoba može veličati poziv? Jednostavno obavljajući dužnosti koje se odnose na 
njega. Starješina veliča zaređeni poziv starješine učeći svoje dužnosti kao starješine, a 
zatim ih izvršavati. Kao što je to sa starješinom, tako je i s đakonom, učiteljem, 
svećenikom, biskupom i svakim koji obnaša službu u svećeništvu. 

Braćo, životi su blagoslovljeni, drugi su vođeni, a duše spašene u djelovanju — ne samo u 

sanjanju. »Budite vršitelji riječi, a ne samo slušatelji, zavaravajući sami sebe«“, savjetovao 
je Jakov. 


Neki se svi u dosegu mog glasa ponovno potrude biti dostojnima za Gospodnje vodstvo u 
našem životu. Postoje mnogi koji se mole za pomoć. Postoje oni koji su obeshrabreni i 
trebaju pomoć. 


Prije puno godina dok sam služio kao biskup, predsjedavao sam nad velikim odjelom s više 
od 1.000 članova, uključujući 87 udovica. Jednom sam prilikom zajedno s jednim od svojih 
savjetnika posjetio jednu udovicu i njezinu odraslu hendikepiranu kćer. Dok smo odlazili iz 
njezinog stana, gospođa iz stana preko puta je stajala pred svojim vratima i zaustavila nas. 
Govorila je stranim naglaskom i upitala jesam li biskup, na što sam odgovorio da jesam. 
Rekla mi je da je primijetila da često posjećujem druge. Zatim je dodala: »Nitko ne 
posjećuje mene ni mog supruga koji je vezan za krevet. Imate li vremena nas doći posjetiti, 
iako nismo članovi vaše crkve?« 


Dok smo ulazili u njezin stan, primijetili smo da su ona i njezin muž slušali Tabernacle 
Choir na radiju. Razgovarali smo s njima neko vrijeme, a zatim mužu dali blagoslov. 


Nakon tog prvog posjeta, dolazio sam koliko god sam često mogao. Par se eventualno 
sastao s misionarima i žena, Angela Anastor, se krstila. Malo kasnije, njezin muž je 
preminuo i imao sam povlasticu voditi i govoriti na njegovom sprovodu. Sestra Anastor, sa 
svojim znanjem grčkog jezika, kasnije je na grčki jezik prevela jako korišteni letak Joseph 
Smith priča svoju priču. 


Volim moto, braćo: »Izvršavaj [svoju] dužnost najbolje što možeš. Gospodu ostavi sve 
ostalo!«* 


Aktivna služba u Aronovom svećeništvu će pripremiti vas, mladiće, da primite 
Melkisedekovo svećeništvo, da služite misiju i da se vjenčate u svetom hramu. 


Uvijek ćete se sjećati savjetnika vašeg zbora Aronovog svećeništva i članova tog zbora, i 
time uvidjeti istinu: »Bog nam je dao uspomene, kako bismo mogli imati lipanjske ruže u 
prosincu našeg života.« 


Mladići u Aronovom svećeništvu, vaša vas budućnost zove; pripremite se za nju. Dok to 
činite neka vas Nebeski Otac uvijek vodi. Neka vodi sve nas dok se trudimo štovati 
svećeništvo koje obnašamo i veličati naše pozive, molim se ponizno, u ime Isusa Krista. 
Amen. 

»Budete li pripravni, bojati se nećete« 
predsjednik Gordon B. Hinckley 


Možemo tako živjeti da bismo od Gospodina mogli tražiti zaštitu i vodstvo. Ne možemo 
očekivati njegovu pomoć ako nismo voljni obdržavati njegove zapovjedi 


Moja draga braćo u svećeništvu, gdje god da ste diljem ovog velikog svijeta - koliko li ste 
golemo tijelo postali, muškarci i dječaci svake rase i naroda, a svi dio obitelji Božje. 


Kako li je dragocjen njegov dar nama. On nam je dao dio onoga što je njegova božanska 
vlast, vječno svećeništvo, moć kojom on ostvaruje besmrtnost i život vječni za čovjeka. 
Slijedi da kad nam je mnogo dano, mnogo se od nas i traži (vidi Luka 12:48; NiS 82:3). 


Znam da nismo savršeni ljudi. Mi poznajemo savršen put, ali ne djelujemo uvijek prema 
tom znanju. Ali mislim da se uglavnom trudimo. Trudimo se biti onakvi ljudi kakvi Otac 
želi da budemo. To je vrlo visok cilj i pohvaljujem sve vas koji ga nastojite dostići. Neka 
vas Gospodin blagoslovi dok nastojite živjeti uzorne živote u svakom pogledu. 


Kako nam je svima poznato, područje zaljevskih država Sjedinjenih Država nedavno je 
snažno trpjelo zbog razbjesnjelih vjetrova i voda. Mnogi su izgubili sve što su imali. Štete 
su bile ogromne. Doslovno su milijuni trpjeli. Strah i briga zahvatili su srca mnogih. Životi 
su izgubljeni. 


Uza sve to, dogodio se velik izljev pomoći. Srca su omekšala. Domovi su otvoreni. 
Kritičari vole govoriti o neuspjesima kršćanstva. Svatko takav trebao bi pogledati što su 
crkve učinile u ovim okolnostima. Ljudi mnogih vjera ostvarili su čuda. A od većih među 
njima bila je i naša Crkva. Veliki broj naših muškaraca putovao je na velike udaljenosti 
noseći sa sobom alate, šatore i blistavu nadu. Muškarci svećeništva dali su tisuće i tisuće 
sati u radu i obnovi. Bilo ih je tri i četiri tisuće istovremeno. I večeras su neki tamo. Ne 
možemo im dovoljno zahvaliti. Molimo vas da upoznate našu zahvalnost, našu ljubav i 
naše molitve za vas. 


Dvojica od naših područnih autoriteta, brat John Anderson, koji živi na Floridi, i brat 
Stanley Ellis, koji živi u Texasu, upravljali su većinom ovih aktivnosti. Ali oni će prvi reći 
da zasluga pripada velikom broju muškaraca i dječaka koji su pružili pomoć. Mnogi su 
nosili majice s natpisom »Mormonske ruke pomoći«. Pridobili su ljubav i poštovanje onih 


.78t 


kojima su pomogli. Njihova pomoć nije došla samo članovima Crkve u nevolji, već i 
velikom broju onih koji nisu vjerski određeni. 


Oni su slijedili uzorak Nefijaca kako je zabilježeno u knjizi Alminoj: 
»Ne otpuštahu nikoga gola, ni gladna, ni žedna, ni bolesna, ni nepodvorena. I ne oslanjahu 
oni srca svoja na bogatstvo. Bijahu, dakle, darežljivi prema svima, starima i mladima, 


zasužnjenima i slobodnima, muškima i ženskima, bili oni u crkvi ili izvan crkve, ne 
gledajući tko je tko, već tko je u potrebi« (Alma 1:30). 


Žene i djevojke u mnogim dijelovima Crkve uložile su herkulski trud da priskrbe desetke 
tisuća kompleta za higijenu i čišćenje. Crkva je dala opremu, hranu, vodu i udobnost. 
Priložili smo značajne svote novca Crvenom križu i drugim agencijama. Dali smo milijune 
dolara iz posnih prinosa i humanitarnih fondova. Svakome od vas zahvaljujem u ime 
korisnika i u ime Crkve. 

Ne govorim, i ponavljam nedvosmisleno da ne govorim niti zaključujem da je ono što se 
dogodilo kazna od Gospodina. Mnogi su dobri ljudi, uključujući neke od naših vjernih 
svetaca posljednjih dana, među onima koji su trpjeli. Rekavši to, ne oklijevam reći da ovaj 
stari svijet poznaje nevolje i katastrofe. Oni od nas koji čitaju i vjeruju Svetim pismima 


svjesni su upozorenja proroka o katastrofama koje su se dogodile i koje će se dogoditi. 


Veliki se potop dogodio kada su vode prekrile zemlju i kad, kao što Petar kaže samo »mali 
broj — svega osam duša ... bi spašen vodom« (1. Petrova 20). 


Ako netko ikako sumnja u ove strahote koje mogu i hoće utjecati na ljudski rod, neka 
pročita 24. poglavlje Mateja. Između ostaloga Gospodin kaže: 


»Čut ćete za ratove i glasine o ratovima... 

“Dići će se narod protiv naroda i kraljevstvo protiv kraljevstva.? Bit će gladi i potresa 
zemlje u raznim mjestima. 

To je tek početak strašnih bolova... 

Jao trudnicama i dojiljama u te dane! ... 

Jer će tada biti tolika nevolja kakve nije bilo od postanka svijeta do sada, niti će je biti. 


I kad se ne bi skratili ti dani, nitko se ne bi spasio. Ali radi izabranika ti će se dani skratiti« 
(Matej 24:6-8, 19, 21-22). 

U Mormonovoj knjizi čitamo o nezamislivom uništenju na zapadnoj hemisferi u vrijeme 
Spasiteljeve smrti u Jeruzalemu. Ponovno navodim: 


»I dogodi se: Trideset i četvrte godine, prvoga mjeseca, četvrtoga dana u mjesecu, nastade 
velika oluja, kakva se ne pamti na cijeloj zemlji. 


A bijaše veliko i strašno nevrijeme, a i nasta strahovita grmljavina te potresaše cijelom 
zemljom kao da će se raspoloviti. 


A udari i silno oštro sijevanje kakvo se uopće ne pamti u cijeloj zemlji. 

A požar zahvati grad Zarahemlu. 

A grad Moroni potonu u dubine mora i njegovi se stanovnici potopiše. 

A zemlja se obruši na grad Moronihu te na mjestu gdje bijaše grad nasta velika planina ... 


... Cijelo se lice zemlje izmijeni uslijed oluja, i vihora, i grmljavine, i munja, i silno velike 
trešnjave cijele zemlje. 


A ceste se raspucaše, i ravne prometnice iskvariše, a mnoge zaravni postaše neravnine. 

A mnogi veliki i znameniti gradovi potonuše, i mnogi izgorješe, a mnogi se tresoše sve dok 
se građevine njihove ne srušiše na zemlju, i dok stanovnici njihovi ne bijahu pomoreni, i 
mjesta njihova opustošena« (3. Nefi 8:5-10, 12-14). 


Kakva li je to morala biti strašna katastrofa. 


Kuga ili crna smrt 14. stoljeća uzela je milijune života. Druge pandemične bolesti, kao 
boginje, donijele su neizrecivu patnju i smrt tijekom stoljeća. 


Godine 79. poslije Krista, grad Pompeji bio je uništen erupcijom vulkana Vezuv. 


Chicago je poharao strašan požar. Plimni valovi preplavili su područje Havaja. Potres u San 
Franciscu 1906. godine uništio je grad i odnio oko 3000 života. Uragan koji je pogodio 
Galveston u Texasu ubio je 8000 ljudi. A nedavno, kao što znate, dogodio se strašan 
tsunami u jugoistočnoj Aziji, gdje su tisuće života izgubljene i gdje je pomoć još uvijek 
potrebna. 


Kako su zloslutne riječi objave koje se nalaze u 88. odsjeku Nauka i saveza o nevoljama 
koje će se dogoditi nakon svjedočanstva starješina. Gospodin kaže: 


»Jer nakon svjedočanstva vašega dolazi svjedočanstvo potresa što će prouzročiti stenjanje 
posred zemlje, a ljudi će na tle padati i neće biti kadri stajati. 

A tako dolazi i svjedočanstvo glasa grmljavine, i glasa munja, i glasa oluja, i glasa valova 
morskih što će preplavljivati preko međa svojih. 


I sve će se uskomešati. A zacijelo srca će ljudska otkazati, jer će strah obuzeti sve ljude« 
(NiS 88:89-91). 


Kako li su zanimljivi opisi tsunamija i nedavnih uragana u terminima jezika ove objave, 
koja kaže: »Glas valova morskih što će preplavljivati preko međa svojih.« 


Čovjekova nehumanost prema čovjeku, izražena u prošlim i današnjim sukobima, 
prouzročila je i nastavlja uzrokovati neizrecivu patnju. U području Darfura u Sudanu, 
desetci tisuća ljudi su ubijeni, a više od milijun su ostali bez domova. 


Sve što smo iskusili u prošlosti bilo je predviđeno, a kraj još nije došao. Kao što su 
postojale nevolje u prošlosti, očekujemo više u budućnosti. Sto da činimo? 


Netko je rekao da nije padala kiša kad je Noa izgradio korablju. Ali on ju je izgradio, i kiše 
su došle. 


Gospodin je rekao: »Budete li pripravni, bojati se nećete« (NiS 38:30). 
Prva priprema izložena je također u Nauku i savezima, gdje kaže: 


»Stojte, dakle, na svetim mjestima, i ne mičite se, sve dok ne dođe dan Gospodnji« (NiS 
87:8). 


Mi pjevamo pjesmu: 


Kad zemlja počne drhtati, 

Neka naše prestrašene misli utihnu; 

Kad tvoj sud proširi uništenje, 

Drži nas sigurnima na sionskom brdu. 

(»Guide Us, O Thou Great Jehovah«, Hymns, br. 83). 


Možemo tako živjeti da bismo od Gospodina mogli tražiti zaštitu i vodstvo. Ovo je prvi 
prioritet. Ne možemo očekivati njegovu pomoć ako nismo voljni obdržavati njegove 
zapovjedi. Mi u ovoj Crkvi imamo dovoljno dokaza o kaznama za neposlušnost u 
primjerima naroda Jaredovaca i Nefijaca. Svaki od njih prošao je kroz slavu do potpunog 
uništenja zbog opačine. 


Mi naravno znamo da kiša pada na pravedne kao i na nepravedne (vidi Matej 5:45). Ali 
iako pravedni umiru, oni nisu izgubljeni, već su spašeni kroz pomirenje Otkupitelja. Pavao 
je napisao Rimljanima: »Jer kao što, ako živimo, Gospodinu živimo, tako, ako umiremo, 
Gospodinu umiremo« (Rimljanima 14:8). 

Možemo se osvrtati na upozorenja. Rečeno nam je da su mnoga dana o ranjivosti New 
Orleansa. Rekli su nam seizmolozi da je dolina Salt Lake potencijalna zona potresa. To je 
glavni razlog zbog kojeg obavljamo detaljno renoviranje Tabernaclea na hramskom trgu. 


Ta povijesna i čudesna zgrada mora biti popravljena da može odoljeti podrhtavanjima 
zemlje. 


Izgradili smo silose i skladišta za žito i napunili ih životnim potrebama za slučaj katastrofe. 
No najbolja skladišta su kućne ostave. U riječima objave Gospodin je rekao: 


»Sredite se. Pripravite sve potrebno« (NiS 109:8). 


Našim je ljudima tri četvrtine stoljeća savjetovano i ohrabreni su izvršiti takve pripreme 
koje će osigurati preživljavanje ako se dogodi nesreća. 


Možemo staviti sa strane nešto vode, osnovnu hranu, lijekove, odjeću da nas utopli. Trebali 
bismo imati nešto novca sa strane za kišne dane. 


Ovo što sam sada rekao ne bi trebalo potaknuti trku do prodavaonica ili bilo što slično. Ne 
govorim ništa što se ne govori već dugo vremena. 


Nemojmo nikada zaboraviti faraonov san o debelim i mršavim kravama, o punim 
klasovima i zgrčenim; čije je značenje Josip protumačio i rekao da znače godine obilja i 
godine nestašice (vidi Postanak 41:1-36). 


Imam vjeru, moja draga braćo, da će nas Gospodin blagosloviti, i bdjeti nad nama, i 
pomoći nam budemo li hodali u poslušnosti njegovom svjetlu, njegovom evanđelju i 
njegovim zapovijedima. On je naš Otac i naš Bog, mi smo njegova djeca, i moramo na 
svaki način zaslužiti njegovu ljubav i brigu. Da možemo učiniti tako moja je ponizna 
molitva, u ime Isusa Krista. Amen. 


DGO 


NEDJELJNO JUTARNJE ZASJEDANJE 


Prorok Joseph Smith: učitelj primjerom 
predsjednik Thomas S. Monson 
prvi savjetnik u Prvom predsjedništvu 


Ugradimo u svoj život božanska načela koja je on tako prekrasno podučavao — primjerom — 
da bismo i mi sami mogli potpunije živjeti evanđelje Isusa Krista. 


Moja braćo i sestre, u ovoj dvjestotoj godišnjici njegova rođenja, htio bih govoriti o našem 
voljenom proroku Josephu Smithu. 


Dana 23. prosinca 1805. Joseph Smith mlađi se rodio u Sharonu, Vermont, od roditelja 
Josepha Smitha starijeg i Lucy Mack Smith. Na dan njegova rođenja, kad su ponosni 
roditelji pogledali to sitno dijete, nisu mogli znati kakav će duboki utjecaj imati na svijet. 
Izabrani duh došao je boraviti u svojem zemaljskom tijelu; on je utjecao na naše živote i 
podučio nas — svojim primjerom — važne lekcije. Danas bih htio podijeliti nekoliko tih 
lekcija s vama. 


Kada je Josephu bilo oko šest ili sedam godina, on i njegova braća i sestre razboljeli su se 
od tifusne groznice. Iako su se drugi lako oporavili, Josephu je ostala bolna rana na nozi. 
Doktori su ga liječili, koristeći najbolje lijekove koje su imali, ali rana je ipak ostala. Da bi 
spasili život Josephu, rekli su da će morati izgubiti nogu. Međutim, na sreću su se uskoro 
nakon dijagnoze doktori vratili u dom obitelji Smith i izvijestili da postoji novi zahvat koji 
bi mogao Josephu spasiti nogu. Htjeli su odmah operirati i donijeli su nešto konopa kojim 
su htjeli vezati malog Josepha za krevet da se ne bi bacao, jer nisu imali ništa čime bi 
umrtvili bol. Mali im je Joseph, međutim, rekao: »Ne trebate me vezati.« 


Doktori su predložili da popije malo rakije ili vina da bol ne bi bila tako teška. »Ne,« 
odgovorio je mali Joseph. »Bude li moj otac sjedio na krevetu i držao me u svojim rukama, 
učinit ću sve što je potrebno.« Joseph Smith stariji je držao svoje maleno dijete u rukama i 
doktori su uklonili bolesni dio kosti. Iako je mali Joseph bio hrom neko vrijeme nakon 
toga, bio je izliječen." U tako mladoj dobi, i u nebrojenim drugim prilikama tijekom svog 
života, Joseph Smith nas je podučio hrabrosti — primjerom. 


Prije Josephove 15. godine, njegova se obitelj preselila u Manchester, New York. On je 
kasnije opisao veliki vjerski preporod koji se činio svuda prisutnim u to vrijeme te od 
najveće važnosti gotovo svima. Sam je Joseph čeznuo znati kojoj se crkvi treba priključiti. 
On piše u svojoj povijesti: 


»Često se pitah: ... Koja od tih stranaka ima pravo? Ili, nemaju li sve one krivo? Ako ijedna 
ima pravo, koja je to i kako ću ja to saznati? 

I dok se tako naprezah u krajnjim teškoćama što ih uzrokovaše sukobi stranaka tih 
pobornika, uzeh jednoga dana čitati Jakovljevu poslanicu, glava prva, redak peti ...: 
Nedostaje li komu od vas mudrosti, neka ište od Boga, koji svima daje rado i bez 
negodovanja, i dat će mu se.« 


Joseph je izvijestio kako je znao da mora ili iskušati Gospodina i pitati ga ili možda 
odabrati zauvijek ostati u tami. Rano jednog jutra otišao je u šumarak, sada nazvan »sveti«, 
kleknuo i pomolio se, imajući vjeru da će mu Bog dati prosvjetljenje koje je tako iskreno 
tražio. Dvije su se osobe ukazale Josephu — Otac i Sin — i rečeno mu je, kao odgovor na 
njegovo pitanje, da se ne smije priključiti nijednoj crkvi, jer nijedna nije bila istinita. 
Prorok Joseph Smith podučio nas je načelo vjere — primjerom. Njegova jednostavna 
molitva vjere toga proljetnog jutra 1820. godine iznijela je na vidjelo ovo čudesno djelo 
koje se danas nastavlja širom svijeta. 


Nekoliko dana nakon njegove molitve u Svetom šumarku, Joseph Smith je dao izvještaj o 
svom viđenju propovjedniku kojeg je poznavao. Na njegovo iznenađenje, on se prema 
njegovoj priči odnosio s »prezirom« i ona »bijaše razlogom velika progonstva koje se 
neprestance povećavalo«. Međutim, Joseph se nije pokolebao. Kasnije je napisao: »Ja 
doista vidjeh svjetlo, i usred toga svjetla vidjeh dvije Osobe, i one zbiljski meni govorahu. I 
premda me zamrziše i progoniše što rekoh da sam imao viđenje, ipak to bijaše istina... Jer 
imah viđenje, i znadoh to, a znadoh da to i Bog znade, ine mogu to zanijekati.«* Usprkos 
fizičkoj i mentalnoj kazni od strane njegovih protivnika koju je prorok Joseph Smith trpio 
tijekom ostatka svog života, on nije posustao. Podučavao je iskrenost — primjerom. 


Nakon tog velikog prvog viđenja, prorok Joseph nije primio dodatne objave tri godine. 
Međutim, nije se čudio; nije pitao; nije sumnjao u Gospodina. Cekao je strpljivo. Podučio 
nas je nebeskoj vrlini strpljivosti — primjerom. 


Nakon posjeta anđela Moronija mladom Josephu i nakon dobivanja ploča, Joseph je 
započeo teški zadatak prevođenja. Možemo samo zamisliti predanost, odanost i trud 
potreban za prijevod ovog zapisa od preko 500 stranica koji pokriva razdoblje od 2600 
godina za manje od 90 dana. Volim riječi koje je Oliver Cowdery upotrijebio da bi opisao 
vrijeme koje je proveo pomažući Josephu s prijevodom Mormonove knjige: »To bijahu 
dani koji se nikad zaboraviti neće — sjediti uz zvuk glasa što ga izriče nadahnuće s neba, to 
je budilo najveću zahvalnost u ovim grudima!«* Prorok Joseph Smith nas je podučio 
marljivosti — primjerom. 


Kao što znamo, prorok Joseph Smith je poslao misionare da propovijedaju obnovljeno 
evanđelje. On je sam služio misiju u sjevernom New Yorku i Kanadi sa Sidneyjem 
Rigdonom. Ne samo što je nadahnuo druge da dobrovoljno idu na misije, također je 
podučavao važnost misionarskog djela — primjerom. 


Mislim da se jedna od najljepših lekcija koje je podučio prorok Joseph Smith, a ipak jedna 
od najtužnijih, dogodila kratko vrijeme prije njegove smrti. Vidio je u viđenju svece kako 
napuštaju Nauvoo i odlaze u Stjenjak. Želio je da njegov narod bude odveden daleko od 
njegovih mučitelja u obećanu zemlju koju mu je Gospodin pokazao. Nema sumnje da je 

čeznuo biti s njima. Međutim, dobio je nalog za uhićenje pod lažnim optužbama. Usprkos 
mnogim molbama guverneru Fordu, optužbe nisu bile odbačene. Joseph je ostavio svoj 
dom, svoju ženu, svoju obitelj i svoj narod i predao se civilnim vlastima, znajući da se 
najvjerojatnije neće nikada vratiti. 


Ovo su riječi koje je izgovorio kada je putovao u Kartagu: »Idem kao janje na klanje, no, 
smiren poput ljetnog jutra. Savjest mi je slobodna od bilo kakve uvrede prema Bogu ili 
prema kojem od ljudi.« 


U zatvoru u Kartagi bio je zatvoren sa svojim bratom Hyrumom i drugima. Dana 27. lipnja 
1844. Joseph, Hyrum, John Taylor i Willard Richards bili su tamo zajedno kad je bijesna 
gomila provalila u zatvor, potrčala stepenicama i počela pucati kroz vrata sobe u kojoj su se 
nalazili. Hyrum je bio ubijen, a John Taylor ranjen. Posljednji veliki čin Josepha Smitha na 
ovoj zemlji bio je čin nesebičnosti. Prešao je sobu, najvjerojatnije »misleći da će spasiti 
živote svoje braće u sobi ako bi pobjegao... i skočio na prozor, kada su ga dva metka 
pogodila s vrata, a jedan ušao u desni dio grudi izvana.«* On je dao svoj život; Willard 
Richards i John Taylor bili su pošteđeni. »Nitko nema veće ljubavi od ove: položiti vlastiti 
život za svoje prijatelje.«' Prorok Joseph Smith nas je podučio ljubavi — primjerom. 


Gledajući unatrag, više od 160 godina kasnije, iako su događaji od 27. lipnja 1844. bili 
tragični, mi imamo utjehu kada spoznamo da mučeništvo Josepha Smitha nije bilo zadnje 
poglavlje u toj priči. lako su oni koji su mu nastojali oduzeti život mislili da će Crkva 
propasti bez njega, njegovo snažno svjedočanstvo o istini, učenja koja je preveo i njegovo 
iznošenje Spasiteljeve poruke nastavljaju se danas u srcima više od 12 milijuna članova 
širom svijeta koji ga proglašavaju prorokom Božjim. 


Svjedočanstvo proroka Josepha nastavlja mijenjati živote. Prije nekoliko godina služio sam 
kao predsjednik kanadske misije. U Ontariu u Kanadi naša su dva misionara išla od vrata 
da vrata u hladno snježno poslijepodne. Nisu imali nikakvog uspjeha. Jedan je starješina 
bio iskusan, a drugi nov. 


Njih su dvojica došli do doma gospodina Elmera Pollarda i on ih je, suosjećajući s gotovo 
promrzlim misionarima, pozvao da uđu. Iznijeli su svoju poruku i upitali ga želi li se 
pridružiti u molitvi. Složio se, pod uvjetom da on kaže molitvu. 


Molitva koju je izgovorio zapanjila je misionare. Rekao je: »Nebeski Oče, blagoslovi ova 
dva nesretna zavedena misionara, da se vrate svojim domovima i ne gube vrijeme govoreći 
ljudima u Kanadi o poruci koja je toliko nevjerojatna i o kojoj znaju tako malo.« 


Kad su ustali, gospodin Pollard je zatražio od misionara da se nikada ne vrate u njegov 
dom. Kad su odlazili, rekao im je s porugom: »lonako mi ne možete reći da stvarno 


vjerujete da je taj Joseph Smith bio Božji prorok!« i zalupio je vratima. 


Misionari su prešli kratak put kada je mlađi suradnik bojažljivo rekao: »Nismo odgovorili 
gospodinu Pollardu.« 

Stariji suradnik je rekao: »Odbijeni smo. Pođimo dalje.« 


Međutim, mladi je misionar ustrajao i oni su se vratili na vrata gospodina Pollarda. 
Gospodin Pollard je otvorio vrata i ljuto rekao: »Mislim da sam vam rekao da se nikada ne 
vraćate!« 


Mlađi suradnik je tada rekao, sa svom hrabrošću koju je mogao skupiti: » Gospodine 
Pollard, kad smo odlazili od vas, vi ste rekli da mi stvarno ne vjerujemo da je Joseph Smith 
bio prorok Božji. Zelim vam posvjedočiti, gospodine Pollard, da znam da je Joseph Smith 
bio prorok Božji; da je s nadahnućem preveo sveti zapis poznat kao Mormonova knjiga; da 
je zaista vidio Boga Oca i Sina Isusa.« Nakon toga misionari su otišli. 


Čuo sam tog istog gospodina Pollarda na sastanku svjedočanstava kako iznosi iskustvo tog 
nezaboravnog dana. Rekao je: »Te večeri san nije dolazio. Okretao sam se i premještao. 
Uvijek sam iznova u svojem umu čuo riječi: “Joseph Smith je bio prorok Božji. Znam to... 
Znam to... Znam to.? Jedva sam mogao dočekati jutro. Telefonirao sam misionarima, 
koristeći broj koji je bio otisnut na maloj karti koja je sadržavala Članke vjere. Vratili su se, 
i ovog smo se puta moja žena, moja obitelj i ja pridružili raspravi kao oni koji iskreno traže 
istinu. Kao rezultat, svi smo prihvatili evanđelje Isusa Krista. Uvijek ćemo biti zahvalni 
svjedočanstvu o istini koje su nam donijela ta dva hrabra, ponizna misionara.« 


U 135. odsjeku Nauka i saveza čitamo riječi Johna Taylora o proroku: 


»Joseph Smith, Prorok i Vidjelac Gospodnji, učini više za spas ljudi u ovom svijetu od bilo 
kojeg drugog čovjeka koji je ikad na njemu živio, osim jedino Isusa.« 


Volim riječi Brighama Younga koji je rekao: »Dođe mi da cijelo vrijeme vičem aleluja 
kada pomislim da sam ikada poznavao Josepha Smitha, proroka kojeg je Gospodin uzdigao 
i zaredio, i kojem je dao ključeve i moć da izgradi kraljevstvo Božje na zemlji.« 


Tim prikladnim riječima počasti našem voljenom Josephu ja dodajem svoje svjedočanstvo 
da znam da je on bio prorok Božji, odabran da obnovi evanđelje Isusa Krista u ovim 
posljednjim danima. Molim se da, dok slavimo 200. godišnjicu njegova rođenja, učimo iz 
njegovog života. Ugradimo u svoj život božanska načela koja je on tako prekrasno 
podučavao — primjerom — da bismo i mi sami mogli potpunije živjeti evanđelje Isusa 
Krista. Neka naši životi odražavaju spoznaju koju imamo da Bog živi, da je Isus Krist 
njegov Sin, da je Joseph Smith bio prorok i da nas danas vodi drugi prorok Božji — 
predsjednik Gordon B. Hinckley. 


Ovaj sabor obilježava 42 godine od kada sam pozvan u Zbor dvanestorice apostola. Na 
mojem prvom sastanku s Prvim predsjedništvom i Zborom dvanaestorice u hramu, pjesma 
koju smo pjevali, koja slavi Josepha Smitha, proroka, bila je i još uvijek je moja najdraža. 
Završavam sa stihom iz te pjesme: 


Čovjeku slava što s Jahvom drugova! 

Isusov pomazan vidjelac, gle, 
Posljednju rasporedbu blažen zasnova. 
Kralji će častit ga i ljudstvo sve. Ko 


Svjedočim o toj svečanoj istini, u ime Isusa Krista. Amen. 

Na brdu Sion 
predsjednik Boyd K. Packer 
vršitelj dužnosti predsjednika Zbora dvanaestorice apostola 


Svaka duša koja dragovoljno pristupi Crkvi Isusa Krista svetaca posljednjih dana i teži 
pridržavanju njezinih načela i uredbi stoji na »brdu Sion«. 


Imao sam dug život i vidio sam kako se standardi na kojima civilizacija mora počivati zbog 
vlastitog opstanka, jedan po jedan izmiču. 


Živimo u vremenu kada vjekovni standardi morala, braka, doma i obitelj trpe teške poraze 
u sudnicama i vijećima, u parlamentima i učionicama. Naša sreća zavisi o življenju upravo 
tih standarda. 


Apostol Pavao je prorekao da će u naše dane, ove posljednje dane, ljudi biti »nepokorni 
roditeljima... bez ljubavi... neprijatelji dobra... ljubitelji požude mjesto ljubitelji Boga« (2. 
Timoteju 3:2-4). 


Također je upozorio: »Dok će zli ljudi i varalice, ujedno zavodnici i zavedeni, napredovati 
iz zla u gore« (2. Timoteju 3:13). Bio je u pravu. Unatoč tome, kada razmišljam o 
budućnosti, preplavljuje me osjećaj pozitivnog optimizma. 


Pavao je mladome Timoteju rekao da nastavi s onime što je naučio od apostola i rekao mu 


je da će biti siguran »jer od djetinjstva poznaješ sveta Pisma koja te mogu učiniti mudrim 
za spasenje po vjeri u Krista Isusa« (2. Timoteju 3:15). 

Poznavanje Svetih pisama je važno. Iz njih učimo o duhovnom vodstvu. 


Čujem kako ljudi kažu: »Da živim u ranim danima Crkve kada je bilo toliko objava iz kojih 
su došla Sveta pisma dragovoljno bi trpio progone i iskušenja. Zašto tih objava nema 
danas?« 


Objave koje su dobivene kroz proroka Josepha Smitha, objavljene kao Sveta pisma, čine 
trajni temelj Crkvi kroz koju evanđelje Isusa Krista može ići »svakom narodu« (2. Nefi 
26:13). 


Sveta pisma definiraju službe proroka i predsjednika te njegovih savjetnika, zbora 
dvanaestorice apostola, zborova sedamdesetorice, predsjedavajućeg biskupstva, te okola, 
odjela i ogranaka. Ona definiraju službe Melkisedekovog i Aronovog svećeništva. Ona 
tvore putove kroz koje nadahnuće i objavu mogu pristizati vođama i učiteljima, roditeljima 
i pojedincima. 


Danas su oprečnosti i izazovi drugačiji. Ako išta, oni su intenzivniji, opasniji nego u 
radnim radnima, s metom ne toliko na Crkvi koliko na nas kao pojedince. Objave ranih 
dana, tiskane kao Sveta pisma čine trajno vodstvo za Crkvu, definiraju uredbe i saveze i još 
su uvijek na snazi. 


Jedan od stihova iz Pisama obećava: »Budete li pripravni, bojati se nećete« (NiS 38:30). 


Dopustite mi da vam kažem što je učinjeno kako bi nas se pripremilo. Možda ćete tada 
razumjeti zašto se ne bojim budućnosti, zašto imam tako pozitivna osjećanja sigurnosti. 


Nikako ne bih mogao u detalje navesti ili popisati sve što su Prvo predsjedništvo i Zbor 
dvanaestorice apostola uveli u recentno vrijeme. U tome ćete vidjeti objavu koja se 
nastavlja, a koja je dostupna i Crkvi i pojedincima. Nekolicinu ću opisati. 


Prije više od 40 godina, pripremom izdanja Svetih pisama Svetaca posljednjih dana bilo je 
odlučeno da nauk bude dostupan svakom članu Crkve, brzo i jednostavno. Postavili smo 
reference između Biblije kralja Jamesa i Mormonove knjige, Nauka i savezima te 
Dragocjenog bisera. Tekst Biblije kralja Jamesa ostavljen je potpuno neizmijenjen. 


Rad je obavljen prije dosta stoljeća kako bi pripremio naše doba. Devedeset posto Biblije 
kralja Jamesa preveli su William Tyndale i John Wycliffe. Tim ranim prevoditeljima, 


mučenicima, puno dugujemo. 


William Tyndale je rekao: »Učinit ću da će dječak koji ore, znati više o Svetom pismu od 
njih [svećenika].«" 


Alma je prošao kroz velika iskušenja, a s još većima se suočavao. Zapisi kažu: »I eto, kako 
propovijedanje riječi imaše veliku privlačnost da navede narod da čini ono što je pravedno 

— da, imaše ono snažniji učinak na duh naroda negoli mač, ili bilo što, što im se bijaše 
dogodilo — stoga pomisli Alma kako treba iskušati jakost riječi Božje« (Alma 31:5). 


Upravo smo to imali na umu kada smo počeli s projektom Svetih pisama: da svaki član 
može biti upoznat sa Svetim pismima i razumjeti načela i nauk koji se u njima nalazi. 
Odlučili smo u naše vrijeme učiniti što su Tyndale i Wyeliffe učinili u svoje. 


I Tyndale i Wycliffe bili su žestoko progonjeni. Tyndale je patio u studenom zatvoru u 
Bruxellesu. Odjeća mu je bila pohabana do otpadaka i trpio je strašnu hladnoću. Pisao je 
biskupu i molio kaput i kapu. Molio je za svijeću, rekavši: »Uistinu je teško sjediti sam u 
tami.«* Njegov ih je zahtjev toliko razljutio da su ga izvukli iz zatvora i spalili na lomači. 


Wycliffe je izbjegao smrt spaljivanjem, ali je Constanceski koncil naredio ekshumaciju 
njegovog tijela, koje je bilo spaljeno na lomači i pepeo je bio razasut.“ 


Prorok Joseph Smith je od majke Edwarda Stevenson iz sedamdesetorice posudio sveske 
Knjige mučenika [Book of Martyrs] iz 16. stoljeća koje je napisao engleski svećenik, John 
Foxe. Nakon što ih je pročitao rekao je »Vidio sam, uz pomoć Urima i Tumima, te 
mučenike i bili su to pošteni, predani sljedbenici Krista u skladu sa svjetlom kojeg su imali, 
i bit će spašeni.«“ 


Stvaranje unakrsnih bilješki za više od 70 000 redaka Svetih pisama kao i fusnota te 
pomoćnih bilješki činilo se silno teško, možda čak i nemoguće. Ali posao je bio otpočeo. 
Trebalo je 12 godina i uz pomoć preko 600 ljudi bio je ostvaren. Neki su bili stručnjaci za 
grčki, latinski i hebrejski ili su poznavali drevna sveta pisma. No, većina su bili prosječni, 
vjerni članovi Crkve. 


Duh nadahnuća strujao je nad tim djelom. 
Projekt bi bio nezamisliv bez računala. 


Smišljen je nevjerojatan sustav organiziranja desetaka tisuća fusnota kako bi Sveta pisma 
mogla biti dostupna svakom oraću. 


U tematskom kazalu, član može u svega nekoliko minuta pretražiti riječi kao što su 
pomirenje, pokajanje, Sveti Duh te pronaći objavljene retke u svim četirima Svetim 
pismima. 

Nekoliko godina nakon početka projekta pitali smo ih kako napreduju s napornim, teškim 
popisivanjem tema abecednim redom. U odgovoru su nam napisali: »Prošli smo od neba do 


pakla, kroz ljubav i požudu, sada idemo prema pokajanju.« 


Došli smo do izvornih rukopisa Mormonove knjige, koje su omogućili ispravljanje 
tiskarskih pogrešaka koje su se prikrale u prijevodu Svetog pisma. 

U tematskom vodiču najdojmljivije su 18 stranica, s jednim proredom, malim tiskom, pod 
temom »Isus Krist«, najopsežnija kompilacija svetopisamskih podataka o imenu Isusa 
Krista, koja je ikada bila sakupljena u cijeloj povijesti svijeta. Slijedite te bilješke i otvorit 
ćete vrata do spoznaje čija je ovo Crkva, što naučava i čijom vlašću, sve povezano sa 
svetim imenom Isusa Krista, Božjeg Sina, Mesije, Otkupitelja, našeg Gospodina. 


Nauku i savezima dodane su dvije nove objave — odsjek 137, viđenje dano Josephu Smithu 
— proroku prilikom posluživanja podarivanja, te odsjek 138, viđenje predsjednika Josepha 
F. Smitha o otkupljenju mrtvih. I baš kada se ovo djelo bližilo objavljivanju, primljena je 
čudesna objava o svećeništvu te je bila proglašena kao službena izjava (vidi NiS Službena 
izjava — 2), potvrđujući da Sveta pisma nisu okončana. 


Zatim je uslijedio silan izazov prevođenja na jezike Crkve. Danas je trostruka kompilacija s 
Guide to the Scriptures, objavljena na 24 jezika još nizom koji slijedi. Mormonova knjiga 
se danas tiska na 106 jezika. Četrdeset devet je u postupku prijevoda. 


Još je toga učinjeno. Mormonova knjiga je dobila podnaslov - Mormonova knjiga: Još 
jedan zavjet Isusa Krista. 


S uspostavljenim temeljnim naucima, čvrstima kao granit u hramu Salt Lakea i svima 
dostupnima, više se ljudi moglo osvjedočiti o stalnom prilivu objava u Crkvi. » Vjerujemo u 
sve ono što je Bog dosad objavio, u sve ono što On sada objavljuje, i vjerujemo da će On 
objaviti još mnogo toga velikoga i važnoga što se odnosi na Kraljevstvo Božje« (Članak 
vjere 9). 


Dok je objavljivanje Svetih pisama napredovalo, otpočelo je drugo veliko djelo. I ono će 
potrajati godinama. Cijeli nastavni plan Crkve je bio sastavljen. Svi smjerovi proučavanja u 
svećeništvu i pomoćnim organizacijama — za djecu, mlade i odrasle, bili su revidirani kako 
bi se usredotočili na Sveta pisma, na Isusa Krista, na svećeništvo i na obitelj. 


Stotine volontera su radili iz godine u godinu. Neki su bili stručni u pisanju, drugi u 
nastavnom planu, poduci i drugim srodnim područjima, većina su bili prosječni članovi 
Crkve. Sve je bilo temeljeno na Svetim pismima, s naglaskom na vlast svećeništva i s 
fokusom na svetu prirodu obitelji. 


Prvo predsjedništvo i Zbor dvanaestorice apostola je izdalo: »Obitelj: Proglas svijetu«.6 
Zatim su objavili »Živući Krist: Svjedočanstvo apostola«." 


Vjeronauk i institut religije proširili su se svijetom. Učitelji i studenti uče i podučavaju 
Duhom (vidi NiS 50:17-22), i oboje su podučeni razumijevanju Svetih pisama, riječima 
proroka, naumu spasenja, Pomirenju Isusa Krista, Otpadu i Obnovi, jedinstvenom položaju 
Crkve te prepoznavanju načela i nauka koje u njima nalazimo. Studenti se potiču razvijanju 
navike svakodnevnog proučavanja Svetih pisama. 


Ponedjeljak navečer je rezerviran za kućne obiteljske večeri. Sve crkvene aktivnosti pružiti 
mogućnost da obitelj bude zajedno. 

U prirodnom slijedu, misionarsko djelo je učvršćeno je pod naslovom: »Propovijedaj moje 
evanđelje«. Svake se godine 25 000 misionara otpusti kako bi se vratili svojim kućama u 
148 zemalja, nakon što su dvije godine proveli učeći nauk i kako podučavati Duhom i 
svjedočiti. 

Razjašnjena su načela svećeničkog upravljanja. Pozicije zborova svećeništva — Aronovog i 
Melkisedekovog — uveličana su. Uvijek i posvuda imamo vođe, biskupe i predsjednike, koji 
drže ključeve kako bi pružali vodstvo, razjasnili nejasnoće, primijetili i ispravili pogrešan 
nauk. 


Smjerovi za proučavanje odraslih u svećeništvu i Potpornom društvu temelje se na 
naučavanjima predsjednika Crkve. 


Crkveni časopisi redizajnirani su i objavljuju se na 50 jezika. 


Traje divno razdoblje izgradnje hramova, s 122 otvorena hrama za obavljanje uredbi i dva 
nova koji su jučer objavljeni. 


Genealogija se sada naziva »obiteljsko rodoslovlje«. Vjernim članovima suvremena 
tehnologija pomaže u pripremi i donošenju imena u hramove. 


To su svjedoci objave koja se nastavlja. Ima toga još, previše da se u detalje opiše. 


U Crkvi postoji središnja srž koja je dublja od programa ili sastanaka ili druženja. Ona se 
ne mijenja. Ona ne pada. Ona je stalna i sigurna. Ona se ne povlači niti nestaje. 


Iako Crkva stanuje u kapelama, ona živi u srcu i duši svakom sveca posljednjih dana. 


Posvuda u svijetu, ponizni članovi iz Svetih pisama primaju nadahnuće koje ih vodi kroz 
Život, ne shvaćajući u potpunosti da su pronašli »dragocjeni biser« (Matej 13:46) 


Kada je Emma Smith, supruga proroka Josepha, sakupila pjesme za prvu pjesmaricu, 
uključila je i »Guide Us, O Thou Great Jehovah«, koja je zapravo bila molitva: 


Kad se zemlja sva potrese, 
smiri naše uplašene misli 

kad tvoj sud otpočne uništenje 
očuvaj nas na brdu Sion.? 


Svaka duša koja dragovoljno pristupi Crkvi Isusa Krista svetaca posljednjih dana i teži 
pridržavanju njezinih načela i uredbi stoji na »brdu Sion«. 


Svatko može dobiti jamstvo koje dolazi kroz nadahnuće i svjedoči da Isus jest Krist, Sin 
Božji, da je Crkva Isusa Krista svetaca posljednjih dana ispravna kao što je on izjavio: 

»jedina istinita i živa Crkva na svem površju zemaljskom« (NiS 1:30). U ime Isusa Krista. 
Amen. 

Obrazac za sve 
starješina Merill J. Bateman 
iz predsjedništva sedamdesetorice 


Obnovljeno evanđelje Isusa Krista je obrazac za sve... To je dobra vijest - bezvremenski 
nauk i pomirbene moći Gospodina Isusa Krista. 


Nedavno je sudionik na radio programu propitivao međunarodni odaziv Crkve, obzirom na 
njezino porijeklo u New Yorku, sjedište u Utahu i priče o drevnom američkom narodu iz 
Mormonove knjige. Razmišljajući o prijateljima u Aziji, Africi, Europi i drugim dijelovima 
svijeta, bilo je očito kako govornik nije razumio sveopću prirodu obnovljenog evanđelja ni 
sveobuhvatnu primjenjivost njegovih uredbi, saveza i blagoslova. Svjetski značaj prvog 
viđenja proroka Josepha Smitha i Mormonove knjige ne mjeri se lokacijom već njihovom 
porukom glede čovjekovog odnosa s Bogom, Očeve ljubavi za njegovu djecu i božanskog 
potencijala unutar svakog ljudskog bića. 


»Dođite Kristu i budite savršeni u njemu« bio je proročki poziv kroz cijelu povijest 
(Moroni 10:32, vidi i Matej 5:48; Ivan 10:10; 14:6), koji znači da spasenje dolazi kroz 
Očevog Jedinorođenca (vidi Ivan 1:14, 18; NiS 29:42). Poziv je sveobuhvatan i odnosi se 
na svu Božju djecu bilo da su Afrikanci, Azijci, Europljani ili bilo koje nacionalnosti. Kao 
što je apostol Pavao izjavio Atenjanima, svi smo mi »Božji potomci« (Djela 17:29; op. 
prev.: prevedeno po engleskom izvorniku). 


Očev naum života, sa svojim usmjerenjem ka Kristovom pomirenju, bio je pripremljen 
prije temelja svijeta (vidi Abraham 3:22-28; Alma 13:3). Bio je dan Adamu i Evi te im je 
bilo zapovjeđeno da ga podučavaju svojoj djeci (vidi Mojsije 5:6-12). Vremenom, 
Adamovo potomstvo odbacilo je evanđelje no ono je bilo obnovljeno kroz Nou, a zatim 
preko Abrahama (vidi Izlazak 6:2-4; Galaćanima 3:6-9). Evanđelje je bilo ponuđeno 
Izraelcima u Mojsijevo doba. No, zbog stoljeća u otpadništvu bio je potreban krući 

gospodar da ih se dovede Kristu (vidi Izlazak 19:5-6; NiS 84:19-24). Napokon, sam 
Spasitelj je Izraelu obnovio puninu evanđelja za vremenske poludnevnice. 


Neki od najprosvjetljujućih stihova Svetih pisama koji govore o ovom slijedu otpada i 
obnove nalazi se u Isusovoj prispodobi o opakim vinogradarima (vidi Marko 12:1-10). Isus 
u prispodobi podsjeća ljude na mnoge proroke koji su tijekom godina bili poslani da 
uzdignu pravedan narod. Zatim izjavljuje kako su glasnici opetovano odbačeni. Neki su bili 
pretučeni i otjerani. Drugi su ubijeni. Zatim, prorokujući o vlastitom službeništvu, Isus 
izjavljuje svojem slušateljstvu kako je Otac odlučio poslati svojeg »jedinog sina, svojeg 
ljubljenog« (prijevod Josepha Smitha, Marko 12:7), govoreći: »Imat će obzira prema mome 
sinu« (Matej 21:37). 


Međutim, znajući vlastitu sudbinu Isus je izjavio: 
»Ali vinogradari rekoše... Ovo je baštinik! Hajde! Ubijmo ga, pa će biti naša baština! 
I uhvatiše ga, ubiše i baciše izvan vinograda« (Marko 12:7-8). 


Nakon Spasiteljeve smrti i smrti njegovih apostola, nauk i uredbe bili su promijenjeni te je 
ponovo došlo do otpada. Ovoga puta, duhovna tama trajala je stotinama godina prije nego 
što su zrake svjetla ponovno obasjale zemlju. Apostol Petar je znao za ovaj otpad te je 
nakon Spasiteljevog uzašašća prorokovao da se Gospod neće vratiti za svoj drugi dolazak, 
sve dok ne dođe do »sveopće obnove« (vidi Djela 3:19-21). Apostol Pavao je isto 
prorokovao o vremenu kada članovi »neće podnositi zdrave nauke« (2. Timoteju 4:3-4) i da 
će »otpad« (2. Solunjanima 2:2-3) prethoditi Kristovom drugom dolasku. On se također 
pozvao na »sveopću obnovu«, govoreći da će Spasitelj u »punin[i] vremena... [sve] 
obuhvatiti pod jednu glavu u Kristu« (Efežanima 1:10). 


Gospod je vodio obnovu evanđelja preko proroka Josepha Smitha. »Sveopća obnova« 
započela je u svetom šumarku kada su se Otac i Sin objavili Josephu Smithu. U viđenju je 
Joseph spoznao Božju osobnu narav - da su Otac i Sin zasebna, uzvišena bića s tijelima od 
mesa i kostiju. 


Početkom većine rasporedbi, knjiga je dana novopozvanom proroku. Mojsije je primio 
ploče (vidi Izlazak 31:18). Lehi je dobio za pročitati knjigu o uništenju Jeruzalema (vidi 1. 
Nefi 1:11-14). Ezekiel je dobio »svitak knjige« (Ezekiel 2:9-10) koji sadrži Gospodinove 
poruke za dom Judin u njegovo vrijeme. Ivanu Objavitelju bila je pokazana knjiga sa 
sedam pečata na otoku Patmosu (vidi Otkrivenje 5; NiS 77:6). Dakle, je li ikakvo čudo što 
je Gospodin dao knjigu koja sadrži puninu evanđelja kao dio »sveopće obnove«? 
Mormonova knjiga ima moć privući sve muškarce i žene Kristu. Njezine reference o 
Spasiteljevom pomirenju najjasniji su zapis obzirom na njezinu svrhu i moći. 


Sveti Duh je šapnuo mojoj duši da je Joseph vidio Oca i Sina u svetom šumarku i da je 
Mormonova knjiga istinita. Zahvalan sam na dodatnoj spoznaji o Spasiteljevom pomirenju 
koja se nalazi u Mormonovoj knjizi. Jedan od naziva danih Spasitelju je »Očev 
Jedinorođenac«. Na primjer, apostol Ivan je u svojem evanđelju izjavio kako je vidio 

veličanstvenost i slavu Gospodnju na gori preobražaja te da je njegova slava bila slava 
»Jedinorođen[ca] od Oca« (Ivan 1:14; vidi i stih 18). Mormonova knjiga također često 
koristi taj naziv. 


Za razliku od smrtnika koji naslijede sjeme smrti od oba roditelja, Isus je rođen od smrtne 
majke, no od besmrtnog Oca. Sjeme smrti koje je primio od Marije značilo je da može 
umrijeti, no nasljedstvo od Oca dalo mu je beskonačan život što je značilo da je smrt bila 
dobrovoljan čin. Isus je rekao židovskom narodu: »Jer kao što Otac ima život u sebi, tako 
je i Sinu dao da ima život u sebi« (Ivan 5:26). 


Drugom je prilikom izjavio: 
»Zato me ljubi Otac što ja dajem život svoj, da ga opet uzmem. 


Nitko mi ga ne može oduzeti, nego ga ja sam od sebe dajem. Imam vlast dati ga, imam 
vlast 


opet ga uzeti. Takva je zapovijed koju sam primio od Oca svoga« (Ivan 10:17-18). 


Beskrajna narav koju je primio od svog Oca dala je Isusu moć da izvrši pomirenje, da pati 
za grijehe svih. Prorok Alma u Mormonovoj knjizi podučava kako Isus nije samo preuzeo 
naše grijehe na sebe, već i naše boli, nevolje i napastovanja. Također, Alma objašnjava 
kako je Isus preuzeo na sebe naše bolesti, smrt i slabosti (vidi Alma 7:11-13). To je učinio, 
Alma kaže, kako bi se »milosrđem ispuni[la] nutrina njegova po tijelu, da bi... upoznao... 
kako u pomoć pritjecati narodu svojemu« (Alma 7:12). 


Nadalje, prorok Abinadi je izjavio da »žrtvuje li život svoj za naknadnicu, vidjet će 
potomstvo svoje« (Mosija 15:10). Abinadi zatim prepoznaje Spasiteljevo potomstvo kao 
proroke i one koji ih slijede. Mnogo sam godina razmišljao o Spasiteljevom iskustvu u vrtu 
i na križu kao mjestima gdje je ogromna količina grijeha nabačena na njega. Međutim, kroz 
riječi Alme, Abinadija, Izaije i drugih proroka moje se stajalište promijenilo. Umjesto 
bezlične količine grijeha, u dugoj liniji ljudi, Isus je osjetio »naše slabosti« (Hebrejima 
4:15), »naše bolesti ponio, naše je boli na se uzeo... [i] za opačine naše njega satriješe« 
(Izaija 53:4-5). 


Pomirenje je bilo intimno, osobno iskustvo u kojem je Isus spoznao kako će pomoći 
svakome od nas. 


Dragocjeni biser podučava da su Mojsiju pokazani stanovnici zemlje, koji su bili 
»bezbrojni poput pijeska na obali morskoj« (Mojsije 1:28). Ako je Mojsije vidio svaku 
dušu, onda se čini razumnim da Stvoritelj svemira ima moć postati intimno upoznat sa 
svakim od nas. Spoznao je vaše i moje slabosti. Iskusio je vaše boli i patnje. Iskusio je 
moje. Svjedočim da nas poznaje. Razumije način na koji se nosimo s iskušenjima. Poznaje 
naše slabosti. No, više od toga, više od samog poznavanja, zna kako nam pomoći ako mu 
dođemo u vjeri. Zato je mlada Španjolka odjednom shvatila da je više od obične točke u 
svemiru kada joj je Duh Sveti posvjedočio o obnovi. Osjetila je Božju ljubav, shvatila je da 
je njegova kćer i da je on poznaje. To također objašnjava zašto se naum spasenja činio 

poznatim mom japanskom prijatelju kada su ga misionari podučavali i kada mu je Duh 
Sveti potvrdio njegove svrhe na zemlji i njegov potencijal. 


Svjedočim da je obnovljeno evanđelje Isusa Krista obrazac za sve. Nije lokacija događaja 
ono što je važno; to je dobra vijest — bezvremenski nauk i pomirbene moći Gospodina Isusa 
Krista. Svjedočim da on živi, da je on Krist. Svjedočim da je evanđelje obnovljeno preko 
proroka Josepha Smitha, Petrova »sveopća obnova«. Svjedočim da je predsjednik Gordon 
B. Hinckley Gospodinov prorok danas. U ime Isusa Krista. Amen. 


Moja duša uživa u Svetim pismima 
Cheryl C. Lant 
vrhovna predsjednica Male škole 


Ne postoji ništa važnije što možemo učiniti za svoju obitelj od toga da ju ojačamo u Svetim 
pismima. 


Naš voljeni prorok nas je nedavno zamolio da pročitamo Mormonovu knjigu do kraja 
godine. Prihvaćajući taj poziv, našla sam sebe kako otkrivam nove i uzbudljive stvari u toj 
knjizi premda sam je već ranije pročitala puno puta. Na primjer, ponovno sam otkrila dio u 
2. Nefiju 4:15 koji govori: »Jer duša moja uživa u Pismima, i srce moje o njima razglaba, i 
ispisuje ih za poduku i korist sinova mojih.« 


Ovo Sveto pismo nas uči kako da čitamo Mormonovu knjigu. Navodi tri važne ideje. 


Prvo: »Duša moja uživa.« Volim tu rečenicu! Razmišljala sam o gladi i žeđi za znanjem 
dok čitam Sveta pisma, ali uživati u njima je nešto drugo. Smatram da ono što uzimam iz 
Svetih pisama je određeno onime što donosim. Svaki put kada ih čitam, na neki način 
dovodim novu osobu s novim očima otvorenim prema iskustvu. Gdje sam u svojem životu, 
kakvo iskustvo imam i kakav stav — sve to utječe na to koliko ću dobiti. Volim Sveta 
pisma. Brižno pamtim istine koje pronalazim dok ih čitam. Radost ispunjava moje srce 
kada primam ohrabrenje, vodstvo, utjehu, snagu i odgovore na moje potrebe. Život izgleda 
vedriji i put se otvara ispred mene. Dobivam sigurnost zbog ljubavi i brižnosti Nebeskog 
Oca za mene svaki put kada čitam. Svakako je to užitak za mene. Kao što je rekao jedan 
mali dječak iz razreda Sunčica: »Osjećam se sretnim zbog Svetih pisama!« 


Drugo: »Srce moje o njima razglaba.« Kako volim u svom srcu nositi Sveta pisma! Duh 
onoga što sam pročitala ostaje tamo kako bi mi donio mir i utjehu. Znanje koje sam stekla 
daje mi vodstvo i smjer. Imam samopouzdanje rođeno iz poslušnosti. 


Ponekad imam luksuz uroniti u Sveta pisma. Ponekad ih čitam na mahove. Međutim, ne 
čini se važnim gdje i kada čitam Sveta pisma; još ih uvijek mogu nositi u svom srcu. 
Otkrila sam da ako ih čitam ujutro, sposobna sam u sebi zadržati utjecaj Duha tijekom 
cijelog dana. Kada ih čitam sredinom dana, obično je to stoga jer taj tren imam potrebu 
pronaći odgovore i vodstvo za moje odluke i djelovanje. Kada ih čitam noću, drage, utješne 

poruke Gospodina uvlače se u moju podsvijest dok se odmaram. Često se probudim usred 
noći s idejama ili mislima koje potječu iz riječi pročitanih trenutak prije nego sam utonula u 
san. Moje misli idu na puno mjesta tijekom dana, ali moje srce sigurno obuhvaća riječi 
Gospodina pročitane u Svetim pismima i »o njima razglaba«. 


Tako sam naučila da je čovjek »onakav kako u sebi misli« (Mudre izreke 23:7). Dok 
razmišljam o Svetim pismima, nešto mi se događa. Imam snažniju želju živjeti blizu 
Nebeskog Oca. Čeznem služiti mu. Želim živjeti po načelima koja sam naučila iz Svetih 
pisama, i dok to činim, moje srce »ispisuje ih za poduku i korist sinova mojih«. 


Svakako, ja ne pišem Sveta pisma kao što je to činio Nefi, ali kada ih čitam i živim po 
naučenim načelima, ta Sveta pisma postaju napisana u mom životu. Ona upravljaju mojim 
postupcima i tamo su zapisana da bi ih moja djeca mogla vidjeti i slijediti. Mogu izgraditi 
baštinu, tradiciju pravednog življenja na temelju načela koja sam naučila iz Svetih pisama. 


Nauk i savezi 93:39-40 podučavaju: »A onaj opaki dolazi i neposluhom oduzima svjetlo i 
istinu sinovima ljudskim, a i uslijed predaja Otaca njihovih. 


No, ja vam zapovjedih da djecu svoju odgajate u svjetlu i istini.« 


Čitajući Sveta pisma, mogu biti sigurna da ću poznavati »svjetlo i istinu« koje će 
blagosloviti mene i moju obitelj. Dok znam što činiti, mogu dovesti svoje postupke — svoju 
»tradiciju« - u sklad s onime što znam. Tada moj primjer neće navesti moju djecu da 
zalutaju, već će ih voditi ka Svetim pismima i ka istini koja se u njima nalazi. 


Volim pjesmu Male škole koja podučava: 


Traži, razmišljaj i moli 

To je ono što moram činiti. 

Duh će me voditi i duboko, unutra, 
Znat ću da su Pisma istinita.! 


Otkrivam da ako se molim ne samo za svjedočanstvo o istinitosti Svetih pisama već i za 
prisutnost Duha dok čitam, moja osjetljivost se povećava i stvari vidim puno jasnije. Mogu 
vidjeti gdje sam u svojem životu i gdje moj Nebeski Otac želi da budem. Mogu razumjeti 
načela istine i mogu vidjeti kako napraviti potrebne promjene u svom životu. Mogu se 
osjetiti sigurnom da će mi Gospodin pomoći i ojačati me kako bih ispunila zadatak. Tako 
Sveta pisma postaju zapisana u moj život. 


Kada čitamo Sveta pisma, slušamo glas Spasitelja. On nije odsutan iz našeg života. On 
aktivno postoji u svim stihovima ovih svetih knjiga. Naš prorok nas je zamolio da se 
približimo Spasitelju čitanjem Mormonove knjige. 


A što je s našom djecom? Kako je blagoslovljeno dijete čiji roditelji temelje svoj život na 


naučavanjima Svetih pisama! Ne postoji ništa važnije što možemo učiniti za svoju obitelj 
od toga da ju ojačamo u Svetim pismima. Roditelji, pozovite svoju obitelj da zajedno čitate 

Sveta pisma i učinite to mogućim u vašem obiteljskom rasporedu punom obveza. Djeco, 
odgovorite brzo i sa srećom kada ste pozvani na proučavanje Pisama. 


Predsjednik Gordon B. Hinckley nam je dao poziv, ali dao nam je i obećanja ako 
odaberemo prihvatiti ga. Obećao je »dodatnu mjeru Duha Gospodnjeg, čvršću odluku da 
kročite u poslušnosti njegovim zapovijedima te snažnije svjedočanstvo o živućoj stvarnosti 
Sina Božjeg«. 


Jedna od mojih kćeri, koja je na prekrasnom mjestu u svom životu kada su joj najveći 
blagoslovi njezini najveći izazovi (ima troje male djece), rekla mi je: »Mama, ja to radim. 
Čitam Mormonovu knjigu. I držim se ovih prekrasnih obećanja. Ona su točno ono što 
trebam u svom životu upravo sada.« 


Jesu li ti blagoslovi ono što trebate u vašem životu? Tu su da ih dobijemo. Kao pojedinci, 
obvežimo se slijediti proroka. Kao obitelji, tražimo svoje blagoslove. Predsjedniče 
Hinckley, volimo vas, čuli smo vaš glas i slijedimo vas. 


Dopustite mi posvjedočiti da znam da Nebeski Otac živi i da nas voli. Znam da je Isus 
Krist naš Spasitelj. Znam da su Sveta pisma istinita. Ona su riječi Božje. Znam da je 
Gordon B. Hincley naš prorok danas. Znam da dok ga slijedimo, primamo velike 
blagoslove od našeg Oca na nebesima. Tako sam zahvalna na ovom svjedočanstvu. U ime 
Isusa Krista. Amen. 


BILJEŠKE 
1. »Search, Ponder and Pray«, Children's Songbook, 109. 
2. »A Testimony Vibrant and True«, Liahona, kolovoz 2005., 6. 


Obnovljena istina 
starješina Richard G. Scott 
iz Zbora dvanaestorice apostola 


Očev naum spasenja i sreće... pomoći će vam u prevladavanju svih izazova u životu. 


Posvuda oko sebe vidimo kako raste želja za duhovnim usmjerenjem širom svijeta kao 
rezultat povećanja prirodnih nepogoda kao i nedaća koje stvara čovjek. Ta čežnja za 
duhovnim vodstvom posljedica je činjenice da smo djeca božanskog Nebeskog Oca. 
Razumljivo je da kada se suočavamo s teškoćama za pomoć se okrećemo svome 
Stvoritelju. Naš Nebeski Otac koji nas voli znao je da kada se uvjeti u svijetu počnu 
urušavati, dođe do teških osobnih izazova i nesreća, njegova će djeca posegnuti za 
njegovim duhovnom osnaženjem. Izazov je kako to pravilno pronaći. 


Mi smo živjeli u nazočnosti Boga, našeg Svetog Oca i njegovog voljenog Sina, Isusa 
Krista, u predsmrtnom postojanju. Tamo smo stekli razumijevanje Očevog nauma spasenja 


zoi 


i bila nam je obećana pomoć kada se rodimo kao smrtnici na zemlji. Primarna svrha života 
je objašnjena. Rečeno nam je: 


»Načiniti [ćemo] zemlju na kojoj će ovi obitavati; 


I tako ćemo ih iskušati da vidimo hoće li oni činiti sve što ih god Gospod, Bog njihov, 
zapovjedi. 


A onima koji sačuvaju prvotno stanje [znači biti poslušan u predsmrtnosti], nadodat će 
se...A oni koji sačuvaju drugotno stanje svoje [to je poslušnost u ovom smrtnom 
postojanju] slava će se nadodati glavama njihovim u vijeke vjekova.«! 


Ove riječi izražavaju najtemeljniju svrhu vašeg života na zemlji. Ta svrha je pokazati 
poslušnost Gospodnjim zapovijedima i tako rasti u razumijevanju, potencijalu i svakoj 
vrijednoj osobini. Tu smo da primimo sve potrebne uredbe te sklopimo i održimo sve 
potrebne saveze. Tu smo kako bismo stvorili i odgajali obitelj. To iskustvo uključuje 
razdoblja izazova i sreće s ciljem povratka u slavi tako što smo se dobro nosili s izazovima 
i mogućnostima smrtnog života, kako bismo primili veličanstvene blagoslova za takvu 
poslušnost. 


Kako bi razdoblje smrtnog ispita i rasta urodilo najvećim blagodatima, bili ste podučeni i 
pripremljeni za okolnosti s kojima ćete se osobno suočavati u smrtnosti. Bio je objašnjen 
obrazac prema kojem će vas Otac voditi za vrijeme smrtnog života. On će od najizvrsnije, 
poslušne djece izabrati proroke i druge ovlaštene sluge da obnašaju njegovo svećeništvo, da 
budu podučeni njegovoj istini te da budu vođeni u širenju te istine među njegovu djecu na 
zemlji. Bog će svakom djetetu dati moralnu slobodu izbora, pravo prihvaćanja njegovih 
savjeta ili njihovo zanemarivanje. Svi će biti potaknuti, a ne prisiljeni na poslušnost. 
Shvatili ste da iako birate vlastitu stazu na zemlji ne možete određivati ishod svojih izbora. 
O tome će odlučivati vječni zakon. 


Bude li netko dostojan najvrjednijih obećanih blagoslova, ali ih zbog razloga koji nadilaze 
njegovu ili njezinu kontrolu ne može ostvariti na zemlji, u postsmrtnom životu će imati 
priliku za nadoknaditi. Vaše sjećanje na predsmrtni život bit će uskraćeno kako bi to mogao 
biti pravi ispit, ali imat ćete vodstvo da biste znali kako treba živjeti. Naum spasenja našeg 
Oca u ovom životu s mogućnošću povratka njemu zvat će se evanđelje Isusa Krista. 


Od prije postanka ove zemlje bilo je pobune protiv nauma našeg Oca, koju je inicirao 
briljantan ali zao duh kojeg znamo kao Lucifera ili Sotonu. On je predlagao izmjenu uvjeta. 
Njegova argumentacija za drugačiji naum života bila je toliko uvjerljiva da je jedna trećina 
Očeve duhovne djece pošla za Sotonom i bila zbačena. Izgubili su izvanrednu priliku za 
rast i neophodnu prednost smrtnog tijela. 


Naš je Sveti Otac koji svako svoje dijete savršeno poznaje, znao da će s vremenom mnogi 
biti u iskušenju, postati svjetovni i odbaciti svjedočanstvo i učenja njegovih proroka. 
Duhovna tmina zamijenit će svjetlo istine u okolnostima koje nazivamo otpad. Razdoblje 
od objave istine do njezinog općeg nestajanja zbog grijeha zvat će se rasporedba vremena. 

Birat će se prorok za prorokom u slijedu rasporedbi kako bi se istina održala na zemlji za 
vjerne unatoč njezinom iskrivljavanju ili neprihvaćanju od većine. 


Naučili ste kako će svjetlo Kristovo biti vodstvo. Ono svemu daje svjetlo i život. Sve 
osobe, širom zemlje, potiče na razlučivanje istine od pogreške, ispravnog od krivog. Svjetlo 
Kristovo nije osoba. Ono je moć i utjecaj koji dolazi od Boga, našeg Oca, preko njegovog 
sina, Isusa Krista, i kada ga se slijedi, to svijetlo može dovesti osobu da se kvalificira za 
određenije vodstvo i nadahnuće Duha Svetoga. Bilo vam je rečeno da će prijestup slabiti 
utjecaj Duha Svetoga, ali da se može obnoviti kroz ispravno pokajanje. Radovali ste se 
spoznaji da će poslušni koji će primiti odgovarajuće uredbe s potrebnim savezima i ostati 
vjerni naslijediti nebesku slavu i živjeti u nazočnosti Boga Oca i njegovog Sina kroz sve 
vječnosti. 


Kako znamo te istine? Kako možete potvrditi njihovu istinitost? Oko sebe vidite veliku 
pomutnju po pitanju prirode Boga, njegovim učenjima i svrsi života. Kako onda Bog, naš 
Nebeski Otac, vodi svoju djecu na zemlji? Na koji način prenosi istinu i svoju volju kako bi 
odana i vjema djeca mogla donositi ispravne odluke i zadobiti blagoslove koje Nebeski 
Otac želi da imaju? Objasnit ću vam. 


Od postanka ove zemlje, Bog, naš Otac, postojano slijedi svoj naum koji sam upravo 
opisao. Adam je radio na širenju nauma našeg Oca sa svojom djecom i njihovim 
potomstvom. Mnogi su uzvjerovali i bili blagoslovljeni. Mnogi su međutim odlučili svoj 
božanski dar izbora iskoristiti za neprihvaćanje njegovog naučavanja i evanđelja. 
Neposlušni su odbacili istinu, izvrnuli naučavanja i uredbe i udaljili se od Boga. S 
vremenom, svjetlo istine zamijenila je duhovna tama te su svećeništvo i istinita Crkva bili 
izgubljeni među ljudima. 


Proroci, kao što su Henok, Noa, Abraham i Mojsije, obnovili su istinu za svoje rasporedbe, 
ali s vremenom su od većine njihovi napori bili odbačeni. Za vremenske poludnevnice na 
zemlji se rodio Isus Krist, Ljubljeni Božji Sin. Obnovio je istinu i služio u ljubavi i 
suosjećanju. Na zemlji je ponovo uspostavio svoju crkvu s apostolima i prorocima. Kroz 
tešku patnju ispunio je božansku zapovijed Svetoga Oca i postao naš Spasitelj i Otkupitelj. 
Dopustio je da ga razapnu. Uskrsnuo je i nadvladao tjelesnu smrt. Njegova beskonačna 
pomirbena žrtva najveći je dar koji pokajniku pruža oprost grijeha i daje mu život vječni. 
Ali jednako su tako i samog Božjeg Sina odbacili svi osim nekolicine. Njegovi apostoli i 
članovi Crkve bili su progonjeni, a mnogi i ubijeni. Zemlja je utonula u dugo i strašno 
razdoblje intenzivne duhovne tame. 


Sveta pisma bilježe da se u povijesti, u prigodama od izuzetnog značaja čuje glas Boga 
Oca. U opetovanim zgodama Isus Krist se osobno ukazivao odabranim pojedincima. Ali 
postoji jedna nadnaravna, jedinstvena situacija za koju znamo da se ikada sam Bog Otac 
osobno ukazao. To se dogodilo s dragocjenim Sinom, Isusom Kristom, i to jednoj osobi. To 
je bio mladi Joseph Smith ml, izuzetan duh pripravljen prije postanka svijeta. On će postati 
najveći prorok poslan na zemlju. Uslijedio je povratak svećeničke ovlasti, potpuna obnova 
Crkve koju je uspostavio Spasitelj, uz dodatna Sveta pisma potrebna za naše doba, 
omogućena stalnim objavama od Spasitelja. 

Naš dobrostivi Otac sišao je sa svojih golemih kreacija na ovu zemlju kako bi razjasnio 
istinu, raspršio snažne oblake duhovne tame, utvrdio svoj pravi identitet, obnovio puninu 
istine i pružio jedini pravi put za postizanje sigurnog duhovnog vodstva. Ta znakovita 
obnova započela je Očevim jednostavnim riječima: »Ovo je Sin moj Ljubljeni. Slušaj ga.«“ 
Zatim je uslijedila obnova istine, svećeništva, svetih uredbi i istinske crkve s Očevim 
naumom spasenja i sreće. Kada se taj naum živi, pomoći će vam u prevladavanju svih 
izazova u životu. Pomoći će vam da se kvalificirate, vjerom i poslušnošću, da dobijete 
božansko duhovno vodstvo koje trebate. Ta će vam potpora dati snagu da živite onako kako 
znate da trebate živjeti, bez obzira kako se svijet nastavi srozavati. 


Koja bi prilika bila tako veličanstveno važna da prizove ovakav neviđeni posjet Boga Oca? 
Bilo je to otvaranje »rasporedbe punine vremena« koji su najavili pr iz Starog i Novog 
zavjeta. Došlo je vrijeme da Otac obuhvati »pod jednu glavu u Kristu«<ć, predade sve 
ključeve kraljevstva i obnovi spoznaju o komunikaciji u prijašnjih rasporedbama“ u svojoj 
uspostavi posljednje rasporedbe evanđelja na ovoj zemlji. 


Znajući da će mnogima biti teško vjerovati da se tako veličanstvena obnova dogodila, 
Spasitelj je dao opipljivog svjedoka kojim će se utvrditi istina, a to je Mormonova knjiga. 
Na njezinim je stranicama opisan način potvrde stvarnosti obnove. Osim toga, kroz Josepha 
Smitha nam je u Nauku i savezima i Dragocjenom biseru dao još jedan rasvjetljujući 
svezak Pisma. Ne čudi što je veći dio službeništva vidioca bio usredotočen na Spasitelja, 
njegovo pomirenje i nauk o oslobađanju. 


Dok se ova dragocjena životna poruka propovijeda širom svijeta, Sotona je dosta učinkovit 
u djelovanju da je ljudi ignoriraju. Velika većina Očeve djece nije zaboravila svog Oca na 
nebu i svrhu smrtnog života, ali rijetko o njemu razmišljaju ili previru o svrsi svojeg 
boravka u smrtnosti. Dovedeni su u uživanje svjetovnih stvari koje ih odvraćaju od važnih. 
Nemojte i vi učiniti istu pogrešku. 


Ono što sam opisao kao sluga Isusa Krista istina je. Nije dostatno imati nejasno shvaćanje 
istine ili stvarnosti Oca i njegovog Sina, našeg Spasitelja. Svatko od nas mora saznati tko 
su oni. Morate osjetiti koliko vas vole. Morate imati povjerenja neprestance živjeti istinu 
što bolje možete, oni će vam pomoći u postizanju svrhe zemaljskog života te vas ojačati za 
primanje obećanih blagoslova. Poslušnost Božjim zapovijedima zahtjeva njihovo 
razumijevanje. Zahtjeva vjeru u njih. Takvo razumijevanje se najbolje postiže kroz osobno 
proučavanje nauka. To je jedan od razloga zašto su predsjednik Hinckley i njegovi 
savjetnici pozvali sve članove da pročitaju Mormonovu knjigu do kraja godine. Obećali su: 
»Oni koji će čitati Mormonovu knjigu bit će blagoslovljeni dodatnom mjerom Duha 
Gospodnjeg, većom odlučnošću za poslušnost njegovim zapovijedima i snažnim 
svjedočanstvom o živoj stvarnosti Božjeg Sina. « U vlastitom životu iskušao sam to 
obećanje i potvrdio njegovu istinitost. Ako ste savjesno obdržavali taj savjet znate što 
mislim. Ako još niste počeli, još ima vremena da svoj život obogatite čitajući stranice 
Mormonove knjige. Molim vas učinite to. 


- Orić 


Kao apostol Gospodina Isusa Krista, svečano svjedočim da su naš Bog Otac i Isus Krist, 
kroz Josepha Smitha ostvarili obnovu koju sam opisao, da je raskošno svjetlo istine i Crkve 
Isusa Krista ponovo na zemlji, da je istinska priroda Boga Oca i njegovog Sina ponovo 
objavljena te da je pravilan način primanja duhovnog vodstva razjašnjen. Svjedočim da je 
Božji naum spasenja dostupan svima koji će ga iskreno tražiti. Prihvatite ga. Živite ga radi 
vlastitog mira i sreće. U ime Isusa Krista. Amen. 


BILJEŠKE 

1. Abraham 3:24-26 

2. Josip Smith 2:17 

3. Efežanima 1:10 

4. Vidi NiS 128:18-21 

5. Vidi pismo Prvog predsjedništva, 25. srpnja 2005. 


Oprost 
predsjednik Gordon B. Hinckley 


Oprost nekako, uz ljubav i toleranciju, postiže čuda koja se na druge načine ne mogu 
ostvariti. 


Draga moja braćo i sestre, svojem Ocu na nebu zahvaljujem što mi je produžio život kako 
bih mogao biti dijelom ovih izazovnih vremena. Zahvaljujem mu na mogućnosti služiti. 
Nemam drugih želja već da promičem djelo Gospodnje, u služenju njegovom vjernom 
narodu i da u miru živim sa svojim bližnjima. 


Nedavno sam putovao oko svijeta, prešavši više od 40 000 kilometara, posjetio sam 
Aljasku, Rusiju, Koreju, Tajvan, Hong Kong, Indiju, Keniju i Nigeriju, a u posljednjoj od 
ovih zemalja smo posvetili novi hram. Zatim smo posvetili hram u Newport Beachu, 
Kalifornija. Baš sam se vratio iz Samoe s još jednog posvećenja hrama, dodatnih 16 000 
kilometara. Ne volim putovati, no moja je želja biti s našim narodom kako bih izrazio 
zahvalnost i poticaj te svjedočio o božanskom podrijetlu Gospodnjeg djela. 


Često razmišljam o pjesmi koju sam davno pročitao. Ide ovako: 


Daj da živim u kući pokraj puta 

kuda prolazi obitelj ljudska - 

dobri i loši ljudi, 

jednako kao i ja. 

Neću zasjest na prijestolje izrugivanja 
niti ciničnog izrijeka - 

Daj da živim u kući pokraj puta 

i da budem prijatelj čovjeka. 

(Sam Walter Foss, »The House by the Side of the Road«, James Dalton Morrison, ur., 
Masterpieces of Religious Verse [1948.], 422) 


Tako se i ja osjećam. 


Godine starosti čine nešto čovjeku. Postaje svjesniji potreba za ljubaznošću, dobrotom i 
dugotrpnošću. On priželjkuje i moli se da ljudi mogu zajedno živjeti u miru bez ratova i 
svađa, prepirki i konflikta. Sve više postaje svjesniji značenja velikog Otkupiteljevog 
pomirenja, dubinu njegove žrtve i zahvalnosti Sinu Božjem, koji je svoj život položio kako 
bismo mi mogli živjeti. 

Danas želim govoriti o oprostu. Smatram da bi on mogao biti najveća vrlina na zemlji, a 
zasigurno i jedna od najpotrebnijih. Toliko je zloće i zlostavljanja, netolerancije i mržnje. 
Postoji tolika potreba za pokajanjem i oprostom. To je veliko načelo koja se naglašava kroz 
sva Sveta pisma, bilo drevna ili suvremena. 

U svim našim Svetim pismima, nema ljepše priče o oprostu od one o izgubljenom sinu koju 
nalazimo u 15. poglavlju Luke. Svatko bi je trebao s vremena na vrijeme pročitati i 
razmišljati o njoj. 

»Kad potroši sve [izgubljeni sin], nasta ljuta glad u onoj zemlji, te on poče oskudijevati. 


Tada ode u najam nekom čovjeku u onoj zemlji, a taj ga posla na polje da čuva svinje. 


Uzalud je čeznuo da bar jednom napuni trbuh ljuskama od mahuna što su ih jele svinje, ali 
mu ih nitko nije dao. 


Tada dođe k sebi i reče: “Koliko najamnika u mog oca obiluje kruhom, a ja ovdje umirem 
od gladi! 


Ustat ću, poći ću ocu svome pa mu reći: 'Oče, sagriješih Bogu i tebi. 
Nisam više dostojan da se zovem tvojim sinom. Primi me kao jednog od svojih najamnika.? 


Diže se i krenu svom ocu. Dok je još bio daleko, opazi ga njegov otac, i sažali mu se te 
poleti, pade mu oko vrata i izljubi ga. 


A sin mu reče: “Oče, sagriješih Bogu i tebi. Nisam više dostojan da se zovem tvojim 
sinom...!« (Luka 15:14-21). 


Otac je organizirao veliko slavlje, a kada se njegov drugi sin požalio, otac mu je rekao: 
»Ali se ipak trebalo veseliti i radovati, jer ti ovaj brat bijaše mrtav i opet oživje, bijaše 


izgubljen i naše se!« (stih 32). 


Gdje je bilo loših djela i uslijedilo je pokajanje, i nakon toga oprost, počinitelj koji je bio 
izgubljen doslovno je nađen i on koji je bio mrtav oživje. 

Koliko su veličanstveni blagoslovi milosti i oprosta. 


Marshallov plan koji je uslijedio nakon II. svjetskog rata, s milijunima dolara koji su bili 
darovani, pomogao je da se Europa podigne na noge. 


U Japanu, nakon tog istog rata, vidio sam velike čeličane, za koje je, kako su mi rekli, 
novac došao iz Amerike, bivšeg neprijatelja Japana. Koliko je ovaj svijet bolji zbog oprosta 
velikodušnog naroda prema bivšim neprijateljima. 

U Govoru na gori Gospodin je naučavao: 


»Čuli ste da je rečeno: “Oko za oko, zub za zub.? 


A ja vam kažem: Ne opirite se zlotvoru! Naprotiv, udari li te tko po desnom obrazu, kreni 
mu i drugi! 


Tko bi te htio tužiti da se domogne tvoje košulje, podaj mu i svoj ogrtač! 
Ako te tko prisili da ideš s njim jednu milju, hajde dvije! 

Tko te moli, podaj mu; a tko hoće da mu pozajmiš, ne odbij ga! 

Čuli ste da je rečeno: “Ljubi svoga bližnjega i mrzi svoga neprijatelj!? 


A ja vam kažem: Ljubite svoje neprijatelje, činite dobro onima koji vas mrze, molite za one 
koji vas uz prijezir koriste i progone.« (Matej 5:38-44, prev. prema izvor.) 


To su snažne riječi. 


Mislite li uistinu da možete slijediti tu zapovijed? To su riječi samog Gospodina i mislim 
da se odnose na svakog od nas. 


Književnici i farizeji su pred Isusa doveli ženu uhvaćenu u preljubu, kako bi ga mogli 
uhvatiti u zamku. 


»A Isus se sagnu i poče pisati prstom po tlu kao da ih nije čuo. 


A kako su ga i dalje ustrajno pitali, uspravi se te im reče: “Tko je od vas bez grijeha, neka 
prvi baci kamen na nju!? 


Zatim se opet sagnu i nastavi pisati po tlu. 


A oni, kad to čuše, zbog vlastite savjesti počeše izlaziti jedan po jedan, počevši od 
najstarijih. I ostade sam Isus sa ženom koja bijaše stala ispred sviju, 


ione 


te se uspravi pa je upita: “Ženo, gdje su? Nitko te ne osudi?? 


“Nitko, Gospodine", odgovori ona. “Ni ja te- reče Isus — ne osuđujem. Idi i od sada ne 
griješi više« (Ivan 8:6-11). 


Spasitelj je govorio o napuštanju devedeset i devet ovaca da se pronađe jedna izgubljena, 
kako bi moglo doći do oprosta i obnove. 


Izaija je izjavio: 
»Operite se, očistite. Uklonite s očiju djela opaka, prestanite zlo činiti! 


Učite se dobrim djelima: pravdi težite, ugnjetenom pritecite u pomoć. siroti pomozite do 
pravde, za udovu se zauzmite. 


Hajde, dakle, da se pravdamo, govori Jahve. Budu 1? vam grijesi kao grimiz, pobijeljet će 
poput snijega; kao purpur budu li crveni, postat će kao vuna« (Izaija 1:16-18). 


Vrhunac Spasiteljeve ljubavi iskazan je kada je bio u smrtnoj muci i povikao: »Oče, oprosti 
im, jer ne znaju što čine« (Luka 23:34). 


U naše je dane Gospodin u objavi rekao: 


»Stoga, kažem vam, morate oprostiti jedan drugomu. Onaj, naime, koji ne oprosti bratu 
svojemu prijestupe njegove, stoji osuđen pred Gospodom, jer u njemu ostaje veći grijeh. 


Ja, Gospod, oprostit ću komu oprostiti hoću, no od vas se traži da praštate svim ljudima« 
(NiS 64:9-10). 


Gospod je dao divno obećanje. Rekao je: »Tko se god obrati od grijeha svojih, tomu je 
oprošteno, i ja, Gospod više ih se ne spominjem« (NiS 58:42). 


Toliko ljudi danas ne želi oprostiti i zaboraviti. Djeca plaću i žene nariču jer očevi i muževi 
opetovano izvlače sitne nedostatke koji uistinu nisu bitni. Ima i žena koji će od brdašca 
riječi ili djela uvrede napraviti planinu. 


Nedavno sam izrezao kolumnu iz Deseret Morning News koju je napisao Jay Evensen. S 
njegovim odobrenjem citirat ću jedan dio. Napisao je: 


»Što biste mislili o tinejdžeru koji je odlučio baciti zaleđenu puricu od 10 kila iz jurećeg 
auta u vjetrobran automobila koji vi vozite? Što biste misliti nakon što izdržite šest sati 
operacija u kojoj su upotrijebljene metalne pločice i druga sredstva kako bi vam ponovo 
složili lice, te nakon što čujete da ćete godinama biti na terapiji prije nego se vratite u 
normalu i da se trebate smatrati sretnima što niste umrli ili zadobili trajne ozljede mozga? 

Što biste mislili kada biste saznali da su vaš napadač i njegovi prijatelji imali puricu jer su 
ukrali kreditnu karticu i pošli u nerazumno razmetanje kupovinom, iz čiste zabave?... 


Tu su vrste okrutnih zločina koje političare promiče na poziciju zbog obećanja da će se 
ozbiljno obračunati sa zločinom. Zbog toga zakonodavci, jedni preko drugih, hrle tko će 
prvi predložiti zakon kojim će se postrožiti kazne za korištenje smrznute peradi u 
počinjenju zločina. 


New York Times citira okružnog javnog tužitelja koji kaže da za takvu vrstu zločina žrtve 
ne osjećaju da je ikoja kazna dovoljno oštra. Kaže: “Niti smrt ih ne zadovoljava.? 


Zbog toga su ti događaji utoliko nevobičajeniji. Žrtva, Victoria Ruvolo, 44- godišnjakinja, 
bivša menadžerica u tvrtki za naplatu dugova, bila je više zainteresirana za spašavanje 
života njezinog devetnaestogodišnjeg napadača, Ryana Cushinga, nego za bilo kakvu 
osvetu. Tužiocu je dosađivala da joj da podatke o njemu, njegovom životu, kako je bio 
odgajan, itd. Zatim je inzistirala da se ponudi nagodba. Cushin bi bio osuđen na šest 
mjeseci zatvora i probno razdoblje od 5 godina da je priznao krivlju na napad drugog 
stupnja. 


Da je bio osuđen za napad prvog stupnja, optužba koja je prikladnija za to nedjelo, služio bi 
25 godina zatvora, i na kraju bi bio vraćen u društvo kao sredovječan čovjek bez vještina ili 
budućnosti. 


To je tek pola priče. Ostatak, što se dogodilo na sudu uistinu je nevjerojatno. 


Prema izvještaju u New York Postu, Cushing se pažljivo i nesigurno probio do gđae 
Ruvolo u sudnici i u kroz suze joj se ispričao. 'Žao mi je zbog toga što sam vam učinio.' 


Ruvolova je ustala i žrtva i napadač su se zagrlili, plačući. Podragala ga je po glavi i 
potapšala po ramenu dok je on jecao, a svjedoci, što je uključivalo i izvjestitelja Timesa, 
čuli su je kako je rekla: 'U redu je. Samo želim da od svog života učiniš najviše što možeš. 
Prema izvještaju, čak i tvrdi tužitelji, pa čak i izvjestitelji, su pokušavali zadržati suze« 
(»Forgiveness Has Power to Change Future«, Deseret Morning News, 21. kolovoza 2005., 
str. AA3). 


Kako je to divna priča, velika jer je istinita i jer se dogodila u starom, tvrdom New Yorku. 
Tko bi mogao išta drugo osjećati osim divljenja prema ženi koja je oprostila mladiću koji 
joj je mogao uzeti život? 


Znam da je stvar o kojoj govorim delikatna i osjetljiva. Postoje tvrdokorni kriminalci koje 
valja zatvoriti. Postoje neopisivi zločini, kao što su hladnokrvno ubojstvo i silovanje, koje 
opravdavaju teške kazne. Ali ima i onih koje bi se moglo spasiti od dugih zatupljujućih 
godina u zatvoru zbog nepromišljenog, glupog postupka. Oprost nekako, uz ljubav i 
toleranciju, postiže čuda koja se na druge načine ne mogu ostvariti. 


- 102 - 


Veliko pomirenje najveći je čin oprosta. Veličina tog Pomirenja nadilazi našu mogućnost 
potpunog shvaćanja. Ja znam da se ono zbilo te da je to bilo za mene i za vas. Patnja je bila 
toliko velika, agonija toliko silna, da nitko od nas ne može shvatiti Spasiteljevo 
dobrovoljno davanje sebe za otkup grijeha čovječanstva. 


Kroz njega postižemo oprost. Kroz njega dolazi određeno obećanje da će sav ljudski rod 
dobiti blagoslove spasenja — uskrsnućem od mrtvih. Kroz njega i njegovu sveobuhvatnu 
žrtvu nudi nam se mogućnost da kroz poslušnost postignemo uzvišenje i vječni život. 


Neka nas Bog blagoslovi da budemo malo ljubazniji, iskazujemo više strpljivosti, lakše 
opraštamo, budemo spremniji ići još jednu milju, posegnuti i podignuti one koje su 
sagriješili ali su donijeli plodove dostojne pokajanja, da za sobom ostavimo stare zamjerke 
te ih više ne hranimo. Za to se ponizno molim, u sveto ime našeg Otkupitelja, Gospodina 
Isusa Krista. Amen. 


................jLT....:-—_ _-_-=-—-Frj«"WV/V "e č-.* == ——————— 

NEDJELJNO POSLIJEPODNEVNO ZASJEDANJE 


Isus Krist - veliki iscjelitelj 
starješina Russell M. Nelson 
iz Zbora dvanaestorice apostola 


Vjera, pokajanje, krštenje, svjedočanstvo i trajno obraćenje vode ka isejeliteljskoj moći 
Gospodina. 


Moja voljena braćo i sestre, iskazujem ljubav i zahvalnost za svakoga od vas. U ime braće, 
iskazujem zahvalnost za vašu dobrotu, za vaša mnoga nesebična djela dobrote, za vaše 
molitve i utjecaj potpore u našim životima. Naši su izazovi poput vaših. Svi smo podložni 
tuzi i patnji, bolesti i smrti. Kroz dobra i loša vremena, Gospodin očekuje od svakoga od 
nas da izdrži do kraja. Dok svi idemo naprijed u njegovom svetom djelu, braća shvaćaju 
važnost vaše pažljive brige, koja je ponuđena u ljubavi i prihvaćena za zahvalnošću. 
Volimo vas i molimo se za vas, kao što se i vi molite za nas. 


Iskazujem i svoju naročitu zahvalnost za Gospodina Isusa Krista. Zahvalan sam za njegovu 
dobrotu i za otvoreni poziv da dođem k njemu.' Divim se njegovoj neusporedivoj moći da 
iscijeli. Svjedočim o Isusu Kristu kao Velikom iscjelitelju. To je jedna od mnogih osobina 
koje opisuju njegov neusporedivi život. 


Isus jest Krist, Mesija, Sin Božji, Stvoritelj, veliki Jahve, obećani Emanuel, naš pomirbeni 
Spasitelj i Otkupitelj, naš Zagovornik pred Ocem, naš veliki Primjer. I jednog dana ćemo 
stati pred njega kao našeg pravednog i milostivog Suca.“ 

Čuda iscjeljenja 


Kao Veliki iscjelitelj, Isus je uputio svoje prijatelje: »Pođite i javite ... što ste vidjeli i čuli: 
Slijepi progledaju, hromi hode, gubavi se čiste, gluhi čuju [i] mrtvi ustaju.« 


Evanđelja po Mateju“, Marku", Luki“ i Ivanu" učestalo govore da je Isus išao 
propovijedajući evanđelje i iscjeljujući svakakve bolesti. 


Kad se uskrsli Otkupitelj pokazao ljudima u drevnoj Americi, on je milostivo pozvao one 
koje je bilo što»muči[lo]«* da mu priđu i budu iscijeljeni. 


Čudesno, njegova božanska vlast da iscijeli bolesne podijeljena je dostojnim obnašateljima 
svećeništva u ranijim rasporedbama? i ponovno u posljednjim danima, kad je njegovo 


evanđelje obnovljeno u svojoj punini.! 


Utjecaj molitve na iscjeljenje 

Mi također možemo pristupiti njegovoj moći iscjeljenja kroz molitvu. Nikada neću 
zaboraviti iskustvo koje smo sestra Nelson i ja imali prije otprilike tri desetljeća s 
predsjednikom Spencerom W. Kimballom i njegovom suprugom Camillom. Bili smo u 
Hamiltonu na Novom Zelandu radi velikog sabora sa svecima. U to vrijeme nisam bio 
vrhovni autoritet. Bio sam pozvan sudjelovati na ovom i sličnim događanjima na drugim 
Pacifičkim otocima dok sam služio kao vrhovni predsjednik Nedjeljne škole. Kao liječnik, 
posjećivao sam predsjednika i sestru Kimball mnogo godina. Oboje sam poznavao jako 
dobro - od glave do pete. 


Kulturni program u subotu uvečer za ovaj sabor pripremila je lokalna mladež Crkve. 
Nažalost, predsjednik i sestra Kimball su se oboje jako razboljeli od visoke temperature. 
Nakon što su primili svećenički blagoslov, oboje su se odmarali u obližnjem domu 
predsjednika New Zealand hrama. Predsjednik Kimball je upitao svojeg savjetnika, 
predsjednika N. Eldona Tannera da predsjedava kulturnim događanjem i da se ispriča u ime 
predsjednika i sestre Kimball. 


Sestra Nelson je otišla s predsjednikom i sestrom Tanner i ostalim vođama na događaj, dok 
smo se tajnik predsjednika Kimballa, brat D. Arthur Haycock i ja brinuli za naše bolesne 
prijatelje. 


Dok je predsjednik Kimball spavao, ja sam tiho čitao u njegovoj sobi. Iznenada se 
predsjednik Kimball probudio. Upitao je: »Brate Nelson, kada večerašnji program 
počinje?« 


»U sedam sati, predsjedniče Kimball.« 

»Koliko je sada sati?« 

»Skoro sedam,« odgovorio sam. 

Predsjednik Kimball je brzo rekao: »Reci sestri Kimball da idemo!« 


Provjerio sam temperaturu predsjednika Kimballa. Bila je normalna! Provjerio sam 
temperaturu sestre Kimball. Bila je također normalna! 


Brzo su se obukli i ušli u automobil. Odvezli su nas do stadiona crkvenog sveučilišta na 
Novom Zelandu. Kad je auto ušao u arenu, začuo se glasan i spontani uzvik. Bilo je to vrlo 
neobično! Nakon što smo sjeli, upitao sam sestru Nelson o tom iznenadnom uzviku. Rekla 
je, kad je predsjednik Tanner započeo sastanak, ispričao je predsjednika i sestru Kimball 
zbog bolesti. Zatim su pozvali jednog od mladih Novozelanđana da se pomoli. 


S velikom vjerom, izmolio je, kako je sestra Nelson opisala, podugačku, no snažnu 
molitvu. Molio je sljedeće: »Ima nas 3 000 mladih na Novom Zelandu. Okupili smo se 
ovdje, pripremajući se šest mjeseci pjevati i plesati za tvojeg proroka. Iscijeli ga i dovedi ga 
ovdje!« Nakon što je izgovoren »amen«, auto s predsjednikom i sestrom Kimball je ušao na 
stadion. Odmah su ih prepoznali i trenutačno su svi klicali od radosti!'! 

Osvjedočio sam se o Gospodinovoj moći iscjeljenja! Također sam se osvjedočio o objavi 
koju je primio i na koju je odgovorio njegov živući prorok! 


odgovorene. Pitamo se: »Zašto?« Poznat mi je taj osjećaj! Poznate su mi bojazni i suze 
takvih trenutaka. No također znam da naše molitve nikad nisu ignorirane. Naša se vjera 
uvijek cijeni. Znam da je mudra perspektiva Nebeskog Oca mnogo šira od naše. Dok 
poznajemo naše smrtne probleme i boli, on poznaje naš besmrtni napredak i potencijal. 
Ako se molimo kako bismo znali njegovu volju i prepustimo joj se, sa strpljenjem i 
hrabrošću, božansko iscjeljenje može imati udjela na njegov način i u njegovo vrijeme. 


Korak prema iscjeljenju 


Nevolje mogu nastati iz duhovnih kao i iz tjelesnih razloga. Alma Mlađi sjetio se da je 
njegov grijeh bio tako bolan da je poželio »iščeznuti i nestati dušom i tijelom, da ne [bude] 
prisiljen stati u nazočnosti Boga... da [mu] se sudi po djelima [njegovim]«.!* U takvim 
trenucima, kako nas on može iscijeliti? 


Možemo se potpunije pokajati! Možemo postati potpunije obraćeni! Tada nas »Sin 
Pravednosti«!* može potpunije blagosloviti svojom iscjeliteljskom rukom. 


U svom ranom smrtnom službeništvu, Isus je objavio da je poslan »da iscijeli srca 
slomljena«.'“ Kad god ih je podučavao, njegov je uzorak bio stalan. Obratite pažnju na 
uzorak dok citiram njegove riječi iz četiri različita događaja. 


* Ljudima u Svetoj zemlji Gospodin je rekao da njegov narod treba vidjeti svojim očima, 
čuti svojim ušima, razumjeti svojim srcima te se obratiti da ih iscijeli.! 


* Ljudima u drevnoj Americi, uskrsli Gospodin je uputio sljedeći poziv: » Vratite se k 
meni... pokajte za grijehe svoje i obratite... da bih vas iscijelio.«* 


* Vođe u svojoj Crkvi je podučio: »Nadalje poslužujte. Vi, naime, ne znate, hoće li se oni 
vratiti i pokajati, i doći k meni s cjelovitom namjerom srca, i ja ih iscijeliti.«.' 


* Kasnije, tijekom »uspostave svega«'*, Gospodin je podučio proroka Josepha Smitha glede 
pionira: »I nakon napastovanja njihova i mnogih nevolja, evo ja, Gospod, sažalit ću se na 
njih, i ne otvrdnu li srca svoja i šije svoje ne ukoče protiv mene, obratit će se i ja ću ih 
iscijeliti.«.> 


Slijed njegovog uzorka je značajan. Vjera, pokajanje, krštenje, svjedočanstvo i trajno 
obraćenje vode ka iscjeliteljskoj moći Gospodina. Krštenje je čin saveza — znak obveze i 
obećanje. Svjedočanstvo se razvija kad Sveti Duh daje uvjerenje iskrenom tražitelju istine. 
Istinito evanđelje potiče vjeru, promiče pokajanje i poslušnost Božjim zapovijedima. 
Svjedočanstvo potiče entuzijazam za služenje Bogu i bližnjima.“ Obraćenje znači 
»okrenuti se«.““ Obraćenje znači okrenuti se od svjetovnog načina prema Gospodnjem 

načinu i držati se njega. Obraćenje uključuje pokajanje i poslušnost. Obraćenje donosi 
snažnu promjenu srca.“ Stoga, iskreno obraćenje znači biti »ponovo rođen«“, kročeći u 
novi život. ** 


Kao iskreni obraćenici, motivirani smo činiti ono što Gospodin želi da činimo“, te da 
budemo ono što on želi da budemo.“ Otpust grijeha, što donosi božanski oprost, iscjeljuje 
duh. 


Kako možemo znati jesmo li se doista obratili? Ispiti za samoispitivanje nalaze se u Svetim 
pismima. Jedan mjeri stupanj obraćenja koje prethodi krštenju.“' Drugi mjeri našu voljnost 
da služimo drugima. Svom učeniku, Petru, Gospodin je rekao: »Ali ja sam molio za tebe da 
ne malakše tvoja vjera. Pa kad sebi dođeš, učvrsti braću svoju«.“* Voljnost da služimo i 
jačamo druge stoji kao simbol spremnosti da budemo iscijeljeni. 


Veličina njegovog iscjeljenja 


Ivan Ljubljeni je izjavio: »Vidi Jaganjca Božjega, koji uze grijehe svijeta!«“? Kakva moć! 
Jedino je Veliki iscjelitelj mogao uzeti grijehe svijeta. Naš dug prema njemu je nemjerljivo 
velik. 


Dobro se sjećam iskustva kad sam govorio skupini misionara. Nakon što sam pitao ima li 
pitanja, jedan je starješina ustao. Sa suzama u očima, upitao je: »Zašto je Isus morao toliko 
patiti? Upitao sam starješinu da otvori svoju pjesmaricu i izrecitira riječi pjesme »Kad 
gledam ja nebesa Tvoja«. Pročitao je: 


Kad pomislim da Bog, ne štedi svoga Sina, 
Poslavši ga da umre, to ne mogu shvatiti 
Da na križu on moj teret rado nosi, 
Krvario je i umro, da uzme moje grijehe.* 


Zatim sa zamolio tog starješinu da pročita iz pjesme »Reverently and Meekly Now«. Ove 
su riječi naročito snažne budući da su napisane kao što bi Gospodin izrazio svoj vlastiti 
odgovor na samo pitanje koje je bilo postavljeno: 


Misli na me, otkupljeni, 

Razmišljaj o onome što sam za te učinio. 
Sa svojom krvlju koja je kapala poput kiše, 
Znojem u bolnoj agoniji, 

Sa svojim tijelom na drvetu 

Otkupio sam te. 


Oh, upamti što sam učinio 
Da pridobijem grešnika. 
Na križu Kalvarijskom 
Umro sam za tebe.?' 

Isus je duboko patio jer nas duboko voli! Želi da se pokajemo i obratimo se, kako bi nas on 
mogao potpuno iscijeliti. 


Kad krajnje kušnje dođu na nas,** vrijeme je da produbimo svoju vjeru u Boga, da 
napornije radimo i služimo drugima. Tada će on iscijeliti naša slomljena srca. Udijelit će 
nam osobni mir? i utjehu.** Ti veliki darovi neće biti uništeni, čak ni smrću. 


Uskrsnuće — konačni čin iscjeljenja 


Dar uskrsnuća je konačni čin iscjeljenja. Zahvaljujući njemu, svako će tijelo biti 
obnovljeno u svoje ispravno i savršeno obličje.“? Zahvaljujući njemu, nijedno stanje nije 
beznadno. Zahvaljujući njemu, boji su dani pred nama, i ovdje i nakon ovog života. Stvarna 
radost čeka svakoga od nas — na drugoj strani od tuge. 


Svjedočim da Bog živi, da Isus jest Krist — Veliki iscjelitelj — u sveto ime Isusa Krista. 
Amen. 

32. Vidi »Moliš li se ti?« Crkvena pjesmarica, br. 26, stih 3. 
33. Vidi Ivan 14:27 

34. Vidi Izaija 40:1; Ivan 14:16-17, 26 

35. Vidi Alma 11:43; 40:23 


Pripreme za obnovu i drugi dolazak: »Moja će ruka biti nad tobom« 
starješina Robert D. Hales 
iz Zbora dvanestorice apostola 


[Gospodinova] ruka je u djelu obnove od prije postanka ovog svijeta i nastavit će biti do 
njegovog drugog dolaska. 


Ove godine obilježavamo 200. obljetnicu rođenja proroka Josepha Smitha. Svijetu 
svjedočimo da je on bio Božji prorok predodređen da izvede obnovu evanđelja Isusa 
Krista. To je učinio pod ravnanjem našeg Spasitelja, koji je ranijem proroku rekao: »Ime 
mi je Jahve, i od početka znadem svršetak. Moja će, dakle ruka biti nad tobom.« 


U Obnovi evanđelja vidim Gospodinovu ruku. Kroz nadahnutu požrtvovnost Božje djece 
kroz različita razdoblja postavljen je temelj obnove i svijet se priprema za drugi dolazak 
našeg Gospodina i Spasitelja Isusa Krista. 


Njegovo evanđelje je na zemlji po prvi put bilo uspostavljeno za Adama i podučavalo se u 
svakoj rasporedbi vremena kroz proroke kao što su Henok, Noa, Abraham, Mojsije i drugi. 
Svaki je od tih proroka prorekao dolazak Isusa Krista da bi pomirio za grijehe svijeta. Ta su 
se proroštva ispunila. Spasitelj je uspostavio svoju Crkvu. Pozvao je svoje apostole i 
uspostavio svoje svećeništvo. I što je najbitnije, položio je svoj život i ponovo ga uzeo kako 
bi svi mogli uskrsnuti, izvršivši pomirbenu žrtvu. Ali to nije bilo sve. 


Nakon Spasiteljevog uskrsnuća, naložio je svojim apostolima da vode Crkvu i poslužuju 
uredbe evanđelja. Zbog svoje vjernosti zadatku, bili su progonjeni, a neki su na kraju i 
ubijeni kao mučenici. Rezultat toga je bio da Božja vlast više nije bila na zemlji te je svijet 
upao u duhovnu tamu. U stoljećima koja su uslijedila, Božja su djeca imala Kristovo 
svjetlo, mogla su moliti i osjetiti utjecaj Duha Svetoga. Ali punina evanđelja bila je i 
izgubljena. Na zemlji više nije bilo osobe koja je imala moć i ovlast za vođenje Crkve ili 


- 109 - 


obavljanja svetih uredbi kao što su krštenje, davanje dara Duha Svetoga i spasonosnih 
uredbi hrama. Dostupnost Svetih pisama bila je uskraćena gotovo svima, a većina ljudi je 
bila nepismena. 


Dostupnost Svetog pisma i pomaganje Božjoj djeci da nauče čitati bili su prvi korak 
obnove evanđelja. Biblija je izvorno bila napisana na hebrejskom i grčkom, jezicima koji 
su običnim ljudima širom Europe bili nepoznati. Oko 400. godina nakon Spasiteljeve smrti, 
Jeronim je preveo Bibliju na latinski. Ali Sveto pismo je i dalje bila mnogima nedostupno. 
Primjerke su umnožavali prepisivanjem, obično redovnici, i godine bi trebale da se svaki 
završi. 


Tada, po utjecaju Svetoga Duha, u srcima ljudi počelo je rasti zanimanje za učenjem. Ta 
renesansa ili »preporod« širila se Europom. Na kraju četrnaestog stoljeća, svećenik koji se 
zvao John Wycliffe, započeo je prijevod Biblije s latinskog na engleski. Pošto je engleski 
tada bio nov i još neformiran jezik, crkveni poglavari su ga smatrali neprikladnim za 
prijenos Božje riječi. Neki su poglavari bili uvjereni da ako ljudi budu sami čitali i tumačili 
Bibliju, njezin će nauk biti iskrivljen; dok su se drugi pribojavali da oni ljudi koji će imati 
slobodan pristup Svetom pismu smatrati da im ne treba crkva te će je prestati podržavati 
financijski. Kao posljedicu Wycliffe je bio proglašen heretikom i u skladu s tim je bio i 
tretiran. Nakon njegove smrti i pokopa, kosti su mu bile iskopane i spaljene. Ali Božje se 
djelo nije moglo zaustaviti. 


Dok su jedni bili nadahnuti da prevode Bibliju, drugi su bili nadahnuti da omoguće načine 
njezinog objavljivanja. Do 1455. Johannes Gutenberg je bio izumio tiskarski stroj s 
pokretnim tiskom i Biblija je bila među prvim knjigama koje je bila tiskana. Prvi put je bilo 
moguće tiskati višestruke primjerke Svetog pisma i to po cijeni koju su si mnogi mogli 
priuštiti. 


U međuvremenu Božje je nadahnuće sišlo na istraživače. Kristofor Kolumbo je 1492. 
krenuo u otkrivanje novog puta na Daleki istok. Na putovanju ga je vodila Božja ruka. 
Izjavio je: »Bog mi je dao vjeru, a potom hrabrost«. 


Ti izumi i otkrića pripremili su teren za daljnje doprinose. Mladi William Tyndale se ranih 
1500-tih godina upisao na Sveučilište Oxford. Tamo je proučavao djelo biblijskog učenjaka 
Erasmusa, koji je vjerovao da su Pisma »hrana [čovjekove] duše; i... mora prodrijeti do 
[njegovog] srca i uma.« Kroz svoje studije, Tyndale je razvio ljubav za Božju riječ i želju 
da se sva Božja djeca mogu sami njome gostiti. 


Negdje u to vrijeme, njemački redovnik i profesor imenom Martin Luther odredio je 95 
točaka koje su govorile o pogreškama crkve u njegovo vrijeme, koje je odvažno u pismu 
poslao svojim nadređenima. U Švicarskoj je Huldrych Zwingli tiskao 67 članaka reforme. 
Jean Calin u Švicarskoj, John Knox u Škotskoj, te mnogi drugi pomogli su u tim naporima. 
Otpočela je reformacija. 


U međuvremenu je William Tyndale postao obučeni svećenik te je tečno govorio osam 
jezika. Vjerovao je kako bi izravan prijevod s grčkog i hebrejskog na engleski bio znatno 

točniji i čitljiviji od Wyeliffovog prijevoda s latinskog. Tako je Tyndale, prosvijetljen 
Duhom Božjim, preveo Novi Zavjeti i dio Starog zavjeta. Njegovi su ga prijatelji upozorili 
da bi zbog toga mogao izgubiti glavu, ali on je bio neustrašiv. J ednom, je u raspravi s 
nekim učenjakom izjavio: »Ako mi Bog mnoge godine poštedi život, postići ću da dječak 
koji ore zemlju znade više o Svetom pismu od vas.«* 


Tyndale je na kraju, kao i drugi, zbog svojih pothvata bio ubijen — zadavljen i spaljen na 
lomači u blizini Bruxellesa. Ali vjerovanje zbog kojeg je položio život nije nestalo. 
Milijuni su sami iskusili ono što je kroz život Tyndale naučavao: »U prirodi je Božje riječi 
da tko je god čita... odmah će ga početi poboljšavati iz dana u dan, dok ne postave 
savršen.« 


Nemirna politička razdoblja donijela su promijene. Zbog neslaganja s rimskom crkvom, 
kralj Henry VIII. sebe je proglasio poglavarom engleske crkve i zahtijevao je da se 
primjerci Biblije na engleskom nađu u svakoj župnoj crkvi. Gladni evanđelja, narod je 
nahrupio u crkve, međusobno si čitajući Sveto pismo dok ih nije napustio glas. Biblija je 
korištena i kao početnica za učenje čitanja. Premda se širom Europe nastavljaju 
mučeništva, tamna noć neznanja bližila se kraju. Jedna je propovjednik izjavio prije nego je 
spaljen: »Ovog ćemo dana, Božjom milošću, upaliti svijeću u Engleskoj, koja vjerujem 
neće biti ugašena.«* 


Hvala svima koji su živjeli u Engleskoj i širom Europe koji su pomogli u paljenju tog 
svijetla. Božjom milošću, svjetlo se pojačalo. Svjestan podjela u vlastitoj zemlji, engleski 
kralj James I pristao je na novu službenu verziju Biblije. Procijenjeno je da je preko 80 
posto prijevoda Williama Tyndalea Novog zavjeta i dobar dio Starog zavjeta (Petoknjižje, 
ili od Postanka do Ponovljenog zakona, te od Jošua do Ljetopisa) zadržano u verziji kralja 
Jamesa." S vremenom će ta verzija pronaći put do novog svijeta i čitat će ju 
četrnaestogodišnji poljodjelac imenom Joseph Smith. Čudi li uopće da je verzija kralja 
Jamesa odobrena Biblija na engleskom jeziku za Crkvu Isusa Krista svetaca posljednjih 
dana? 


Vjerski progoni u Engleskoj nastavili su se pod Jamesovim sinom Karlom i mnogi su 
slobodu potražili u novoj zemlji. Među njima su bili i doseljenici, koji su 1620. otplovili za 
Ameriku i stigli u Plymouth Rock, upravo taj dio svijeta koji je Kolumbo istraživao stotinu 
godina ranije. Uskoro su stigli i drugi kolonisti, među njima i Roger Williams, utemeljitelj 
a kasnije i guverner Rhode Islanda, koji je nastavio tragati za Kristovom istinitom Crkvom. 
William je rekao da na zemlji nema ispravno utemeljene Kristove crkve, niti ima osobe 
ovlaštene za posluživanje ikakvih crkvenih uredbi, niti će ih biti dok Nadglavnik crkve ne 
pošalje nove apostole čiji dolazak iščekuje.“ 


Više od stoljeća kasnije, takvi su vjerski osjećaji vodili utemeljitelje nove nacije na 
američkom kontinentu. Pod Božjom rukom, svakome građaninu su osigurali vjersku 
slobodu kroz Povelju o pravima. Četrnaest godina kasnije, 23. prosinca 1805. godine rodio 
se Joseph Smith. Pripreme za početak obnove bile su pri kraju. 

Kao mladić Joseph je bio »obuzet ozbiljnim razmišljanjem«* o vjeri. Pošto se rodio u 
zemlji vjerske slobode, mogao se pitati koja je crkva bila prva. A budući je Biblija bila 
prevedena na engleski, odgovor je mogao tražiti u Božjoj riječi. U Jakovljevoj poslanici je 
pročitao: »Ako komu od vas nedostaje mudrosti, neka ište od Boga«"" i učinio je prema 
uputi. U odgovoru na Josephovu molitvu ukazali su mu se Bog Otac i njegov Sin Isus 
Krist.!! Taj ponizni dječak farmer bio je odabran od Boga obnoviti drevnu Crkvu Isusa 
Krista i njegovo svećeništvo u ove suvremene dane. Ova obnova trebala bi biti i posljednja, 
rasporedba punine evanđelja, obnavljajući sve svećeničke blagoslove koje čovjek na zemlji 
može posjedovati. S tim božanskim zadatkom, njegovo djelo nije bilo reformirati ili 
protiviti se onome što je već na zemlji postajalo. Njegovo je djelo bilo obnoviti ono što je 
nekada bilo na zemlji i što je bilo izgubljeno. 


Obnova je počela Prvim viđenjem 1820., a nastavila se objelodanjivanjem Mormonove 
knjige, još jednog zavjeta Isusa Krista. Josepha Smitha je 21. rujna 1823. posjetio anđeo 
Moroni koji ga je podučio o drevnom zapisu koji sadrži »puninu vječnog evanđelja... kao 
pripremu za drugi dolazak Mesije.« * Zapisana na zlatnim pločama, Mormonova knjiga 
daje izvještaj o Kristovom službeništvu na zapadnoj polutci, kao što Biblija bilježi njegov 
život i službeništvo u Svetoj zemlji. Joseph je zlatne ploče dobio četiri godine kasnije i, u 
prosincu 1827. počeo prevoditi Mormonovu knjigu." 


Dok su prevodili, Joseph Smith i njegov zapisničar Oliver Cowdery pročitali su o krštenju. 
Njihova želja za blagoslovom dovela je do obnove Aronovog svećeništva 15. svibnja 
1829., pod rukama Ivana Krstitelja.“ 


Uslijedila je obnova Melkisedekovog svećeništva, udijeljeno Josephu i Oliveru od apostola 
Petra, Jakova i Ivana koji su držali ključeve. Nakon stoljeća duhovne tame, moć i ovlast za 
djelovanje u Božje ime, za obavljanje svetih uredbi i za vođenje njegove Crkve, ponovo je 

bila na zemlji. 


Prvi tiskani primjerci Mormonove knjige bili su objavljeni 26. ožujka 1830. Nakon 
nekoliko dana, 6. travnja, Kristova istinita Crkva u suvremenim danima ponovo je bila 
uspostavljena, i to u domu Petera Whitmera, st. u Fayetteu, New Yorku. Opisujući učinke 
tih događaja na svijet, starješina Parley P. Pratt je zapisao: 


Jutro sviće, sjene bježe; 

Gle stijeg Siona vije se! 

Osvit vedrijeg dana... 
Veličanstveno svijetu budi se.!> 


Duga je noć ipak svršila i nahrlile su objave, koje su rezultirale još dodatnim Svetim 
pismima. Crkva je 17. kolovoza 1835. prihvatila Nauk i saveze. Iste godine je počeo 
prijevod Abrahamove knjige u Dragocjenom biseru. 


Uskoro je uslijedila daljnja ovlast za djelovanje u Božje ime. Hram u Kirtlandu bio je 
posvećen 27. ožujka 1836.'*U tom se hramu Josephu Smithu i Oliveru Cowderyju ukazao 

Spasitelj, a zatim i Mojsije, Ilija i Ilija prorok koji je proroku predao dodatne ključeve 
svećeništva. 


Ovo svjetlo evanđelja nikada se više neće uzeti sa zemlje. Joseph Smith je 1844. godine sve 
ključeve svećeništva predao Brighamu Youngu, Johnu Tayloru, Wilfordu Woodruffu i 
njihovim su-apostolima. Prorok je rekao: »Doživio sam dan da ovaj teret, koji je ležao na 
mojim ramenima, bude predan na ramena drugih muškaraca... ključevi kraljevstva zasađeni 
su na zemlju da se više nikada ne uzmu... Bez obzira što će biti sa mnom.«'* Nažalost, tri 
mjeseca kasnije, 27. lipnja, Joseph Smith — prorok i njegov brat Hyrum bili su mučenički 
ubijeni u Carthageu, Illinois. 


Starješina John Taylor, koji je bio s prorokom kada je ovaj bio ubijen, o njemu je 
posvjedočio: »Joseph Smith, prorok i vidjelac Gospodnji, učini više za spas ljudi na ovom 
svijetu od bilo kojeg čovjeka koji je ikada na njemu živio, osim jedino Isusa.«'? 


Svjedočim da je djelo proroka Josepha Smitha Spasiteljevo djelo. U Gospodnjoj službi 
staza nije uvijek lagana. Često zahtjeva požrtvovnost i najvjerojatnije ćemo iskusiti 
oprečnost. Ali kada mu služimo, otkrit ćemo kako nas njegova ruka uistinu čuva. Tako je 
bilo za Wycliffa, Tyndala i tisuće drugih koji su pripremali put za obnovu. Tako je bilo i za 
proroka Josepha Smitha i za sve koji su pomogli u doveli do obnove evanđelja. Tako je i 
tako će i biti za nas. 


Gospodin očekuje da smo jednako vjerni, predani i odvažni kao i naši prethodnici. Oni su 
bili pozvani da polože živote za evanđelje. Mi smo pozvati da živimo svoje živote za istu 
svrhu. U ovim posljednjim danim imamo osobit razlog zbog kojeg to činimo. 


Prije te svete noći u Betlehemu, događaji u povijesti i riječi proroka u svim rasporedbama 
pripremali su stazu za prvi dolazak Gospodina i za njegovo pomirenje. Na sličan način, 
povijest i proroštva položili su temelje za obnovu evanđelja kroz proroka Josepha Smitha. 
Imamo li oči da vidimo kako događaji i proroštva našeg vremena nas pripremaju za 
Spasiteljev drugi dolazak? 


Izražavam osobito svjedočanstvo da naš Spasitelj Isus Krist živi. Svjedočim da je njegova 
ruka u djelu obnove od prije postanka ovog svijeta i nastavit će biti do njegovog drugog 
dolaska. 


Moja je ponizna molitva da će se svatko od nas osobno pripremiti da ga dočeka. U njegovo 
sveto ime, u ime Isusa Krista. Amen. 

Žrtva je radost i blagoslov 
starješina Won Yong Ko 
iz sedamdesetorice 


Molim se da svi postanemo sveci voljni za žrtvu i dostojni za naročite Gospodinove 
blagoslove. 


Braćo i sestre, dobar dan. Prorok Joseph Smith je podučavao da »religija koja ne traži žrtvu 
u svemu nikada nema dovoljnu moć da postigne vjeru potrebnu za život i spasenje« 
(Lectures on Faith [1985.], 69). Ako sažmemo povijest Svetih pisama, možemo reći da je 
ona povijest žrtve. 


Možemo pronaći predivne primjere u Svetim pismima onih koji su žrtvovali svoje živote 
kako bi sačuvali svoju vjeru i svjedočanstvo. Jedan primjer je iz priče o Almi i Amuleku 
kad su u agoniji gledali ljude iz Amonihe koji su bačeni u vatru i umrli, no sačuvali su 
svoju vjeru (vidi Alma 14:7-13). 


Također, razmišljamo o Isusu Kristu koji je sišao na zemlju iz prisutnosti svojeg Oca i 
žrtvovao se kako bi spasio svijet kroz veću patnju nego što je itko ikad izdržao. 

U ovoj, posljednjoj rasporedbi evanđelja, mnogi su pioniri izgubili svoje živote i dali 
konačnu žrtvu kako bi sačuvali svoju vjeru. 


Danas je malo vjerojatno da će se od nas tražiti da se žrtvujemo dajući svoj život, no 
možemo vidjeti mnoge primjere svetaca koji se bolno žrtvuju kako bi održali svoju vjeru i 
svjedočanstvo na životu. Možda je teže činiti male žrtve u našim svakodnevnim životima. 
Na primjer, malom se žrtvom može smatrati svetkovanje Šabata, svakodnevno čitanje 
Svetih pisama ili plaćanje naše desetine. No te se žrtve ne mogu lako napraviti osim ako ne 
naumimo i odlučimo dati žrtve koje su potrebne kako bismo mogli obdržavati te 
zapovijedi. 


Dok dajemo te male žrtve, primamo kao naknadu više blagoslova od Gospodina. Kralj 
Benjamin je rekao: »I opet ste mu vi dužnici, i jeste i bit ćete u vijeke vjekova« (Mosija 
2:24). 1, kao što je učinio sa svojim narodom, kralj Benjamin nas potiče na to kako bismo 
primili više blagoslova dok nastavljamo slušati Gospodnju riječ. 


Smatram da je prvi blagoslov koji dolazi nakon žrtve radost koju možemo osjetiti dok 
plaćamo cijenu. Možda sama pomisao da žrtva može biti blagoslov postaje blagoslov. Kad 
imamo takve misli i osjećamo radost, već tada možemo primiti blagoslov. 


Nedavno sam otkrio taj blagoslov među svecima u Koreji koji su sudjelovali u proslavi 50. 
obljetnice posvećenja Crkve u Koreji i 200. obljetnici rođenja Josepha Smitha. Želio bih 
vam ukratko ispričati o njihovoj žrtvi te radosti i blagoslovima koje su primili. 


Kako bi proslavili evanđelje koje daje nadu i hrabrost ljudima u Koreji koji su toliko 
propatili zbog Korejskog rata, članovi su se započeli pripremati za ovu proslavu prije više 
od godinu dana. Mnogi članovi u Koreji - Mala škola, mladići, djevojke, mladi i 
nevjenčani, sestre iz Potpornog društva i ostali - okupili su se kako bi vježbali proslavu. 
Pripremili su mnoge tradicionalne narodne plesove, uključujući cvjetni ples, kružni ples, 
ples s lepezom i farmerski ples. Imali su izvedbu s bubnjevima, taekwondo, glumu, 
standardne plesove, mjuzikle, animacije te izvedbe zbora. 


Budući da su mladići jako glasno bubnjali, susjedi su se žalili i morali su prestati vježbanje. 
Bilo je doista teško vježbati dulje vrijeme, no činili su to s radošću. Nisam mogao pronaći 
nikoga tko se žalio zbog njihovih napora i žrtvu kad su morali ustati u 4:00 sata ujutro kako 
bi uhvatili autobus za zajedničku probu. Osjećali su veliku radost i zahvalnost za 
Gospodinove blagoslove i za mogućnost da pokažu svoju zahvalnost. 


Mnogi bivši misionari iz prekomorskih zemalja vratili su se u Koreju sa svojim suprugama 
i djecom radi ove proslave. Žrtvovali su se kad su došli u Koreju na svoju misiju prije 
mnogo godina. Ovaj put su ponovo žrtvovali vrijeme i novac kako bi doveli svoje obitelji i 
sudjelovali u slavlju tijekom vrućeg ljeta. No radovali su se i bili zahvalni za slavlje u 
kojem su sudjelovali. 


Kako bi potaknuo svece u Koreji i ostale, Gospodin je poslao svojeg proroka, predsjednika 
Gordona B. Hinckleyja u Koreju. Predsjednik Hinckley se također žrtvovao za ovaj put 

krenuvši na 13-dnevni put oko svijeta i došavši u Koreju kako bi se sastao sa svecima koje 
je volio mnogo godina i osobno im prenio veliku ljubav od Gospodina. Nitko o tome nije 
razmišljao kao o žrtvi. Umjesto toga, svi smo imali suze radosti i zahvalnosti. To je 
blagoslov o kojem govorimo, zar ne? 


Braćo i sestre, nemojte se plašiti žrtve. Molim vas da uživate u sreći i blagoslovima od 
same žrtve. 


Povremeno postoji razdoblje između žrtve i blagoslova. Žrtva može doći prema našem 
rasporedu, no blagoslov možda neće doći prema našem, već Gospodinovom kalendaru. 
Zbog toga, Gospodin nas tješi govoreći: »Stoga, ne klonite u dobročinstvima, jer polažete 
temelj za veliko djelo« (NiS 64:33) . 


Blagoslovi će nam zasigurno doći. Molim vas upamtite da sama žrtva može biti oblik 
blagoslova. Zrtvujmo se u malim stvarima. 


Kad čitamo Mormonovu knjigu dok trljamo svoje pospane oči, upamtimo da slijedimo 
savjet našeg proroka i primamo radost koja dolazi iz te spoznaje. Imamo mnogo računa za 
platiti, no kad plaćamo desetinu, osjetimo radost za mogućnost da nešto damo Gospodinu. 


A zatim će doći veći blagoslovi koji će se izliti na nas. To će biti poput našeg iznenađenja i 
radosti kad primimo neočekivani dar. 


Kao što je predsjednik Spencer W. Kimball rekao: »Kad dajemo, otkrivamo da "žrtva 
donosi blagoslove neba' [»Čovjeku slava«, Crkvena pjesmarica, br. 5 — op. prev.: 
prevedeno po engleskom izvorniku]. A na kraju, učimo da to uopće nije žrtva.« 
(»Becoming the Pure in Heart«, Ensign, ožujak 1985., 5). Molim se da svi postanemo sveci 
voljni za žrtvu i dostojni za naročite Gospodinove blagoslove. Gospodin će nas paziti kako 
nam ne bi bilo preteško izdržati bilo koju žrtvu. U ime Isusa Krista. Amen. 


Evanđeoski savezi donose obećane blagoslove 
starješina Paul E. Koelliker 
iz sedamdesetorice 


Obdržavanjem evanđeoskih saveza sva trenutna životna iskušenja mogu biti nadvladana. 
Danas bih želio izraziti svoje duboke osjećaje poštovanja i ljubavi prema našem Nebeskom 
Ocu, njegovom Sinu, Gospodinu Isusu Kristu te Duhu Svetomu. Iznosim svoje 
svjedočanstvo o svetom pozivu predsjednika Gordona B. Hinckleyja kao Gospodnjeg 


proroka, vidioca i objavitelja. Dajem mu podršku svim svojim srcem i snagom. 


Zahvalan sam za savez hramskog braka s dražesnom vječnom družicom koju volim i 
cijenim. Ona neprekidno daje primjer brižne službe prema onima kojima je pomoć 

potrebna. Naš je brak blagoslovljen energičnom djecom i unucima punim vjere, koji su nas 
tako puno podučili i nadalje to čine. 


Osjećam se osobito blagoslovljenim što smo moj brat, sestre i ja rođeni od pravednih 
roditelja, koji su ostali vjerni svojim hramskim savezima i dragovoljno su žrtvovali sve da 
bismo se mi sigurno uključili u naum našeg Nebeskog Oca. Mojoj anđeoskoj majci mogu 
reći samo hvala što je u našem životu sačuvala snažnim lanac ljubavi i evanđeoskih uredbi. 


Spomenuo sam ove svete veze zbog sreće koju osjećam jer znam da postoji savez 
zapečaćen u svetom hramu koji me povezuje sa svakim od njih. Duboko sam zahvalan što 
znam da unatoč izazovima koji nas još očekuju, postoji nada i pouzdanost u saznanju da 
obdržavanjem evanđeoskih saveza sva trenutna životna iskušenja mogu biti nadvladana. 
Sveta pisma nas podučavaju da će na kraju sve završiti dobro ako ostanemo vjerni našim 
savezima. Kralj Benjamin je podučavao: 


»Zog saveza što ga sklopiste, zvat ćete se djecom Kristovom .... 


Htio bih, stoga, da preuzmete ime Kristovo vi koji sklopiste savez s Bogom da budete 
poslušni sve do kraja života svojega. 


I dogodit će se: Tko god bude tako činio, naći će se zdesne Bogu.« (Mosija 5:7-9). 
Davanje posebne pozornosti sklapanju saveza je suštinsko za naše vječno spasenje. Savezi 
su sporazumi koje sklapamo s našim Nebeskim Ocem u kojima se obvezujemo srcem, 
mislima i ponašanjem da ćemo obdržavati Gospodinove zapovijedi. Kada smo vjerni u 
obdržavanju sporazuma, On sklapa savez ili obećava da će nas blagosloviti, konačno, sa 
svime što posjeduje. 

U Starom zavjetu podučeni smo o obrascu Gospodinovog saveza preko Noinog iskustva sa 
zlim svijetom te o naumu Gospodina o čišćenju zemlje. Zbog Noine vjerne, nepokolebljive 


predanosti, Gospodin mu je rekao: 


»A s tobom ću učiniti Savez; ti ćeš ući u korablju — ti i s tobom tvoji sinovi, tvoja žena i 
žene tvojih sinova... 


Noa učini sve kako mu je Jahve naredio« (Postanak 6:18; 7:5). 
Nakon što su se vode povukle, izišli su iz korablje. 

»I podiže Noa žrtvenik Jahvi... 

Još reče Bog Noi i njegovim sinovima s njim: 


A ja, evo, sklapam svoj Savez s vama i s vašim potomstvom poslije vas« (Postanak 8:20; 
9:8-9). 

I mi smo sklopili svete saveze s Gospodinom kako bismo bili zaštićeni od đavla. Upravo 
kao u Noino vrijeme, i mi živimo u vremenu proročkog obećanja i ispunjenja. Tijekom 
prošlih osam godina, 71 novi hram je posvećen — podvig pod vodstvom Gospodinovog 
proroka, što na neki način može biti poput građenja korablje u Noino vrijeme. 


Naš živući prorok, predsjednik Gordon B. Hinckley, pozvao nas je da dođemo preko 
hramskih vrata kako bismo sklopili saveze s Gospodinom. 


Kao u Noino vrijeme, naši napori da živimo po tim savezima često mogu biti popraćeni 
određenom žrtvom. Ta žrtva, bez obzira koliko je velika ili mala, često određuje koliko 
smo predani u mislima i srcu da budemo podložni volji našeg Nebeskog Oca. Obrazac 
žrtve često uključuje razdoblje borbe kada moramo procijeniti i odvagati posljedice naših 
odluka. Odabiri nisu uvijek jasni ili lagani, pa se mi i dalje borimo. Kada konačno 
odlučimo sebe osloboditi borbe i svoju volju žrtvovati za Gospodinovu, uzdignuti smo na 


.. ... 


iskusimo veliku tragediju ili izazov. 


Prije nekoliko tjedana jedan je mladić, dok je bio u izviđačkom kampu na planinama 
istočno od Salt Lake Cityja, bio pogođen munjom koja mu je oduzela život. Njegovi 
roditelji, obuzeti tugom i očajni zbog iznenadnog gubitka njihovog sina, tiho su se borili s 
patnjom, pitajući zbog čega se to dogodilo. Zato što su njihova srca bila odana, a vjera 
snažna, dogodio im se veliki izljev ljubavi od Gospodina. Usred njihove patnje, došla je 
tiha, krotka odluka bez ljutnje prihvatiti ishod ovog iskustva. S njihovim prihvaćanjem 
došlo je do opsežnijeg viđenja svrhe života i sjećanja na sklopljene saveze. Premda još 
uvijek ispunjeni patnjom zbog iznenadnog gubitka, našli su sebe kako stoje na višoj razini, 
predani da još čvršće obdržavaju svoje saveze i da žive takav život koji će im omogućiti 
radosno spajanje s njihovim sinom. 


U ovoj rasporedbi, sklapanje saveza je dobilo drugačiju perspektivu nego u Noinom 
vremenu. Ne samo da smo odgovorni za sklapanje saveza za sebe, već smo dobili i 
odgovornost istraživati podatke o svojim preminulim precima i otvoriti vrata svima koji 
žele sklopiti saveze i dostojno primiti evanđeoske uredbe. 


Djelo među onima koji su ranije živjeli energično ide naprijed snagama nebeskim 
upravljanim od Gospodina. U viđenju mrtvih predsjednika Josepha F. Smitha, on zapisuje: 


»Već, eto, između pravednika pribra on snage svoje i postavi glasnike, odjenut moću i 
vlašću, i njima povjeri da pođu... 


Spazih da vjerni starješine ove rasporedbe, kad napuste smrtni život, nastavljaju rad svoj 
propovijedajući evanđelje obraćenja i otkupljenja« (NiS 138:30, 57). 


Sveta pisma nas podučavaju i da glasnici uključuju »prorok[e] koji svjedočiše za 


[Otkupitelja] u tijelu« (NiS 137:36). Među tim glasnicima su Petar, Pavao, Alma, Ivan, 
Josip i Nefi. 

Pročitavši ovo viđenje predsjednika Smitha i poznavajući misionare koji su zaduženi za to 
djelo, pomislili bismo da bi bilo osobito nadahnjujuće za svakoga od nas obdržavati svoj 
savez pronalaženja imena preminulih članova obitelji i ispuniti sve raspoložive sate u 
svakom hramu. S pouzdanjem mogu izvijestiti da još uvijek postoji raspoloživo vrijeme u 
mnogo hramova da prihvatimo savjet Prvog predsjedništva za odvojiti dio slobodnog 
vremena i posvetiti više vremena izvršavanju hramskih uredbi. Molim se da odgovorimo na 
ovaj poziv za dolazak pred vratima hrama. 


Osjećam se poniznim pred mogućnošću služiti u ovom cijenjenom pozivu i molim se da 
mogu djelovati prema mojim savezima s Gospodinom i biti pokoran vodstvu Duha. Dajem 
svečano svjedočanstvo o Gospodinu Isusu Kristu i o obnovi njegovog evanđelja preko 
proroka Josepha Smitha. Izražavam svoju ljubav za hramske saveze i uredbe te svoju 
odluku da ću udvostručiti svoje napore u sudjelovanju u ovim svetim Gospodnjim 
domovima. Znam da dok sklapamo i obdržavamo svete saveze, Gospodin će nas dovesti do 
svoje svete prisutnosti. Svjedočim o tome u ime Isusa Krista. Amen. 


m LLPPŽŽŽPLŽŽ__|Ž,,,EŽLLJl ŽELE ,.L.e nana ——————————— 


Gospodinov kompas 
starješina Lowell M. Snow 
iz sedamdesetorice 


Proroci i apostoli su naš kompas od Gospodina kroz povijest. Njegovo vodstvo kroz njih je 
jasno. 


Braćo i sestre, dok stojim ovdje osjećam veliku želju izraziti vam svoju ljubav i sve one do 
kojih dopire zvuk moga glasa uvjeriti u ljubav Nebeskog Oca. U ime braće, izražavam 
zahvalnost za vašu spremnost da dođete danas kako biste bili nahranjeni dobrom riječju 
Božjom. 


Volim planinariti i dok se šećem po divljim krajevima često koristim kompas, zemljovide i 
znakove da me vode do mog odredišta. Ova se pomoćna sredstva pokazuju vrlo vrijednima, 
čak neprocjenjivo vrijednima, kada se nađem na nepoznatim putevima i stazama koji vode 
u sve smjerove. 


Život je pun vrlo zanimljivih puteva i staza. Postoji tako puno staza za slijediti, tako puno 
glasova koji pozivaju »evo ga ovdje« ili »eno ga ondje«'. Postoji toliko raznolikih i brojnih 
medija koji preplavljuju naš osobni svijet, od kojih većina nas većina vodi širokim putem 
po kojim su mnogi putovali. 


Kada razmišljate koji od tih glasova slušati ili koji put odabrati između mnogih, jeste li se 
ikada upitali kao što je to učinio Joseph Smith: »Što činiti? Koji od tih [glasova i puteva] 
ima pravo? Ili, nemaju li svi oni krivo? Ako ijedan ima pravo, koji je to i kako ću ja to 
saznati?«* Svjedočim vam da Isus Krist neprekidno označava put, vodi i određuje svaku 
točku na našem putovanju. Njegov je put ravan i uzak i vodi ka »svjetlu, životu i 
beskrajnom danu«*. Mogu li vam iznijeti jedan primjer iz Svetih pisama? 

Na Gospodinovu zapovijed, Lehi i njegova djeca su napustili Jeruzalem i započeli epsko 
putovanje ka obećanoj zemlji. Nakon što su određeno vrijeme proveli u kampu u dolini 
pored rijeke, Gospodin je jedne noći rekao Lehiju da je vrijeme da svoje putovanje nastave 
u pustinji. S puno briga u mislima, sljedeće jutro je izašao iz svog šatora i na svoje veliko 
iznenađenje na tlu pred sobom pronašao predmet koji je tamo mogao biti postavljen samo 
Božjom rukom. Bio je to kompas, na njihovom jeziku Lijahona, a njegove strelice bile su 
napravljene tako da ih vode na putovanju, omogućavajući im da slijede put na kojem mogu 
napredovati i ostati sigurni na plodnijim dijelovima njihove rute. Ali to nije bilo sve. Na 
kompasu se pojavio zapis koji je bio jasan i jednostavan za čitanje i koji se čak mijenjao s 
vremena na vrijeme, pomažući obitelji da bolje shvate Gospodnje puteve. 


Tijekom njihovog putovanja, Lijahona, ili kompas, pokazao se neprocjenjivo vrijednim u 
pomaganju Lehijevoj obitelji da napreduje i da na kraju dođe do svog odredišta. Ali važno 
je napomenuti Nefijevo opažanje da je sve to bilo moguće samo pomoću vjere, pomnje i 
osvrtanja na kompas. O tom čudesnom pomagaču koji ih je vodio kroz pustinju Nefi je 
jednostavno zabilježio: »I tako vidimo da Gospod malim sredstvima može izvesti velike 
stvari.« 


Nefijev zaključak nije bio zaboravljen od Alme koji je 500 godina kasnije podsjetio 
vlastitog sina na važnost Lijahone. On je objasnio Helamanu da je Gospodin pripremio taj 
kompas da bi njihovim očevima pokazao smjer kojim trebaju putovati pustinjom, ali zbog 
toga što je ta čudesna naprava djelovala neznatnim sredstvima njihovi su očevi postali 
nemarni i zaboravili su upotrijebiti svoju vjeru i pomnju. Kao rezultat toga, ova je čudesna 
naprava prestala raditi i nisu više napredovali na njihovom putovanju niti su putovali 
ispravnim smjerom, već su lutali pustinjom i bili kažnjeni zbog njihovog prijestupa.“ 


»O sine moj«, Alma je nastavio, »ne budimo nemarni zbog lakoće puta toga. Jer tako bijaše 
i s ocima našim. Bijaše to, naime, pripravljeno za njih da požive, budu li gledali, a tako je i 

s nama. Put je pripravljen, a budemo li gledali, živjet ćemo uvijeke. A sad, sine moj, gledaj 

kako ćeš se pobrinuti za ove posvećene predmete. Da, gledaj kako ćeš se na Boga osvrtati, i 
živjeti.« 


Gospodin daje vodstvo i smjer pojedincima i obiteljima danas, kao što je to učinio i Lehiju. 
I sam ovaj Opći sabor je suvremena Lijahona, vrijeme i mjesto gdje se prima nadahnuto 
vodstvo i smjer kojim napredujemo i koji nam pomaže slijediti Božji put kroz plodnija 
područja smrtnosti. Razmislite o tome da smo se okupili čuti savjet proroka i apostola koji 
su se snažno molili i brižljivo pripremali da bi spoznali što im Gospodin ima za reći. Molili 
smo se za njih i za nas da bi nas Tješitelj podučio kakve su Božje misli i volja. Zasigurno 
ne postoji bolje vrijeme i mjesto za Gospodina da vodi svoje ljude nego što je ovaj sabor. 


Naučavanja na ovom saboru su Gospodinov kompas. Sljedećih dana možda ćete, kao i 
Lehi, izaći iz svojih vrata i pronaći Liahonu, Ensign ili druga crkvena izdanja u vašem 
poštanskom sandučiću i tamo će se nalaziti govori s ovog sabora. Kao i drevna Lijahona, 
ovaj će novi zapis biti jasan i jednostavan za čitanje i dat će vama i vašoj obitelji 
razumijevanje Gospodnjih načina i puteva. 

Kao što nas i Nefi i Alma podsjećaju, Gospodin daje smjer našem putovanju prema vjeri, 
pomnji i osvrtanju koje mi dajemo tom smjeru. On neće otkriti nove puteve ako ga nismo 
vjerno slijedili na onima koje je već označio. Promišljeni napredak po putu dolazi onima 
koji pomno slijede nadahnuti savjet, čineći ga načinom života, sve dok se ponovno ne 
pojavi novi zapis koji će im pomoći dalje napredovati na putu ka obećanoj zemlji. 


Moja braćo i sestre, proroci i apostoli su naš kompas od Gospodina kroz povijest. Njegovo 
vodstvo kroz njih je jasno; smjer koji su oni označili je siguran. Njegov put, kao i njegovo 
breme, je lako. Neka vas ne zavede lakoća njegovog puta, smatrajući ga neznatnim ili 
bezvrijednim, već radije vodite brigu o ovim svetim stvarima i gledajte u njega da biste 
mogli biti kao on i živjeti s njim — zauvijek. 


Stojim danas kao svjedok da će sva obećanja našeg Oca biti ispunjena, da je poslao svoga 
Sina Jedinorođenca na zemlju da označi put i da nas vodi, da su se Otac i Sin pokazali 
Josephu Smithu u jutro prekrasnog, jasnog dana, rano u proljeće 1820., obnavljajući nakon 
toga sve što je potrebno za uspješno okončanje ljudskog zemaljskog putovanja, te da 
današnji prorok, predsjednik Gordon B. Hinckley, pokazuje put onima koji će gledati i 
živjeti zauvijek. Da upotrijebimo svoju vjeru i pomno se osvrnemo na smjerove i 
pokazatelje Lijahone posljednjih dana, molim se. 


U ime Isusa Krista. Amen. 


BILJEŠKE 

1. Vidi Josip Smith 2:5 

2. Josip Smith 2:10 

3. »How Great the Wisdom and the Love«, Hymns, br. 195. 
4. Vidi 1. Nefi 16:9-16 

5. 1. Nefi 16:29 

6. Vidi Alma 37:38-41 

7. Alma 37:46-47 


da m “<X)< ) 


»Pasi ovce moje« 
starješina Ulisses Soares 
član sedamdesetorice 


imamo poziv koji nastojimo obaviti. 
Jednom je prilikom Spasitelj Petru postavio pitanje tri puta: 


»"Šimune, sine Ivanov, ljubiš li me?? “Da, Gospodine — odgovori mu - ti znaš da te ljubim.? 
. . s 1 
“Pasi ovce moje!? reče mu Isus.« 

Zbog velike brige za dobrobit djece našeg Nebeskog Oca, Gospodin je Petru dao osobit 
zadatak da hrani njegove ovce. Ovu istu brigu potvrdio je ponovno u suvremene dane kroz 
objavu danu Josephu Smithu: 


»Sad tebi govorim, a što tebi govorim, govorim svoj dvanaestorici: ustajte, i pripašite bedra 
svoja, uzmite križ svoj, pođite za mnom i pasite ovce moje.« 


U proučavanju Pisama, primjećujemo kako Spasitelj ljudima poslužuje prema njihovim 
osobitim potrebama. Dobar primjer toga vidimo kada je bio u blizini Kafarnauma, te se 
Jair, predstojnik sinagoge, bacio Isusu do nogu i molio Gospodina da dođe do njegove kuće 
i blagoslovi njegovu kćer koja je bila na umoru. Isus je pošao s Jairom iako mu je mnoštvo 
otežavalo brzo kretanje. 


Tada je došao glasnik i rekao Jairu da mu je kćer već mrtva. Iako i sam u žalosti Jair je 
zadržao postojanu vjeru u Gospodina, koji je srce toga oca utješio riječima: 


»Ne boj se! Samo vjeruj! Ozdravit će!« 


»Kad dođe u kuću, ne dopusti nikomu da uđe s njim osim Petru, Ivanu i Jakovu te ocu i 
majci djevojčinoj. 


Svi su plakali i naricali za njom. On im reče: “Nemojte plakati, jer nije umrla, već spava!? 
...[on] je uze za ruku te viknu: “Djevojko, ustani! 
Njoj se povrati duh, i odmah ustade. I on naredi da joj se dadne jesti.«“ 


Isus je pokazao strpljenje i ljubav za sve koji su mu došli i tražili olakšanje fizičkih, 
emotivnih ili duhovnih bolesti, i koji su se osjećali obeshrabreni i utučeni. 


Kako bismo slijedili Spasiteljev primjer, svatko od nas treba pogledati oko sebe i posegnuti 
za ovcama koje se suočavaju s istim okolnostima, te ih podići i ohrabriti ih da nastave 
putovanje prema vječnom životu. 


Ta je potreba danas jednako, ili možda čak i veća, nego što je bila kada je Spasitelj hodao 
zemljom. Kao pastiri moramo razumjeti da trebamo hraniti svaku od svojih ovaca kako 
bismo ih priveli Kristu što je i svrha svega što činimo u Crkvi. 


Svaka aktivnost, sastanak ili program, treba biti usredotočen na ovaj isti cilj. Ako smo 
osjetljivi na potrebe ljudi, možemo ih jačati i pomoći im u prevladavanju izazova, pa će se i 
oni održati postojanima na putu koji vodi natrag u prisutnost Nebeskog Oca te im pomoći 
da izdrže do kraja. 


U evanđelju Isusa Krista radi se o ljudima, ne programima. Ponekad u brzini obavljanja 
naših zaduženja u Crkvi, previše vremena utrošimo koncentrirajući se na programe, 
umjesto na ljude, te njihove stvarne potrebe uzimamo zdravo za gotovo. Kada se takvo što 


- 122 - 


događa, gubimo iz vida pravi smisao naših poziva, zanemarujemo ljude te im 
onemogućujemo postizanje vlastitog božanskog potencijala za ostvarivanje vječnog života. 


Kako se bližio moj dvanaesti rođendan, moj me biskup pozvao na razgovor i podučio me 
kako da se pripremim za primanje Aronovog svećeništva i zaređenje za đakona. Kada se 
razgovor počeo primicati kraju, iz svoje je ladice izvadio obrasce i postavio mi izazov da ih 
ispunim. To su bili obrasci za služenje misije. Bio sam iznenađen. Na kraju krajeva, ipak 
sam imao samo 11 godina. Ali biskup je imao viziju budućnosti i blagoslova koji će mi 
pripasti ako se na ispravan način pripremim za služenje misije kada dođe vrijeme za to. 


Pokazao je da mu je stalo do mene. Rekao mi je koji su koraci koje valja poduzeti da se 
pripremim i financijski i duhovno da služim Gospodu. Od toga me dana on, a zatim biskup 
koji je nakon njega bio pozvan, intervjuirao barem dva puta godišnje do moje 19 godine, te 
me je poticao da ostanem dosljedan u svojim pripremama. 


U svojim su spisima čuvali moje obrasce za misiju i svaki put kada bismo imali intervju bi 
ih spomenuli. Uz pomoć mojih roditelja i uz poticaj biskupa koji su me voljeli i bili 
strpljivi, ja sam odslužio misiju. Misija mi je pomogla da postignem viziju blagoslova koje 
Bog čuva za sve koji izdrže do kraja. 


Nije bitno radi li se o djetetu, mladoj ili odrasloj osobi, svatko treba osjetiti da je voljen. 
Već nas se godinama savjetuje da se usredotočimo na rad s novim obraćenicima i manje 
aktivnim članovima. Ljudi će ostati u Crkvi ako osjete da je nekome stalo do njih. 


Među posljednjim uputama koje je Spasitelj dao apostolima, bila je: 


»Novu vam zapovijed dajem: Ljubite jedan drugoga; kao što sam ja ljubio vas, ljubite i vi 
jedan drugoga. 


Ako imadnete ljubavi jedan prema drugome, po tom će svi upoznati da ste moji učenici.«* 


imamo poziv koji nastojimo obaviti. Kada izrazimo istinsku ljubav za ljude, oni će moći 
osjetiti utjecaj Duha i mogu se osjetiti potaknutima da slijede naša naučavanja. Nije uvijek 
lako voljeti ljude onakve kakvi jesu. Prorok Mormon objašnjava što nam je činiti kada se 
pojave takvi izazovi: 


»Stoga, ljubljena braćo moja, molite se Ocu svom odlučnošću srca da se onom ljubavlju 
ispunite kojom on obdari prave sljedbenike Sina svojega Isusa Krista, da postanete sinovi 
Božji. Da budemo poput njega, kad se on pojavi, jer ćemo ga gledati kakav on jest, da 
uzmognemo imati to ufanje, da se očistimo kao što je i on čist.« 


Krist je i osobno služio ljudima, podizao teško opterećene, pružao nadu obeshrabrenima i 
tražio izgubljene. Ljudima je pokazao koliko ih voli i razumije, te koliko su dragocjeni. 
Uviđao je njihovu božansku prirodu i vječnu vrijednost. Cak kada je ljude pozivao na 
kajanje, osuđivao bi grijeh bez odbacivanja grješnika. 

U prvoj poslanici Korinćanima, apostol Pavao naglašava potrebu za iskazivanjem te 
istinske ljubavi svakoj ovci u Gospodnjem stadu: 


»Kad bih na hranu siromasima razdao sve svoje imanje, kad bih tijelo svoje predao da se 
sažeže, a ljubavi ne bih imao, ništa mi koristilo ne bi. 


Ljubav je strpljiva, ljubav je dobrostiva; ljubav ne zavidi, ne hvasta se, ne oholi se. 
Nije nepristojna, ne traži svoje, ne razdražuje se, zaboravlja i prašta zlo 

ne raduje se nepravdi, a raduje se istini. 

Sve ispričava, sve vjeruje, svemu se nada, sve podnosi. 

Sada ostaje vjera, ufanje i ljubav — to troje — ali je najveća među njima ljubav.«* 


Kada slijedimo Spasiteljev primjer i učenja, drugima možemo pomoći u ispunjavanju 
njihova zemaljskog poslanja i povratku u život s našim Nebeskim Ocem. 


Svjedočim za to u ime Isusa Krista. Amen. 


BILJEŠKE 

1. Ivan 21:16 

2. NiS 112:14 

3. Luka 8:50-52, 54-55: vidi i 41-42, 49 
4. Ivan 13:34-35 

5. Moroni 7:48 

6. 1. Korinćanima 13:3-7, 13 


Kristolike osobine — vjetar pod našim krilima 
starješina Dieter F. Uchtdorf 
iz Zbora dvanaestorice apostola 


Živjeti prema osnovnim evanđeoskim načelima donijet će moć, snagu i duhovno 
samopouzdanje u živote svih svetaca posljednjih dana. 


Moja ljubljena braćo i sestre, moji dragi prijatelji! 
Tijekom mog profesionalnog života kao pilot, ponekad bi putnici posjetili pilotsku kabinu 
mog zrakoplova Boeing 747. Ispitivali su me o mnoštvu prekidača, instrumenata, sustava i 


procedura te kako će sva ta tehnička oprema pomoći ovako ogromnom i prekrasnom 
zrakoplovu da leti. 

Kao i svi piloti, uživao sam u činjenici što su bili impresionirani očitom složenošću ovog 
zrakoplova i što su se pitali kakva je to veličanstvena i briljantna osoba potrebna da s njim 
upravlja! U ovom dijelu moje priče, supruga i djeca bi me ljubazno prekinuli i sa sjajem u 
očima rekli: »Piloti su rođeni s velikom mjerom prirodne poniznosti!« 


Posjetiteljima u mojoj pilotskoj kabini objasnio bih da je potrebna velika aerodinamična 
konstrukcija, mnoštvo pomoćnih sustava i programa te moćni motori kako bi ovaj leteći 
stroj bio dorastao zadatku donošenja ugode i sigurnosti onima koji sudjeluju u letu. 


Kako bih pojednostavnio svoje objašnjenje usredotočujući se na osnove, nadodao bih da je 
sve što trebate snažan poticaj naprijed, moćno podizanje uvis te ispravan zrakoplovni stav, 
a zakon prirode će ponijeti zrakoplov 747 i njegove putnike sigurno preko kontinenata i 
oceana, preko visokih planina i opasnih oluja, do svojeg odredišta. 


U prošlih nekoliko godina, često sam razmišljao da nas biti članom Crkve Isusa Krista 
svetaca posljednjih dana potiče postavljati slična pitanja. Koje su osnove, osnovna načela 
našeg članstva u Božjem kraljevstvu na zemlji? Na kraju krajeva, što će nas uistinu dovesti 
to našeg željenog vječnog odredišta u vrijeme najveće potrebe? 


Crkva sa svom svojom organizacijskom strukturom i programima nudi mnoge važne 
aktivnosti za svoje članove ciljajući na pomaganje obiteljima i pojedincima da služe Bogu i 
jedni drugima. Međutim, ponekad se može činiti da su ti programi i aktivnosti bliži središtu 
našeg srca i duše nego jezgri nauka i načela evanđelja. Procedure, programi, politike i 
obrasci organizacije pomažu našem duhovnom napretku ovdje na zemlji, no nemojmo 
zaboraviti da su oni podložni promjenama. 


Suprotno tome, jezgra evanđelja — nauk i načela — nikada se neće promijeniti. Živjeti prema 
osnovnim evanđeoskim načelima donijet će moć, snagu i duhovno samopouzdanje u živote 
svih svetaca posljednjih dana. 


Vjera je takvo načelo moći. Trebamo taj izvor moći u našem životu. Bog djeluje moću, no 
on svoju moć obično koristi kao odgovor na našu vjeru. »Vjera bez djela [je] beskorisna« 
(Jakovljeva 2:20). Bog djeluje prema vjeri svoje djece. 


Prorok Joseph Smith je objasnio: »Ja ih učim ispravnim načelima, a oni sami sebe 
upravljaju« (citirao John Taylor, »The Organization of the Church«, Millenial Star, 15. 
studenog 1851., 339). Za mene je ovo naučavanje predivno izravno. Dok težimo razumjeti, 
usvojiti i živjeti ispravna evanđeoska načela, postat ćemo više duhovno samopouzdani. 
Načelo duhovnog samopouzdanja proizlazi iz osnovnog nauka Crkve da nam je Bog dao - 
slobodu izbora. Vjerujem da je moralna sloboda izbora jedan od najvećih Božjih darova 
njegovoj djeci, uz sam život. 


Kad proučavam i razmišljam o moralnoj slobodi izbora i njezinim vječnim posljedicama, 
shvaćam da smo mi uistinu Božja duhovna djeca te da bismo trebali djelovati sukladno 
tome. To shvaćanje me također podsjeća da smo kao članovi Crkve Isusa Krista svetaca 
posljednjih dana dio velike obitelji svetaca diljem svijeta. 

Organizacijska struktura Crkve omogućuje veliku fleksibilnost u odnosu na veličinu, 
obrasce porasta i potrebe naših kongregacija. Postoji osnovni program za jedinice s vrlo 
jednostavnom organizacijskom strukturom i manje sastanaka. Također imamo velike odjele 
s velikim organizacijskim pomoćnim sredstvima kako bi služili jedni drugima. Sve je 
ustanovljeno unutar nadahnutih programa Crkve kako bi pomoglo članovima da »dođu 
Kristu i budu savršeni u njemu« (Moroni 10:32). 


Sve su te različite mogućnosti jednake u božanskoj vrijednosti jer je nauk obnovljenog 
evanđelja Isusa Krista isti u svakoj jedinici. Svjedočim kao apostol Gospodina Isusa Krista 
da on živi, da je ovo evanđelje istinito i da nudi odgovore na sve osobne i kolektivne 
izazove koje Božja djeca imaju danas na ovoj zemlji. 


Ovo ljeto smo moja žena i ja posjetili članove Crkve u mnogim zemljama diljem Europe. U 
nekim dijelovima Europe, Crkva je prisutna mnogo godina, čak od 1837. godine. Postoji 
veliko nasljedstvo vjernih članova u Europi. Trenutno imamo više od 400 000 članova u 
Europi. Kada pogledamo sve naraštaje koji su emigrirali iz Europe u Ameriku tijekom 
devetnaestog i dvadesetog stoljeća, ukupan broj bi se lako mogao uvećati nekoliko puta. 


Zašto je toliko mnogo vjernih članova ostavilo svoje rodne zemlje u tim ranim danima 
Crkve? Možemo navesti mnogo razloga: kako bi pobjegli progonstvu, pomogli izgradnji 
Crkve u Americi, poboljšali svoje ekonomske okolnosti, zbog želje da budu blizu hramu, i 
još mnogo drugih. 


Europa još uvijek osjeća posljedice tog odlaska. No snaga koja dolazi od nekoliko vjernih 
naraštaja članova Crkve sada postaje očitija. Vidimo sve više mladića i djevojaka i sve više 
starijih parova kako služe misije za Gospoda, vidimo sve više hramskih brakova, više 
pouzdanja i hrabrosti kod članova za širenje obnovljenog evanđelja. Među narodima 
Europe i mnogih drugih dijelova svijeta postoji duhovni vakuum Kristovih istinitih nauka. 
Taj vakuum mora, može i bit će ispunjen s porukom obnovljenog evanđelja dok naši 
predivni članovi žive i naviještaju ovo evanđelje s većom hrabrošću i vjerom. 


Sa širenjem Crkve u Europi, sada postoje zemlje u kojima je Crkva prisutna manje od 15 
godina. Razgovarao sam s predsjednikom misije koji služi u svojoj rodnoj Rusiji i koji je 
član tek sedam godina. Rekao mi je: »Istog mjeseca kada sam se krstio bio sam pozvan biti 
predsjednik ogranka.« Je li se ponekad osjećao savladanim? Naravno! Je li pokušao uvrstiti 
sve crkvene programe? Srećom nije! Kako je ojačao u tako maloj kongregaciji u tako 
kratkom vremenu? Objasnio je: »Znao sam svom svojom dušom da je Crkva istinita. Nauk 
evanđelja ispunjavao je moj um i srce. Kad smo se priključili Crkvi, osjećali smo se kao 
dio obitelji. Osjećali smo toplinu, povjerenje i ljubav. Bila nas je tek nekolicina, no trudili 
smo se slijediti Spasitelja.« 


Podupirali su jedni druge, činili su najbolje što su mogli i znali su da je Crkva istinita. Nije 


organizacija bila ta koja ih je privukla, već svjetlo evanđelja, a to je svjetlo ojačalo te dobre 
članove. 

U mnogim zemljama Crkva je još u svojim počecima i organizacijske okolnosti su ponekad 
daleko od savršenog. Međutim, članovi u svom srcu imaju savršeno svjedočanstvo o istini. 
Dok će ti članovi ostati u svojim zemljama i graditi Crkvu, unatoč ekonomskim izazovima i 
nevoljama, budući naraštaji bit će zahvalni tim hrabrim pionirima današnjice. Oni se drže 
poziva Prvog predsjedništva danog 1999. godine. 


»U naše je doba Gospod vidio da je ispravno dati blagoslove evanđelja, uključujući 
povećan broj hramova, u mnogim dijelovima svijeta. Stoga, želimo ponoviti dugogodišnji 
savjet članovima Crkve da radije ostanu u svojim rodnim zemljama nego da imigriraju u 
Sjedinjene Države... 


Kako članovi diljem svijeta ostaju u svojim rodnim zemljama, radeći na izgradnji Crkve u 
svojim državama, veliki će im blagoslovi doći osobno i Crkvi kolektivno« (Pismo Prvog 
predsjedništva, 1. prosinca 1999.). 


Želio bih dodati riječ upozorenja onima koji žive u velikim odjelima i okolima. Moramo 
biti oprezni da se središte našeg svjedočanstva ne nalazi u društvenim dimenzijama crkvene 
zajednice ili u prekrasnim aktivnostima, programima i organizacijama naših odjela i okola. 
Sve te stvari su važne i vrijedne imati — no nisu dovoljne. Čak i prijateljstvo nije dovoljno. 


Shvaćamo da živimo u vremenu nevolja, katastrofa i rata. Mi i mnogi drugi snažno 
osjećamo veliku potrebu za »obran[om], i za zaklon[om] pred olujom i pred gnjevom, kad 
se on izlije neublažen po cijeloj zemlji« (NiS 115:6). Kako možemo pronaći takvo sigurno 
mjesto? Božji prorok, predsjednik Hinckley, je podučavao: »Naša sigurnost leži u vrlini 
našeg života. Naša snaga leži u našoj pravednosti.« (»Till We Meet Again«, Liahona, 
siječanj 2002., 105). 


Prisjetite se sa mnom kako je Isus Krist podučavao svoje apostole, jasno i izravno, na 
početku svoje smrtne službe: »Pođite za mnom, i učinit ću vas ribarima ljudi« (Matej 4:19). 
To je također bio početak službe dvanaestorice apostola i mislim da su se osjećali 
nedostatnima, što i ja duboko osjećam, biti onim koji je također pozvan vršiti ovo sveto 
djelo. Sam Spasitelj nas ovdje uči lekciju o srži nauka i prioritetima u životu. Pojedinačno, 
moramo prvo »poći za njim« i kad to činimo, Spasitelj će nas blagosloviti izvan naše 
vlastite sposobnosti da postanemo ono što on želi da budemo. 


Slijediti Krista znači biti više poput njega. To znači učiti iz njegovog karaktera. Kao 
duhovna djeca našeg Nebeskog Oca imamo sposobnost uvrstiti Kristolike osobine u naš 
život i karakter. Spasitelj nas poziva da učimo njegovo evanđelje živeći po njegovim 
naučavanjima. Slijediti ga znači primjenjivati ispravna načela, a zatim se osvjedočiti o 
blagoslovima koji slijede. Taj proces je vrlo složen i vrlo jednostavan u isto vrijeme. 
Drevni i današnji proroci to su opisali koristeći dvije riječi: »Obdržavajte zapovijedi« - 
ništa više, ništa manje. 

Razvijanje Kristolikih osobina u našim životima nije lagan zadatak, posebice kada se 


odvojimo od općenitog i apstraktnog i počnemo živjeti stvarnim životom. Ispit dolazi u 
prakticiranju onog što naviještamo. Udar stvarnosti dolazi kada Kristolike osobine moraju 

postati vidljive u našim životima — kao suprug ili supruga, otac ili majka, sin ili kćer, u 
našim prijateljstvima, zaposlenjima, poslovima te u našoj zabavi. Dok postepeno rastemo u 
našoj sposobnosti »djelfovanja] sa svom svetošću pred [njim]« (NiS 43:9), možemo 
spoznati naš rast, kao i oni oko nas. 


Sveta pisma opisuju mnogo Kristolikih osobina koje trebamo razviti tijekom svog života. 
One uključuju znanje i poniznost, dobrohotnost i ljubav, poslušnost i marljivost, vjeru i 
nadu. Te osobne kvalitete karaktera stoje neovisno o organizacijskom statusu naše crkvene 
jedinice, ili našim ekonomskim okolnostima, našoj obiteljskoj situaciji, kulturi, rasi ili 
jeziku. Kristolike osobine su darovi od Boga. Ne mogu se razviti bez njegove pomoći. 
Jedina pomoć koju svi trebamo besplatno nam je dana kroz pomirenje Isusa Krista. Imati 
vjeru u Isusa Krista i njegovo pomirenje znači u potpunosti se osloniti na njega — vjerujući 
u njegovu beskrajnu moć, inteligenciju i ljubav. Kristolike osobine dolaze u naš život ako 
pravedno koristimo svoju slobodu izbora. Vjera u Isusa Krista vodi djelovanju. Kad imamo 
vjeru u Krista, dovoljno vjerujemo Gospodu da slijedimo njegove zapovijedi — čak i kad u 
potpunosti ne razumijemo razloge za njih. U težnji da postanemo više poput Spasitelja, 
trebamo redovito procjenjivati svoje živote i, putem istinskog pokajanja, osloniti se na 
vrijednosti Isusa Krista i blagoslove njegovog pomirenja. 


Razvijanje Kristolikih osobina može biti bolan proces. Trebamo biti spremni prihvatiti 
usmjerenje i ispravak od Gospoda i njegovih slugu. Ovaj svjetski sabor sa svojom glazbom 
i izgovorenim riječima daje duhovnu moć, usmjerenje i blagoslove »od Boga« (NiS 43:16). 
To je vrijeme kada će glas osobnog nadahnuća i objave donijeti mir našim dušama i 
podučiti nas kako možemo biti više poput Krista. Taj glas bit će drag poput glasa dragog 
prijatelja i ispunit će naše duše kad su naša srca dovoljno raskajana. 


Postajući više poput Spasitelja, rast ćemo u našoj sposobnosti da »napreduje[mo] u nadi 
snagom Duha Svetoga« (Rimljanima 15:13). Mi ćemo »otkloniti ono što je svjetovno i 
tražiti ono što je bolje« (NiS 25:10). 


To me vodi natrag k mojoj aerodinamičnoj analogiji s početka. Govorio sam o 
usredotočivanju na osnove. Kristolike osobine su osnove. One su osnovna načela koja će 
stvoriti »vjetar pod našim krilima«. Dok razvijamo Kristolike osobine u svom vlastitom 
životu, korak po korak, one će nas »prenijeti kao na krilima orlovskim« (NiS 124:18). Naša 
vjera u Isusa Krista omogućit će moć i snažan poticaj naprijed; naša nepokolebljiva i 
aktivna nada omogućit će moćno podizanje uvis. Vjera i nada će nas zajedno ponijeti preko 
oceana iskušenja, preko planina nevolja i sigurno nas dovesti natrag ka našem vječnom 
domu i odredištu. 


O tome svjedočim u ime Isusa Krista. Amen. 


_do8r 


Završna riječ 
predsjednik Gordon B. Hinckley 


Bog naš Nebeski Otac živi... Isus jest Krist, Otkupitelj čovječanstva. Svoje su djelo 
obnovili u ovoj posljednjoj i konačnoj rasporedbi koristeći se prorokom Josephom. 


Moja braćo i sestre, imali smo divan sabor. Ovo je doslovno bila gozba nadahnuća za 
Gospodinovim stolom. Glazba, molitve, govori — bili su divni. Dobro smo obaviješteni i 
uzdignuti; naša je vjera ojačana. 


Rast crkve potvrđen je i kroz činjenicu da su naše riječi bile prevedene na 80 jezika, a naša 
poruka se posredstvom satelita prenosi širom cijelog svijeta i čuli su je ljudi u mnogo, 
mnogo zemalja. Sve je to divan procvat riječi koje je rekao Moroni dječaku proroku u noći 
21. rujna 1823. 


Tada je bio mladić, siromašni dječak s farme s malo naobrazbe. Nije imao ništa. Njegovi 
roditelji nisu imali ništa. Živio je u seoskoj zajednici, jedva poznatoj izvan svojih granica. I 
njemu je anđeo rekao da je »glasnik poslan iz Božje nazočnosti... da mi je [Josephu] izvesti 
djelo od Boga namijenjeno, da će moje ime smatrati i dobrim i zlim u svim narodima, 
plemenima i jezicima, odnosno da će se o njemu govoriti i dobro i zlo« (Josip Smith 2:33). 


Kako se može takvo što dogoditi? Joseph se sigurno pitao. Mora biti da je bio posve 
šokiran. 


Ali sve se ostvarilo. I još mnogo veće će se ostvariti. 


Dvadeset i trećeg prosinca ove godine, 2005., želimo iskazati poštovanje za njegov 
rođendan kroz proslavu njemu u čast. 


Namjeravam, ako će biti moguće, otići u njegovo rodno mjesto, kako bih ponovio ono što 
je učinio Joseph F. Smith, šesti predsjednik Crkve, 23. prosinca 1905., prije 100 godina. 
Tom prigodom je posvetio spomenik koji obilježava prorokovo rodno mjesto, gdje je 
sagrađena spomen koliba. 


Kada ću biti u Vermontu, predsjednici Monson i Faust, s ostalim vrhovnim autoritetima, 
sastat će se ovdje u Konferencijskom centru. Ova velika dvorana bit će ispunjena i program 
će se prenositi na široko preko satelita. Imat ćemo prigodnu glazbu i riječi zahvale 
velikome proroku ove rasporedbe koji će se držati i u South Royaltonu i Salt Lake Cityju, 


Ono što je zbor tako čudesno otpjevao ovoga jutra u spomen proroka, bit će generalna 
proba za događaj u prosincu. Radujemo se tom događaju i nadamo se da ćete svi vi biti tada 
s nama. 


Ostavljamo s vama naša svjedočanstva o božanskom podrijetlu ovog djela. Kakvo 


prekrasno djelo j je to. Kako bi naši životi bili prazni bez njega. Bog naš Nebeski Otac živi. 
Voli nas. Čuva nas. Isus jest Krist, Otkupitelj čovječanstva. Svoje su djelo obnovili u ovoj 

posljednjoj i konačnoj rasporedbi koristeći se prorokom Josephom. O tome svjedočim u 
punoj svečanosti i ostavljam vam svoju ljubav i blagoslov, moja voljena braćo i sestre ove 
zahvalne Crkve, neka Bog blagoslovi svakoga od vas. 


Na kraju, želio bih se zahvaliti svima koji su napravili tako, tako puno da bi od ovog 
susreta učinili veliki sabor, mnogima koji rade iza scene da bi sve ovo učinili mogućem. 
Oni rade noćima i danima da bi na vidjelo donijeli ovaj veliki rezultat — vratari, tehničari, 
osiguranje, ljudi iz prve pomoći, prometnici, prevoditelji, tajnice koje rade nad našim 
govorima i iznova ih pretipkavaju. 


Neka vas sve Bog blagoslovi, moja je skromna molitva. Nastojimo hodati u pravednosti 
pred njim, skromno molim i ostavljam vam moju završnu riječ, u sveto ime našeg 
Otkupitelja, Gospodina Isusa Krista. Amen. 

OPĆI SASTANAK DJEVOJAKA 


Dragi trenuci 
Bonnie D. Parkin 
vrhovna predsjednica Potpornog društva 


Ako tražimo Gospodina i njegovo vodstvo, ako je naš smjer povratak k našem Nebeskom 
Ocu, blaženi trenuci će doći. 


Kako smo zahvalne na našem živućem proroku, predsjedniku Gordonu B. Hinckleyju te na 
njegovim riječima: »Neka Bog blagoslovi Potporno društvo Crkve Isusa Krista svetaca 
posljednjih dana.«! Svaka sestra u ovoj Crkvi pripada Potpornom društvu. Svaka od nas 
može osjetiti ljubav koja je tako obilna u ovoj božansko ustrojenoj organizaciji. 


Moje je srce uz vas sestre, vi koje ste ozbiljno nastradale u nedavnim prirodnim 
katastrofama. Radujem se zbog pravednih žena koje služe i kojima drugi služe. Uz službu, i 
oni koji pomažu i oni kojima se pomaže doživljavaju ljubav Gospodina. U ovo doba kušnji, 
molim se da osjetite njegovu ljubav, a i moju ljubav i ljubav vaših brojnih sestara 
Potpornog društva. 


Prorok Joseph Smith je odredio tijek Potpornog društva kada je 1842. godine rekao 
sestrama: »Prirodno je da žene imaju osjećaj za dobrohotnost — sada ste u situaciji da 
možete djelovati prema tim osjećajima koje je Bog usadio u vašu nutrinu. Živite po tim 
načelima, velikim i veličanstvenim!« 


Sestre ranog Potpornog društva bile su nadahnute od proroka Josepha da djeluju. Danas i 
mi imamo mogućnosti služiti kao »oruđe u rukama Božjim za izvođenje toga velebnog 
djela«. 


Što znači biti oruđe, izrečeno jednostavnim riječima? Mislim da znači voditi brigu o 
drugima. Joseph Smith je to nazvao djelovanjem »prema tim osjećajima« u našem srcu. 
Imala sam mnoge drage trenutke kada sam osjetila da me Gospodin koristi kao oruđe. 
Vjerujem da ste i vi primile vodstvo i pomoć dok ste podučavale, pružale utjehu i 
ohrabrivale. 


Ipak, kao žene vrlo smo zahtjevne prema sebi! Vjerujte mi kada vam kažem da je svaka od 
vas bolja nego što misli da je. Trebamo priznati i cijeniti ono što činimo ispravno. Veliki 
dio onoga što činimo izgleda malo i nevažno — samo dio svakodnevnog života. Kada 
budemo »pozvane položiti račune pred J ahvom«“, kako je savjetovao prorok Joseph, znam 
da ćemo puno toga za reći. 


Dat ću vam jedan primjer. Nedavno sam upitala starješinu Williama W. Parmleyja o 


uspomenama koje ima o svojoj majci, LaVern Parmley, koja je 23 godine služila kao 
vrhovna predsjednica Male škole. Nije govorio o njezinim govorima na saborima ili o 

mnogim programima koje je vodila. Govorio je o jednoj o svojih najdražih trenutaka kada 
je imao 17 godina i kada se pripremao otputovati na studij. Sjetio se kako je sjedio sa 
svojom majkom dok ga je ona učila zašiti gumb. Kod djece svih uzrasta, male i jednostavne 
radnje imaju trajan učinak. 


Nemamo svi djecu da ih podučavamo šivanje. Na početku su sestre bile skupina puna 
raznolikosti isto kao i mi danas. Neke su bile udane, neke ne, neke su bile udovice, ali bile 
su ujedinjene svrhom. Dok sam bila s vama u mnogim zemljama i na mnogim mjestima, 
osjetila sam vašu ljubav. Sestre, volim vas i znam da vas i Gospodin voli. 


Mnoge od vas žive same. Vi ste studentice, vi radite, vi ste nove u Potpornom društvu. 
Neke od vas su dugotrajne članice. Molim vas, vjerujte mi kada vam kažem da je svaka od 
vas vrijedna i potrebna. Svaka od vas djelu donosi ljubav, energiju, stajalište i 
svjedočanstvo. Vaši napori da živite blizu Duha blagoslivljaju sve nas jer ste naučile 
oslanjati se na Duha za snagu i vodstvo. 


Jedne večeri je neudana sestra, Cynthia, osjetila poticaj otići i posjetiti sestru koju je 
podučavala. Sestra nije bila kod kuće. Vraćajući se kući, Cynthia je ispred bolnice 
primijetila medicinsku sestru s dvoje djece, oboje s teškim opekotinama. Kada je Cynthia 
čula kako medicinska sestra zove djevojčicu imenom, sjećanje se pojavilo u njezinim 
mislima: tu djecu je poznavala dok je kao misionarka živjela u Boliviji prije četiri godine. 
Pričajući s njima na travnjaku ispred bolnice, shvatila je da djeca iscjeljuju fizički, ali bez 
ikakve obiteljske podrške, emocionalno su patili. Cynthia je počela posjećivati djecu i 
njegovati ih. Vođena poticajom Duha, Cynthia je postala Božje oruđe za blagoslov dvoje 
djece željne doma. 


Je li to učinila jer je živjela sama? Ne. Učinila je to jer se otvorila za poticaje Duha i dala 
svoje srce Bogu. Ako smo u harmoniji s Duhom, ako tražimo Gospodina i njegovo 
vodstvo, ako je naš smjer povratak k našem Nebeskom Ocu, blaženi trenuci će doći. I 
brižno ćemo ih pamtiti jer smo postale oruđe u rukama Božjim. 


Ponekad se u našem životu dogodi neočekivan preokret i moramo s »plana A« preći na 
»plan B«. Jedna mi je neudana sestra napisala: »Mislim da sam istinsku sreću u mom 
životu kao odrasla osoba osjetila tek kada sam shvatila da moja dostojnost kao osobe i kćeri 
Nebeskog Oca ne ovisi o mom bračnom stanju. U tom sam se trenutku usmjerila ka svom 
duhovnom i osobnom rastu, a ne ka činjenici hoću li se ikada udati.«? 


Vidite koliko puno učimo i kako rastemo kada si međusobno svjedočimo da Gospodin živi 
i da nas voli. Kao što sam već prije rekla, kada bih mogla učiniti da se svakoj od vas dogodi 
jedna stvar, bilo bi to da osjetite ljubav Gospodina svaki dan u vašem životu. 


Ponekad ta ljubav dolazi na neočekivane načine. Kristen je završavala svoj studij i nedavno 
je rodila svoje drugo dijete. Osjećala je da su ostale kolege postigli puno više i nije htjela 
sudjelovati na večeri za diplomirane studente. Njezini strahovi bili su opravdani kada su na 
večeri studenti bili zamoljeni da navedu svoja profesionalna postignuća. Kristen se sjećala: 
»Odjednom sam se osjećala neugodno i posramljeno. Nisam imala što reći o sebi, nikakav 


- 132 - 


važan položaj, nikakvu impresivnu radnu funkciju.« Da bi stvar bila gora, profesor je čitao 
popis dok je svakom studentu uručivao diplomu. Žena ispred Kristen imala je mnoga 
postignuća: već je doktorirala, drugi put je magistrirala, a čak je bila i gradonačelnica! Ta 
žena je dobila veliki pljesak. 


Zatim je na red došla Kristen. Pružila je profesoru svoj prazan papir, pokušavajući zadržati 
suze. Profesor je bio jedan od njezinih učitelja i cijenio je njezin rad. Pogledao je njezin 
prazan papir. Bez imalo stanke, rekao je: »Kristen ima najkritičniju ulogu u cijelom 
društvu.« Šutio je par trenutaka, a zatim snažnim glasom izjavio: »Ona je majka svoje 
djece.« Umjesto uljudnog pljeska, ljudi su se digli na noge. Te noći prisutni su ustajanjem 
dali ovacije samo jednom: za majku u prostoriji. 


Majke, vi ste oruđe u Božjim rukama, s božanskom odgovornošću da podučavate i 
njegujete svoju djecu. Maleni tako puno trebaju vašu nježnu i brižnu ruku. Kada njih 
stavite na prvo mjesto, On će vas voditi kako da im najbolje služite. 


Sve vi koje imate stariju djecu potrebne ste u vašem domu. Da, ima frustracija, ali ima i 
puno radosti. Tražite ih! Odgojivši četvoricu marljivih sinova, naučila sam ponešto što 
znači biti oruđe. Uživajte u energiji tih godina! Učinite svoj dom sigurnim, sretnim, 
opuštenim mjestom gdje su prijatelji dobrodošli. Slušajte, volite, govorite svojoj djeci priče 
iz vašeg djetinjstva i tinejdžerskih godina. 


Imajte očekivanja za svoju djecu. Mi smo imali »redarstveni sat« i govorili smo našim 
sinovima da Sveti Duh ide u krevet u ponoć. Kada ne bi došli kući, nekoliko puta mi je 
Sveti Duh rekao da ih idem pronaći. To je iznenadilo njihove djevojke! Sada se tome 
smijemo — ali moram priznati, smijeh lakše dolazi sada kada su stariji. 


Budite tamo za svoju djecu. Sjednite na krevet i uživajte u kasnim noćnim razgovorima — 
pokušajte ostati budne! Molite se da vas Gospodin nadahne. Često opraštajte. Birajte svoje 
bitke. Često svjedočite o Isusu Kristu, njegovoj dobroti i o obnovi. I najviše od svega, 
dopustite im da upoznaju vaše povjerenje u Gospodina. 


Ako su vaša djeca odrasla i otišla, ako živite same, ako ste rastavljene ili udovice, ne 
dopustite da vaše okolnosti upravljaju vašom spremnošću da ispričate svoja životna 
iskustva. Vaš glas je potreban. 


Na nedjeljnoj lekciji Potpornog društva u mom odjelu, razgovarale smo o tome što brak 
čini dobrim. Jedna sestra, Lisa, je rekla: »Vjerojatno ništa ne bih trebala reći jer sam 
razvedena. No, ono što me tjera naprijed su moji hramski savezi.« Nakon lekcije, upitala 
sam neke nove mlade sestre u Potpornom društvu: »Što vas je u ovoj lekciji povezalo s 
njima?« Rekle su: »Na nas je najviše utjecala Lisina primjedba.« 


A sada, moje drage starije sestre, vidim Božju sliku na vašem plemenitom obličju. Kako su 
vaša mudrost, strpljivost i iskustvo dotakli tako puno života! Moja je zapanjujuća svekrva, 

Mary, u svojim devedesetima znala reći: »Ljudi misle da ne znam ništa zato što sam stara.« 
Dopustite mi da vam ispričam što je ona znala i što je napravila. Dok je živjela u staračkom 

domu, Mary je upitala ravnatelja mogu li jednu prostoriju koristiti za crkvenu službu. 
Odgovorio joj je ne, jer je centar bio nekonfesionalan. Ona je odbila prihvatiti njegov 
odgovor! Zajedno s drugim starijim sestrama, Mary nije odustajala sve dok im nisu dali 
prostoriju. Uskoro je bio organiziran ogranak i članovi su se sastajali svake nedjelje da bi 
blagovali sakrament i obnovili svoje saveze. Dob nije prepreka za postati oruđe u Božjim 
rukama. 


Postoji bezbroj načina kako biti oruđe u Božjim rukama. Na primjer, biti kućna 
posjetiteljica kakva ste oduvijek željeli biti; upitati neudatu odraslu osobu što voli raditi, a 
ne zašto se nije udala; dijeliti umjesto sakupljati; brižljivo birati svoju odjeću, govor i način 
zabavljanja; smiješiti se svom suprugu ili djetetu koje zna da nam je uzrokovalo 
razočaranje i bol u srcu; zagrliti mladu ženu; podučavati u vrtiću sretnog srca; svojim 
stavom pokazivati da ste pronašle sreću na svom putovanju. Prorok Joseph je o ovome 
rekao: »Ako živite sukladno svojim povlasticama, anđeli ne mogu biti spriječeni da budu 
vaša pratnja.«* 


Svjedočim da smo uključene u Božje djelo. Hvala vam na vašoj odanosti vašim obiteljima, 
Potpornom društvu i Crkvi. Hvala vam što ste oruđe u rukama Božjim za izvođenje toga 
velebnog djela. Osjetite Božju ljubav u svom životu i podijelite tu ljubav s drugima. To je 
moja molitva, u ime Isusa Krista. Amen. 


BILJEŠKE 

1. Instruments in the Hands of God (video prikazan tijekom općeg sastanka Potpornog 
društva 2005. godine). 

2. Relief Society Minutes, 28. travnja 1842., Arhiv Crkve Isusa Krista svetaca posljednjih 

3. Alma 26:3 

4. Relief Society Minutes, 28. travnja 1842., 34. 

5. Osobna prepiska 

Da bismo sve mogle zajedno sjediti na nebu 
Kathleen H. Hughes 
prva savjetnica u Vrhovnom predsjedništvu Potpornog društva 


Kada postanemo oruđa u rukama Božjim, on nas koristi da obavljamo njegovo djelo. 


Sestre, danas smo okupljene na općem sastanku Potpornog društva. Prekrasno izgledate. 
Kako se sastajemo, ne mogu si pomoći a da se ne prisjetim prvog sastanka Potpornog 
društva. Zamišljam u svom umu proroka Josepha kako govori sestrama i priprema ih za 
njihovu ulogu u izgradnji kraljevstva Božjeg. Cujem molitvu srca tih žena: »Sklopila sam 
saveze da ću obavljati tvoje djelo, ali pomozi mi Gospodine da sada postanem oruđe u 
tvojim rukama.« Njihova je molitva naša molitva. 


184 


Smrtnost je vrijeme za svaku od nas da postanemo oruđe. 


Volim poruku sestre Lucy Mack Smith, koja je, iako krhka i pognuta godinama, ustala 
govoriti svojim sestrama na jednom od početnih sastanaka Potpornog društva u Nauvoou. 
Zelim da zapamtite, to je žena koja je bila stup snage — veliki vođa. Ona je u mnogome 
bila kao žene koje danas vidim u Potpornom društvu. Ali tog je dana rekla: »Moramo 
cijeniti jedna drugu, paziti jedna na drugu, tješiti jedna drugu i primati upute da bismo sve 
mogle zajedno sjediti na nebu.«! 


Te riječi govore o tome kako sestre postaju »oruđe u rukama Božjim«.* Koja od nas ne želi 
da je se cijeni, pazi, tješi i podučava o onome što je Božje? Kako se to događa? Jednom 
ljubaznošću, jednim izrazom ljubavi, jednom pažljivom gestom, jednom voljnom pomoći u 
pravo vrijeme. Ali moja poruka nije onima koji primaju takve izraze ljubavi, već svima 
nama koji moramo vršiti takvu svetost svaki dan. Da bismo postali poput Isusa Krista, 
prorok Joseph je podučavao: »Morate svoje duše proširiti prema drugima.«? 


Svi mi čeznemo posjedovati čistu ljubav Kristovu, zvanu dobrohotnost, ali naša ljudskost - 
»naravna žena« u nama — stoji na putu tome. Naljutimo se, postanemo frustrirane, korimo 
sebe i druge — a kada to činimo, ne možemo biti prijenosnici ljubavi koji trebamo biti ako 
želimo postati oruđe u rukama Nebeskog Oca. Spremnost da oprostimo sebi i drugima 
postaje neophodan dio naše mogućnosti da imamo ljubav Gospodina u svom životu te da 
vršimo njegovo djelo. 


Kad sam počela pripremati ovaj govor, učinila sam sve što sam znala da trebam učiniti: 
otišla sam u hram, postila sam, čitala sam Sveta pisma i molila. I napisala sam govor. Ali, 
sestre, kada izaberete govoriti o dobrohotnosti, morate osjećati dobrohotnost. A ja je nisam 
osjećala. I tako, nakon mnogo molitvi i suza, došla mi je spoznaja da moram tražiti oprost 
od onih koji su, neznano njima, bili uzrokom mojih nedobrohotnih misli. Bilo je teško. Ali 
značilo je iscjeljenje. I svjedočim vam da se Gospodinov duh vratio. 


Biti neprestano dobrohotan je dugotrajna potraga ali svako djelo ljubavi mijenja nas i one 
koji je daju. Željela bih vam ispričati priču o mladoj ženi koju sam nedavno srela. Alicia je 
kao tinejdžerica odlutala daleko od Crkve, ali je kasnije osjetila porive da se vrati. Cesto je 
posjećivala svoga djeda nedjeljom u domu za umirovljenike. Jednoga od tih dana odlučila 
je početi dolaziti na tamošnje sastanke svetaca posljednjih dana. Otvorila je vrata i našla 
sastanak Potpornog društva, ali nije bilo praznih sjedala. Upravo kad je htjela otići, žena joj 
je mahnula i pomaknula se da joj napravi mjesta na svojoj stolici. Alicia je rekla: »Pitala 
sam se što će žena misliti o meni. Bila sam prekrivena piercingom i mirisala na dim. Ali 
izgledalo je da joj ne smeta, jednostavno mi je napravila mjesto pored sebe.« 


Alicia se, ohrabrena dobrohotnošću te žene, vratila u aktivnost. Služila je misiju i sada 
dijeli tu istu vrstu ljubavi s drugim ženama. Starija sestra koja je podijelila svoju stolicu 
shvatila je da postoji mjesto za svaku ženu u Potpornom društvu. Sestre, okupljamo se radi 
snage, ali sa sobom donosimo sve naše slabosti i nesavršenosti. 

Alicia mi je rekla nešto što nikada neću zaboraviti. Rekla je: »Ja činim samo jednu stvar za 
sebe kada idem u Crkvu: uzimam sakrament za sebe. Ostatak vremena pazim na druge koji 
me trebaju i pokušavam im pomoći i njegovati ih.« 


Kada postanemo oruđa u rukama Božjim, on nas koristi da obavljamo njegovo djelo. Poput 
Alicie, mi se trebamo okrenuti prema onima oko nas i tražiti načine na koje možemo 
njegovati i pomoći. Moramo misliti o onima na vratima koji gledaju unutra i privući ih k 
nama — da bismo svi mogli zajedno sjediti na nebu. Svi mi možda nećemo pomisliti da ima 
mjesta za drugu osobu na našoj stolici, ali uvijek se može naći stolica ako imamo ljubavi u 
Svom srcu. 


Godine 1856. Julia i Emily Hill, sestre koje su se kao tinejdžerice priključile Crkvi u 
Engleskoj i koje je obitelj odbacila, napokon su zaradile za put u Ameriku i skoro su stigle 
do tako željenog Siona. Prelazile su američke ravnice s Willievom doseljeničkom družinom 
kada su, zajedno s mnogim drugima, zaglavile na putu zbog rane oluje u listopadu. Sestra 
Deborah Christensen, praunuka Julie Hill, imala je ovaj dirljiv san o njima. Rekla je: 


»Mogla sam vidjeti kako su Julia i Emily zaglavile u snijegu na vjetrovitom vrhu Rocky 
Ridge s ostatkom Willieve doseljeničke družine. Nisu imale debelu odjeću da ih zagrije. 
Julia je sjedila u snijegu drhteći. Nije mogla nastaviti. Emily, koja se također smrzavala, 
znala je da ako ne pomogne Juliji da ustane, ona će umrijeti. Kad je Emily omotala svoje 
ruke oko svoje sestre da joj pomogne, Julia je počela plakati — ali suze nisu došle, samo 
tiho cviljenje. Zajedno su polako hodale do svojih kola. Trinaestoro ljudi umrlo je te 
strašne noći. Julia i Emily su preživjele.«“ 


Sestre, jedna bez druge, ove žene vjerojatno ne bi preživjele. Osim toga, pomogle su 
drugima da prežive taj razorni dio putovanja, uključujući mladoj majci i njezinoj djeci. 
Emily Hill Woodmansee je bila ta koja je kasnije napisala prekrasne riječi za pjesmu »As 
Sisters in Zion«. Stih »Tješit ćemo umorne i jačati slabe«* uzima novo značenje kada 
zamislite njezino iskustvo na snijegom prekrivenim ravnicama. 


Kao i sestre Hill, mnoge od nas neće preživjeti iskušenja u smrtnosti bez pomoći drugih. I 
što je isto tako istina: pomažući drugima mi držimo svoj duh živim. 


Lucy Mack Smith i sestre prvog Potpornog društva iskusile su čistu ljubav Kristovu, 
dobrohotnost koja ne poznaje granice. Imale su istine evanđelja da vode njihove živote, 
imale su živućeg proroka; imale su Oca na nebu koji je slušao i odgovarao na njihove 
molitve. Sestre, imamo i mi. Pri krštenju preuzeli smo ime Isusa Krista na sebe. Mi nosimo 
to ime s nama svaki dan i Duh nas potiče da živimo u skladu sa Spasiteljevim učenjima. 
Kada to činimo, mi postajemo oruđa u rukama Božjim. I Duh nas podiže na višu razinu 
dobrote. 


Najveće očitovanje dobrohotnosti je Pomirenje Isusa Krista, dano nama kao dar. Naše 


marljivo traženje ovog dara zahtijeva da nismo samo voljni primiti ga, već i dijeliti ga s 
drugima. Kada dijelimo ovu ljubav s drugima, mi ustajemo kao »oruđe u rukama Božjim za 

izvođenje toga velebnog djela«*. Bit ćemo pripremljene da sjednemo s našim sestrama na 
nebu - zajedno. 


Svjedočim o Spasitelju, da on živi i da nas voli. On zna što možemo postati — usprkos 
našim trenutnim slabostima. U ime Isusa Krista. Amen. 


BILJEŠKE 

1. Relief Society Minutes, 24. ožujka 1842., Arhiv Crkve Isusa Krista svetaca posljednjih 

.———————REEEEEE 


Znati Gospodinovu volju za vas 
Anne C. Pingree 
druga savjetnica u Vrhovnom predsjedništvu Potpornog društva 


Neka Gospodin blagoslovi svaku od vas u vašoj osobnoj potrazi za saznanjem kakva je 
njegova volja za vas te u nastojanju da podložite svoju volju njegovoj. 


Postati oruđe u Božjim rukama je velika povlastica i sveta odgovornost. Gdje god da 
živimo, u bilo kakvim okolnostima, bez obzira na naše bračno stanje i dob, Gospodin treba 
svaku od nas da ispuni svoj jedinstveni dio u izgradnji njegovog kraljevstva u ovoj završnoj 
rasporedbi. Moje je svjedočanstvo da možemo znati što Gospodin želi da činimo — i primiti 
»blagoslov kojim on nas obaspe, te postadosmo oruđe u rukama Božjim za izvođenje toga 
velebnog djela«.' Moja je želja večeras prenijeti vam dio moga osobnog putovanja do 
saznanja kako postati takvo oruđe. 


Započet ću tamo gdje moje putovanje završava — s ovom veličanstvenom istinom koju je 
iznio starješina Neal A. Maxwell: »Podložnost volje uistinu je jedina jedinstveno osobna 
stvar koju možemo staviti pred Božjim oltarom. Većina drugih stvari koje 'dajemo'... 
zapravo su stvari koje nam je on već dao ili posudio. Međutim, kada vi i ja konačno 
predamo sebe, dopuštajući da naša pojedinačna volja bude obuhvaćena Božjom voljom, 
tada mi uistinu nešto dajemo njemu! To je jedino što mi posjedujemo i što možemo dati!«* 


Svjedočim vam, moje voljene sestre: da bismo uistinu bile oruđe u Božjim rukama, da bi 
nas uistinu obasuo taj blagoslov u »dan ovoga života« u kojem »obav[ljamo] djela svoja«ć, 
moramo, kao što starješina Maxwell kaže, »konačno predati sebe«* Gospodinu. 


Oplemenjujući proces u mojem životu koji je doveo do mog svjedočanstva o ovom načelu 


započeo je neočekivano sredinom mojih tridesetih godina kada sam primila svoj 
patrijarhalni blagoslov. Postila sam i molila se dok sam se pripremala, pitajući se u svome 

srcu: »Što Gospodin želi da ja činim?« Puni radosnog iščekivanja, vodeći četvero djece sa 
sobom, moj suprug i ja smo otišli u kuću starijeg patrijarha. Blagoslov koji mi je dao 
naglašava misionarski rad - uvijek iznova. 


Ne volim priznati, ali bila sam razočarana i uznemirena. U tom razdoblju svoga života, 
jedva da sam pročitala cijelu Mormonovu knjigu. U svakom slučaju, bila sam 
nepripremljena služiti misiju. Tako sam svoj patrijarhalni blagoslov spremila u ladicu. 
Međutom, započela sam s ozbiljnim proučavanjem Svetih pisama svakog dana kada sam se 
posvetila podizanju moje sve veće obitelji. 


Godine su prolazile i moj suprug i ja smo se usmjerili ka pripremanju naše djece za 
služenje misije. Iskreno sam vjerovala da time što naše sinove šaljem u mnoge zemlje, ja 
ispunjavam svoju misionarsku dužnost. 


Tada je moj suprug dobio poziv da bude predsjednik misije u jednoj nestabilnoj, kaotičnoj 
zemlji u razvoju. Bila je 16.000 kilometara daleko od kuće i svjetlosnih godina daleko od 
kulture i komunikacije koju sam ja poznavala. No, u trenutku moga poziva kao 
cjelodnevnog misionara, osjetila sam se pomalo kao Alma i Mosijini sinovi — da sam 
pozvana biti »oruđe u rukama Božjim za izvođenje toga velebnog djela«.* Osjetila sam i 
nešto za što nisam sigurna da su i oni osjetili — ogroman strah! 


Sljedećih dana izvukla sam svoj patrijarhalni blagoslov i čitala ga iznova i iznova, tražeći 
dublje shvaćanje. Čak i to što sam znala da ću ispuniti obećanje koje sam od patrijarha 
primila prije nekoliko desetljeća nije ublažilo moje brige. Mogu li ostaviti svoju oženjenu i 
neoženjenu djecu i starog svekra i svekrvu? Hoću li znati učiniti i reći prave stvari? Što 
ćemo jesti moj suprug i ja? Hoću li biti sigurna u zemlji koja je politički nestabilna i 
opasna? Osjećala sam se nespremnom u svakom smislu. 


U potrazi za mirom, udvostručila sam svoje napore da posjetim hram. Razmišljala sam o 
značenju svojih saveza na način kako nisam nikada prije. Za mene, na tom odlučujućem 
raskrižju moga života, moji hramski savezi su mi služili kao temelj i nadahnuće. Da, 
strahovala sam, ali shvatila sam da sam odabrala dati vlastita, obvezujuća, sveta obećanja 
koja sam mislila ispuniti. Na kraju krajeva, to nije bila nečija tuđa služba koja se trebala 
izvršiti. Bio je to moj poziv za misiju i bila sam odlučna služiti je. 


Otac Josepha Smitha rekao je ovaj blagoslov nad glavom svoga sina: »Gospodin tvoj Bog 
pozvao te imenom s nebesa. Ti si pozvan... za veliko djelo Gospodina, izvršiti djelo u 
ovom naraštaju koje nitko drugi... ne može učiniti kao ti, u svemu prema volji 
Gospodina.«' Prorok Joseph je bio pozvan izvršiti svoj jedinstveni dio »za veliko djelo 
Gospodina«, a preplašena i nepripremljena kako sam se osjećala, znala sam da sam bila 
pozvana izvršiti svoj dio djela. Ovo saznanje mi je pomoglo i dalo hrabrosti. 


U mojim stalnim molitvama, uvijek sam pitala: »Oče, kako mogu učiniti ono što si me Ti 


pozvao da učinim? Jedno jutro nekoliko dana prije našeg puta na misiju, dvije prijateljice 
su mi donijele dar — malu crkvenu pjesmaricu da je ponesem sa sobom. Kasnije istoga 


- 138 - 


dana, iz te je pjesmarice došao odgovor na moje mjesecima duge molitve. Dok sam tražila 
utjehu na tihom mjestu, ove riječi su jasno doprle u moje misli: 


Ne strepi, ne kloni, Ja s tobom sam v'jek, 
Tvoj Bog sam Ja, ravnat ću žića ti tijek, 

i kr'jepit, pomagat i propast ne dat, 

Uz svemoćnu ruku, ti moju ćeš stat.“ 


To što sam na vrlo osoban način shvatila da će Gospodin biti sa mnom te da će mi pomoći, 
značilo je da znam samo kako početi. Trebala sam još puno naučiti o tome kako postati 
oruđe u Božjim rukama. 


Daleko od kuće u čudnoj zemlji, moj suprug i ja smo se posvetili našoj službi, gotovo kao i 
pioniri, s vjerom u svakom koraku. Uglavnom smo bili doslovno sami — nalazeći svoj put u 
kulturi koju nismo razumjeli, izraženu na desetak jezika koje nismo govorili. Riječi Sarah 
Cleveland, jedne od naših ranih vođa Potpornog društva u Nauvoou, izrazile su naše 
osjećaje: »Započeli smo taj rad u ime Gospodina. Nek' smiono idemo naprijed.«? 


Moja prva lekcija u procesu postajanja oruđa u Božjim rukama bila je proučavanje Svetih 
pisama, post, molitva, posjećivanje hrama i življenje s vjerom u saveze koje sam sklopila u 
domu Gospodnjem. Moja druga lekcija bilo je saznanje da ako želim »smiono ići naprijed«, 
moram se potpuno osloniti na Gospodina i usrdno tražiti osobnu objavu. Da bi primila tu 
objavu, morala bih živjeti dostojno kako bih imala stalnu pratnju Duha Svetoga. 


Moja je posljednja lekcija bila točno ono što je objasnio starješina Maxwell. Čak iu 
najmanjim trenucima svakoga dana, moja je volja bila podložna Gospodinovoj jer sam 
trebala njegovu pomoć, njegovo vodstvo i njegovu zaštitu. Čineći to, postupno se moj 
odnos s Nebeskim Ocem promijenio, na duboki način koji nastavlja blagoslivljati mene i 
moju obitelj. 


Moj životni put je različit od vašeg. Svaka od vas bi me mogla puno toga podučiti iz svoga 
iskustva podložnosti svoje volje Gospodinovoj dok usrdno nastojite saznati njegovu volju 
za vas. Možemo se zajedno radovati u obnovljenom evanđelju Isusa Krista, sa zahvalnošću 
za blagoslov što imamo svjedočanstvo o Spasitelju i njegovom pomirenju za svakoga od 
nas. Jedno znam -naši pojedinačni napori da postanemo »oruđe u rukama Božjim« nisu bili 
laki i duhovno su nas uzdigli, obogaćujući naše smrtno putovanje na vrlo osoban, 
veličanstven način. 


Drage sestre, neka Gospodin blagoslovi svaku od vas u vašoj osobnoj potrazi za saznanjem 
kakva je njegova volja za vas te u nastojanju da podložite svoju volju njegovoj. Svjedočim 
da je naša pojedinačna volja »jedino što ni posjedujemo i što možemo dati«.? U ime Isusa 
Krista. Amen. 

Oruđe u rukama Božjim 
predsjednik James E. Faust 
drugi savjetnik u Prvom predsjedništvu 


Vaš utjecaj za dobro je nemjerljiv i neopisiv. 


Predsjednik Hinckley me ovlastio da u ime Prvog predsjedništva izrazim zahvalnost svima 
koji su na bilo koji način pomogli u spašavanju života i imovine nakon nedavnih katastrofa 
koje su se dogodile, a i dalje traju u našoj zemlji. 


Moje drage sestre, osjećam se poniznim pred velikom odgovornošću i povlasticom obratiti 
se vama, Božjim kćerima, u mnogim zemljama. Poučeni smo i nadahnuti kratkom video 
prezentacijom predsjednika Hinckleyja. Zahvalni smo što su predsjednik Hinckley i 
predsjednik Monson večeras ovdje s nama. Osnaženi smo njihovom podrškom i utjecajem. 
Sestra Parkin, sestra Hughes i sestra Pingree su nas nadahnule. Zbor je dotaknuo naša srca. 
Dok gledam u vaša lica, mogu osjetiti vašu dobrotu. Odajem priznanje svakoj od vas za vaš 
svakodnevan rad pravednosti. Premda vaša djela mogu biti poznata samo nekolicini, ona su 
upisana u Jaganjčevoj knjizi života,' koja će jednog dana biti otvorena da svjedoči o vašoj 
požrtvovnoj službi, predanosti i velikim djelima kao »oruđe u rukama Božjim za izvođenje 
toga velebnog djela«.? 


Starješina Neal A. Maxwell je rekao: »Znamo tako malo... o razlozima podjele dužnosti 
između žena i muškaraca, isto kao i između majčinstva i svećeništva. To je božanski 
određeno u drugom vremenu i na drugom mjestu. Priviknuti smo usredotočiti se na Božje 
muškarce, jer njihovo je svećeništvo i vodstvo. No, paralelno s tom ovlašću teče potok 
pravednog utjecaja značajnih Božjih žena koje su postojale u svim vremenima i 
rasporedbama, uključujući i našu. Veličina se ne mjeri s količinom zastupljenosti u tekstu, 
niti u novinama niti u Svetim pismima. Priča Božjih žena je, stoga, zasada neispričana 
drama u drami.« 


Neke se od vas, sestre, možda osjećate nesposobnima jer vam izgleda kao da ne činite sve 
što biste htjele. Majčinstvo i roditeljstvo su uloge s najvećim izazovima. Imate i crkvene 
pozive koje ispunjavate tako marljivo i savjesno. Osim toga, mnogi od vas, pored svega 
toga, moraju i raditi i brinuti se o svojoj obitelji. Moje srce šalje ljubav udovicama i 
samohranim majkama koje nose tako veliki dio odgovornosti roditeljstva. Općenito, time 

što izvršavate svoje odgovornosti i činite svoj život uspješnim, vi, plemenite sestre, 
izvršavate puno bolji posao nego što to shvaćate. Predlažem vam da svoje izazove rješavate 
svaki dan pomalo. Učinite najbolje što možete. Na sve gledajte kroz oči vječnosti. Ako to 
činite, život će dobiti drugačiju perspektivu. 


Vjerujem da sve vi, sestre, želite biti sretne i pronaći mir kojeg je Spasitelj obećao. 
Smatram da se mnoge od vas naporno trude ispuniti svoje odgovornosti. Nikoga ne želim 
uvrijediti. Dvojim trebam li nešto spomenuti, ali mislim da se to treba izgovoriti. Ponekad 
predugo čuvamo nesretne osjećaje iz prošlosti. Previše energije trošimo razmišljajući o 
stvarima koje su prošle i koje se ne mogu promijeniti. Trudimo se zatvoriti vrata i učiniti da 
bol ode. Ako s vremenom možemo oprostiti sve što nam je nanijelo bol, otvorit ćemo 
»izvor utjehe što život daje« putem pomirenja, a »slatki mir« oprosta bit će naš.“ Neke rane 
su tako bolne i duboke da ozdravljenje dolazi samo uz pomoć uzvišenije moći i nade za 
savršenu pravdu i obnovu u sljedećem životu. Sestre, vi možete otvoriti tu uzvišeniju moć i 
primiti dragocjenu utjehu i slatki mir. 


Plašim se da vi, sestre, ne shvaćate u potpunosti veličinu vašeg utjecaja za dobro u vašoj 
obitelji, Crkvi i društvu. Vaš utjecaj za dobro je nemjerljiv i neopisiv. Predsjednik Brigham 
Young je rekao: »Sestre u našim Ženskim potpornim društvima učinile su puno dobroga. 
Možete li reći koliko dobroga su majke i kćeri u Izraelu sposobne učiniti? Ne, to je 
nemoguće. A dobro što će učiniti slijedit će ih u cijelu vječnost. Istinski vjerujem da ste 
oruđe u rukama Božjim u vašim mnogim ulogama, osobito u ulozi majčinstva. 


U djelu kraljevstva, muškarci i žene su jednako važni. Bog je povjerio ženama da nose i 
njeguju njegovu djecu. Ni jedan drugi rad nije važniji. Majčinstvo je tako važna uloga za 
žene. Sveti blagoslovi i utjecaj pravednosti obasuli su moj život i život moje obitelji 
zahvaljujući mojoj voljenoj supruzi, njezinoj majci, mojoj majci, bakama, mojim 
dragocjenim kćerima i unukama. Ne mogu riječima izraziti dragocjeni odnos sa svakom 
ženom u mom životu. To se posebno odnosi na moju vječnu družicu, Ruth. 


Sestre koje ste same, želimo da znate kako je velika naša ljubav za vas. Vi možete biti 
moćna oruđa u rukama Božjim za izvođenje toga velebnog djela. Cijenjene ste i potrebne. 
Druge žene, premda udane, ne mogu biti majke. Sve vi koje ste u bilo kojoj od ovih 
okolnosti, budite sigurne da vas Gospodin voli i da vas nije zaboravio. Možete učiniti nešto 
za drugoga što ne može nitko drugi ikada rođen. Možda možete učiniti nešto za dijete neke 
druge žene, nešto što ona sama ne može učiniti. Vjerujem da će neki blagoslovi koji sve 
nadoknađuju doći u ovaj i u daljnji život sestara u takvim okolnostima. Ti će vam 
blagoslovi i utješni mir doći ako možete voljeti Boga »svim srcem svojim, svom dušom 
svojom, svom snagom svojom i svom pameću svojom a svoga bližnjega kao samoga 
sebe«.* Još uvijek možete biti vrlo uspješne u svemu što radite kao oruđe u rukama Božjim 
za izvođenje toga velebnog djela. 


Žene utječu tako mnogo na ono što se događa u svijetu, dobro ili ne. U nekoj mjeri, žene i 
majke kontroliraju tijek blagoslova koji dolaze u njihove domove. Kada podržite 
svećeničke pozive svoga supruga i ohrabrite svoje sinove u njihovim svećeničkim 
aktivnostima, vaš će dom biti bogato blagoslovljen. Trebate također potaknuti svoju djecu 

da pomognu onima kojima je pomoć potrebna. Naš je dom bio blagoslovljen zbog rada 
moje supruge u Potpornom društvu tijekom cijelog našeg bračnog života. Ona je bila 
predsjednica Potpornog društva u odjelu, a zatim i u okolu tijekom nekoliko godina. Kada 
je izvršavala svoje dužnosti i sudjelovala na sastancima, naš je dom bio blagoslovljen 
slatkim duhom službe kojeg je donosila sa sobom. 


Vi ste članice, kao što smo večeras čuli, najvećeg udruženja za žene u svijetu. A kao što 
nam je predsjednik Hinckley upravo rekao na videu, prorok Joseph Smith je izjavio: »Ovo 
će Društvo dobiti upute putem reda kojeg je ustrojio Bog - posredstvom onih koji su 
određeni za vođe — i ja vam sada predajem ključ u Božje ime, i ovo će se Društvo radovati, 
a znanje i razum će poteći iz ovih vremena — ovo je početak boljih dana za ovo Društvo.«" 
Više mogućnosti se ženama otvorilo od trenutka kada je prorok Joseph Smith iskoristio za 
njih ključ ovlasti, nego od početka čovječanstva na zemlji. 


Od samog početka, žene u Crkvi su bile oruđe u rukama Božjim. Kada se gradio hram u 
Kirtlandu, žene su davale podršku radnicima, o čemu je predsjednik Heber C. Kimball 
rekao: 


»Naše žene su prele i plele da bi izradile odjeću za radnike na zgradi, a samo Gospodin zna 
kroz kakvo siromaštvo, muku i nevolju smo prošli da bismo to postigli. Moja supruga je 
teško radila cijelo ljeto da bi se ostvarilo to postignuće. Imala je stotine kilograma vune 
koju je prela uz pomoć jedne djevojke, da bi opskrbila odjeću za radnike na hramskoj 
zgradi, i premda je imala pravo polovicu te vune zadržati za sebe kao nagradu za svoj rad, 
nije zadržala ni za par čarapa — već je sve dala za one koji su radili na domu Gospodnjem. 
Prela je i tkala i pripremala tkanine, krojila i šivala odjeću i davala ih muškarcima koji su 
radili na hramu. Skoro su sve sestre u Kirtlandu radile na pletenju, šivanju, predenju i 
slično, sve u svrhu unapređenja Gospodnjeg djela.«? 


Polly Angell, supruga crkvenog arhitekta, prenijela je što im je prorok rekao: »Sestre, vi ste 
uvijek pri ruci. Sestre su uvijek prve i glavne u svim dobrim djelima. Marija je bila prva na 
grobu da vidi uskrslog Gospodina, a sestre su sada prve koje rade na unutrašnjosti 

hrama.«' 


Vi, sestre, imate božanske osobine osjetljivosti i ljubavi za stvari koje su lijepe i 
nadahnjujuće. To je dar koji koristite da bi naš život bio ugodniji. Kada vi, sestre, 
pripremate i držite lekciju često stavljate lijepi prekrivač i cvijeće na stol — što je prekrasan 
izraz vaše brižne i osjetljive prirode. Suprotno vama, kada braća drže lekciju, ne ukrašavaju 
stol čak ni sa smežuranim maslačkom! Ipak, ponekad previše tražite od sebe. 

Mislite da ako ono što dajete nije sasvim savršeno, onda nije prihvatljivo. Međutim, reći 
ću vam da ako ste napravile najbolje što možete, što obično i činite, ono što skromno 
nudite, što god da je, bit će prihvatljivo i ugodno Gospodinu. 


Ovih dana, kućne posjetiteljice čine puno dobroga. Prije dvanaest godina Suzy je pozvana 
biti Dorina kućna posjetiteljica. Udovica bez djece, Dora je imala tešku osobnost i bila je 
gotovo pustinjak. Kada je Suzy počela posjećivati Doru, susrela bi je na pragu, ali nikada 
nije bila pozvana unutra. Nekoliko mjeseci kasnije, Suzy je Dori donijela dar, ali je Dora 

odbila prihvatiti ga. Kaka ju je Suzy upitala zašto, odgovorila je: »Jer ćeš nešto tražiti 
zauzvrat.« Suzy ju je razuvjerila: »Sve što želim je tvoje prijateljstvo.« Nakon toga, posjete 
su postale lakše. Postupno je Suzy pronašla načine kako učiniti nešto za Doru i slušati kada 
je slušanje bilo potrebno. Govorila joj je i o prekrasnim ljudima u odjelu, lekcijama i 
saborima, tako omogućavajući da se Dora osjeća kao dio odjela. Kada se Dorino zdravlje 
počelo pogoršavati, Suzy ju je posjećivala svaki dan i tako su postale bliske prijateljice. 
Kada je Dora umrla, Suzy je mogla ženu koju su drugi nazivali »nepristupačnom« veličati 
kao »posebnu ženu« i »dragu prijateljicu«.'' Poznavala ju je kao malo tko, zbog svoje 
službe kućne posjetiteljice. 


Potporno društvo je sestrinstvo i mjesto gdje se žene podučavaju izgraditi svoju vjeru i 
postići dobra djela. Kao što je predsjednik Hinckley često govorio, svi mi trebamo 
prijatelje. Prijateljstvo nas ispunjava toplinom i ljubavlju. Ono nije ograničeno na mlade ili 
stare, bogate ili siromašne, malo poznate ili javne osobe. Kakve god da su naše okolnosti, 
mi svi trebamo nekoga tko će nas slušati s razumijevanjem, potapšati po ramenu kada 
trebamo ohrabrenje i usaditi u nas želju da radimo bolje stvari i da budemo bolji ljudi. 
Potporno društvo je osmišljeno da bude takav krug prijateljstva, gdje srca puna 
razumijevanja stvaraju ljubav i dostignuće, jer, prije svega, to je sestrinstvo. 


Ovaj opći sastanak Potpornog društva prenosi se u nekoliko zemalja širom svijeta. Dobro je 
misliti na sestre sakupljene na različitim mjestima da bi razmijenile iste poruke koje 
slušamo i da bi bile zajedno kao prijateljice. Jedna je sestra iz Etiopije prisustvovala 
takvom skupu u Fredericksburgu u Virginiji, i primijetila je: »Sjele smo kao prijateljice, 
majke i kćeri, ali ustale smo kao sestre.« 


Jedna misionarka koja je služila u Tajlandu napisala je kako je sjedila sa sestrama u 
Bangkoku tijekom prijenosa prošle godine. Rekla je: »... Osjetila sam takvu snagu iz te 
grupice Tajlanđanki, koje su činile najbolje što su mogle da bi slijedile savjet žena iz Salt 
Lakea koje nikada nisu srele.«!? Zar nije prekrasno osjećati povezanost sestrinstva koja 
premošćuje oceane i rijeke u mnogim zemljama dok zajedno prisustvujemo na ovom 
sastanku! Ključ je uistinu okrenut od proroka Josepha Smitha kada se susreo s tom 
grupicom žena u Nauvoou da bi organizirao Potporno društvo 1842. godine! 


A na kraju, želio bih nekoliko riječi uputiti i vama, mlađim sestrama. Imate važno mjesto u 
ovom velikom sestrinstvu. Mnoge su od vas podarene sa svjedočanstvom o obnovljenom 
evanđelju Isusa Krista. S tim svjedočanstvom, i s vašom mladenačkom snagom, utjecajem i 
inteligencijom, možete primiti blagoslove koji dolaze s ispunjavanjem odgovornosti da 
budete »oruđe u rukama Božjim za izvođenje toga velebnog djela«. 


Jedna mlada sestra nedavno je govorila o svojim osjećajima o Potpornom društvu. Rekla je 
da je odrasla u odjelu gdje su se sestre jako zanimale za nju, čak i dok je bila u 
Djevojkama, pa kada je došlo vrijeme da ide u Potporno društvo, bila je jako uzbuđena, a i 
one isto tako. Primijetila je »veliku različitost osobnosti, interesa, porijekla i dobnih uzrasta 
u tom Potpornom društvu«, te zabilježila: »Sada... imam grupu prijateljica niz nekoliko 
dobnih desetljeća — od tinejdžerica do praprabaka i sve između«. 


43% 


Velika je budućnost pred vama, mlade sestre. Možda neće biti točno ono što ste planirale, 
ali može biti čudesno zadovoljavajuća i može postići puno dobroga. Za vas, mlade žene, 
biti u društvu sa zrelim, iskusnim i pravednim sestrama je i mogućnost i blagoslov. 


Voljena supruga predsjednika Hinckleyja, Marjorie Pay Hinckley, izrazila je to tako dobro 
rekavši: 

»Sve smo mi zajedno u ovome. Trebamo jedna drugu, 0, kako se međusobno trebamo. One 
među nama koje su stare trebaju vas, koje ste mlade. A, nadam se, vi koje ste mlade trebate 
neke od nas koje su stare. Sociološka je činjenica da žene trebaju žene. Trebamo duboko, 
ugodno i odano prijateljstvo između nas. Ta prijateljstva su neophodan izvor podrške. 
Svaki dan trebamo obnavljati svoju vjeru. Trebamo neraskidivo spojiti ruke i pomoći 
izgradnju kraljevstva, tako da se kotrlja sve dok cijelu zemlju ne ispuni.«' 


Drage sestre, naše drage voljene suradnice u kraljevstvu, čija su imena upisana u 
Jaganjčevoj knjizi života,“ nastavite koračati naprijed. Koračajte s vjerom i skromnošću. 
Ne dopustite da Sotona ili neka njegova zavodljiva zla moć ima utjecaja na vas. Ne dajte 
priliku protivniku'" niti mu dopustite da umanji vašu od Boga danu, jedinstvenu osjetljivost 
na Duha Gospodnjeg. Neka vas taj Duh uvijek vodi svetim osjećajima u svakoj vašoj misli 
i postupku dok dopirete do drugih s ljubavlju i milosrđem, molim se u ime Isusa Krista. 
Amen. 

